
Sunt ideale legile de care vorbim? Fără doar şi poate că nu. 
Ele sunt rezultatul compromisului ce s-a făcut între „părțile 
beligerante”. După cum se ştie, legile nu se discută, ele se 
execută. Vom reveni la corectarea unor articole după ce 
vom verifica în ce măsură se traduc ele în fapte. 


Timp de aproape doi ani ne-am aflat într-o permanentă 
confruntare de opinii. Ceea ce trebuie subliniat cu toată 
hotărârea este faptul că această luptă pentru obținerea 
unor drepturi inalienabile cum ar fi renașterea limbilor 
naţionale, limbă de stat şi alfabet latin, recunoaşterea 
oficială a identității lingvistice moldo-române, a statutului 
limbii moldoveneşti de limbă de comunicare interetnică pe 
teritoriul republicii, reglementarea sferelor de utilizare a 
limbii de stat, a limbii ruse şi a altor limbi ale grupurilor 
etnice compacte conlocuitoare, asigurarea garantiilor de 
existență, funcționare şi dezvoltare nestingherită a lor n-a 
fost o luptă a unei națiuni împotriva alteia ori a unei limbi 
împotriva alteia, ci o luptă dintre ştiinţă şi neştiintâ, adevăr 
şi minciună, competenţă şi ignoranță, gândire stereotipă şi 
gândire creatoare, mentalitate veche şi nouă, 

stagnare şi progres, nelegiuire şi dreptate. 

Au biruit ştiinţa, adevărul, dreptatea. 

Ion DUMENIUK, Nicolae MĂTCAŞ, 


membri ai grupurilor de lucru pentru elaborarea 
proiectelor de legi cu privire la limbă 


Septembrie 1989 

Nicolae MATCAŞ 
Legislatia lingvisticâ şi identitatea 
nationalâ a basarabenilor 


Limba exprimă sufletul unei națiuni, din care 
cauză, observa Bogdan-Petriceicu Hasdeu, ea 
se identifică, la drept vorbind, cu etnia, cu na- 
tiunea care o vorbește, cu naționalitatea. Dacă 
moare limba (în sensul că purtătorii renunță 
ji la ea, cu sila sau benevol, în virtutea anumitor 
Thea ilolo p lin w sf circumstanţe) ; „mor” şi vorbitorii ei ca repre- 
prof.univ, poet, publicis, Zentanți ai unei etnii sau națiuni concrete, se 
traducător, om de stat. dizolvă în comunitatea al cărei mijloc de co- 
Membru al Uniunii o municare l-au acceptat. Nu în zadar şi clasicii 
Scriitorilor din România, marxismului au considerat limba, alături de 
CC. particularităţile psihice şi morale, drept una 
Uniuni up aliil din trăsăturile constitutive ale naţiunii. 


Republica Moldova. Autor Imperiile, marile puteri acaparatoare de teri- 
şi coautor, redac 


O T Pe: > s 
torii şi asimilatoare de națiuni, întotdeauna au 
coredactor a peste 30 de ti ld i bogătii. d bli 
manuale, elaborări metodice urmărit scopul de a estorca bogății, de a obli- 
şi alte ediții didactice şi ga la muncă în propriul folos, dezinteresati cel 
a peste 250 de articoleşi puțin de supraviețuirea populațiilor cucerite, 
studii. semnează, în 2010, de dezvoltarea limbilor naţionale, a culturii 
volumul piu ul a şi civilizaţiei lor. Statele dominante se deose- 
romane dın basarabıa, . 3 ara 
besc prin gradul și mijloacele de exploatare, 
552 p, editat de Casa d di > indi E , 
Limbii Române „Nichita de amestec direct sau indirect în menţinerea 
Stănescu” Ministru al Ştiinţei 


d 


un 


şi Învăţământului din La 31 august, curent, se implinesc 25 de ani de la 
Republica Moldova (1990- adoptarea Legislatiei lingvistice. Unul dintre autorii 
1994). Fondator al revistei şi promotorii legilor despre limba română, profesorul 
„Limba Română” universitar Nicolae Mâtcaş, reprezentant marcant al 


mișcării de eliberare naţională, meditează asupra rolu- 
lui pe care l-au avut documentele respective în procesul 
de afirmare a limbii române ca atribut esenţial al statali- 
tăţii Republicii Moldova. 

fiinţei naționale a celor aserviti. Pentru coloniștii albi din Africa, negrii 
erau pur şi simplu robi, forță de muncă neplătită sau ieftină, cotropi- 
torii fiind interesaţi, întâi de toate, de bogății şi profit, nu de asimilarea 
propriu-zisă a băștinașilor, de nimicirea limbilor şi obiceiurilor patri- 
arhale. Otomanii au stors timp de trei sute de ani bogăţiile Ţărilor Ro- 
mâne, multumindu-se cu sporirea anuală a dijmelor, fără a se amesteca 
însă în chestiunile de limbă, cultură spirituală și civilizaţie românească. 
Imperiul țarist rus însă, pe lângă ferocitâtile sau şiretlicurile prin care a 
cucerit teritoriile şi popoarele neruse (războaiele crâncene pentru aca- 
pararea Crimeii, Caucazului; inşelarea prin diverse momeli a indige- 
nilor din Siberia; apelul la creştinismul comun și apărarea acestuia de 
pericolul osmanlâu în cazul popoarelor din Europa Răsăriteană etc.), 
odată ce le-a supus, a purces prin cele mai brutale și machiavelice me- 
tode la deznationalizarea lor în masă, la rusificarea intensivă în scopul 
unei asimilări totale. Rusia sovietică, în calitate de urmaș nemijlocit al 
imperiului, ulterior Uniunea R.S.S., pretinsă federaţie a unor state care 
s-ar fi unit şi s-ar putea desprinde oricând ar dori benevol, nu a renunțat 
la metodele menţionate, ba dimpotrivă, le-a multiplicat şi desăvârşit in 
ceea ce priveşte „tehnica” de camuflare a intentiilor de cucerire, asimi- 
lare, creare a unui om și popor nou ( homo sovieticus, populus sovieticus) j 
decretând (deci impunând) limba rusă drept limbă de comunicare şi 
înțelegere între națiuni și drept „limbă maternă” a reprezentanților na- 
tiunilor şi poporatiilor neruse. Astfel, în cazurile de rapt (Basarabia, 
Bucovina de Nord, Ținutul Herța, Carelia), în pofida denaturării crase 
a adevărului istoric şi științific, ca să se șteargă orice urmă de aparte- 
nentâ la un anumit stat încă existent, la o anumită naţiune şi limbă afır- 
mată, au fost schimbate etnonimul popoarelor [pentru a se crea iluzia 
că e vorba de o altă naţiune (moldoveni în loc de români basarabeni, 
români bucovineni, români herteni; careli în loc de finlandezi) | şi glo- 
tonimul [limba moldovenească în loc de limba română, limba carelă 
în Republica Autonomă Carelo-Fină în loc de limba finlandeză, limba 
tadjică în Tadjikistan în loc de limba persană nouă sau farsi (pentru 
a infiltra în conştiinţa vorbitorilor și a li se inocula necunoscătorilor 
minciuna că ar fi vorba de o altă limbă)]. 


Istoria vitregă şi zbuciumată de peste 200 de ani a mult pătimitei blân- 
de Basarabii şi a dulcii Bucovine de Nord a zdruncinat din temelie 
conştiinţa identitară a băștinașilor de origine română. Aceștia, cu mici 
excepții, din neştiintâ sau indiferenţă, din încăpățânare sau ambiţie ți- 

nutalâ, dar, cel mai mult, din teama de consecinte pentru destinul lor, 
al copiilor şi nepotilor, nu au recunoscut că sunt români (unii având 
peste Prut fraţi, surori, nepoți, rude de diverse grade) sau au renunţat, 
mutându-se cu locul de muncă şi de trai în Republica Moldova, la nati- 
onalitatea română din pașaportul ucrainean, declarând că sunt moldo- 
veni şi că nu vorbesc româneşte. Aceştia afirmă că sunt moldoveni și că 
vorbesc moldoveneşte. Bietii de ei! Pentru dânșii sunt români numai 
cei de peste Prut, iar limba română ar vorbi-o tot numai românii de 
peste Prut!.. Dacă ar putea să-și izgonească frica din sânge fără a trişa, 
ar conştientiza că a fi moldovean (după locul de naștere, locul de trai 
şi ca cetățenie) nu înseamnă a nu fi român (de etnie, naționalitate), iar 
a vorbi moldoveneşte (adică românește cu particularități locale, „mol- 
doveneşti”) nu înseamnă a vorbi altă limbă decât românul, ci aceeaşi 
limbă cu el, româna. Dacă strămoșii, străbunicii, bunicii, părinții ti-au 
fost români (de la lat. romanus „roman”, cu trecerea lui „a” latin in yâ”; 
poporul român, prin păstrarea acestui nume, este singurul popor ro- 
manic care işi demonstrează latinitatea, legătura sa cu patria latinilor, 
Roma!), nu poţi fi prin sânge decât român şi numai apoi, după locul de 
naștere sau de trai, moldovean sau transnistrean, bucovinean, oltean, 
maramureşean, ardelean, bănăţean etc. Dacă predecesorii au vorbit ro- 
mâna, moștenind de la ei vorbirea, tot limba română o vorbeşti, chiar 
dacă nu-i cunoşti toate subtilitâtile lexicale, stilistice, chiar dacă, să ad- 
mitem, nu-i cunoşti toate normele literare, o vorbeşti cu particularități 
locale (moldovenești pentru moldovean, ardeleneşti pentru ardelean, 
bânâtene pentru bănățean etc.), totuna limba pe care o vorbeşti este o 
varietate teritorială a românei unice, tot limbă română este, în definitiv. 


Cronicarii moldoveni au observat pe bună dreptate că, deși după locul 
de trai ne numim moldoveni, munteni, maramureşeni, sub un nume 
generic suntem toți români. Cantemir, domnitorul, de asemenea știa 
că noi, românii, de oriunde am fi, suntem romano-moldo-vlahi, urma- 
şii daco-romanilor. În Regulamentul Organic al Țării Românești 
(1831) şi în cel al Moldovei (1832), ţinându-se cont de fiecare dintre 
cele două principate românești pentru care au fost create și întrucât nu 
era vorba încă de existenţa unui (altminteri, iminent) stat românesc 
unitar, locuitorii Munteniei erau numiţi munteni (boieri munteni, de 
exemplu), iar cei ai Moldovei — moldoveni, prin urmare, după locul de 
trai. Totuși, în Regulamentul Moldovei a fost strecurată, „parcă inofen- 
siv”, sintagma „limba moldovenească” (unde se aflau alde C. Conachi, 

Gh. Asachi, care făceau parte din comisia de elaborare a Regulamentu- 
lui şi ştiau bine ce limbă vorbesc? ), deşi art. 371 din Regulamentul Ţă- 
rii Românești și art. 425 din Regulamentul Moldovei, în virtutea co- 
munitâtii de limbă, religie, obiceiuri şi interese, proclama ,nedespârtita 
lor unire” ca pe o necesitate ,mântuitoare” Până şi Marx, Engels, Lenin 
recunoșteau că Basarabia ocupată de ţarismul rus era populată de ro- 
mâni. Urmașii fideli ai învățăturii acestora au tăinuit sub şapte lacăte 
adevărul sacru pentru noi. După ce, în 1924, în componenţa R.S.S. 
Ucrainene, fusese creată R.A.S.S.M. cu perspectiva de revendicare a 
dreptului bolşevicilor asupra Basarabiei, o perioadă s-a mizat pe faptul 
ca, într-un viitor nu prea îndepărtat, Basarabia să fie anexată la U.R.S.S. 
şi ca Moldova de peste Prut şi apoi întreaga Românie să devină „o re- 
publică sovietică”, astfel încât, întru apropierea visului dorit, conducă- 
torii sovietici acceptaseră, pentru moment, revigorarea limbii prin des- 
chiderea ecluzelor către româna literară și utilizarea alfabetului latin 
(românesc). Să fi fost aceasta doar o cursă diabolică întinsă intelectua- 
lilor din R.A.S.S.M,, care, imediat, prin 1937-1938, au fost acuzaţi de 
românizarea limbii „moldovenești', de inaccesibilitatea acesteia pentru 
masele largi ca urmare a utilizării grafiei românești și a unui vocabular 
„burghez” neînțeles, de zădărnicirea măsurilor de învăţare și imple- 
mentare a limbii ruse în practica de construire a socialismului şi, în 
consecință, puși literalmente la zid? Anume atunci, prin ,contributia” 
unor savanţi ruși şi autohtoni de tristă amintire, în laboratoarele sovie- 
tice de denaturare a adevărului istoric şi științific şi de inducere în eroa- 
re a opiniei publice, au fost puse bazele (dialectale transnistrene) ale 
aşa-zisei limbi moldoveneşti şi ale poporului moldovenesc, ambele 
deosebite de limba română și poporul român. Acest proces a continuat 
şi după anexarea Basarabiei şi proclamarea, în 1940, a R.S.S. Moldove- 
neşti. Cuvintele „român”, „română” erau utilizate numai în scopul înfie- 
rării regimului burghezo-moşieresc român, în rest, pentru realitatea 
din R.S.S.M,, s-a insistat asupra scoaterii lor din uz şi din conștiință. 
Oricine ar fi îndrăznit să le folosească era ostracizat, sancţionat drastic, 
era împuşcat sau işi găsea sfârșitul în gropile cu var, ori, în cel mai bun 
(1) caz, era trimis la urșii polari. Limba română literară a fost pocită 
într-atât de mult prin fonetisme, vocabule, expresii locale, calchieri și 
împrumuturi cu ghiotura din limbile ucraineană și rusă, prin elimina- 
rea unor cuvinte şi expresii considerate ,burghezo-moşiereşti române”, 
prin expulzarea alfabetului latin și introducerea alfabetului rus, încât 

cu anii aproape „şi-a însușit” calificativul de ,moldoveneascâ” Terme- 
nul „s-a afirmat” după apariţia, in 1951, a lucrării lui Stalin Marxismul 
şi unele probleme de lingvistică, în care acesta vorbea de „poporul mol- 
dovenesc” și de „limba moldovenească”. Ce-i drept, pentru a demon- 
stra modul în care a luat naștere poporatia moldovenilor, cum s-a con- 
stituit aceasta în națiune, cum s-a format națiunea burgheză, iar 
apoi — cea socialistă moldovenească, diferită de cea română, unor sa- 
vanti făcuţi ad-hoc pentru aceasta, gen N. Mohov, A. Lazarev, V. Berez- 
neakov & Co, le-au trebuit ani buni ca să dovedească prin ce se deose- 
beşte națiunea moldovenească de cea română. Pe la anul II de faculta- 
te, când, la cursul de istorie a Moldovei, decanul nostru, M. Muntean, 
un profesor transnistrian, modest ca valoare, dar de o cumsecădenie de 
om de la țară, cu frică de păcat în fața lui Dumnezeu, moldovean care 
numai de pro-românism nu putea fi acuzat şi care, totuși, când dăduse, 
în gazeta „Sovietskaija Moldavia”, de un articol prezentând „teoria” 
şcolii lui Mohov despre constituirea moldovenilor ca poporatie şi deo- 
sebirea lor de români, schiță un zâmbet involuntar a îndoială îmbinată 
cu mirare față de iscusinta savantului-iluzionist de a crea ceva inexis- 
tent. Pe la începutul deceniului 6 al secolului trecut, marele romancier 
Mihail Sadoveanu se adresase academicianului rus V. V. Vinogradov, 
cunoscut prin relaţiile sale cu oficialitățile de la Moscova, cu rugămin- 
tea de a stopa deruta opiniei publice internaționale privind existenţa a 
două limbi diferite, română și moldovenească, iar vestea că la Chișinău 
îi fusese „tradus în moldoveneşte” romanul Mitrea Cocor l-a determinat 
să rostească: „Audz, mişâii? Si mă traduci pe mini în limba me?” În 
1940-41 şi după 1944 s-a întețit teroarea contra românilor şi a pro-ro- 
mânilor; orice pâră a manifestării de pro-românism (ascultarea postu- 
rilor de radio Iaşi sau București, procurarea, citirea şi difuzarea de cărți 
şi presă românească, interpretarea de cântece românești, întâlnirile sau 
corespondenţa cu cetățeni din România, comentariile favorabile la 
adresa României, utilizarea de dicționare explicative româneşti etc.) 
trezea suspiciuni şi, confirmată, era aspru sanctionatâ prin exterminări, 
deportări, ani grei de închisoare, supraveghere permanentă din partea 
organelor de securitate, anchetări, înscenări de situaţii conflictuale pu- 
blice, intentări de procese, discutări și înfierări la locul de muncă, con- 
cediere şi neangajare în funcția solicitată, respingere la așa-zisul con- 
curs pentru ocuparea unui post de muncă etc. Virusul neîncrederii, 
suspiciunii, suspectării continue, teama de oricine, inclusiv de prieteni, 

cunoscuţi, colegi, intrase în sângele basarabeanului, de la țăran la inte- 
lectual, de la dereticătoare la ministru. Spre deosebire de conducătorii 
de partid şi de stat din republicile caucaziene sau baltice, care țineau la 
neamul şi cultura lor, la limba lor maternă, nomenclaturiştii moldoveni 
de partid şi de stat, din întreprinderi şi instituţii, carierişti şi ,internati- 
onalişti” până în măduva oaselor, instrâinati de neamul lor până la re- 
negarea originii proprii și a părinţilor, nu cutezau să scoată o vorbă în 
apărarea intereselor şi sufletului propriului popor (câţiva, numărați pe 
degete, pentru manifestări, chipurile, de naționalism, au plătit cu func- 
tüle, cariera, autoexilul la Moscova sau în alte centre). Relaţiile dintre 
reprezentanții diferitor etnii au devenit un fapt comun; ele n-ar fi con- 
stituit, în principiu, nicio inconvenientâ dacă membrii familiilor mixte 
ar fi manifestat respect elementar, ca să nu mai vorbim de dragoste față 
de limba, literatura, istoria, creaţia populară orală, obiceiurile pămân- 
tului pe care trăiesc, prosperă, pentru faptele lor nedemne vor regreta 
cu timpul. Fiecare dintre noi avem fie în familie, fie în familiile copiilor 
şi nepoților, ale rudelor, colegilor, cunoscutilor, fie la locul de muncă 
sau la petrecerile comune, relaţii cu reprezentanţii altor naţiuni care au 
ales să trăiască în casa noastră comună Republica Moldova. Nu că ar fi 
rău, dimpotrivă, dar cu o singură condiţie: ca aceștia să respecte legea 
casei ospitaliere, legea găzduirii, să-și dea silinta să cunoască limba, is- 
toria, obiceiurile poporului primitor. Întrucât majoritatea ruşilor care 
au fost trimişi, aduşi sau au venit de bună voie pe pământul nostru, cu 
mentalitatea imperială de ,eliberatori” sau de „fraţi mai mari”, n-au gă- 
sit de cuviinţă să înveţe limba gazdei, ba și-au impus limba și altor mi- 
noritâti naționale, pe care le-au rusificat şi înstrăinat de limba şi istoria 
proprie până la mankurtizare deplină, făcându-i acoliti în tendința de 
îngenunchere, subjugare, nimicire a sentimentelor şi esenței naționale 
a poporului bâştinaş. Consecințele nefaste ale acestei realități dăună- 
toare le resimtim dureros și după un sfert de veac de la adoptarea legis- 
latiei lingvistice în republică, de la proclamarea suveranităţii statale şi a 
independenței republicii de imperiul sovietic (cum a fost gândită inde- 
pendenta la vremea ei). 


Slăbirea pentru moment de către conducerea centrală a organelor so- 
vietice de partid şi de stat a măsurilor de reprimare aplicate contra ce- 
lor care evidentiau carentele politicii naționale în domeniul relațiilor 
dintre naţiuni, „perestroika” şi publicitatea, anunţate de Gorbaciov 
încă din 1985, au creat iluzia că problemele stringente ale naţiunilor ti- 

tulare din republicile unionale, in spetâ cele referitoare la apârarea lim- 
bilor materne, extinderea sferelor de comunicare ale acestora mâcar la 
nivelul bunului-simt, ar putea fi soluționate. Ca persoană implicată in 
vâltoarea evenimentelor inâltâtoare prin revendicările înaintate și prin 
grandoarea acțiunilor întreprinse, prin participarea activă la ele a oa- 
menilor muncii de la sate şi orașe, de la intelectual până la agricultor, 
precum şi ca secretar al Comisiei interdepartamentale a Prezidiului 
Sovietului Suprem al R.S.S. Moldoveneşti pentru studierea istoriei şi 
problemelor dezvoltării limbii moldovenești, create, în 1988, de către 
conducerea comunistă mai mult de nevoie, decât din grijă față de pro- 
blemele băștinașilor; ca autor și coautor al proiectelor celor trei legi cu 
privire la limbi, îmi revendic dreptul moral de a face câteva constatări 
privind contextul în care s-au desfășurat evenimentele și importanța 
de moment şi ulterioară a prevederilor de soluționare, pentru început, 
a problemelor limbii. Lumea prinsese la curaj, mass-media republica- 
nă, pe unde îndrăzneţ, pe unde mai timid, pe unde cu frică, contrar 
instinctului de autoconservare şi impulsurilor de reținere prin existen- 
ta în sânge a (auto)cenzurării (cu excepţia celor două publicaţii care 
sfidau prin curaj şi nesupunere cerințele înaintate de partid: „Litera- 
tura şi Arta”, redactor-șef N. Dabija, şi „Învățământul public”, redactor-șef 
A. Grăjdieru), fusese nevoită să semnaleze aceste probleme: presa de 
limbă maternă pronuntându-se pentru justa lor soluționare, presa re- 
publicană de limbă rusă, cu o exceptie-douâ, împotrivindu-se şi atâ- 
tându-i pe compatrioții ruşi şi rusofoni contra solicitărilor legitime 
ale românilor basarabeni. Semnificativă în această ordine de idei este 
Scrisoarea deschisă a celor 66 de intelectuali basarabeni, de la finele lui 
august 1988, adresată Comisiei interdepartamentale, act prin care se 
dădea alarma în privinţa situaţiei catastrofale în care se pomenise lim- 
ba română din Republica Moldova şi se lansau câteva cerințe esenţiale 
pentru ameliorarea stării de lucruri. Ruşii şi rusofonii, cu părere de rău, 
nu numai că s-au opus, ci literalmente au luptat (provocând, la sugestia 
şi cu susținerea militară a Moscovei, prin armata a XIV-a, dislocată în 
republică, războiul de pe Nistru, din 1992) contra revendicărilor fi- 
reşti ale poporului moldovenesc (cum i se spunea atunci): limbă de 
stat, revenirea la grafia latină, recunoașterea unităţii de neam şi de lim- 
bă, a literaturii, istoriei, culturii românilor din Republica Moldova şi a 
celor din România, iar ulterior — suveranitate, libertate, stemă, drapel 

tricolor, imn de stat etc. Merită menţionate intervenţiile publicistice 
din anii de foc ale unor reputate personalități din Republica Moldova, 
cum ar fi Gr. Vieru, D. Matcovschi, I. Dumeniuk, A. Ciobanu, M. Cim- 
poi, L. Lari, I. Ciocanu, V. Mândâcanu, I. Buga, V. Pohilă, C. Tănase, 
I. Contescu ş.a.; prezenţa intelectualilor din Frontul Popular (încep 
enumerarea, fără a o putea epuiza, din motive cunoscute, cu scuzele de 
rigoare: Gh. Ghimpu, I. Hadârcă, D. Matcovschi, A. Şalaru, N. Costin, 
P. Buburuz, I. Dediu, P. Soltan, V. Beşleagâ, I. Vatamanu, A. Moşanu, 
A. Renitâ, L. Istrati, D. Tanasoglu ş.a.) la acţiunile de revendicare a 
drepturilor naţionale și masele de oameni din toate colțurile republicii 
i-au insuflat mișcării vigoare şi încredere în izbândă. 


Nu a fost o exagerare faptul că poporul böştinaş din R.S.S.M,, la fel ca 
şi celelalte națiuni titulare din fostele republici ale U.R.S.S,, şi-a pre- 
tins nişte drepturi fireşti: dreptul de a avea propria formaţiune statală, 
independentă de un imperiu, care nu numai că îl lipsise de indepen- 
dentâ şi simbolică statală, dar îi mutilase conștiința, îi limitase sfera 
de întrebuințare a limbii materne, îi furase scrisul latin strămoșesc, îi 
negase orice relații cu malul drept al Prutului, dreptul de identificare 
cu poporul român, îl privase de istoria lui milenară. În baza unei 
realităţi social-istorice existente la moment, intelegâtor față de necesi- 
tâtile fireşti ale concetâtenilor săi de altă etnie, poporul băştinaș nu și-a 
cerut numai propriile drepturi în detrimentul acestora; dimpotrivă, a 
manifestat atenție şi grijă deosebită și față de alte etnii, acordându-le 
maximum de drepturi în condiții de democraţie reală a unui stat care 
se pretinde de drept. În cazul de față am putea face referire la legislaţia 
lingvistică, adoptată la 31 august 1989, la sesiunea a XIII-a a fostului 
Soviet Suprem al R.S.S. Moldovenești, anume Legea cu privire la func- 
fionarea limbilor vorbite pe teritoriul R.S.S. Moldoveneşti. Când se discu- 
tă azi textul, formulările, prevederile legii, exactitatea și așa-numitele 
concesii sau chiar lacune ale ei, lucrul trebuie făcut de pe poziţiile de 
atunci, cu referire la situaţia de până la căderea U.R.S.S.-ului şi de până 
la proclamarea independenţei republicii. Cititorul de astăzi, așadar, nu 
trebuie să uite (cu părere de rău, tocmai aceasta se întâmplă uneori, 
din care cauză obiecțiile la adresa prevederilor legii pentru situaţia de 
atunci sunt nejustificate) de realitatea concret-istorică, în care au fost 
elaborate, dezbătute, aprobate proiectele de legi. 


Trei momente esenţiale din sus-numita lege, dintre care unul recla- 

mând o modificare in Constitutie, cu consecinte favorabile pentru 
evoluţia ulterioară a evenimentelor, trebuie considerate o victorie re- 
dutabilă în lupta cu cerberii vechiului regim, pentru promovarea ade- 
vărului istoric şi ştiinţific: 


1. Recunoașterea unităţii de limbă moldo-română realmente existentă 


(preambulul la lege). 


2. Recunoașterea faptului că limba ,moldovenescâ”, odată cu conferi- 
rea statutului de limbă de stat, devine şi mijloc de comunicare la nivel 
oficial între reprezentanţii de diferite naţionalităţi de pe teritoriul re- 
publicii (art. 1); 


3. Limba de stat funcționează în baza grafiei latine (art. 1). 


Recunoaşterea unității de limbă moldo-române conţinea implicit şi 
recunoașterea unităţii de neam. Se făcea referire la cetățenii de natio- 
nalitate „moldovenească” și la cei de naţionalitate română din Ucraina 
(subintelegându-se regiunile Cernăuţi, Odesa, Transcarpatia), care 
vorbeau una şi aceeași limbă ca şi moldovenii din R.S.S.M., ba, într-un 
timp, la şcoală se învăţa din manuale editate în R.S.S.M. 


Accentuarea faptului că limba de stat funcționează în baza grafiei la- 
tine este o „şopârlă” pe care am strecurat-o, împreună cu lon Dume- 
niuk, în această lege (având certitudinea că va fi adoptată) pentru a 
ne asigura de reintroducerea alfabetului latin în cazul în care Legea 
„Cu privire la revenirea scrisului moldovenesc la grafia latină” va fi 
respinsă de parlament. Grafia era singura deosebire dintre așa-zisa 
limbă „moldovenească” şi limba română. Revenirea (asupra acestui 
titlu a insistat Dumeniuk, pentru că puterea cerea atenuarea sa, scri- 
ind „trecerea”; a se vedea chiar textul propriu-zis din Lege, unde se 
vorbeşte de ,trecere”) la grafia latină demonstra că regele care sus- 
ţine existența a două limbi diferite este gol; nu există absolut nicio 
deosebire între un text scris cu litere rusești şi același text reprodus 
cu litere latine! 


Limba oficială — de stat, pe care urmează să o cunoască şi să o utilize- 
ze în comunicarea oficială toți vorbitorii din republică, indiferent de 
originea lor etnică, devine, pe teritoriul republicii, şi limbă de comuni- 
care, formulare, contra căreia s-a opus categoric M. Gorbaciov pe tot 
parcursul dezbaterilor parlamentare din 30 august 1989 şi care le-a de- 

ranjat somnul multor diriguitori din republică, fără a mai vorbi de şefi 
şi şefuleti mai mici, care îi provocau şi îi atâtau contra limbii de stat pe 
oamenii simpli de pe şantiere şi de la întreprinderi. 


Limba rusă, deși nu era (şi nici nu era cazul!) decretată drept limbă de 
stat, de facto, îşi exercita acest statut nu numai în Federaţia Rusă, ci în 
întreaga U.R.S.S., ca limbă de comunicare interetnică. Este de la sine 
înţeles că işi menținea acest statut şi în R.S.S.M,, cât timp republica 
făcea parte din U.R.S.S. Astfel se explică faptul că în Lege, la fiecare 
articol care stipulează folosirea limbii de stat, era indicată și obligativi- 
tatea traducerii în limba rusă. În fond, prin revendicarea statutului de 
limbă de stat, băștinașii voiau ca limba lor în declin şi agonie, cu sfere 
reduse de întrebuințare oficială (practic, în parte, numai în învățământ, 
în presă, în literatura artistică locală), să fie luată sub protecţia statului, 
să-i fie asigurată utilizarea oficială la nivel republican. 


În ceea ce-i priveşte pe reprezentanții altor etnii conlocuitoare, legea 
le-a asigurat folosirea limbii materne în toate domeniile: de la instrui- 
re şi educaţie (lucru, evident, exagerat, mai ales în învățământul liceal 
şi superior, căci pregătim specialiști pentru Republica Moldova, unde 
limbă de stat este limba română, nu specialiști pentru Ucraina, Rusia 
sau Comrat, Taraclia) până la efectuarea proceselor de judecată în lim- 
ba maternă. 


Fusese elaborat, cu termene suficient de labile (5, 10 ani), un Program 
complex de aplicare a prevederilor legislaţiei lingvistice, de implementa- 
re a limbii de stat în lucrările de secretariat și în domeniul oficial de co- 
municare. Fusese constituit un Departament de stat al limbilor cu sarcini 
riguroase de implementare a limbilor şi de aplicare a sancţiunilor contra 
eventualilor ignoranti ai legii. Venirea la putere a PDAM în 1984 şi a co- 
muniştilor în 2001 a demonstrat nu numai nedorinta, ci şi tergiversarea 
la infinit, ca să nu spunem sabotarea, de către conducere a legilor, mâsu- 
rilor de aplicare, a termenelor prevăzute. A fost lichidat Departamentul 
de stat al limbilor, înlocuit cu altul care era preocupat de interesele mi- 
noritâtilor, au fost întrerupte multe dintre inițiativele ce vizau studierea 
limbii de stat, care începuseră a-și demonstra eficiența. 


La iniţiativa şi prin ,contributia” vechilor comuniști deghizați abil in 
> > » > > > 
democrat-agrarieni, în constituţie s-a introdus denumirea de limbă 


<>» 


„moldovenească”, contrar 1) demersului Congresului II al Frontului 

Popular din Moldova câtre parlament, cu propunerea de a fi repuse 
în drepturi, prin lege, etnonimul „popor român” şi glotonimul ,lim- 
ba română”; 2) documentului final al Marii Adunări Naţionale din 
27.08.1989 „Despre suveranitatea statală şi despre dreptul nostru vii- 
tor”, în care se cerea să fie respectate numele de ,român” al poporului, 
purtat de-a lungul veacurilor, şi denumirea de „limbă română” pentru 
limba noastră; 3) acelorași adevăruri din „Declaraţia de independență” 
(27.08.1991) şi sfidând argumentele ştiinţifice ale Academiei de Știin- 
tea Moldovei (din 1994 şi, ulterior, din 1996), concluziile unor savanți 
notorii de peste hotare (italieni, nemți, ruși, francezi etc.) că limba de 
stat a Republicii Moldova este limba română. Democrat-agrarienii 
chiar recunoscuseră într-un moment că ei ar accepta în Constituţie 
denumirea corectă de „limba română” (fiind conștienți deci că mint 
cu obrăznicie din considerente de ordin politic, ceea ce face şi V. Stati 
cu dicționarul său de lamentabilă faimă!) dacă ar primi garanţii solide 
că în viitor nu se va solicita reunirea fostei Basarabii cu România. lată 
care-i problema! Agrarienii, comuniști deghizați, dar şi comuniștii lui 
Voronin, socialiștii lui Dodon, vădit antiromâni, alte partide moldove- 
neşti fardate cu intenţii pro-europene, dar gata oricând să sară in barca 
moldovenismului, o armată întreagă de ideologi ai „moldovenismului 
primitiv”, progenituri ale foștilor nomenclaturişti sovietici, urmași fi- 
deli ai tâtucului Stalin, nostalgici după defuncta U.R.S.S. sunt porniţi 
să întoarcă mortul de la groapă prin aderarea la aşa-numita (şi inexis- 
tenta, după o recentă declaraţie a lui Voronin însuși!) Uniune Vamală 
Euro-Asiatică, numai să nu ne asociem în vederea ulterioarei integrări 
în Uniunea Europeană, unde te pomeneşti că trebuie să stai la o masă 
cu românii din România sau iti vine în gând să arunci sârma ghimpată 
de pe Prut, pentru ca aşchia de pământ milenar românesc, râşluitâ la 
1812 de imperiul țarist, să revină la sânul patriei-mame... 


Ne-a îndreptăţit legislaţia lingvistică, adoptată acum 25 de ani, aştep- 
tările? Partial da, în sensul că astăzi, de bine-de rău, limba statului este 
folosită nu numai la bucătărie, ci şi în societate. Avem câteva generaţii 
de tineri crescuţi și educați în condiţiile în care limba de stat nu mai 
e cenuşâreasâ. Altceva este idealul de exprimare corectă generalizată, 
aşa cum e în România, de exemplu, la care mai avem de aspirat şi de 
muncit. Statul moldovenesc, spre deosebire de statul francez, bunăoa- 
ră, nu a făcut o prioritate din protejarea, învățarea, studierea, poseda- 
rea la perfectie a limbii materne, din ocrotirea ei cu grijă de influenţe 

nefaste străine, de poluare lingvistică. Nu a elaborat și nu a promovat o 
politică de ecologie a limbii. Limba română literară (normată) trebuie 
respectată, vorbită corect şi protejată de către orice vorbitor al ei, de la 
vlădică până la opincă. 

Legislaţia lingvistică privind relaţiile dintre limbi, practic, nu există la 
ora actuală. Legea cu privire la funcționarea limbilor vorbite pe teritoriul 
R.S.S. Moldovenești (chiar dacă, la schimbarea denumirii republicii, nu- 
mele propriu a fost înlocuit cu sintagma „Republica Moldova”) a fost 
elaborată în condiţiile existenţei U.R.S.S.-ului și pentru situația lingvisti- 
că din R.S.S.M. ca parte a U.R.S.S. De îndată ce a fost proclamată inde- 
pendenta republicii, iar U.R.S.S.-ul s-a destrămat, ea a devenit caducă. 
Trebuia (astăzi este destul de târziu, dar realitatea concretă din Repu- 
blica Moldova ne ilustrează că o asemenea lege rămâne a fi încă absolut 
necesară) imediat adoptată o lege nouă, care să corespundă realității 
actuale, în care limba rusă nu mai poate avea vechiul statut de limbă 
mai favorizată decât oricare din fostele limbi naționale. Statul ar tre- 
bui să intervină, prin pârghiile de control şi sancțiuni legale, în privința 
cunoașterii şi utilizării limbii de stat, inclusiv în cazul întreprinderilor 
private. Limba de stat este o chestiune de stat, nicidecum una priva- 
tă, atât timp cât instituţia privată funcţionează pe teritoriul statului. În 
condiţiile avalanşei informaţionale fără precedent, statul ar trebui să 
reglementeze și să verifice strict proporţia intrebuintârii limbii de stat 
şi a altor limbi (în cazul Republicii Moldova, a limbii ruse) în spațiul 
public şi privat de emisie. În definitiv, chestiunea apărării limbii statu- 
lui este şi o problemă de siguranță de stat. Conducătorii de orice rang 
trebuie să cunoască în mod obligatoriu limba statului şi să vegheze la li- 
bera şi corecta ei întrebuințare de către orice vorbitor. Numai aşa vom 
face dovada unui stat modern civilizat, aspirant la un loc îndreptățit în 
marea familie de popoare (fiecare cu limba și cultura sa) a Europei uni- 
te, în structurile căreia limba română ocupă un loc egal printre celelal- 
te limbi ale membrilor săi, în timp ce pretinsa limbă „moldovenească” 
a ,moldoveniştilor” nu există. lar românii basarabeni şi transnistreni, 
se înțelege de la sine, sunt moldoveni ca cetăţeni ai statului Republica 
Moldova, dar români ca descendenți ai dacilor şi romanilor. Ceea ce o 
calamitate a distrus timp de două secole nu poate fi restabilit într-un 
sfert de veac. 


LIMBA ROMÂNĂ AZI ED 


Mina-Maria RUSU 


Despre identitate lingvistică vs 
identitate culturală 


Introducere — Despre rost, ros- 
tire şi rostuire, prin comunicarea 
lingvistică şi culturală 


Rostul ființei în Trecere este de a rosti. Singurul 
verb care imprimă sufletului amprenta vietui- 
rii fără sfârşit şi care dă sens existenţei noastre 
omenești. De la rost până la rostire şi de acolo 
până la spaţiul spiritual în care sălășluim, ca 


-MR. — conf. univ. dr. 


Inspector general de limba i - e 
şi literatura română, limbi  rostuire ontologică, traseul este unul inițiatic. 


clasice şi neogreacă în Astfel, ne vom putea pozitiona în spaţiul bine 
cadrul Ministerului Educației, definit al expresiei „a-și face un rost” în viață. 
ln ei şi sensul devin, contextual, sinoni- 
Sportului, România. Autoare asand birol A PN fi iii 
de lucrări de critică literară Me ajustând bipolar existenţa noastră istori- 
(Poetica sacrului, 2005, Că. De aici înainte, putem nuanţa în variatiuni 
Octavian Goga — texte pe aceeași temă, în căutarea propriei şi incon- 
comentate, 2000) lingvistică fundabilei noastre identități. De la a rosti vom 
(Limba română, 2000, : : i . 
> -ajunge la a rostui, adică la acțiunea de a da rost 
Competentâ şi performanță f a sia: 
în comunicare, 2010), studii altora, dincolo de ființa noastră, dar prin inevi- 
culturale (Limbă, cultură şi  tabile conexiuni cu propriul nostru rost. 


civilizaţie românească, 2008). | iu z 7 ; 2 
Diploma Gheorghe Lazăr, Aburind ca pâinea caldă, cuvântul rostit cheamă 


clasa |. Expert internaţional omul, il ademeneşte, robindu-l sau dezrobindu-l, 


al Consiliului Europei, Divizia i se aşază pe limbă, îi sare în ureche și i se cui- 
de Politici lingvistice, Expert părește în suflet. De acolo, miile de feţe ale sale 
naţional în educaţie. A Ma 4 

curg în cascadă și conduc într-un perpetuum 


mobile toate sentimentele către albia sinelui. 


Evident că avatarurile cuvântului, de la ros- 
tire la scriere, sunt expresii ale unei râvnite 

metamorfoze a trecătorului în peren, întru configurarea rostului ființei 
noastre în spaţiul existenţei. 


În contextul acestei paradigme, ea însăși purtând semnele epocilor is- 
torice şi, evident, ale mentalitâtii, ecuaţia care se generează în jurul cu- 
vântului — ca unică necunoscută — conţine, ca într-o balanţă în deplin 
echilibru, de-o parte rostirea, de cealaltă parte scrierea. 


1. Comunicare — comuniune 


După un excurs eseistic introductiv în fenomenologia comunicării, se 
cuvine să construim câteva repere pentru abordarea identităţii lingvis- 
tice şi culturale comune, partajate istoric şi geografic. Într-un secol al 
frământărilor şi al rapidelor schimbări, preocuparea omului modern 
pentru a-și integra propriul destin în cel colectiv declanșează un pro- 
ces de redefinire generală potentatâ de idealul contemporan. Individul 
uman trăieşte cu sentimentul unei desincronizări sociale, fapt care sti- 
mulează revigorarea sentimentelor identitare, într-o formă nouă, de- 
corată de relaţia comunicare — comuniune. Comuniunea nu este doar o 
simplă legătură socială, ci implică și un sentiment al fuziunii, la nivel 
macrosocial, cu scopul de protejare a identității personale şi naţionale. 


Această atitudine nouă a individului mileniului III vine din nostalgia 
după comunitatea tradițională, arhetipală, după sincronia care o defi- 
nea și al cărei rezultat era, pe de-o parte, înglobarea persoanei, cu toate 
slăbiciunile sale, într-un mediu puternic, iar pe de altă parte, comuni- 
carea, ca legătură de fuziune, cu spaţiul macrosocial!. Această menta- 
litate pe fondul conectării la tradiţie este, la prima vedere, unul dintre 
paradoxurile ontologice ale modernităţii, care ne obligă la o scurtă pri- 
vire asupra modelului social practicat în Antichitate. Ne amintim fap- 
tul că două limbi de cultură au dirijat configuraţia istorică a Romei și a 
Greciei antice şi tot acestea au definit relaţia de echilibru dintre cultură 
şi civilizație. Evoluţia ciclică a omenirii dezvăluie, la un moment dat, 
criza umanismului. Studiind fenomenul, C. Rădulescu-Motru? pune 
în relaţie Antichitatea înfloritoare cu mediocritatea contemporană, 
descoperind că umanismul nu este doar o atitudine, ci şi o construcție 
spirituală de substanţă, care defineşte marile epoci istorice, reglându-le 
sistemul de valori. În logica aceasta, Rădulescu-Motru conchide: „Ide- 

alul omului de astăzi și de mâine ar trebui să fie credinţa că destinul 
omului individual dobândeşte înţeles prin contopirea lui în destinul 
neamului întreg din care face parte”*. Extrapolând, ducem rationamen- 
tul mai departe şi concluzionăm că destinul individual şi cel national se 
conturează și se dezvoltă în contextul larg european actual. Nu vorbim 
despre globalizare, ci despre afirmarea identității prin comparaţie, prin 
analiza atentă a valorilor individuale şi conectarea la sistemul colectiv 
de valori din spaţiul comunităţii, într-o permanentă relaţie de schimb. 
Un rol esenţial, în acest caz, îl are comunicarea. 


2. Limbă şi comunicare 


Fireşte că dimensiunea comunicativă a destinului se fundamentează 
pe componenta lingvistică. Limba devine mijloc de punere în comun a 
valorilor individuale şi de raportare la cele universale, generale, având 
ca scop conectarea destinului individual la cel colectiv. Reconfigurarea 
istorică a spaţiilor geopolitice a impus și o regândire a conceptului de 
limbă, ca vehicul al comunicării, cu rol de liant în plan cultural, între 
valorile individuale, valorile naționale şi cele universale. Pornind de la 
modelul antic, definit şi de impunerea celor două limbi de cultură, lati- 
na şi greaca veche, politicile lingvistice actuale promovează limbile de 
mare circulaţie, asigurându-le statutul oficial în procesul de comuni- 
care în diverse medii, dar susțin deopotrivă și limbile naţionale, regio- 
nale, minoritare, stimulând astfel conștiința identitară. Limba devine, 
generic vorbind, soluţia de integrare deplină a omului în contextul so- 
cial şi este calea de punere în comun a valorilor cu scopul de a-şi afirma 
individualitatea personală sau națională, cu respect față de valorile ce- 
luilalt. Politicile lingvistice europene actuale deschid calea dialogului 
şi a concilierii. 


Se vorbeşte aproape obsesiv despre fenomenul crizei, in mai toate do- 
meniile; vizibil însă cu precădere în comunicare, acesta poate determi- 
na desocializarea ființei umane sau închiderea la dialog cultural a ţării, 
fie dintr-o aroganță a proprietăţii culturale, fie din umilință în fața ma- 
rilor culturi. Din acest motiv, regândirea conceptului de comunicare 
analizează limba din perspectiva importanţei în realizarea finalitâtilor 
comunicării: punerea în comun a valorilor individuale și naţionale cu 

scopul de ale conecta la valorile universale. Cadrul European Comun 
de Referinţă pentru Limbi‘ este, in acest sens, un normativ care asigură 
matricea comunicării lingvistice, punând în valoare fiecare limbă, indi- 
ferent de statutul pe care aceasta îl are între limbile europene. 


3. Limba română în context european 


Vorbind despre limba română, logica expunerii se nuanteazâ, prin adu- 
cerea în prim-plan a realității contemporane, consecinţă firească a isto- 
riei trăite în spaţiul românitâtii. Identificăm, din perspectivă istorică, 
elemente care nu permit întotdeauna punerea în comun, la modul pro- 
priu, a coordonatelor care asigură unitatea limbii și culturii româneşti 
în raport cu spaţiul ei matricial. Cât despre arealul de circulaţie, fireş- 
te că raportarea limbii române se face evident şi substanţial în primul 
rând la reprezentarea ca limbă maternă, apoi, contextual, la cea de a 
doua limbă de comunicare, ca limbă oficială sau ca limbă străină. 


O limbă vorbită de o populaţie reprezentativă numeric, la nivel mon- 
dial, poate fi studiată cu interes ca limbă străină — spre exemplu en- 
gleza —, nu însă în egală măsură și o limbă cum este româna. Intere- 
sul străinilor de a comunica în limba română nu poate avea decât o 
eventuală susținere culturală şi secvențial economică, privind accesul 
nemijlocit la informaţii şi conectarea facilă la mediul economic intern. 
Din acest motiv, româna ca limbă străină nu poate fi analizată cu ace- 
leaşi instrumente ca o limbă de circulaţie internaţională. Statutul ei de 
limbă străină este susținut doar de faptul că, pentru majoritatea cetă- 
tenilor din alte țări, este o limbă necunoscută. Faptul că este irelevantâ 
pentru funcționalitatea comunicării face dificilă impunerea ca posibilă 
limbă străină de comunicare, de interes general. Poate că ar trebui să 
punem problema ca, în spațiul european, limbile oficiale și limbile de 
comunicare să construiască împreună o nouă configurație discursivă 
a bătrânului continent, servind, de fapt, ca instrument de satisfacere a 
nevoii omului de a comunica. 


Istoric vorbind, limba română și-a dus destinul într-o albie care a pri- 
mit influențele altor idiomuri vecine, pentru ca apoi, geografic, să in- 
tervină granița artificial trasată, care să construiască unul dintre mari- 
le paradoxuri ale istoriei noastre: criza identitară în raport cu valorile 

comune: teritoriul, religia, aspiraţiile. Prin urmare, spre deosebire de 
alte limbi, româna trăieşte o dramă dublă: aceea a utilității minore în 
comunicare, ca limbă străină, şi a înstrăinării în chiar spaţiul autohton. 


Limba, care reprezintă mijlocul de comunicare specific unei comuni- 
tâti umane, este o construcţie spirituală ce dezvăluie o arhitectură ale 
cărei componente coexistă, relevându-şi funcţionalitatea la diferite ni- 
veluri, în diferite zone si prin diferite stiluri. Pe de altă parte, vorbim 
despre varianta populară a limbii, marcată de indici de oralitate, neca- 
nonicâ în procesul de comunicare, dar expresivă şi funcţională. 


Varianta românei ca limbă străină trebuie să fie limba literară, norma- 
tă, subordonată canonului lingvistic şi care asigură accesul la cultură. 
De cealaltă parte, româna ca limbă străină poate fi învățată şi în varian- 
ta ei populară, fenomen care se petrece, de regulă, spontan, în mediul 
economic și vizează simpla funcţionalitate. Învăţarea unei limbi străine 
se conectează la algoritmul lingvistic generat de materna vorbitorului 
şi presupune, de cele mai multe ori, o abordare contrastivă, prin rapor- 
tare la structurile bine cunoscute ale limbii materne. 


4. Despre identitate şi criza identitarâ 


Din acest motiv, situația unui vorbitor străin de limba română are ca 
reper conotatiile culturale și funcționale care asigură aspectul pragma- 
tic al învăţării acestei limbi. În cazul concret al unui cetăţean străin aflat 
pe teritoriul României, învățarea limbii române poate avea ca motiva- 
tie accesul direct la informaţie și facilitarea insertiei culturale, elemente 
care pot genera un efect integrator în spaţiul românesc. 


În acest sens, există categorii de cetăţeni străini care beneficiază de 
cursuri de limba română ca limbă străină, după o programă adaptată 
nevoilor fiecărui grup-tintâ. Este vorba despre persoane discriminate 
(Programâ de limba română — curs de inițiere — pentru copiii străinilor 
care au dobândit statutul de refugiat în România şi pentru minorii refu- 
giati neinsotiti aprobată cu ordin al ministrului nr. 4041 / 16.06.2004), 
protejate de Oficiul Român pentru Imigrări (O.R.I.), de regulă cetă- 
teni străini de condiţie modestă, care doresc să trăiască şi să muncească 
temporar pe teritoriul României. Programa specială de limba română 

ca limbă străină este adaptată pentru nivelele A1-A2, iar cursurile sunt 
gratuite. În paralel, O.R.I. asigură imigranţilor conservarea identității 
proprii, deoarece astfel se evită o criză identitară, care ar avea efecte 
catastrofale asupra integrării acestora în noul mediu cultural. Modelul 
este aplicat şi în alte țări. 


Exemplul Belgiei este relevant. În mediul școlar în care există elevi 
de diverse etnii, se studiază disciplina Limba și cultura de origine 
(L.C.O.), menită să conştientizeze la elevii străini interferentele cul- 
turale şi eventualele aspecte de istoria limbii care să dezvăluie etimo- 
nuri comune, precum și dinamica împrumuturilor lexicale. Acest curs 
urmăreşte conservarea identității lingvistice şi culturale a elevilor, în 
vederea înţelegerii importanţei comunicării, precum și asumarea pro- 
priei identități, ca semn distinctiv în raport cu mediul țării de adopţie. 
În astfel de situaţii, se constată, cu timpul, că limba română maternă 
creează un cadru afectiv eficient de afirmare a identității naționale şi 
facilitează comunicarea culturală, generând toleranța și respectul față 
de valorile celuilalt. Totodată, atrage vorbitorii de alte etnii să înveţe 
limba română pentru comunicarea culturală. Pentru aceștia, evident, 
limba română este limbă străină, descoperită ca limbă de comunicare, 
alături de marile limbi ale Europei. 


Înstrăinarea limbii române în raport cu vorbitorii nativi, care locuiesc 
temporar în alte țări, îi schimbă acesteia statutul, de la limbă maternă 
la limbă de comunicare, ca oricare alta. Grupul-tintâ vizat este alcătuit 
din oameni cu un nivel mediu şi sub mediu de cultură şi cu achiziţii 
lingvistice modeste, la care se observă fenomenul de contaminare a 
limbii române materne cu elemente de fonetică și de lexic, care produc 
o hibridare aleatorie a două idiomuri, realitate postmodernă sanctio- 
nată din punct de vedere științific. Totodată, fenomenul are implicaţii 
şi asupra conservării şi afirmării identităţii culturale a celor în cauză, 
care manifestă înstrăinare de propria cultură, ca reflex al voinţei de 
adaptare la mediul lingvistic şi cultural al ţării de adopţie. Acest 
grup-tintâ este extrem de vulnerabil din perspectivă identitară. Fe- 
nomenul care se manifestă din ce în ce mai pregnant vizează refuzul 
acestora de a-și declara apartenenţa etnică, lingvistică şi culturală și, în 
consecință, declanşarea unei crize identitare având ca efect inadapta- 
rea şi excluziunea socială. 

O măsură cu efect remediabil și integrator este oferirea cursului optio- 
nal extracurricular Limbă, Cultură și Civilizație Românească (aproba- 
tă prin Ordinul M.E.C.T. nr. 1303 / 13.06.2007). 


La începutul derulării acestui proiect grupul-tintâ viza elevi care aveau 
conştiinţa naţională conturată. În ultimii doi ani însă România se con- 
fruntă cu situaţia în care copiii participanţi la curs s-au născut in tara de 
adopţie, iar limba română și cultura naţională nu au, pentru ei, o repre- 
zentare adecvată. Prin urmare, ne confruntăm cu un paradox: deşi sunt 
români, aceşti copii nu au conştiinţa limbii lor materne, deoarece nu 
o vorbesc în familie și trăiesc într-un mediu lingvistic străin, pe care îl 
asimilează cu limba lor maternă, având în vedere efectul benefic în co- 
municare şi integrare. În acest context, o cercetare efectuată de Asoci- 
atia Alternative Sociale din Iași” a evidenţiat că fenomenul remigratiei 
(reîntoarcerea în tara de origine după o experiență de migraţie ratată) 
este o realitate care pune în discuţie statutul limbii române în conști- 
ința acestor copii. ,Remigratia se prezintă deci ca o situație de viață 
potenţial vulnerabilizantă, care are la unii copii sau care poate avea la 
alții consecinţe pe planul adaptării şi pe plan psihologic”, susține Şer- 
ban Ionescu“. 


Din punctul nostru de vedere, efectul vizibil negativ al fenomenului 
este reperat în golirea limbii române, în conștiința acestor vorbitori, de 
componenta afectivă în comunicare, dimensiune care marchează sta- 
tutul de maternă al unei limbi. Prin urmare, ne confruntăm cu o înstră- 
inare a limbii în propria matcă, efect generat de avatarurile destinului 
social de care unii români au parte, în contextul mobilităţii forței de 
muncă. 


5. Despre identitatea culturală prin comunicare 


Punând problema din punctul de vedere al reacției psihicului uman 
la impactul cu mediul, satisfacerea nevoii de identitate vizând com- 
ponentele lingvistică, naţională și culturală are un rol integrator și de 
echilibrare a ființei în raport cu lumea. Totodată, nu se poate ignora 
nevoia alteritâtii, ca expresie a raportării la celălalt, exprimată în pla- 
nul comunicării prin dialog. Omul este, așadar, o ființă socială, pentru 
care comunicarea creează un spaţiu al devenirii, tocmai prin punerea în 

comun a valorilor individuale pentru obținerea valorii generale, colec- 
tive, configurând grupul, ca formă de existență socială. De fapt, nevoia 
de identitate se conturează prin raportarea la alteritate, fiind astfel o 
formă de conştientizare a existenţei individuale, prin intermediul ce- 
lei colective. Limba maternă vs străină asigură instrumentul specific de 
comunicare şi facilitează construirea dimensiunii sociale şi culturale 
a ființei, într-un efort integrator evident. Un caz special este acela al 
limbii române vorbite de comunităţi reprezentative din alte țări, având 
chiar şi altă cetățenie decât română. Situaţia este şi mai complicată 
dacă, aşa cum precizam mai sus, intervin în ecuaţie şi elemente de or- 
din istoric, controversate și evident dificil de gestionat. 


Concluzii 


Limba română ca limbă străină trebuie privită ca o modalitate de 
comunicare în vederea înțelegerii interumane, cu implicaţii majore în 
comunicarea interculturală. Calitatea dublă de limbă străină şi de lim- 
bă maternă sporește competenţa de comunicare — în limba şi cultura 
proprie, de origine, şi în limba şi cultura străină. Prin urmare, ancorarea 
în procese interculturale se face eficient prin comunicarea deopotrivă 
în limba maternă şi într-o limbă străină, tocmai din nevoia de alteritate, 
pentru confirmarea identității. 


Note | 1 Cf. Philippe Breton, Manipularea cuvântului, Editura 
Institutul European, 2006, p. 130. 
? Constantin Rădulescu-Motru, Timp şi destin, Editura 
Minerva, 1997, p. 182. 
3 Ibidem. 
* Cadrul European Comun de Referinţă pentru Limbil!!: 
İnvâtare, Predare, Evaluare (CECRL) este un document 
publicat de Consiliul Europei, în 2001, care definește 
nivelurile de stăpânire a unei limbi străine, în funcţie de 
„ce ştii să faci”, în diferite domenii de competenţă. Aces- 
te niveluri constituie, în prezent, referinţa în domeniul 
învățării şi al predării limbilor. 
$ Acest proiect a fost realizat în parteneriat cu Fonda- 
zione Albero della Vita (Italia), Fondazione Iniziative e 
Studi sulla Multietnicita (Italia), Universitatea din Barce- 
lona (Spania), Asociaţia Alternative Sociale (România) 
şi Fundacion Instituto de Reinsercion Social (Spania) 

şi a fost finanţat prin programul Daphne JUST/2009/ 
FRAC/AG/0933. 

8 Cf. Şerban Ionescu, MD, PhD Profesor de psihologie 
clinică şi de psihopatologie, Université Paris 8 Saint-De- 
nis, Université du Québec à Trois-Rivières. 

În ultimii ani, teoreticienii din domeniul di- 
dacticii işi exprimă din ce în ce mai frecvent 
rezervele privind legitimitatea aşa-ziselor „re- 
tete ideale” susceptibile să asigure succesul în 
procesul de predare-invâtare a unei limbi strâi- 
ne. Constatând evidenta deplasare a accentului 
pe variabile precum profilul cursantului şi ne- 
voile acestuia sau pe analiza detaliată a rolului 
pe care îl are contextul în învățare, prea puţini 
se mai apleacă astăzi asupra unor tehnici sau 
strategii de lucru detronate, cum ar fi, de pil- 
dă, plictisitoarele exerciţii de repetiție simplă, 
recomandate odinioară! cu atâta convingere 
pentru fixarea unor forme gramaticale dificile, 
în fazele de început ale studierii unei limbi. Mai 
mult, dacă un cadru didactic doreşte să rămână 
în grațiile studenților sau ale confratilor ce re- 
clamă tot mai vehement prezența profesorului 
modern în sala de curs, acesta va fi tentat să ape- 
leze din ce în ce mai rar la retetele consacrate, 
îngrădind pe cât posibil rolul gramaticii și al 
exerciţiilor structurale în favoarea activităților 
de comunicare, singurele în măsură să-i asigure 
statutul mult râvnit de moderator sau facilitator 
al procesului de învăţare. Cu toate acestea, ex- 
perienta a numeroase cursuri de perfecționare, 
ce ne-au prilejuit o bună cunoaștere a nevoilor 

profesorilor de limba română ca limbă străină (RLS), ne arată că fiecare 
cadru didactic — mai mult sau mai putin experimentat — se află, în realita- 
te, într-o continuă și, adesea, secretă (sau măcar discretă) căutare a acelor 
„formule magice” apte să transforme procesul de predare-invâtare într-un 
demers cât mai eficient şi mai uşor de controlat și, de ce nu, cât mai co- 
mod pentru ambele părți ale procesului educativ — profesori şi studenți, 
deopotrivă. Socotim că, în cazul profesorilor de RLS, care nu beneficia- 
ză, din păcate, de nicio formă de specializare la nivel licență sau master, 
căutarea unor asemenea formule este şi mai acerbă, orientându-se, de 
regulă, spre adoptarea / adaptarea unor soluţii vehiculate în cazul limbi- 
lor străine cu o îndelungată experienţă de predare. 


Însă preluarea metodelor utilizate în mediile academice străine nu este 
un proces foarte comod pentru profesorul de RLS, căci, în perimetrul 
extern, după decenii de experienţă în predarea limbilor, se manifestă o 
vădită reținere față de ,retete”, care, chiar şi atunci când sunt prescrise 
în termenii unor recomandări, nu sunt definitiv stabilite. Şi asta pentru 
că eterna venerare a marilor adevăruri este o practică mai rar întâlnită 
în didactică, specialiștii având bunul obicei de a readuce periodic în 
discuţie vechile teorii legate de predare, împrospătând în permanență 
atât reflexia teoretică, cât şi practica predării, din dorinţa declarată de a 
evita fosilizarea activităţii profesionale şi de a ameliora continuu stra- 
tegiile de lucru. Aşa se face că retetele sunt, rând pe rând, reanalizate şi 
reevaluate pentru a fi aprobate sau contestate, reafirmate sau complet 
detronate, exercițiu ce asigură gândirii ştiinţifice o necesară şi deose- 
bită suplete. Să ne amintim numai ce traseu surprinzător a avut ati- 
tudinea specialiștilor față de gramatică de-a lungul timpului: după ce 
zeci de ani aceasta a dominat predarea limbilor în context universitar, 
valul metodelor comunicative i-a contestat autoritatea, marginalizând-o 
sau exilând-o complet de la cursul de limbă, pentru ca azi să asistăm 
la o revenire în forță a gramaticii în cercetările ultimelor două decenii, 
ce încurajează practica unei invâtâri conştiente şi reflexive a limbii?. În 
aceste condiţii, este relativ riscant să imprumuti o dată pentru totdeau- 
na o formulă de lucru, oricât de răsunătoare sau de seducătoare ar fi ea 
în momentul lansării, fără a te menţine conectat la pulsul cercetărilor 
viitoare, care pot confirma, infirma sau relativiza valabilitatea sau efici- 
enta acesteia. 

Şi totuși, în epoca accesului liber la informaţie, putem afirma că, în peri- 
metrul românesc, nu de rețete ducem neapărat lipsă, cât, mai degrabă, 
de un exercițiu susținut de examinare a acestora, care să atentioneze 
specialiştii că, într-un proces de învăţare de calitate, în context acade- 
mic, nu e suficient să actionâm intuitiv sau să aplicăm empiric rețete 
despre care ni s-a vorbit în varii contexte. E adevărat că ne putem baza 
foarte bine în opţiunile noastre metodologice pe rezultatele învăţării, 
dar, în egală măsură, se impune să reflectăm și asupra motivelor pen- 
tru care o formulă de lucru s-a dovedit a fi mai eficientă decât alta. De 
aceea, ne alăturăm părerii celor care afirmă că scopul fundamental al 
noilor studii din didactică nu mai este obligatoriu acela de a propune o 
practică absolut diferită — lucru altminteri aproape imposibil la această 
oră, când există o veritabilă piață a studiilor de specialitate — , ci, in pri- 
mul rând, de a arăta dacă o anumită practică este sau nu cu adevărat o 
„practică științifică”. Fiind o ştiinţă relativ nouă în comparaţie cu alte 
ştiinţe mai vechi ale educaţiei, precum psihologia, pedagogia, științele 
neurologice etc., didactica limbilor poate să exploateze terenul generos 
al acestor ştiinţe pentru a-și fundamenta teoretic domeniul, încercând 
să rămână totuși independentă în raport cu acestea. 


De ce am simţit nevoia să avansăm ideea de mit didactic? Evident, nu 
datorită deschiderii deosebite sau popularității de care se bucură ter- 
menul „mit” în ziua de azi. Dacă ar fi să propunem o definiție elemen- 
tară, am încadra în sfera acestui concept orice credință împărtășită de 
majoritatea profesorilor în legătură cu acele rețete capabile să asigure 
succesul necondiționat în procesul de predare-invâtare a unei limbi. 
Credem că, spre deosebire de termenul ceva mai tehnic — şi mai do- 
mestic — ,retetâ, noțiunea de mit didactic permite o lărgire extrem de 
productivă a cadrului discuţiei, permitându-ne să facem referire la re- 
comandări sau formule de lucru care, prin intensa afirmare a eficienţei 
lor, au dobândit o autoritate incontestabilă şi, implicit, o aură de sacra- 
litate care ingrâdeşte semnificativ orice posibilitate de contestare. În 
cazul mitului didactic, chiar dacă succesul învățării se poate datora al- 
tor factori determinanti, absolut independenţi de prescriptiile acestuia 
(ca, de pildă, efortul individual al cursantului sau talentul personal în 
învățarea limbilor străine etc.), rezultatele pozitive sunt atribuite invo- 
luntar aplicării şi respectării paşilor de urmat, astfel încât acesta se hră- 
neşte şi se revitalizează permanent, detemporalizându-se şi dobândind 

consistenţa unui precept universal valabil și relativ intangibil, lipsit de 
conştiinţa originilor sale. 


Bunăoară, cine se mai îndoiește azi de faptul că motivaţia este un ele- 
ment favorizant al învăţării, în general, și, implicit, al procesului de achi- 
zitie a unei limbi străine? Şi, cu atât mai mult, cine se mai întreabă dacă 
la temelia acestui mit a existat inițial un fapt demonstrabil ştiinţific, care 
a fost ulterior generalizat, sau dacă s-a pornit invers, dinspre constatarea 
rezultatelor concrete ale efectelor motivatiei asupra învăţării spre mitiza- 
rea rolului acesteia în învăţare? În orice caz, pe deplin încrezători în for- 
ta acestui mit, puţini se vor întoarce astăzi să cerceteze, de pildă, modul 
de funcționare a creierului pentru a verifica dacă există acolo o posibilă 
explicaţie a prestigiului acestui mit. Însă cei curioşi să înțeleagă procese- 
le interne, activate în timpul învăţării, vor fi răsplătiți vizualizând harta 
anatomică a creierului şi constatând că „sediul” motivaţiei se află chiar 
în vecinătatea centrului memoriei, pe creierul limbic (emoţional). Așa 
se explică de ce motivaţia nu are o natură intelectuală, ci una emoțională, 
putând modifica dramatic — pozitiv sau negativ — datele prin intervenţia 
emoțiilor în procesul de învățare. Căci impactul negativ al ,emotiilor” 
(tensiunea sau stresul) asupra procesului de memorizare sau de achi- 
zitionare a noilor informaţii nu este deloc mai putin frecvent observat 
sau invocat decât influenţa benefică a emoţiilor pozitive. Consecințele 
acestei teorii asupra modului de gestionare a procesului de învăţare a 
unei limbi străine sunt ușor previzibile: aşa cum încercăm să implicăm 
pozitiv cursantul în învăţare, motivându-l emoțional pentru a-l ajuta să 
memoreze, ne străduim și să reducem la maximum tensiunea şi stresul în 
timpul învățării, ca să evităm blocajele de orice natură. Însă ochiul didac- 
ticianului trebuie să rămână în permanenţă vigilent și să sesizeze capca- 
nele aplicării prea simpliste a oricărui raționament de tipul cauză — efect. 
Nuantând relaţia dintre emoţiile negative şi comunicarea orală, teoriile 
mai noi privitoare la anxietatea lingvistică“ ne atrag atenţia că tensiunea 
este un ingredient natural al contactului social și al comunicării naturale, 
atât în limba maternă (LI), cât și în limba a doua (L2), şi că o reducere 
semnificativă a acesteia în timpul activităților comunicative ar putea de- 
termina cursantul să nu-şi dezvolte capacitatea de a funcționa sub tensiu- 
ne. Prin urmare, nu eliminarea completă a emoțiilor negative (v. a stresu- 
lui) ar fi soluţia practică sugerată de studiul impactului emoţiilor asupra 
performanţelor, ci conceperea unor activităţi şi exerciţii care să-i permită 

cursantului să dezvolte gradual controlul stresului, indispensabil totuşi 
pentru o comunicare autentică şi eficientă in L2. Iată cum inițierea unui 
traseu de documentare, pornind de la cea mai banală afirmaţie cunoscu- 
tă în didactică, aceea care cataloghează motivaţia drept garanția incon- 
testabilă a succesului, ne poate oferi surpriza descoperirii unor procese 
conexe ce pot influenţa, pozitiv sau negativ, produsele învățării. 


Invocând mai sus efectele implicării emoţionale a cursantului în în- 
vâtare, nu am urmărit nicidecum să deschidem seria unui inventar 
exhaustiv al celor mai răspândite mituri didactice, deși probabil că o 
asemenea întreprindere n-ar fi lipsită de interes. Scopul nostru este cu 
mult mai modest, rezumându-se la o simplă încercare de sensibilizare 
a specialiștilor cu privire la beneficiile readucerii în discuţie a unor lo- 
curi comune ale didacticii, spre a verifica dacă în spatele lor se ascunde 
sau nu un fenomen verificat ştiinţific, în măsură să le confirme sau să le 
infirme prestigiul şi legitimitatea. Prin acest demers, se poate demon- 
stra că învățarea limbilor nu este un fenomen cu o funcționare complet 
necunoscută şi că, în ciuda unor zone de umbră, „avem suficiente date 
pe care ne putem fundamenta reflexiile științifice ce pot şi trebuie să 
hrănească şi să amelioreze practicarea cotidiană a acestei profesii”. 


Cum putem accede însă la acele fenomene lămuritoare? Aminteam 
ceva mai sus că maniera cea mai simplă ar fi exploatarea rezultatelor 
unor ştiinţe conexe precum psihologia sau neuroştiintele, care și-au 
făcut de mult datoria, încercând să demonstreze cum funcționează 
relația dintre limbaj şi gândire. Astfel, s-au înregistrat progrese de-a 
dreptul impresionante prin studiul efectelor leziunilor cerebrale asu- 
pra vorbirii sau prin tehnicile de vizualizare medicală din ce în ce mai 
performante. Amintim aici doar arhicunoscutul efect al distrugerii zo- 
nei Broca, situată în lobul frontal stâng, unde se află sediul limbajului, 
care constă în imposibilitatea vorbitorului de a mai utiliza cuvintele 
din limba maternă. Abordările cognitive din lingvistică au făcut deja 
pași uriași în cercetarea legăturii dintre limbaj şi operaţiile mentale 
fundamentale, astfel încât astăzi beneficiem de posibilitatea unui con- 
trol destul de bun al procesului de învățare. Sigur că un asemenea con- 
trol nu este absolut obligatoriu și nu constituie el însuși o metodă în 
sine, ci se dorește, mai degrabă, o metodologie propusă profesorului 
sau cursantului, din dorința ca aceștia, în funcţie de anumite constrân- 

geri cu care se confruntă, să poată face nişte alegeri perfect conștiente 
şi raționale, în vederea atingerii obiectivelor propuse. 


Un mit care ar merita să fie supus unei minime interogări este acela 
al fobiei față de momentele moarte dintr-o lecţie, întreţinută de reco- 
mandările binevoitoare ale profesorilor metodişti sau ale colegilor 
cu experienţă în predare de a asigura un maxim dinamism lecţiilor, 
pentru ca acestea să fie considerate cu adevărat „reușite. Astfel, in 
entuziasmul general de a eradica momentele moarte dintr-o lecţie, ne 
stimulăm studenţii să lucreze încontinuu, valorificând cât mai bine 
timpul — întotdeauna prea scurt — avut la dispoziţie. Câţi dintre noi nu 
ne-am bombardat studenţii cu nenumărate solicitări, stimulându-i să 
producă discurs — oral sau scris — încontinuu in L2, mai mult pentru 
a ne convinge pe noi înşine de calitățile de dascăli eficienţi şi plini de 
vitalitate? Or, o simplă analiză a operaţiilor mentale, ce au loc în timpul 
procesului de memorizare, ne semnalează că o asemenea practică nu 
este întotdeauna recomandată, deoarece, pentru a fi capabili să memo- 
reze, lobii frontali ai creierului au nevoie de o stare de repaus (în care 
să nu mai primească informaţii noi) pentru a realiza o mișcare fizică 
asemănătoare celei făcute de mâinile care frământă pâinea, imposibilă 
în afara unui moment de pauză absolută. Iată din ce cauză mitul privi- 
tor la succesul lecţiilor de limbă dinamice nu rezistă acestei elementare 
analize, ale cărei rezultate pot fi, de altfel, ușor confirmate de experi- 
entele noastre individuale de memorare, în timpul cărora ne acordăm 
acel moment de repaus binecuvântat, spre a-i permite ochiului să se 
întoarcă „înlăuntru” pentru a reține mai uşor noile informaţii. Numai 
că dascălul din noi, dornic de rezultate rapide și imediate, ignoră, prea 
adesea, această lege fundamentală a funcționării memoriei şi socotește 
„timp pierdut” acest minim răgaz, atât de necesar procesului de memo- 
rizare. Aşadar, o asemenea informaţie teoretică, extrem de prețioasă, în 
viziunea noastră, poate fi exploatată didactic foarte simplu, rezervând, 
în timpul desfășurării lectiei, asemenea spaţii minime de tăcere, vitale 
pentru interiorizarea noilor date. Considerăm că aceste momente de 
respiro sunt obligatorii mai ales înainte de rezolvarea unor itemi meniti 
să dezvolte competenţa de înțelegere a unui text audiat sau citit. Se ştie 
că, în general, înțelegerea este pregătită prin exerciţii de pre-asculta- 
re sau de pre-lectură”, care introduc elementele lexicale noi, capabi- 
le să faciliteze procesul de înțelegere propriu-zisă. Or, în lipsa acelui 

moment de râgaz, anterior chiar etapei de contextualizare, in care se 
memorează cuvintele noi, recent asociate unui sens, rezolvarea acestor 
itemi este practic imposibilă, iar cursantii au toate șansele să rateze lu- 
area unor decizii corecte. De aceea, pe deplin convinși că, oricât de in- 
teresantă ar fi o teorie legată de învăţare, ea nu își dovedeşte cu adevă- 
rat valabilitatea şi viabilitatea decât dacă oferă şansa unei schimbări în 
munca la clasă, îndrăznim să formulăm o recomandare în acord cu cele 
afirmate mai sus: evitati să enunfati o nouă cerință imediat după fur- 
nizarea unor elemente lexicale sau morfo-sintactice complet noi pen- 
tru studenți și acordati-le cursanților un răgaz de 2-3 minute pentru a 
procesa / memoriza datele noi. Pauza va avea nu doar un efect benefic 
asupra performanţelor studenţilor, ci şi asupra confortului lor psihic. 


Ne vom opri în continuare la un alt mit care merită radiografiat, și anu- 
me acela privitor la rolul repetitiei în procesul de învățare. Mai exact, 
ni se pare interesant de urmărit cazul exerciţiilor de repetiţie a unor 
enunturi simple în RLS? — tot mai mult contestate, de altfel, de către 
adepţii metodelor comunicative —, realizate cu scopul de a favoriza 
memorarea unor structuri specifice. În majoritatea cazurilor, profesorii 
sunt profund dezamâgiti de incapacitatea studenţilor de a le reproduce 
ideile, în LI, cuvânt cu cuvânt, sau de a repeta, cu maximă fidelitate, 
enuntul-model furnizat în L2. Or, legile de funcţionare a memoriei şi 
teoriile despre interlimbâ? ne semnalează deplina normalitate a aces- 
tui fenomen, sugerându-ne să fim mai putin drastici în sancţionarea 
„infidelităţilor” de acest ordin. Astfel, trebuie ţinut cont de faptul că 
memoria de lungă durată este o memorie globală, care priveşte fon- 
dul, şi nu forma”. Se spune că, in general, chiar şi în propria limbă, ne 
amintim conținutul unui mesaj, şi nu constituentii formali ai acestuia 
şi că, odată ce sensul frazei a fost interpretat, forma este complet negli- 
jată. În timpul procesului de memorizare propriu-zisă, datele sonore, 
receptate sub forma unui influx nervos, pătrund în memoria scurtă, 
unde se realizează o primă triere, respectiv o clasificare a unităților dis- 
tincte, percepute ca unități purtătoare de sens. De-abia apoi urmează 
analiza propriu-zisă a datelor pentru a determina conţinutul mesajului, 
care trebuie să fie însă destul de rapidă, fiindcă, după aproximativ 7,5 
secunde, auditorul riscă să uite ce a auzit, iar „recunoaşterea trăsături- 
lor morfo-sintactice se face la voia întâmplării". 


LIMBA ROMÂNĂ azı BN 


Este binecunoscut faptul câ, pentru obtinerea unor performante ade- 
vârate in L2, e necesar sâ se ajungâ la faza in care functionarea acestor 
capacităţi operatorii să fie automată. Nu de puţine ori, în faţa rateurilor 
repetate ale cursantului în repetarea corectă a unor enunturi, profeso- 
rul are impresia că studentul și-a format automatisme imperfecte sau 
greşite ori că are proaste obiceiuri. Totuşi acești cursanți cunosc destul 
de satisfăcător vocabularul sau gramatica limbii străine și sunt capabili 
să rezolve fără greșeală exerciții structurale ce vizează problemele de 
gramatică. Ceea ce înseamnă că, de fapt, cunoașterea reflexivă sau de- 
clarativă s-a realizat, fără însă a se ajunge la cunoașterea automatizată 
sau procedurală, care trebuie să coexiste cu cea reflexivă, pentru a pu- 
tea vorbi de o reală stăpânire a L2”. 


Iată de ce considerăm că, la nivelul debutant, când cursantul nu a ajuns 
încă în faza automatismelor, iar producerea este mai degrabă repetitivă 
decât creativă, până şi simpla reproducere corectă a unui enunț ele- 
mentar, relativ scurt, trebuie încurajată, fiind considerată un exercițiu 
de ,producere”, tocmai deoarece performanţa de a reproduce corect 
inclusiv trăsăturile morfo-sintactice constituie un semn că studentul 
a avut timp să reflecteze rapid şi asupra formei (neglijată, de regulă, în 
LI, după cum s-a văzut mai sus). Din moment ce memoria scurtă are 
o capacitate de la 10 la 30 de secunde, durată superioară celei pentru 
analiză și reformulare, înseamnă că studentul dispune de suficient timp 
să-şi oprească atenţia şi asupra datelor lingvistice pentru a le memori- 
za, aşa că reproducerea exactă a unui enunţ este posibilă în acest inter- 
val. Având în vedere însă durata memoriei imediate, este de preferat să 
nu utilizăm enunturi mai lungi de 5-6 cuvinte în asemenea exerciții. 
Astfel, între enunturi de tipul: a. În fiecare dimineață, Mihai se trezeşte la 
ora 7, b. Dimineaţa, Mihai se trezeşte la 7 şi c. Mihai se trezește la 7, vom 
privilegia repetarea unor enunturi de tipul c, şi, eventual, b, iar cele de 
tipul a vor fi utilizate cât mai rar în exerciţiile de repetiție simplă. 


O altă consecinţă în plan didactic a faptului că procesul de memorizare 
are loc dinspre global înspre detaliu este recomandarea ca, în exerciti- 
ile de formare / dezvoltare a competenţei de înțelegere după asculta- 
re, auditia unui text să fie repetată, aceasta făcându-se întotdeauna de 
două ori. La prima audiție, studenții vor fi îndrumați să se concentreze 
asupra sensului global și să nu ia notițe de detaliu, respectiv să nu se 

concentreze asupra rezolvării itemilor decât la a doua audiție, după ce 
vor fi reținut sensul de ansamblu, în absenţa căruia înțelegerea de de- 
taliu este mult îngreunată. De altfel, ca strategie de predare, în general, 
se recomandă ca datele să fie prezentate mai întâi global, urmând să 
fie reluate apoi una câte una. Din acest motiv, în „predarea” ascultării 
(nu în evaluarea ei) este indicat ca, la a doua audiție, să se facă o seg- 
mentare a textului, în funcţie de fiecare item, pentru a verifica mai ușor 
înțelegerea, solicitându-se și justificarea soluţiei date. 


De legile de funcționare a memoriei trebuie ţinut seama și în concepe- 
rea exerciţiilor de dezvoltare a competenţei de înțelegere după ascul- 
tare ce presupun completarea unor spaţii libere cu informaţii din text. 
Astfel, este recomandat ca intervalul lăsat între poziţiile de completat 
să fie suficient de mare pentru a-i permite cursantului să completeze 
o anumită informaţie, fără a pierde pasajul vizat de poziția următoare, 
lucru ce ar face imposibilă rezolvarea corectă a itemului respectiv. Cât 
despre corectitudinea morfo-sintactică a sintagmelor cu care cursanții 
completează spaţiile libere, aceasta nu se recomandă a fi sanctionatâ, 
tocmai graţie celor afirmate mai sus cu privire la lipsa de precizie a me- 
morării formelor în L2 şi datorită faptului că aceste exerciţii vizează 
dezvoltarea ascultării, şi nu a competenţei gramaticale propriu-zise, că- 
reia îi sunt, în general, dedicate exerciții speciale. 


Deşi poate părea lipsit de semnificaţie, vom lua în discuţie şi unul dintre 
cele mai vechi mituri, demolat deja de ani buni, din didactica modernă, 
acela care considera listele de cuvinte drept secretul achiziţiei unui lexic 
bogat şi variat. Căderea acestor liste în desuetudine s-a datorat faptului 
că ele reclamă o participare oarecum inconștientă a studentului, care are 
ulterior nevoie de o muncă cognitivă mult mai intensă pentru a ghici si- 
tuatiile corecte de utilizare a acestor cuvinte. Din acest motiv, metoda 
cea mai eficientă de asimilare a lexicului constă în stimularea memorării 
prin producerea unei imagini mentale cu ajutorul mijloacelor vizuale sau 
audio. Astfel, se creează o conexiune între zona Broca — zona de plecare a 
datelor limbajului — şi zona Wernicke, unde datele sunt ,intelese” Cu alte 
cuvinte, se stabileşte o legătură între zona de recepție și cea de produ- 
cere, prin imaginarea unei situaţii de utilizare a datelor nou-primite. De 
cele mai multe ori, silabisirea cuvintelor sau simpla repetare a cuvintelor 
nu este suficientă pentru memorare. E nevoie de acea perioadă de ma- 

turare, de intârire a datelor prin reflexia analiticâ, de un contact repetat 
cu datele noi in care cursantul este obligat să producă sens cu ajutorul 
acestora. De exemplu, pentru a introduce cuvântul albastru, se poate 
porni de la un enunţ care apelează la gândirea concret-intuitivă, de tipul: 
Câmaşa mea e albastră, pentru ca, mai apoi, să supunem studentul presi- 
unii comunicative, stimulându-l să apeleze la acele concepte universale ce 
asigură suportul în învăţarea unei limbi străine, şi să răspundă la întrebări 
de tipul: Cum este cerul? ş.a. 


Recurgerea la aceste universalii ale gândirii a fost verificată în practica 
predării şi recomandată de teoriile care susțin că limba străină este, de 
fapt, vehiculul unor concepte sensibil asemănătoare celor din limba 
maternă a cursantului, operate de-a lungul unor acte de vorbire ale lo- 
cutorilor nativi. Studiind o limbă străină, legăm conceptele exprimate 
în L2 cu conceptele trăite în LI, pentru a le integra şi a învăţa să ne ser- 
vim de ele în situaţii asemănătoare. Se crede că persoanele care cunosc 
o singură limbă nu au învăţat să reflecteze conștient la nivelul concep- 
telor și nu au conștiința faptului că un mesaj în L2 transmite, într-o ma- 
nieră necunoscută, o realitate cunoscută. Acest limbaj al gândirii este 
branşat în permanenţă la real, fiind mai putin arbitrar decât limbajul 
cuvintelor”, motiv pentru care, în predarea limbilor străine, ideea de 
universalitate a conceptelor este atât de folositoare şi de productivă, 
făcând o adevărată carieră. 


Un ultim mit analizat în încheierea acestor sumare consideraţii este cel 
legat de statutul exerciţiilor de dictare la cursul de limbă. În practica 
predării RLS, dictarea s-a bucurat ani buni de un prestigiu incontesta- 
bil. Dacă tradiționaliștii aşază dictarea în fruntea exerciţiilor specifice de 
înțelegere după ascultare, moderniștii, în schimb, contestă acest merit al 
dictării, afirmând că ea nu se înscrie deloc în seria exercitiilor-standard 
de educare a ascultării. În timpul unei dezbateri în cadrul echipei de cer- 
cetare de la Departamentul de limbă, cultură și civilizație româneascâ"* 
pe această temă, am constatat că, după ani de experienţă în predarea RLS 
şi după numeroase lecturi de specialitate, dilemele persistă, specialiștii 
nefiind în măsură să se pună de acord asupra anumitor chestiuni esenți- 
ale. Posibilele argumente vin însă tot din sfera științelor „mai vechi”, care 
relevă faptul că „percepţia corectă a sunetelor şi segmentarea continuu- 
mului fonic în unităţi semnificative şi în zgomote non-informative”"5 con- 

stituie, de fapt, primele etape ale procesului de ascultare. În timp ce unele 
capacităţi operatorii nu sunt specifice unei anumite limbi, ci functionea- 
ză identic în cazul tuturor limbilor, stând la baza învăţării oricărei limbi, 
altele, cum ar fi percepţia sunetelor, recunoașterea schemelor sonore, 
identificarea sunetelor sau articularea, fac apel la aceleași fenomene, dar 
cu trăsături specifice fiecărei limbi, asupra cărora cursantul exercită cu 
dificultate un control voluntar. Prin urmare, un lucru reiese cu destulă 
claritate: capacitățile operatorii specifice fiecărei limbi sunt legate și de 
fonologie, alături de lexic, morfologie, sintaxă și pragmatică. Ele pot fi 
create și dezvoltate graţie funcționării judicioase a celorlalte capacități. 


Exercitiul analitic elementar pe care l-am propus în acest spaţiu re- 
strâns s-a bazat, în mare parte, pe acel principiu fundamental al teorii- 
lor învăţării, care consideră achiziţia limbilor străine, înainte de orice, 
„un proces mental ce operează, bineînţeles, într-un context social şi 
comportamental, dar care este, în esenţa sa, o chestiune de achiziție a 
unui nou sistem de cunoştinte”“, Conform acestor teorii, cei care stau 
la baza explicării modului de funcţionare (sau a lipsei de funcţionare) 
a învăţării unei limbi străine sunt, în primul rând, factorii cognitivi. În- 
cercarea noastră de a confrunta câteva dintre cele mai banale mituri 
didactice cu datele furnizate de științele cunoașterii nu și-a propus alt- 
ceva decât să-l invite pe cel de la catedră la mai multă reflecţie, pentru 
a fi capabil să trieze şi să selecteze, în cunoştinţă de cauză, mulțimea de 
recomandări și de reţete pe care le are astăzi la dispoziţie. Apelând la 
paradigma cognitivistă, nu am ales calea cea mai simplă de rezolvare 
a unor dileme, căci analiza proceselor mentale este mai anevoioasă şi 
mai nesigură decât cuantificarea performanțelor cursanților în urma 
aplicării unei rețete. Satisfactia de a ne apropia de câteva dintre mis- 
terele modului de funcționare a creierului uman compensează însă, 
pe deplin, opţiunea noastră pentru un asemenea demers, ajutându-ne 
să ne înțelegem mai bine studenții şi, bineînţeles, să ne înțelegem mai 
bine pe noi înşine. Cât despre recomandările pe care am îndrăznit să 
le facem, acestea sunt venite din partea unui spirit obişnuit cu practica 
didactică, dar care s-a aventurat în cercetarea unor teorii pentru a se 
asigura că alegerile făcute în plan metodologic sunt cele potrivite. 

Convins că nu există roman în afara persona- 
jului (fireşte, nu în sens canonic), Nicolae Bre- 
ban caută — în pofida erodării poziției perso- 
najului — tocmai marile personaje. Chiar dacă 
s-a prăbușit concepţia naratorului omniscient 
şi creaţia „obiectivă” e privită suspicios în nu- 
mele autenticismului, demiurgia — ca mare pri- 
vilegiu al romancierului — işi conservâ putinta 
de a concura starea civilă. Or, eroii lui Breban 
se mișcă la limita câmpului vizual al conştiin- 
tei naratoare; sunt marginalizati, dar concreti, 
cotrobăind prin cotloanele vieţii biologice, 
răscolind teritorii necercetate, fixaţi în barocul 
întâmplărilor existenţei, în amorful care vege- 
tează. Țesutul epic crește la intersecția fatalită- 
ţii şi cauzalitâtii, prin subiectivizarea viziunii. 
Rătăcim în „insula” Provinciei, într-un univers 
migrator supus spiritualizării şi degradării, pe 
orbite convenţionale, cu acutul presentiment 
al catastrofei, printre bărbaţi „de vârstă virilă”, 
trăind cu un violent cult al trecutului, și femei 
care vor călăi sau victime. İncâpâtânat repre- 
zentant al tradiţiei falocrate, cum s-a tot spus, 
Breban pledează pentru „femeia uriașă”; nu 
e doar o hachitâ personală aici. Dacă o iubire 
plăsmuită nâştea eroismul lui Don Quijote (nu 
observa Unamuno că întreg eroismul celebru- 
lui hidalgo pleacă de la o femeie?), Breban vede 
în prezenţa femeii uriașe un ax al operei, chiar 
posibilitatea re-fecundării lumii. 


f * Continuare. Partea lin nr. 1,2014, p. 94-101. 

Tema-obsesie este deci Cuplul. Tezismul forţei işi face loc, Breban este 
un fin psihanalist, atent la manipularea erotică a partenerilor, sondând 
zonele abisalitâtii. Eroii lui Breban par născuţi sub zodia victimei; ei 
fug de o singurătate imposibilă și găsesc contradictoriul inevitabil. O 
viziune feudală ordonează aceste cupluri asimetrice. Abstragerea în cu- 
plu dezvăluie tocmai rolul celuilalt: ,creatia” în celălalt. Atras de ma- 
niheismul tipologic, Breban divulgă aceste raporturi dintre tare și slab, 
câlâu și victimă, stăpân şi slugă. Puterea funcționează ca instinct erotic; 
erosul se politizează, indrâgostitii lui — s-a observat — necăutând feri- 
cirea, ci căutându-se pentru a-şi demonstra puterea, prinși în această 
reţea relationalâ. Dacă toată proza brebanianâ stă sub fascinația forței, 
e cazul să notăm — pe urmele altora — că nu e vorba de o distribuţie 
univocă a rolurilor. Raportul de forte nu se exercită unilateral, reducti- 
unile stârnesc revolta romancierului. Erotismul devorant işi află finali- 
tatea în luptă, supunere, dominare, aservire, pornind de la constatarea 
împerecherilor nepotrivite: „Ce greşit sunt făcute cuplurile” — citim în 
Don Juan. Urmărind mişcările obscure, luând probe ale sedimentărilor 
abisale, Breban violentează experiența aperceptivă; frenezia vitalistă, 
incizia realistă şi obscurizarea existentelor coabitează în numele po- 
menitului tezism al forței. Luarea în posesie a semenului — iată deviza 
lui Breban; metamorfoza — iată soluţia eroilor săi. Din nevolnicul şi 
cenușiul Grobei (Bunavestire) se naşte „un tare”; prestigiul tipului tare 
e însoţit de sarcasmul auctorial, dar, să nu uităm, în primul Grobei se 
deşteaptă stăpânul. Provincia elitară este un univers feudal; stăpânii 
şi slugile obediente închipuie o lume dictatorială, populată de roboți 
spirituali, o utopie negativă și o religie totalitară, feudalizând opozi- 
tile. Bogata producţie de tipuri e reductibilâ la o ecuaţie proprie; iar 
fascinația forţei e biciuită cu un cinism plebeian. Breban discută, cu 
o vervoasă capacitate de observaţie, forța celor mici, acea forță „mă- 
runtă, consecventă, inepuizabilă”. Scriitorul urmăreşte ipostaza umilă, 
anonimă a puterii, decelând „urmele” în ceilalți. Eroii fascinează, fac 
prozeliti, dezvoltă o forță iradiantă. Dezinvoltura, spontaneitatea, im- 
previzibilitatea, ambiguizarea — toate slujesc respectării schemei: inver- 
sarea rolurilor. Martiri ai unor cauze obscure, eroii lui Breban sfârșesc 
în impostură. Cu o remarcabilă știință a detaliului, imaginativ şi con- 
cret, prozatorul repovesteşte lumea; e atent şi grijuliu cu ,ofertele” ro- 
maneşti. Oferta vieții este, însă, anarhia vieții. De aici vorbăria, verbiajul 
năclăit, redundanta, nerespectarea normelor tradiționale. Nicolae Bre- 

ban sfidează, spuneam, logica narativă în numele haosului vieţii. Viul, 
fiinţa, ontologicul, „ceea ce ne înconjoară de peste tot”, această mare și 
imprevizibilă mișcare ar fi substanța odiseicului roman Drumul la zid 
(1984). Un roman total, în accepţia unui aspirator Breban care absoar- 
be orice (totul) pentru a desacraliza eposul și a reinventa realitatea prin 
mitizare. Drumul la zid, s-a spus, poate fi citit ca o epopee a dereificării, 
descoperind exceptionalitatea omului comun; adică exceptionalitatea 
ascunsă în banalitate, aflând puterea de a renaşte prin cucerirea spațiu- 
lui interior. Aflând şi reaflând miracolul de a fi, recuperând — sub dimen- 
siune alegorică — umanul, în care intră, desigur, şi subumanul. 


Un Castor Ionescu trăiește o revelaţie, se retrage din lume pentru a 
reveni, menit şi el unui „rol sacral” [S, p. 851], cu influență modela- 
toare, nedorită chiar. İn enigmaticul K. (Pândă şi seducţie, 1991) ,lu- 
crează” un demon al farsei. Domnul K., eroul acestei naratiuni, este 
un scriitor corupt de glorie; interviurile acordate ziarelor „burgheze”, 
în numele unei dubioase revolte, îl aruncă în vidul social. Profesiunea 
de a fi celebru, megalomania (deşi trăiește „în afara socialului”) coche- 
tând cu ritualul seducţiei (erotică şi politică, deopotrivă) îl definesc 
drept un politician al amorului; un mic Dumnezeu — constructor de far- 
se. Descoperim aici, în embrion, tema creaţiei (posesiei), testată prin 
invocarea unui Don Juan creator (un Romeo ,mâruntel”, deşteptând 
feminitatea) sau prin citarea „găliganului de Rogulski”, un memorabil 
şi grobian viitor erou de roman. Să ne amintim că în Don Juan, To- 
nia, „fixaţia” lui Rogulski, va lupta pentru „apărarea cuplului”: o viață 
mecanică ascunsă într-o familie afişând masca respectabilitâtii. Micu- 
ta Tonia, crispatâ, pare intangibilă, dar Rogulski o va trezi la o nouă 
viață; o va remodela. Rigiditatea contrariată, alarma de animal vânat, 
teama de vulgaritate se risipesc; Tonia, cu ale ei efluvii enigmatice, de- 
vine autentică, supusă unui ritual coruptiv. Nicolae Breban demolează 
mitul fericirii erotice, trecând prin filtrul ironic discursul romanesc. 
Don Juan este o „epopee” în registru parodic, scriitorul „jucându-se” 
cu metafora vânătorii. În spatele lui Rogulski, cel pentru care a poseda 
înseamnă a descrie (a crea), stau interogatiile asupra actului creator; 
„boala lui Rogulski” este boala creaţiei. Demiurgismul e drapat în fal- 
durile agresiunii donjuaneşti; cel care posedă descriind, împărtășește 
soarta scriitorului. Palavragiul Rogulski, dincolo de poezia trivialității, 
dincolo de efectele fals-pedagogice pe care romanul le evidenţiază, ac- 
cede la libertatea de a rămâne ceea ce este. 

Orgoliul creator, mizând pe supremaţia romanului, a învins; în con- 
textul exploziei șaizeciste, N. Breban a urcat impetuos spre statutul de 
„romancier al generaţiei”. Nichita, în anii de început, paria pe acel june 
atletic, fără volum încă, negrâbit, afışând, imperativ, o siguranță nutri- 
tă de un imens orgoliu. Care, iată, peste ani, a rodit. Breban a visat să 
ajungă romancier şi această fascinatie, „tulbure și precoce”, l-a însoțit 
mereu. Romancier ,instinctual” cu lăcomie de lume, încercând să cu- 
prindă existența totală, palpând ,fundul” existenţei, Nicolae Breban a 
impus o formulă, asumându-și riscul greoiului. Proza sa nu desfășoară 
un interes localist, nu cade în cazuistică minoră, ci tinde spre gene- 
ral-uman, reproblematizând. Chiar şi când ratează, Breban rămâne in- 
teresant. lar vegetaţia interpretativă poate crește luxuriant pe acest sol. 
Cum realitatea dilematică provoacă „animalul interior” şi spaţiul roma- 
nesc este confortabil-duplicitar, invazia personajelor oximoronice pare 
firească, prelungind o ambiguitate salvatoare. 


Previzibil, nici ultimul roman brebanian, masiv, dificil, confesiv etc., nu 
se dezice de buchetul tematic îndelung testat de prozator, fiind, deopo- 
trivă, reconstituirea unei epoci (acele „incredibile vremuri” ale primului 
deceniu comunist) şi, mai ales, o lungă retrospectie a sinelui, ca singu- 
ra cale de a-și înţelege destinul. Ultimele pagini ale romanului precipită 
„evenimentele”: o informaţie şoptitâ, neverosimilă, un zvon neverificat 
(pe filiera tovarăşului Vitregu) funcționează ca declic. Petrecâretul Const 
Buzilă, înalt activist şi „prieten de ultimă oră” al lui Calistrat, un impos- 
tor jovial, are o idee „năstrușnică”: dispare, se dă drept altul şi aterizează 
„acolo”, „la fund”, experimentând universul carceral. Tar naratorul ne asi- 
gură: trebuia să fie aşa. Începe detracarea / degradarea lui Cali, deja om 
aşezat, prins într-o „căsnicie tovârâşeascâ” (cu Valentina). Cu ştiutu-i ari- 
vism „anemic”, în plasa micilor laşitâti şi ipocrizii, vizitat de iluzii parano- 
ice şi fantasme indigeste. Şi care, brusc, ascultând vocile inconştientului, 
revine în „propria-i temniță” (nemulțumirea de sine), realizând că acel 
Const ar fi maestrul visat, pierdut. Încât, etalându-şi defectele, coborând 
in rătăcire şi, „scrânteală”, subjugat de obsesia de a-l căuta (aşteptându-l), 
îşi propune să rămână viu, trăind „aidoma lui”, să-i ducă „propria lui via- 
tâ. Se reface, în absenţă, cuplul ucenic — maestru. Dar, s-a observat, e 
vorba de o convertire prin delegaţie. Revelația lui Calistrat, după o aştep- 
tare intensă, anunțând ,invierea”, o parafează. Cinicul Const Buzilă ale- 
sese puşcâria pentru salvarea sufletului după ce gustase, în plin stalinism, 
misterul puterii şi „reala falsitate a noii lumi”, intronând — sub şenilele 

Istoriei — minciuna existenţială, sub un „regim nâvalnic. Confruntat cu 
„măştile răului”, va căuta măreția suferinţei. lar Calistrat, inşurubat în an- 
grenaj, nu vrea să ajungă şi să reziste ,sus”, desigur într-un timp lacom 
al Revoluţiei, devorator, cu eroi şi victime; nu vrea să parvină, ci să de- 
vină, întâlnindu-şi / contemplându-şi destinul. Aşteptându-şi timpul, 
lunecând în detracare ca într-un coșmar melodios. O devenire ţinută sub 
observaţie, o ratare planificată, conjugând „lenea de destin” pe fundalul 
„basmului negru” al Istoriei, stângăcia (de mare „adâncime”) şi forţa in- 
terioară, dorind a rămâne viu, salvând umanitatea. După ce, sub semnul 
provizoratului, întâlnise atâția maeștri de împrumut, acei falși maeştri, re- 
pudiati. Descoperind, apoi, salvator, că această obsesivă căutare a magis- 
trului este o cale de a afla umilinţa. 


În fond, la ora bilanţului, autorul Franciscăi recapitulează, cu farmec epic 
şi portretistică suculentâ, divulgând şi informaţii de culise, credinţele ti- 
neretii. Acele seri aprinse şi nopți albe când foştii prieteni, aspiranti la 
glorie, mânati de o impulsivitate paranoidă, schitau utopii tangibile. Or- 
tacii de atunci, euforizati, cu o beligerantâ mascată, înfrângând vitregiile 
timpului social, credeau neclintit în viitorul lor, dovedind o infailibilă 
încredere. Trăind, altfel spus, „în cuşca propriei obsesii de destin” şi apă- 
rând, cât se putea, microcosmosul literar. Iată pilda celui înrobit de proza 
abisală, consacrat definitiv utopiei romaneşti. Și care, având — arhitectu- 
ral — viziunea Operei, impunând prin ritm şi debit, forând abisalitatea, 
refuzând maniheismul, nu dezvoltă o perspectivă justitiarâ, ci o gândire 
vie, contradictorie, protejând şi pregătind explozia virtualitâtilor; adică, 
salvând „adevărul spermatic” (cioranian). 


Ca „descriptor” infatigabil, Nicolae Breban ne propune o poetică ex- 
plicită. Evident, realismul tradițional e neîncăpător pentru un prozator 
care, insinuat în text, își rosteşte infatuat megadiscursul, transferând 
protagoniştilor, într-un limbaj nediferentiat, propriile teorii. Marile 
teme, dobândind carnatie epică şi vitalitate, se desfășoară repetitiv, 
aluvionar, descentrat, urmând o schemă bătătorită, fără economie de 
mijloace, alunecând în eseism. Bolnav de grandoare, fără rigoare na- 
rativă, Breban preferă distribuţia dihotomică; plonjează în concretul 
existenţial oferind romane „ideologice”, cu lungi discuţii şi febrile 

dezbateri „de idei”; manevrează inşi şterşi, puşi în situaţii exceptiona- 
le, deschizând un destin înalt sau, dimpotrivă, cheamă la rampă inşi 
magnetici, sadici, asumându-și mentoratul, cu schimbări de rol în ecu- 
atia călău / victimă; în fine, rămâne „un maestru al ambiguitâtii” [2, 
p. 1131], dezvoltând un tezism diluat, „de dincolo de timp”, cu o ha- 
lucinantâ indentificare de roluri (personaj, narator, autor). Catapultat 
în prima linie, cu o carieră rapidă, dobândind funcţii înalte, chiar în 
nomenclatura de partid, alertat de mini-revolufia culturală (iulie 1971), 
el va reacționa paradoxal: va demisiona, va denunța „pericolul unui 
nou stalinism” („Die Welt”) şi „ameninţarea unei întoarceri la dogma- 
tism” (v. „Le Monde”, 22 septembrie 1971), va reveni în țară stârnind 
nedumeriri şi suspiciuni. Dubla cetăţenie îi va permite să penduleze 
între frondă şi colaborare. Agent al Securităţii în ochii exilului, pro- 
scris în propria-i ţară, va fi supravegheat, monitorizat; deoarece pune 
probleme, se va încerca, punând la lucru și cercurile adverse din lu- 
mea literaţilor, compromiterea. Cum Breban nu ataca politica inter- 
nă a regimului, ci doar cea culturală, energia sa recalcitrantă trebuia 
domolită. I s-au satisfăcut poftele, scria Gabriel Andreescu, pentru a 
nu deveni un „adversar activ” [4, p. 255]. Supus unui linșaj mediatic, a 
fost declarat, prin direcţia de investigaţie a CNSAS, la 6 aprilie 2011, 
cu statut de colaborator. Acelaşi Gabriel Andreescu era îndreptăţit să 
reclame „anarhia jurisprudentialâ” în materie de colaborationism, de- 
finit lax, sub cupola serviciilor aduse regimului. Cu ascensiune bruscă, 
dar fără „merite activistice” |5, p. 849], cu o disidentâ estompată [6, 
p. 94], privit mefient, amărât şi bârfit după „trădare”, considerat un ele- 
ment „net duşmânos” (sursa Costea), cazul Breban a ţinut afişul lungă 
vreme. Dificil, dar nu ostil, fanatizat pentru cauza literaturii (salvarea 
propriei opere), flirtând cu autoritățile, independent, dar şi oportunist, 
orgoliosul Breban era, de fapt, imprevizibil. „Nerealizat” în vest, idee 
de circulaţie în mediile literare, „Baltag” (numele de cod) ar fi revenit 
în ţară, încheindu-și, s-a spus în aceleași cercuri, misiunea securistică. 
Apolitic, obsedat de sine, Breban ar fi deceptionat; în consecinţă, nu 
s-a bucurat de grațiile Cabinetului parizian, simetrizabil cu cel din țară. 
„Cancelaria pariziană” [1, p. 188], cu nostalgia cenzurii şi imixtiunii, 
predica, se ştie, est-etica, „gustul arbitrar al unei morale” [1, p. 94], co- 
loratâ, totuși, politic. Un „anticomunism primitiv”, după gustul lui Bre- 
ban, impunând, după 1989, direcţia de dreapta în cultura noastră și o 
ierarhie confecţionată pe acest calapod. Dacă în anii dictaturii, în cele 

trei decenii de cronică radiofonică, Monica Lovinescu, ascultată „cu 
sfințenie”, ne reamintește N. Manolescu [2, p. 1206], acţiona comple- 
mentar, printr-un efort conjugat, cu cei din ţară, salvând — în coliziunea 
cu cenzura — cărțile valabile, e total nedrept să acceptăm ideea, vehicu- 
lată cu hărnicie de unele voci, că adevărata literatură s-ar fi scris în exil. 
Ori că acolo s-a purtat bătălia canonică. Indiscutabil, ierarhizarea este 
„operă de interior”, sublinia ferm Al. Cistelecan [7, p. 6], chiar dacă 
nucleul parizian, fanatizat politic, trasa linia ideologico-literară, cerând 
alinierea. Nesupus comandamentelor externe şi considerat, de vârfuri- 
le emigrației reacționare, drept „omul Securităţii”, cu „sarcini speciale”, 
fireşte, lapidat, izolat, refuzat de editori, Breban a suportat o intensă 
campanie de intoxicare și incitare, stimulând disensiunile. Egocentris- 
mul „patologic”, denunţat de un Dorin Tudoran (v. Adio, Grobeimea 
Voastrâ), îl conducea spre concluzia că autorul Îngerului de gips ar fi „jun 
perfect agent de influență”; taxat ca agent al Securităţii, într-un materi- 
al destinat CIA, de către Emil Hurezeanu, controversatul Breban, inco- 
mod, volubil, notoriu, stârnind invidie etc,. se preta „exploatării infor- 
mative”. ,Mâretia” afişată, megalomania, disidenta vizibilă (cf. Eugen 
Simion), au întreţinut pe piața publică un şir de legende brebaniene. 
Ca să nu mai vorbim de luptele intense din saloanele emigrației cultu- 
rale, acolo unde virusul suspiciunii făcea ravagii. Personalitate egolatră, 
emfatică, antipatizată, invidiată, copios bârfită, supus „birocraţiei de 
publicare”, chemat pentru lungi discuţii la CCES (coniventele politice 
fiind inevitabile), sfidând prin importanța de sine, provocând — ca figu- 
ră publică — viesparul literatilor, „obiectivul” Breban cerea, din partea 
organelor, o strategie prudentă. Fiindcă nu-și dorea explicit statut de 
opozant, strecurând, de pildă, în „Scânteia”, câte un articol „pentru a-şi 
putea face liniştit de cap”, prozatorul trebuia neutralizat, exploatându-se 
„particularitățile temperamentale”. După cum Breban însuși se iluzio- 
na că mascarada naționalistă, redogmatizarea, adiind a realism-socia- 
list, cum observase Nicoleta Sălcudeanu [6, p. 92], puteau fi stopate 
prin rezistenţa culturală, limitând efectele. 


Am putea, desigur, eseiza îndelung pe marginea asumării acestui trecut 
convulsionat, angajând pasional taberele. Ultimul Manolescu, fostul 
prieten, notează, de pildă, în Istorie, că Breban a fost demis şi că sub 
directoratul său România literară se ideologizase; Breban, în replică, 
precizează corectiv că şi-a dat demisia, în plic, din Franţa, printr-un 
„protest explicit” [1, p. 257], fiind exclus din Biroul Uniunii Scriito- 

rilor (laş, nepăsător, răspunzând docil comenzii de partid). Tot Ma- 
nolescu e de părere că memorialistica brebaniană ar fi tendentioasâ 
(2, p. 1133), acumulând frustrări şi inexactitâti, cu fulgere polemice 
pentru a-și croi „o imagine avantajoasă”; că romancierul, evident pro- 
vocator, original, digresiv, cultivă un stil „plin de greșeli” [2, p. 1121), 
vehiculând idei paranoice şi stereotipii morale. Nici Alex Ștefănescu 
nu e mai blând, obiecțiile sale vizând proza tautologică şi „surditatea” 
autorului, imun la observaţii, făcând din literatură un scop în sine. Cert 
e că măreţia leonină a lui Breban, sâcâit de roiuri de muște, nu poate 
accepta condiţia de victimă. Cu origine „nesănătoasă” (tatăl său fiind 
preot greco-catolic), cu o viață aventuroasă, cititor bulimic, el face 
din scris, cu îndărătnicie, o irepresibilă vocaţie, lansând, cu aplomb, 
proiecte impunătoare. Un eroism tenace îi întreține pulsiunea creaţiei 
şi credinţa în scris. Această mistică a literaturii, afișată orgolios, care, 
să observăm, precede și anunță opera, exhibâ o „plăcere vicioasă” [8, 
p. 538); ferment cultural, animat de ideea (nepoetică) de construcție 
masivă, Breban nu poate uita — în nicio împrejurare — de sine. Accep- 
tă „impostura” poetică (Paris, 1986), scrie, tot acolo, despre Spiritul 
românesc în fața unei dictaturi, dar, printre rânduri, se iteşte, maiestu- 
oasă, figura sa mustrătoare, îndemnându-ne somativ să fim, ieşind din 
tunelul dictaturii, „adulţi şi responsabili” [9, p. 99]. Şocul libertăţii a 
tulburat multe spirite, intretinând, doar aparent, „o răfuială colegialâ” 
[1, p. 242]. Apriga falangă politică postdecembristă, sub flamura unei 
moralitâti severe, a iscat, discretionar, râstâlmâciri, amânând reala nor- 
malitate. Vizati erau corifeii GDS. Încât, bântuiti de ,stafia prezentu- 
lui”, după lungile decenii comuniste, riscăm să nu ne putem bucura de 
prezentul nostru. „Surparea” decembristă ne-a adus libertatea, un „dar 
otrăvit”, scrie Breban. „Veşnicul provincial” încă se mai mângâie cu spe- 
ranta re-unirii spiritelor creatoare | 1, p. 280), încă mai crede (himeric) 
că intelectualii de vârf vor abandona scenariile veninoase, „mincinoa- 
se cu program”, conlucrând. Deşi el, un „nordic” coborât la București, 
un ardelean rigid, bătându-se îndărătnic pentru cărțile sale, voiajând 
în comunism, fără slujbă, strâmtorat, dar cu cetățenie germană (din 
1972), obosit după atâtea lupte, stânjenit să răspundă la acuze (,to- 
vărăşia” cu Burticâ, „prietenia” cu Pleşită, scriitor al Ministerului de 
Interne, cu sarcina de „a sparge” exilul etc.), alesese tăcerea. Având însă 
mirajul literaturii şi cultul cantitativului, atacând teme „imposibile”, de 
mare întindere, construind romane-catedrală. Fiindcă, recunoscându-și 

stilul „dezordonat”, riscând, Breban afirma tăios: „stilistica este gâfâitul 
autorului” |9, p. 291). 


Acum, respirând in libertate, ieşind din coşmarul social al totalitaris- 
mului roşu, işi poate contempla truda, convins că teza deşertificârii 
este falsă. Că rezistenţa prin cultură a îngăduit supraviețuirea în esen- 
fial, câtă vreme, la noi, într-un regim discretionar, opoziţia fâtişâ a fost 
„exotică” |1, p. 147], multumindu-ne cu „revolta în oglindă”. „Păcălit” 
de primul Ceaușescu, Breban a luptat să rămână scriitor. Şi e convins 
că, în pofida ingerintelor, s-au ivit opere valabile în acel „exil estetic”, 
chiar dacă fenomenologia revizionistă de azi, reexaminând în regim de 
urgenţă literatura postbelică, îmbrățișează justitiar criteriul mo- 
ral-politic, devenind o „procuratură literatâ”, în numele unui militan- 
tism fantomatic. 


Scriitor vizionar, „nebun”, fără „tact social”, totuși ,descurcâret” (cum 
a fost suspectat), vizitat de spaimele ratării, așteptând — într-o tinerețe 
căutătoare, nesigură — o glorie incertă, anunțând proiecte „bombasti- 
ce”, Nicolae Breban s-a confruntat cu o benefică întârziere de destin. Un 
adolescent ezitant, întârziat deci, terorizat de gândul de a nu avea ta- 
lent, un „ratat potenţial”, crescând sub protecţia grupului, ca „atelier de 
lucru şi de formaţie” [10, p. 316], un scrib epic, retras într-o „margina- 
litate activă” [10, p. 63]. Revanşându-se spectaculos, sedus şi la bătrâ- 
nete de vechea „fervoare scripturistică”, credincios temelor obsesive, 
slujind utopia romanescă, desfășurată amplu, problematic, inconfun- 
dabil, ispăşind, astfel, o vină inefabilă. 


Note | 5 Marian Popa, Istoria literaturii române de azi pe mâine, 
vol. II, Fundaţia „Luceafărul”, Bucureşti, 2001. 
6. Nicoleta Sălcudeanu, Revizuire şi revizionism în literatu- 
ra postcomunistă, Editura Muzeului Naţional al Literaturii 
Române, București, 2013. 
7. Al. Cistelecan, De la revizuire la revizionism, in , Argeş”, 
nr. 8/2013. 
8. Alex Ştefănescu, Istoria literaturii române contemporane 
(1941-2000), Editura Maşina de Scris, Bucureşti, 2005. 
9. Nicolae Breban, Riscul în cultură, Editura Polirom, Iași, 
1997. 
10. Nicolae Breban, Sensul vieţii (Memorii, 1), Editura 
Polirom, Iaşi, 2003. 

lulian BOLDEA 


| Actualitatea criticii 

2009). Ordinul „Meritul 
pentru învățământ”, În 

grad de Ofiţer, 2004. Este 
conducător de doctorat, 
redactor-şef al revistei „Studia 
Universitatis «Petru Maior». 
Philologia", redactor la revista 
„Vatra, membru în colegiul 
de redacţie al mai multor 
reviste de cultură. Dintre 
volumele publicate: Scriitor; 
români contemporani (2002), 
Poezia neomodernistă (2004), 
Vârstele criticii (2005), Istoria 
didaciică a poeziei româneşti 
(2005), Poeti români 
postmoderni (2006), Teme şi 
variatiuni (2008). 


Intransigent, polemic, ferm in opinii şi tran- 
şant in atitudini, Mircea lorgulescu (nâscut 
pe 22 august 1943, decedat in 7 iunie 2011, la 
Paris) ar fi împlinit anul trecut 70 de ani. Unul 
dintre criticii români influenţi în anii '70-'80, 
foiletonist reputat şi exigent, Iorgulescu a fost, 
timp de optsprezece ani, redactor la „România 
literară”, între anii 1971 şi 1989. Cărţile sale 
(Rondul de noapte, Al doilea rond, Scriitori tineri 
contemporani, Firescul ca excepție, Critică şi an- 
gajare, Ceara şi sigiliul, Prezent, Spre alt Istrati, 
Eseu despre lumea lui Caragiale, Tangentiale) 
dovedesc voinţă de rigoare şi imperativ al cla- 
rităţii, criticul fiind atras mai mult de „analitica 
actualitâtii” (Dan Culcer). Cartea de debut, 
Rondul de noapte, conţine texte cu o natură 
complexă, ce se situează „între eseu, portret 
şi studiu analitic”, materia fiind configurată 
cronologic şi tipologic, deopotrivă. Scriitorii 
importanţi ai momentului sunt analizati din 
unghiul corelaţiei textului cu contextul, auto- 
rul fiind mai cu seamă atent la „descrierea unor 
forme literare și a configurației operei”, dar și la 
acele momente cruciale în evoluţia literaturii 
române, ilustrate cu personalităţile ei exponen- 
tiale. Perspectiva asupra poeziei circumscrie 
„poeţii tranziţiei” (Emil Botta, Maria Banuş 
etc.), momentul Steaua (A.E. Baconsky), până 
la poezia anilor '70 (Mircea Dinescu, Adrian 
Popescu, Dinu Flămând). Aprecierile despre 
criticii români importanţi sunt sintetice, efici- 

ente, plastice, procedându-se la reductia trăsăturii dominante; de exem- 
plu, la Maiorescu e vizibil un „ton al eficienţei”, Gherea e contemporan 
cu noi „printr-un mod de lectură”, în timp ce în cazul lui Lovinescu e 
pusă în lumină „impersonalitatea” În privința criticilor contemporani, în 
Al doilea rond, procedeul sintetizării subliniază, dă rezultate de expresivi- 
tate sporită. Astfel, Adrian Marino se detașează prin „vocaţie de compe- 
titor”, Al. Piru e dominat de o „voinţă de autoritate”, Eugen Simion are o 
altă vocaţie, anume a ,institutionalizârii”, în timp ce Cornel Regman se 
impune printr-o „constantă atitudine de institutor mereu preocupat de 


menţinerea ordinii”. 


Lecturile lui Mircea Iorgulescu se fundamentează pe necesitatea intele- 
gerii („Vreau să înțeleg, nu să demonstrez ceva ce ştiu dinainte”), prin- 
tr-o camuflare a instrumentarului critic („ideal este ca metoda să nu se 
vadă”), dar și prin apelul la portretul sintetic (ilustrative sunt portrete- 
le unor scriitori şi critici precum Radu Petrescu, Lucian Raicu, Mircea 
Zaciu, Marian Papahagi etc.), prin recursul la explorări atente, cu nelip- 
sit nerv polemic. Atașat unei etici a adevărului critic, foiletonistul pro- 
blematizează acut spaţiul literaturii, oferind analize interesante ale unor 
scriitori precum Marin Preda, Augustin Buzura, George Bâlâitâ, Ştefan 
Bănulescu, Mircea-Horia Simionescu, Fănuş Neagu, Dinu Flâmând, Bu- 
jor Nedelcovici, Mircea Ivănescu, Leonid Dimov, Mircea Nedelciu etc. 
Cu o scriitură densă, contrasă, tensionată, sincopată, atrasă de fulguran- 
ta aforismului, cu un ton ce refuză orice compromis, orice tranzacție cu 
normele impuse sau cu prejudecățile, textele critice ale lui Mircea lorgu- 
lescu impun prin precizia enunturilor, prin sistematica demonstraţiei şi 
prin rafinamentul expunerii, atentă la dimensiunile de profunzime ale 
tectonicii textului și la dialectica atitudine / viziune lirică. De exemplu, 
la Dimov, criticul subliniază că: „jocul este expresia spaimei, miraculosul 
este un refugiu: jovialitatea poetului are un secret fior tragic” Relevarea 
rolului şi a functionalitâtii criticii de întâmpinare porneşte de la ideea 
utilității genului şi a ancorării lui în actualitate („Cronica şi recenzia nu 
au dispărut: işi au rostul lor important şi bine stabilit, în mișcarea literară 
contemporană, atât la noi, cât și în alte părți, mai vestice”). 


Din volumul Firescul ca excepție, se detaşează amplul eseu Din vremea 
lui Dinicu Golescu, „un text serios şi deopotrivă încântător, scris cu 
inteligență, cu umor şi pe alocuri cu sarcasm” (Nicolae Manolescu). 
Memorialul de călătorie al lui Dinicu Golescu e perceput de critic din 

perspectiva ambivalentei normalitate / anormalitate: „Venit dintr-o 
lume aberantă, cum era aceea din principatele fanariotizate, Constan- 
tin Golescu descoperă, călătorind în Occident, o lume firească, în care 
spiritul său, deloc amortit nici până atunci şi sigur nedeformat, se tre- 
zeşte şi se integrează într-un chip cât se poate de normal. Cu adevărat 
uimit se arată marele logofăt nu de ceea ce vede în voiajul său, ci de 
ceea ce îşi amintește despre tara lui”. 


Interesante sunt studiile despre Panait Istrati (Spre alt Istrati, reconfi- 
gurat ulterior în Celălalt Istrati), unde Mircea Iorgulescu se strâduieşte 
să detașeze amprenta tragică, să sublinieze refuzul literaturizârii şi să 
repudieze eticheta pitorescului ce plana, uneori abuziv, asupra operei 
autorului Chirei Chiralina ( „Structural, Panait Istrati nu este un poves- 
titor în sensul clasic al termenului și cu atât mai puţin unul oriental: 
e un om care vine din infern și scrie pentru a depune mărturie. Vrea 
să zguduie, nu să placă”). În fond, asta înseamnă binecunoscuta sin- 
tagmă „un alt Istrati”: altul decât cel impregnat de sonuri și reflexe ale 
pitorescului, idilismului, lirismului edulcorat; un Istrati reconstruit 
prin prisma dosarului biografic, psihologic sau psihanalitic, dar şi prin 
reconsiderarea operei, cu sugestia accentului tragic, bine documentat 
şi interpretat. Al. Cistelecan subliniază, cu drept cuvânt, suspens-ul de- 
monstratiei, dar şi faptul că autorul acestui „spectacol de critică nara- 
tivă” reconstituie biografia și opera lui Istrati „în termenii frenetici ai 
unei drame. Recuperarea unei vieţi atât de precipitate într-un stil critic 
tranşant, de alertă, dar şi reflexiv în același timp şi în aceeași măsură, e 
dovada unei întâlniri de graţie. Pornind de la alte exegeze închinate lui 
Istrati, Iorgulescu găsește repede un casus belli exegetic, începând de 
la care toată monografia respiră doar aer polemic. Rigoarea lui pune 
ușor la punct diletantismul altor cercetători ai biografiei istratiene; și 
mai ușor deconspiră el răstălmăcirile şi manipulările operei; adevăratul 
conflict e însă cel al interpretării. Atât pentru operă — lăsată totuși, în 
mare, pe altă dată —, cât şi pentru semnificația unor secvenţe biografice 
ori a unor peripeții ideologice, ori de atitudine. Biografia lui Mircea 
Iorgulescu are o strategie de campanie și un ritm intens dramatic”. Si- 
tuându-se în limitele adevărului propriei concepţii artistice, Istrati se 
relevă ca un scriitor ce trăiește autentic şi dramatic aporiile propriului 
destin chiar, sau, mai ales, în răspăr cu imperativele şi fixaţiile veacului 
său: „La începutul unui secol ce descoperă (descoperă sau inventea- 
ză?) metamorfoza, alteritatea, depersonalizarea, schizofrenia ca feno- 


YA ROMIÂINIĂ 


men social, multiplicarea in uniformitate, statistica totalizantâ, disolu- 
ţia, rinocerizarea, Istrati are insolenta de a rămâne aşa cum este” 


Cartea despre Caragiale, intitulată de autor Marea trăncăneală, a apărut 
în 1988, sub titlul, benign, Eseu despre lumea lui Caragiale. Aici Mircea 
Iorgulescu decupează şi explorează o latură nouă a lumii lui Caragiale; 
nu aceea idilică, de euforie, volubilă, delectabilă şi comică, ci una gravă, 
„serioasă”, violentă, agresivă. Limbajul nu e individualizant, ci omogeni- 
zant, trăncăneala ascunde o tendinţă de anonimizare, schematism verbal, 
vehementâ vorbită și fizică. Universul caragialian ar fi tutelat, în viziunea 
criticului, de două instanţe atotcuprinzătoare: secția (simbol al autorită- 
tü, al Puterii care, prin diferitii săi agenţi, controlează, supraveghează şi 
sancţionează orice inițiativă personală) şi carnavalul, care circumscrie 
existența debusolată, lipsită de repere ferme, a personajelor: „Secţia este 
vital interesată în perpetuarea carnavalului și în protecția mecanisme- 
lor de mistificare” Dialogul dintre cele două instanţe se manifestă prin 
compromis, falsitate şi fraudă, iar tipul emblematic e ,pişicherul”, care 
reprezintă un mod de existenţă ilegitim, adică „un puternic factor de uni- 
tate colectivă şi de armonie socială” În acest univers neomogen, lipsit de 
fermitate ontică, de criterii, marcat de frecvente „schimbări ale macazu- 
lui”, „oamenii ordinii şi ai legii parafrazează un mod de viață structural 
necinstit”. Volubilitatea infinită, incoerentă, mistificatoare construieşte 
un „infern fanfaron”, ce legitimează, cum scrie eseistul, „confortul com- 
placerii” În antiteză flagrantă cu universul euforizant al trăncănelii, secția 
impune agresivitate, violență, control strict, supraveghere, în forme nu- 
meroase (agresarea fizică sau verbală, „turnatul la secție”, procesul-verbal 
etc.) care transformă violenţa în „ritual halucinatoriu” Lectura „lumii 
lui Caragiale” e, mai ales, o exegeză, subversivă adesea, a lumii anilor '80 
(dominată de cenzură, teroare, autoritarism și ideologie dogmatică) prin 
prisma operei caragialiene. 


Volumul Tangenţiale (2004) marchează o reîntoarcere a criticului la 
foileton, fiind compus din cronici ale unor cărţi de critică, teorie, eseu, 
stilul fiind cel probat în cărțile anterioare: dens, eliptic, strâns argu- 
mentativ, polemic, tensionat. Seducător prin volutele frazării, dar şi 
prin concizia bine strunită, critica lui Mircea Iorgulescu oferă, mai ales 
prin „vocaţia formulei pregnante, memorabile, a portretului din câteva 
trăsături” (Nicolae Manolescu), multe perspective şi sugestii herme- 
neutice demne de interes. 

Alexandru Ovidiu VINTILĂ 


Traian Brăileanu şi Martin Heidegger. 
O congruentâ anume 


Din prisma pronuntatei, să-i spunem, sim- 
patii politice pentru extrema dreaptă, există 
similitudini între destinul cărturarului buco- 
vinean Traian Brâileanu și cel al unui contem- 
poran de-al său, marele filozof german Martin 
Heidegger. Deși diferiți ca filozofi, şi unul și 
celălalt se întâlnesc în punctul în care se de- 


A.OV — licenţiat în istorie clară, fără putință de tăgadă, drept susținători 
şi filozofie, diplomat în ai mișcării de extremă dreaptă din țările lor. 

inginerie şi management 
agroturistic. Doctor în ştiinţe 
socioumane. Membru 
al Uniunii Scriitorilor din te. Semnificativ, în ceea ce priveşte congruen- 


De asemenea, ambii au înţeles să lupte împo- 
triva spiritului modern al ştiinţelor pozitivis- 


România. Redactor-şefal ţa dintre cei doi, este şi faptul potrivit căruia, 
revistei„Bucovina literară" Ja Heidegger, precizează Safranski, „Locul 

şi membru în colegiul de 
redacţie al revistei „Scriptum” 
a Bibliotecii Bucovinei 

„|. G. Sbiera”din Suceava. din păcate, după 1928, când opţiunea sa po- 
Cărţi publicate: caricatura de . litică începe treptat să devină evidentă (vezi 
creta (2003), miezonoptice. cartea Sociologia şi arta guvernării, o culme în 
tradiția rupturii (2008), 
cartea lui koch (2009), 

viața preschimbată (2011), 
Demersul dialogic. Semne ale în cadrul teoriei sale. De aici doza de subiec- 
unei experiențe a înțelegerii tivism din anumite analize ştiinţifice pe care 

R (2011), Traian Br dileanu. le-a inițiat cu privire la sistemul social, regi- 
Intruchipările rațiunii. Fapte, 
idei, teritorii ale realităţii A ` j 

din interbelicul bucovinean Care nu a avut nicio reținere de a le impune 
(2012), monografia Traian în practica politică. Aici distingem şi nota cea 


Brăileanu. Dialecticaunei mai pregnantă de contrarietate care planează 
istorii personale (2013). 


ec-stazului filozofic este luat acum de o mis- 
tică a comunității poporului”. La Brăileanu, 


acest sens), se poate vorbi despre o imixtiune 
a convingerilor personale, de natură politică, 


mul politic, problematica elitară etc., şi față de 


asupra operei savantului bucovinean, despre 

care se spune că işi îndeplinea profesia de la catedră cu o morgă tipic 
germană. Contradictorie este, la cărturarul creștin Traian Brâileanu, şi 
alegerea drept reper pentru gândirea sa sociologică a unor elemente 
din filozofia ateului Vasile Conta. 


Martin Heidegger, cel din timpul implicării sale politice, adică înce- 
putul anilor '30, afirmă că edificarea unei noi lumi spirituale pentru 
poporul german devine sarcina esenţială a universităţii. Astfel, gândi- 
torul german își arată toată disponibilitatea în slujba poporului, fiind 
ferm convins că, „o dată cu revoluţia national-socialistâ, se putea reali- 
za şi o înnoire a Universităţii, dacă deținătorii puterii vor da ascultare 
savanților de renume”. La rândul său, şi Traian Brăileanu, cât timp a 
fost ministru, credea cu tărie că timpul reformei mult așteptate de el în 
învățământ, nu doar în cadrul universităţii, sosise. De asemenea, sco- 
pul învățământului trebuia să fie prin excelenţă național. Surprinzător 
este la filozoful german că până atunci își dorise să menţină permanent 
spiritul adevăratei ştiinţe şi filozofii departe de considerentele utilității 
şi ale orientării practice nemijlocite. Imediat ce aderă la national-soci- 
alism işi schimbă optica, militând pentru o instrumentalizare a științei 
în scopuri naționale’. 


Măcar formal, ideile lui Traian Brăileanu, conform cărora voia să ini- 
tieze anumite şcoli de formare a unei noi elite, converg cu cele ale lui 
Martin Heidegger cu privire la înfiinţarea „Taberei științei”. „Ideea or- 
ganizării acestei tabere o expusese încă de la 10 iunie 1933 la o consfă- 
tuire pe probleme educative a <Serviciului pentru ştiinţă al asociaţiilor 
studențești germane> de la Berlin. Urma să fie un amestec între o ta- 
bără de cercetași şi o academie platoniciană. Deviza era: a trăi impreu- 
nâ, a munci împreună, a gândi împreună — pentru o perioadă anterior 
stabilită, în mijlocul naturii”*, După cum lesne se observă, modelul lui 
Heidegger, care a fost pus în practică, însă fără succes, seamănă întru- 
câtva şi cu taberele de muncă legionare. Deosebirea fundamentală din- 
tre ele este că „Tabăra științei” germană se ridică, printre altele, impo- 
triva „ideologismului steril al creştinismului”, care, în opinia filozofului 
german, se impunea să fie depășit. 


Deși Traian Brăileanu a fost cu certitudine antisemit, Heidegger nu a 
fost, cel putin nu în sensul sistemului ideologic, demential al national- 
socialiștilor. Cu toate acestea, există mărturii cum că autorul celebrei 

lucrări Fiinţă şi timp (Sein und Zeit) ,<ii împărțea într-adevăr pe ger- 
mani, atât pe colegii săi, cât şi pe studenţi în evrei şi neevrei> (Ettin- 
ger)”“. Tot el lasă să se înţeleagă că, în cadrul universității, evreii se 
manifestau ostil. Safraski notează, fără echivoc, următoarele: „Dintr-o 
scrisoare descoperită în 1989, trimisă la 20 octombrie 1929 lui Victor 
Schwörer, locţiitorul președintelui Comunităţii de ajutorare a oameni- 
lor de ştiinţă germani (o organizaţie care se ocupa de acordarea burse- 
lor), rezultă că Heidegger a împărtășit în mod clar ceea ce în cercurile 
universitare se numea <antisemitismul de concurentâ> (un termen 
creat de Sebastian Haffner). Heidegger: este vorba... a recunoaşte imedi- 
at că avem de ales între a ajuta din nou viața noastră spirituală germană 
prin forte şi educatori autentici, autohtoni, fie a o lăsa în seama evreizârii 
crescânde, în sens mai restrâns sau mai amplu”. În realitate, „antisemi- 
tismul de concurenţă”, care s-a manifestat într-o anumită formă şi în 
România, recte Bucovina lui Traian Brăileanu, nu admitea de fapt asi- 
milarea evreilor, considerându-i un grup diferit. Reprezentanţii unui 
asemenea curent de opinie se opuneau oricărei posibilități ca evreii să 
ajungă să joace un rol dominant în cultură. Filozoful german subliniază 
elementul german din filozofie, distingându-l de raționalismul francez, 
utilitarismul englez sau tehnicismul americanilor. Şi totuşi, Heidegger 
respinge antisemitismul ,spiritual” Într-o prelegere de-a sa de la mijlo- 
cul anilor '30 îl va apăra pe Spinoza3. Oricum, unii biografi ai lui Hei- 
degger rețin că, după ce a devenit rector al Universităţii din Freiburg, 
în 21 aprilie 1933”, se va distanţa atât de colegii, cât şi de studenții 
evrei. Tot în această perioadă, Heidegger va întrerupe legătura până 
şi cu Edmund Husserl, magistrul şi prietenul său, de origine evreiască 
după cum se ştie. 


Dacă în 1946 lui Heidegger i se va interzice să predea, interdicție care 
se va menţine până în 1949, după care, treptat, va fi reabilitat, Brăilea- 
nu, în același an, va fi condamnat la 20 de ani de temniță, decedând 
într-un timp relativ scurt, din cauza condiţiilor inumane din închisoa- 
rea comunistă, pe data de 3 octombrie 1947, la Aiud. 


Adevărat, nu încape vorbă, este şi faptul că cele două personalități au 
avut un raport diferit de implicare în cadrul mișcărilor de extremă 
dreaptă din ţările lor, şi poate Traian Brăileanu, în acest sens, a avut 
o vinovăție mai mare. Însă, chiar şi aşa, nu se justifică felul odios, inu- 

man, în care au acționat comuniștii, proaspăt veniţi la putere în Româ- 
nia acelor ani. Şi asta fără să mai luăm în calcul că i s-a intentat un simu- 
lacru de proces şi nici chinurile, prezentate deja, la care a fost supusă, 
în mod vindicativ, familia sa. 


Dincolo de toate acestea, un lucru este acceptat, credem, de toţi şi anu- 
me că și Traian Brăileanu, dar și Martin Heidegger au fost prinşi, ca 
să utilizăm o sintagmă a lui Adorno, „într-un context fatal”"". Şi unul 
şi celălalt, marcați de o anume congruentâ, s-au situat în lume lăsând 
loc posibilităţii formulării unor obiecţii, momente contradictorii care, 
uneori, nasc o anume greutate în a-i înțelege pe deplin. 


Note | ` Rüdiger Safranski, Un maestru din Germani: Heidegger 
şi epoca lui, Editura Humanitas, București, 2004, p. 258. 
? Ibidem, p. 248. 
3 Ibidem, p. 256. 
* Ibidem, p. 258. 
5 Ibidem, despre viaţa şi opera lui Martin Heidegger vezi 
şi Otto Pâggeler, Drumul gândirii la Heidegger, Editura 
Humanitas, București, 1998; Michael Inwood, Heidegger, 
Editura All, București, 2010; Walter Biemel, Heidegger, 
Editura Humanitas, Bucureşti, 1998; Cătălin Cioabă, 
Tip şi temporalitate: comentariu la conferință. Conceptul de 
timp la Martin Heidegger, Editura Humanitas, București, 
2000; ***, The Cambridge Companion to Heidegger, Cam- 
bridge University Press, Cambridge, 2006 etc. 
é Ibidem, p. 252. 
7 Ibidem. 
8 Ibidem, p. 252-253. 
? Michael Inwood, Heidegger, Editura All, București, 
2010, p. 13. 
10 Apud Rüdiger Safranski, op. cit., p. 293. 


CRITICĂ, ESEU 


Lina CODREANU 


| Proverbul şi epigrama (I) 


L.C. — profesor la Colegiul 
National,,Cuza Vodă” 

din Huşi, jud. Vaslui. 
Publicist, documentarist. 
Semnează un Dicţionar al 
personalităților huşene (in 
colab), apărut în monografia 
Istoria Huşilor (Galaţi, 1995), 
studii ştiinţifice în vol. Alma 
mater husiensis (laşi, 2008) 
ş.a. În curs de apariţie, 

vol. Theodor Codreanu. 
Biobibliografie critică, sub 
egida Bibliotecii Municipale 
„B.P. Hasdeu” din Chişinău. 


Generalităţi. În istoria esteticii sunt distinct 
diferenţiate categoriile fundamentale (tragi- 
cul, comicul, frumosul, sublimul) și derivatele 
(gratiosul, urâtul, satiricul, ironicul, umoris- 
ticul, sarcasmul, grotescul, fantasticul, absur- 
dul), exemplificările aplicându-se îndeosebi 
operelor consacrate, precum tragedia, come- 
dia, basmul etc. Pentru speciile literare minore, 
dar cu frecventă circulaţie în literatura orală şi 
scrisă, categoria estetică a comicului are un sta- 
tut aparte, identificat în interpretările critice ca 
genul comic ori umoristic, la încadrarea căru- 
ia într-un gen literar ar trebui avute în vedere 
toate modalitățile literare prin care autorul își 
exprimă artistic impresiile, stările sufleteşti, 
ideile, universul de viață propriu ori receptat 
din lumea reală. Speciile literare la care facem 
referire sunt proverbul, zicala, epigrama, anec- 
dota, bancul, gluma ș.a. Posedând moduri de 
organizare şi structuri specifice, acestea asimi- 
lează caracteristici ale mai multor genuri lite- 
rare consacrate: epic, liric, dramatic ori enig- 
mistic, aforistic, didactic etc., formând un gen 
de frontieră, neomogen prin aluviunile literare 
care deschid albii noi, firave, în literatură. Chiar 
dacă sunt ori nu afirmate (anecdota, bancul, de 
pildă), aceste specii minione ale literaturii sunt 
texte alerte, asemănătoare prin forma concen- 
trată, prin includerea categoriei estetice a co- 
micului ori prin circulația atât în formă vorbită, 
cât şi în cea scrisă. 

Vom examina concomitent, în cele ce urmează, proverbul şi epigrama, 
deși merită discuţii speciale și celelalte forme scurte de organizare lite- 
rară. İntereseazâ în acest sens definirea, vechimea și transmiterea, cau- 
za şi efectul umoristic, aria tematică, elemente prozodice şi alte aspecte 
aparținând celor două specii literare. 


Definire. Provenit din lat. proverbium („dicton”), cuvântul proverb 
este, conform dictionarelor explicative şi de specialitate, „o frază scur- 
tă, de obicei ritmică, în care poporul exprimă în mod metaforic, concis 
şi sugestiv, rezultatul unei experienţe şi care conţine o povafâ, o învă- 
țătură”; „formulă fixă, în general metaforică, exprimând un adevăr re- 
zultat din experienţă, un sfat, şi cunoscută de toți membrii unui grup 
social”; „o expresie (devenită) populară care cuprinde, într-o formă 
concentrată sau eliptică, sugestivă, [...] o învățătură, o experiență de 
viață”; „o cugetare exprimând, într-o formulă lapidară, relativ stabilă 
din punct de vedere lingvistic şi adeseori metaforică, uneori ritmată 
sau rimată, un adevăr sau o convingere cu valoare generală”*. Similară 
proverbului este zicătoarea sau zicala (din lat. dico, -ere „a zice”), dar, 
deşi poartă o expresivitate sporită, are o structură mai simplă şi circulă 
îndeosebi integrată în enunturi. Așadar, mici nuantâri de la un tom la 
altul. Mi se pare îndreptățit să amintesc definiția dată de Iuliu A. Zanne, 
autorul monumentalei colecţii Proverbele românilor, publicată între 
anii 1895-1903, în zece volume, subintitulată Proverbe, zicători, povâtu- 
iri, cuvinte adevărate, asemănări, idiotisme şi cimilituri: „Pentru noi, pro- 
verbele sunt deci expresiunea caracterului și a moravurilor unui popor, 
modului său de a cugeta, de a vedea şi de a simţi” (p. XX). 


Epigrama e un cuvânt grecesc, epigramma ,inscriptie”, provenind din 
epi — „pe” şi graphein — „a scrie”. Căutăm acum în dicţionare valorile se- 
mantice ale cuvântului epigramă şi găsim definiţii care trimit la specia 
literară versificatâ (multi teoreticieni o încadrează la „poezia cu formă 
fixă”), aparţinând genului scurt. Astfel, epigrama este definită ca „scur- 
tă poezie care satirizează elementele negative ale unui caracter ome- 
nesc, ale unei situaţii etc. şi se termină printr-o trăsătură de spirit”; 
„specie a poeziei lirice, caracteristică prin scurtimea ei — de obicei, un 
catren — și prin satirizarea defectelor unei persoane sau ale unui grup 
de persoane”; „mic poem terminat cu o şfıchiuire satirică, muşcâtoa- 

»8 . v . . v . . . 
re ; „poezie scurtă cu caracter satiric, care se termină de obicei printr-o 
ironie”? ş.a. 


Răsfoind câteva antologii de epigrame românești'%, am găsit numeroa- 
se definiții sugestive date chiar de practicantii acestui gen, care abor- 
dează epigramaticul catren ca motiv literar. Urmărind, găsim că epi- 
grama poate fi joc al esentelor ori „un joc matur”, o „muză calmă”, „un 
monstru vesel” ori „o muză nevăzută”, „frumoasă ca un nufăr” ori „ca 
ploaia cu furtună”, un „ac”, o „spadă de hârtie” sau „scorpionul literar”. 
Spicuim câteva: 

„Epigrama e o gleznă 

Într-un salt de balerină, 

Care iese-n zbor din beznă 


Pe o poantă de lumină!” (Imperiu Matheescu). 


„Epigrama (cea de har) 

E o spadă de hârtie, 

Care face rană doar 

Când se-nfige în prostie!” (Stelian Filip). 


„Frumoasă-i epigrama! Ca un nufăr, 

Când fluturi şi albine-i dau ocol; 

Dar nu uitaţi! O scriu fiindcă sufăr 

Că poanta-şi trage seva din nămol!..” (George Zarafu). 


Vechime şi transmitere. Nu poate fi determinată vechimea proverbe- 
lor nici la români, nici la alte popoare din lume, ele ivindu-se ca forme 
lingvistice pe parcursul a secole de experienţă de viață. Probabil, sunt 
simultane cu cristalizarea gândului într-o limba vorbită, știut fiind că 
semnalul de atenţionare (socioumană) asupra unui pericol cere o trans- 
mitere rapidă şi într-o formă concentrată a mesajului. Se cunoaște, for- 
mele nescrise ale acestui tip de literatură au precedat cu mult timp tex- 
tele scrise. Nu întâmplător proverbele au circulat ca „vorbe din bătrâni” 
sau ,Ziceri. Ceea ce uimeşte este conservarea proverbelor în memoria 
colectivă până astăzi, ca, de altfel, a multor creaţii literare orale. Aceasta 
în pofida faptului că, în procesul de transmitere, emițătorul poate modi- 

fica, adecva, pierde ori inventa etc., creând variante unitare tematic, rela- 
tiv stabile prin formă şi neapărat într-un perpetuu proces de cristalizare. 
Mircea Eliade se minuna că „Proverbul însuși a fost la început o expresie 
fericită, dar câtă experienţă colectivă înapoia lui, câtă precizie în imagini, 
cât fantastic acumulat. Nimeni nu poate face un proverb din capul lui”! 
(s.n. — L.C.). În mod cert, dar nici persoane care să nu fi folosit prover- 
be / zicători nu există. Proverbele sunt rodul unei gândiri colective şi su- 
pravietuiesc tuturor generaţiilor, devenind temelii moral-didactice peste 
timp. Ce altceva ar lămuri mai bine decât zisa: Apa trece, pietrele rămân'”? 
Altfel spus, efemerul față de peren. Proverbele, adevărate statornicii, sunt 
pietrele care înfrâng curgerea vremii, iar mângâierea apei le modelează în 


forme delicate, inedite şi perfectibile. 


Transmiterea „vorbelor bâtrâneşti” nu s-a făcut într-un cadru ritualic, 
organizat și desfășurat după reguli tradiționale, așa cum s-au transmis, 
de pildă, bocetul, colindul, oratia de nuntă, descântecul etc. Povata a 
fost rostită simultan ori îndată ce s-a ivit situația de periclitare a ordinii 
şi a cursului normal de viață. 


În istoria literaturii române sunt frecvente aceste preluări (uneori col- 
portări asumate) „începând cu textele cronicâreşti înviorate de ,senten- 
ţii”, proverbe, zicale. Când, în perioada pașoptistă, s-a pus programatic 
problema valorificării folclorului”, proverbele au constituit teren pro- 
pice. De aceea Anton Pann a întocmit Culegere de proverburi sau Poves- 
tea vorbei (1847), C. Negruzzi le-a inserat în Scrisoarea XII (Păcală şi 
Tândală) din ciclul Negru pe alb (1857), iar Grigore Alexandrescu le-a 
strecurat în morala fabulelor sale. Întemeietor de şcoală a culegători- 
lor de folclor, B.-P. Hasdeu a dat un impuls esenţial în conservarea și 
transmiterea creaţiilor populare. Colecţia lui Iuliu A. Zanne — Proverbe- 
le românilor!* — rămâne strălucita operă de paremiologie românească, 
o adevărată Biblie a înțelepciunii populare a românilor. În categoria 
acestui gen scurt sunt integrate proverbe, zicători, sentințe, pilde, iar 
I. A. Zanne adaugă acestora și citate tematice preluate din lucrările 
vechi (Iordache Golescu, Anton Pann). Faptul că proverbele au fost 
adunate şi cuprinse în formă scrisă nu le oprește nici circulaţia orală, 
nici frecvenţa şi nici procesul de creare ori de iscare a altor variante. 
Autorul anonim are o memorie tenace și îndelungă, încât, la momen- 
tul oportun, le aviveazâ şi le improspâteazâ. 

Pare că epigrama valorifică același izvor străvechi de inteleptie. Disti- 
hurile (epigrafiile) erau săpate de antici pe pietrele funerare, pe mo- 
numente, statui, arcuri de triumf etc., fără vreo semnătură, ceea ce ar 
duce la ideea că au circulat aidoma unor creații populare, în ambele 
forme: vorbită şi scrisă. Aceste inscriptionâri aveau caracter particu- 
lar, unic, dar pot fi considerate și variante ale unor conţinuturi textuale 
colective. Părintele epigramei a fost latinul Marcus Valerius Martialis, 
cunoscut sub numele Martial, care și-a decretat rolul de întemeietor 
prin această ars poetica: 

„Eu sunt acel ce va trăi în veacuri 

Prin marea artă de a spune fleacuri, 

Ceilalți să cânte fapte mari și crunte, 


Eu voi cânta pe cele mai mărunte”"5. 


Într-o prefață la antologia epigramei româneşti, acad. Mihai Cimpoi!“ 
găsea un filon străvechi al epigramei în chiar fondul paremiologic ro- 
mânesc. lată: „Epigramaticul se infiltrează în formele populare ale stri- 
găturilor, proverbelor (s.n. — L.C.), cimiliturilor, în cântecele comice 
şi vodevilurile lui Alecsandri, în diatribele publicistice şi in Satirele 
(Scrisorile) lui Eminescu, în marea trăncăneală caragialiană, în vorbe- 
le de duh puse în rimă şi în construcții sintactice meşteşugite de lon 
Creangă”. Faţă de proverbele cu filon țărănesc, la noi, apariţia acestei 
specii culte pare tardivă, probabil sub influenţa civilizaţiei culturale 
din Apus, de unde se intorseserâ şcoliti boiernaşii-cârturari, abia în 
secolul al XIX-lea. Au fost reînviorate „cânticelele comice”, apoi ver- 
surile satirice constituiau sarea şi piperul saloanelor cu ştaif. Istoria 
noastră literară înregistrează câteva nume celebre de epigramişti, ale 
căror catrene făceau deliciul saloanelor (literare) din societatea cu un 
statut social diferit de cel al plebei. Între aceştia, Alexandru Macedon- 
ski (1854-1920), Cincinat Pavelescu (1872-1934), Radu D. Rosetti 
(1874-1964), Al. O. Teodoreanu (1894-1964), cunoscut sub pseudo- 
nimul Păstorel, Alexandru Clenciu (1913-2000), dar şi contemporani 
precum Mircea Ionescu-Quintus, George Zarafu, Efim Tarlapan, Elis 
Râpeanu, Mihai Sâlcutan, Gh. Bilici ş.a. În interbelicul an 1937, a apă- 
rut revista cu denumirea şi profilul corespunzător — „Epigrama” (di- 
rector Virgiliu Slăvescu). În perioada post-nouăzecistă, un pas înainte 
l-au făcut membrii Uniunii Epigramiștilor din România, care au scos, 

începând din 1992, o nouă ediție a revistei „Epigrama” (în tandem 
George Corbu şi Valerian Nică), urmată din 2012 de „Lumea epigra- 
mei” (director Viorel Martin) ş.a. Actualmente, în ciuda vânzolelilor 
politico-economice (ori tocmai de aceea!), spiritul epigramatic e viu, 
ilustrat fiind de frecvente organizări de festivaluri, cluburi, societăți, 
cenacluri, concursuri, saloane de umor în zonele centrale, dar mai ales 
în bonoma provincie. Ceea ce consolidează constatarea poetului: „O, 
ţară tristă, plină de humor..” (s.n. — L.C.) (G. Bacovia, Cu voi...). 


Cauză — efect. Nu par diferențiate cauza și efectul ambelor specii 
umoristice, prin postare antitetică, deși, în durată, proverbul e „cu 
bătaie lungă”, în timp ce epigrama are efemeritatea unei trageri la țin- 
tă. Beneficiarul unei experiențe anterioare (fără de vreme, am zice), 
autorul anonim, cuprinde într-un enunț minimal şi într-o exprimare 
pe-ntelesul tuturor, șlefuită cu meșteșug, o poveste de viață care poate 
fi a altora, dar şi a lui. Fiecare proverb e un nucleu al unei pățanii tre- 
cute, care și-a pierdut importanţa particularizării şi, prin generalizare, 
a rămas împietrită în conştiinţa colectivă doar esenţa: învățătura ce se 
desprinde din orice altă întâmplare asemănătoare. Într-un proverb se 
emite un adevăr, achiziționat prin îndelungă practică, oricând repeta- 
bil, la care receptorul trebuie să reflecteze. 


Având sorginte mitico-legendară (sub protecţia îndărătnicului zeu 
Momos, cel alungat de Zeus din Olimp pentru ironia, zemflemeaua și 
bârfa prin care ridiculiza faptele zeilor), epigrama este o specie ce s-a 
impus riguros chiar prin scurtimea ei, cât o zvâcnitură de spirit: 
„Mă-ntrebi, ce e o epigramă? 

E, uite-aşa, o telegramă 

Concisă, sprintenâ — şireata — 


Şi-ntepâtoare ca sâgeata” (Vasile Bogrea). 


Nici aici cauza nu se confundâ cu efectul, dar sunt tot interdependente. 
Cauza este, de obicei, o situatie ridicolâ, particularâ ori colectivâ, de care 
autorul insuşi se amuzâ deschis ori voalat. Urmeazâ apoi procesul artis- 
tic, când efectul hilar concret trebuie transferat cititorilor ori ascultâtori- 
lor printr-un filtru estetic. Lăsată la urma versurilor, poanta, precedată de 
puncte de suspensie ori de o pauză în vorbire, cade neînduplecat pe ţinta 

vizată cu interese polivalente, moralizator-curative: ridiculizează, atenti- 
onează, critică, sancţionează, ironizează, şicanează. În epigramă se arun- 
că o nadă celor vizati, care nu-și pot depăși limitele și nici nu tac molcum, 
ci, nefulgerati de idee, arată cu degetul spre alții şi se amuză, râd. Dar cum 
râsul este contagios, râdem toţi laolaltă, în evidentă complicitate. N-om 
fi, oare, şi noi printre ei? Nu, noi nu!... (sic!) 


Ambele specii însumează intenţii practice şi estetice binefâcâtoare, în 
sensul că previn primejdiile, povâtuiesc urmașii, civilizează perpetuu 
lumea, dezvoltă gustul pentru bine — adevăr — frumos, binedispun pe 
cei care iau cunoștință de acestea. Textele din categoria respectivă — 
proverbul şi epigrama — exprimă intenţii diverse ale celor care le-au 
creat. Unele, cu valoare umoristică, generează doar hazul bonom, de 
suprafaţă, altele au fixate ținte de atac, taxează ferm cusururi, iar alte- 
le conţin ,sententii”, exprimă adevăruri incontestabile, având caracter 
aforistic. Adrian Marino, în Dicţionarul de idei literare”, oprindu-se la 
categoria estetică a comicului, disociază între râsul ca reacţie fiziolo- 
gică (surâs, rânjet, de ex.) şi râsul „estetic-literar”, dar şi „râsul-cauză” 
de ,râsul-efect” Este limpede că ambele specii literare, cu precădere 
epigrama, generează râsul estetic, spontan ori întârziat, hohotitor ori 
de adâncime, ca o destindere boemă ori ca o mlădiere ironică etc. Ima- 
ginându-ne un cântar estetic, am observa că pe talerul proverbelor do- 
mină popularul „haz de necaz”, iar pe cel al epigramei ,râsu-plânsu”, 
ele însele cumpănind arhimedic: hazul cu necazul şi, respectiv, râsul 
cu plânsul. 


Note | 1 Cf. Dicţionarul limbii române moderne, Editura Acade- 
miei RPR, Bucureşti, 1958. 
? Cf. Genuri şi specii literare. Mic dicfionar-antologte..., al- 
câtuit de Irina Petraş, Editura Demiurg, Bucureşti, 1993. 
3 Cf. Lazăr Şâineanu, Dicţionar universal al limbii române, 
vol. IV, Editura Mydo Center, lași, 1996 (reed.). 
+ Cf. Mircea Anghelescu (în colab.), Dicţionar de termeni 
literari, Editura Garamond, Bucureşti, f.a. 
5 Iuliu A. Zanne, Proverbele românilor din România, Ba- 
sarabia, Bucovina, Ungaria, Istria şi Macedonia. Proverbe, 
dicötori, povâfuiri, cuvinte adevörate, asemănări, idiotis- 
me şi cimilituri, Imprimeria Statului. Editura Librâriei 
Socecu&comp, Bucuresci, 1895. Am utilizat colecţia re- 
editată prin contribuţia lui Mugur Vasiliu, care a îngrijit 

ediţia anastaticâ a vol. Iuliu A. Zanne, Proverbele româ- 
nilor din România, Basarabia, Bucovina, Ungaria, Istria 
şi Macedonia, vol. I-X, Editura Scara, Asociaţia Română 
pentru Cultură şi Ortodoxie, Bucureşti, 2003. 

8 Cf. Dicţionarul limbii române moderne, Editura Acade- 
miei RPR, Bucureşti, 1958. 

7 Cf. Gh. Ghiţă, C. Fierăscu, Dicţionar de terminologie po- 
etică, Editura Ion Creangă, București, 1973. 

8 Cf. Genuri şi specii literare. Mic dictionar-antologie..., al- 
câtuit de Irina Petraş, Editura Demiurg, Bucureşti, 1993. 
9 Cf. Lazăr Şâineanu, Dicţionar universal al limbii române, 
vol. IV, Editura Mydo Center, laşi, 1996 (reed.). 

“ Dansul săbiilor: o panoramă a epigramei românești con- 
temporane, ediţie întocmită de Ion Arieşanu şi lon Veli- 
can, Editura Facla, Timişoara, 1975; Epigramişti cu sau 
fără voia lor, antologie alcătuită de Giuseppe Navarra și 
George Zarafu, Editura Albatros, 1983; Marea antologie 
a epigramei româneşti, ediţie concepută de Efim Tarlapan, 
Editura Prut International, Chişinău, 2005. 

1 Mircea Eliade, Oceanografie, Editura Humanitas, Bucu- 
reşti, 1991, p. 208, cap. Fragmente. 

£ I, A. Zanne, op. cit., p. 101, 102. Citându-lpe B.-P. Hasdeu, 
Etimologicum Magnum, folcloristul întăreşte ideea că 
acest proverb este „specific românesc”. 

15 V, Mihail Kogălniceanu, Introducfie, „Dacia literară”, 
1840. 

14 I, A. Zanne, op. cif, ediţia anastaticâ. 

15 Cf. Cincinat Pavelescu, Epigrame, ediţie îngrijită de Tu- 
dor Măinescu, Editura Tineretului, Bucureşti, 1966, p.9. 
' Mihai Cimpoi, Epigramiada românească, în Marea an- 
tologie a epigramei românești, p. 3-6. 

17 Adrian Marino, Dicţionarul de idei literare, Editura Mi- 
hai Eminescu, Bucureşti, 1973, cap. Comicul, p. 422-442. 

Lilia RĂCIULĂ 


| Poetica albastrului eminescian 


LR. — dr. în filologie, 
conferenţiar la Catedra de 
limba română şi filologie 
romanică a Facultăţii de 
Litere a Universităţii de 
Stat, Alecu Russo” din Bălţi. 
Domenii de competenţă: 
stilistică, hermeneutică, 
lingvistica textului, 
traductologie. Autoare a 
monografiei Variabilitatea 
diafazică în cadrul unor serii 
stilistico-istorice (2010) şi a 
altor studii: Variabilitatea 
unor grupuri nominale din 
lirica stănesciană („Limbaj 

şi context" /„Speech and 
Context” 2010); Lefficacite 
de l'utilisation de la 

méthode d'analyse ssmique 
dans la recherche de la 
variabilité diaphasique (La 
méthodologie de la recherche 
scientifique — moyen d'une 
meilleure valorisation de 
intelligence des débutants 
dans la recherche (2009) etc. 


„Cuvântul albastru desemnează, dar nu arată. 
Problema imaginii cerului albastru este cu totul diferită 
pentru pictor şi pentru poet. 

Dacă cerul albastru nu este pentru scriitor un 

simplu fundal, dacă el e un obiect poetic, 

atunci el nu se poate insufleti decât printr-o 

metaforă. Poetul nu trebuie să transpună 

o culoare, ci să ne facă să visăm culoarea” 

G. Bachelard 


„Pentru ca frumoasele culori să intre în pupilă, 
trebuie ca şi irisul să aibă o culoare frumoasă. Cum să 
vezi cu adevărat cerul albastru, fără un ochi albastru?” 

G. Bachelard 


Reflex eminamente romantic, ecou al marilor 
reverii', albastrul se impune drept culoare cu 
vocația de a reverbera simbolic valori imagis- 
tice complexe, conturând pregnant reveria 
cerului albastru’. Imagine atât de frecventă 
la poeții lumii, considerată și „mit polivalent” 
[1, p. 180], cerul albastru surprinde, de fapt, 
prin „raritatea imaginației aeriene” [idem, 
p. 168] pe care o comportă. „Filozoful imagi- 
natiei” (Martin), Gaston Bachelard încearcă 
să explice că această „raritate” provine „mai 
ales, din faptul că albastrul infinit, îndepărtat, 
imens, chiar şi când este resimțit de un suflet 
aerian, are nevoie să fie materializat pentru a 
intra într-o imagine literară. (...) Cerul albas- 
tru este atât de simplu, încât credem că nu-l 
putem oniriza fără să-l materializâm” [ibidem, 


p. 168]. 

Gaston Bachelard distinge patru categorii de poeţi, în funcţie de cum 
percep albastrul celest: 1) poeţi care „văd în cerul imobil un lichid miş- 
câtor, care prinde viaţă la ivirea celui mai mic nouraş”; 2) poeți care 
„trăiesc cerul albastru ca pe o flacără imensă — un albastru «arzător>"; 
3) poeţi care contemplă cerul ca pe o boltă pictată — „azurul compact 
şi dur”; 4) poeţi care „participă cu adevărat la natura aeriană a albas- 
trului celest” [idem, p. 167]. „Semnul cu adevărat aerian”, în viziunea 
lui G. Bachelard, se întemeiază pe o dinamică a dematerializării. Imagi- 
natia substanţială a aerului nu este cu adevărat activă decât într-o dina- 
mică dematerializantă. Albastrul cerului pare aerian, visat ca o culoare 
ce păleşte putin, ca o paloare ce aspiră la finețe, la o fineţe ce ne-o în- 
chipuim mlădiindu-se sub degetele noastre precum o pânză fină (...) 


[idem, p. 168-169]. 


Din această perspectivă a imaginaţiei” urmează să abordăm valorile 
albastrului eminescian. Dacă ar fi să efectuăm un tur de orizont asu- 
pra acestuia, nu putem să nu remarcăm virtuozitatea impresionantă cu 
care poetul decantează artistic esentele albastrului. Astfel, în registrul 
imaginarului eminescian, se disting două formule stilistice ale albas- 
trului: albastrul propriu-zis şi seninul (tot un albastru, dar deschis, „care 
aspiră la fineţe”). 


Albastrul, culoare fascinantă ca spectacol în sine, actualizează, în gene- 
ral, ideea de imaterialitate şi ireal, ,dâruind” propria regulă, propria po- 
etică specifică elementelor cu care se asociază. Sub imaginaţia culorii, 
a formelor se deschide imaginaţia substanţelor, ar fi spus G. Bachelard. 
İn alti termeni, „aplicat pe indiferent ce obiect, albastrul îl demateriali- 
zează, e cărarea infinitului, pe care realitatea devine vis (...)” [2, p. 49). 


Deşi aflate sub semnul imaterialitâtii şi aproape întotdeauna conturând 
un cadru natural, albastrul şi seninul eminescian prezintă o deosebire 
nu numai de nuanţă, ci şi de grad: gradul de dematerializare situează 
imaginaţia pe trepte diferite. 


Seninul reprezintă mai mult sensibilitatea poeticii eminesciene de- 
cât albastrul. Anume seninul apare imponderabil, onirizat, vibrant, 
transparent, depozitar al revelatiilor transcendentale, înscriindu-se în 
perspectiva imaginaţiei aeriene. Seninul desemnează, așadar, ipostaza 
dematerializată, aeriană, de esența cea mai pură a albastrului. Iată de ce 

seninul secundează albastrul în același context: „Şi seninul cer albastru 
mândru lacrimile-l prind” (Călin [File din poveste], p. 139), astfel pro- 
iectând albastrul într-o dinamică a dematerializării. Privilegiul seninu- 
lui în raport cu albastrul este sugerat şi de permeabilitatea primului in 
comparaţie cu ultimul — seninul nu limitează privirea, ochiul are senza- 
ţia că întrezăreşte un dincolo, dezvăluind dimensiuni ale profunzimi- 
lor fără limite. 


Imaginea cerului senin atestă o frecvenţă accentuată în comparaţie cu 
cea a cerului albastru, care apare nesemnificativă: „Şi sub bolta cea se- 
nină” (Floare albastră, 23); „Să am un cer senin” (Mai am un singur dor, 
8); „Lucească-un cer senin” (De-oi adormi... 11); „Şi codrul aproape, / 
Lucească cer senin / Eternelor ape” (Nu voi mormânt bogat, 15); „Să 
am un cer senin” (lar când voi fi pământ, 11); „Stelele nasc umezi pe 
bolta senină” (Sara pe deal, 7); „A sosit ca să mă certe / Fiul cerului 
albastru / Ş-al iluziei deşarte” (Kamadeva, 19). 


Ipostază esentializatâ, cvasietericâ a albastrului, seninul devine, de 
asemenea, o expresie a lumii interioare a poetului: „Am coborât cu-al 
meu senin” (Luceafărul); ,Mi-aş risipi o viață de cugetări senine” (Nu 
mă înţelegi); or, „tangenţele sale spirituale cu transcendentul sunt de 
natură organică, el însuși mărturisind apartenenţa la o altă lume decât 
cea omenească, finalul poemului Luceafărul aduce argumentul: „Ci eu 
în lumea mea mă simt / nemuritor și rece” Acest posesiv, mea, (şi în 
cazul de mai sus „al meu senin” — adăug. n.) îl implică într-o structură 
mundană, diferită de „cercul strâmt” al celorlalți” [3, p. 95]. Acest fel 
de a aprofunda lucrurile ne face să înțelegem că albastrul în ipostaza 
seninului profilează și un tip de destin, un destin al geniului. 


Plecând de la premisa bachelardiană, potrivit căreia „fiecare adjectiv 
işi are (...) substantivul său privilegiat, pe care imaginaţia materială il 
reține cu ușurință” [4, p. 40], observăm la Eminescu o serie largă de 
substantive care rezonează cu albastru: lac, flori, ochi etc. Albastrul emi- 
nescian tinde spre o simbioză a imaginaţiei terestre şi a celei aeriene 
în relație cu unele elemente. Meritul lui Eminescu este de a transfera 
imaginaţia aeriană în planul celei materiale: elementele ce poartă în- 
semnele materialitâtii telurice (floare, izvoare, liane etc.) nu pot fi în- 
vestite cu atributele aerianului (ideal, visare, sublimare etc.) decât prin 
transfer — lacul albastru, flori albastre, ochi albaștri etc. — toate acestea 

nu reprezintă decât oglindirea cerului albastru (aerianului) în flori, ape 
etc. Poetica albastrului eminescian reflectă o dinamică în care „lucru- 
rile nu sunt ceea ce sunt, ci ceea ce devin” sub semnul reveriilor. Uni- 
versul apare, dacă e să ne exprimăm în termenii lui G. Bachelard, ca 
un „reflex într-un reflex” [idem, p. 57). Astfel, „imobilizând imaginea 
cerului, lacul creează în el un cer” [ibidem, p. 57). În consecință, lacul, 
apele albastre, în general, ochii albaștri ar reprezenta „un cer răsturnat”, 
o nuntire* dintre cer şi apă5. Albastrul ochilor este tot atât de vibrant, 
aerian ca seninul cerului eminescian. Se cuvine să amintim aici că în 
exegeza eminesciană se vorbeşte atât despre ,realismul” cadrului na- 
tural, cât și despre derealizarea imaginii: „Ceea ce «vede» Eminescu 
în peisaj nu sunt semnele realului înregistrate mimetic, ci sensul lor 
ascuns, noumenal, dezvăluit privirii vizionare” |apud. 5, p. 65]. 


Putem afirma, pe bună dreptate, că la Eminescu „pătrunderea în aceas- 
tă culoare (albastru) este echivalentă cu trecerea, precum Alice, de cea- 
laltâ parte a oglinzii, adică în tara minunilor” [2, p. 48]: printr-un soi 
de „contaminare” semantică reciprocă albastrul dematerializează ele- 
mentele proxime (floare, apele, ochii etc.), impregnându-se, în același 
timp, de materialitatea acestora (albastrul pendulează între imaterial 
şi material). Iată de ce albastrul conservă o imaginaţie semiaeriană / 
semitelurică în comparaţie cu seninul în care se revelează imaginaţia 
aeriană, prin excelenţă. Albastrul devine o culoare fluctuantă „conver- 
tibilă”, în sensul că valorizeazâ imaginaţia aeriană şi cea acvatică în ima- 
ginile lacului, izvorului etc.: „Lacul codrilor albastru” (Lacul); „Codrii 
negri aiurează şi izvoarele-i albastre” (Scrisoarea V); „De la munte până 
la mare şi la Dunărea albastră” (Scrisoarea III) etc. 


Albastrul are vocația marilor expansiuni (orizontale și verticale), de- 
bordărilor, revărsărilor pe teritorii largi, înscriindu-se într-o „poetică 
a răsfrângerilor” [4, p. 27). Este o culoare care dezmârgineşte vizual: 
„Înălțimile albastre / pleacă zarea lor pe dealuri” (Lasă-ţi lumea); „Poa- 
te de mult s-a stins în drum / în depărtări albastre” (La steaua). Albas- 
trul „se abate” asupra depărtărilor, ochilor, florilor (florile capătă mai 
multă sensibilitate alături de adjectivul albastru) etc., nereprezentând 
un simplu element cromatic de decor, ci participând la jocul imagi- 
natiilor materiale pe care le valorizează. Albastrul la Eminescu susură, 
freamătă, străluceşte, visează etc. 

„De treci codri de aramă, de departe vezi albind 
Ş-auzi mândra glăsuire a pădurii de argint. 

Acolo, lângă izvoară, iarba pare de omăt, 

Flori albastre tremur ude în vâzduhul tămâiet.” 
(Călin | File din poveste]; 

sau 

„Nilul mişcă valuri blonde pe câmpii cuprinși de maur, 
Peste el cerul d-Egipet desfăcut în foc şi aur; 

Pe-al lui maluri galbii, şese, stuful crește din adânc, 
Flori, juvaeruri în aer, sclipesc tainice în soare, 
Unele-albe, nalte, fragezi, ca argintul de ninsoare, 
Alte roșii ca jeratec, alte-albastre, ochi ce plâng.” 
(Egipetul); 

sau 

„Lacul codrilor albastru 

Nuferi galbeni îl încarcă; 

Tresărind în cercuri albe 

El cutremură o barcă?” 

(Lacul). 


Albastrul închide în sine acel illo tempore, scufundat în mitologia înce- 
puturilor: „Atunci vă veţi întoarce la vremile-aurite, / Ce mitele albas- 
tre ni le şoptesc ades” (Împărat și proletar). 


În Mortua est, albastrul, „culoare a Fecioarei”, prin excelență, conturea- 
ză proiecția acesteia în chipul iubitei defuncte: 

„Să treci tu prin ele, o sfântă regină, 

Cu păr lung de raze, cu ochi de lumină, 

În haina albastră stropită cu aur, 

Pe fruntea ta pală cunună de laur. 

Culoare a Fecioarei... 


Orizontul de sensuri ale albastrului variază. În poezia Melancolie“ întâl- 
nim un albastru melancolic, atins de moarte, concretizat în metafora 
„mormânt albastru”: 

„Părea ca printre nouri s-a fost deschis o poartă, 


Prin care trece albă regina nopții moartă. 

O, dormi, o, dormi în pace printre făclii o mie 
Şi în mormânt albastru şi-n pânze argintie, 

În mausoleu-ti mândru, al cerurilor arc, 

Tu adorat şi dulce al nopţilor monarc!” 
(Melancolie). 


Aici albastru participă la creionarea celestă a unei „naturi denaturate”, 
dominată de moarte [6, p. 27]. Dacă la unii autori apa este „materia dez- 
nâdejdii” [4, p. 106], „elementul care melancolizează” [idem, p. 104], in 
poemul Melancolie, elementul fandamental, care prilejuieşte reverii me- 
lancolice, este aerul (cerul): cerul — „mormânt albastru” se edifică într-un 
„cosmos al morţii” („Părea că printre nouri s-a fost deschis o poartă, / 
Prin care trece albă regina nopţii moartă”). Lucrurile însă pot fi inter- 
pretate într-o altă manieră: aşa cum „fiecare element işi are propria diso- 
lutie, pământul işi are praful, focul işi are fumul (...), la fel putem spune 
că fiecare element işi are propriile «condensaţii», forme, iar norii, ceața 
etc. ar fi expresii ale apei — cerul nu mai este decât (...) împărăție a apei” 
[apud. 4, p. 105). Așadar, apa — „element melancholic, prin excelență” 
[idem, p. 104] — se regăseşte simbolic în metafora mormânt albastru. Mai 
mult decât atât, trebuie să menționăm că la M. Eminescu această meta- 
foră concentrează atât imaginaţia aeriana, cât și cea acvatică, cu ajutorul 
albastrului, potentând o atmosferă melancolică; or, melancolia este cu 
adevărat substanţială [ibidem, p. 104]. În același timp, sesizăm o notă 
prea telurizată a metaforei în discuţie, alături de substantivul mormânt, 
albastru, deşi aerian (metaforă a cerului nocturn), se îngreunează, se 
opacizează, se materializează. Încărcătura devine prea mare pentru ima- 
ginaţia aeriană şi trimite, inevitabil, la densitatea materiilor, proprii ima- 
ginatiei pământului. Indiferent de cadrul natural, să nu uităm că la Emi- 
nescu melancolia ca sentiment de tristețe „provine din starea de spirit a 
poetului, care se reverberează și asupra peisajului (...) descris” [$, p. 64]. 


Albastrul proiectează imaginarul eminescian între imaginaţia aeriană 
şi cea acvatică. Reveria aeriană se dezvăluie mai mult în imaginea ce- 
rului senin, în timp ce albastrul „cheamă” la el materiile melancolice, 
precum apa. Spre deosebire de senin, albastrul cunoaște, în poetica 
eminesciană, o dinamică a materializării, a densificării, a opacizării. În 
lumea albastrului eminescian formele şi conținuturile sunt într-o tota- 
lâ osmoză. 

Note | 


1 ae reveria este un univers in emanatie, un suflu inmiresmat ce iese din lucruri prin 
mijlocirea unui visător” [4, p. 12]. 

„Primul albastru este pentru totdeauna albastrul aerului” [1, p. 177]. Astfel, „cerul 
albastru este cu adevărat, în toată puterea cuvântului, o imagine elementară” [ibidem, 
p. 177]. 

3 Referitor la imaginaţie, împărtășim ideile lui G. Bachelard, potrivit cărora:„imaginația 
nu este așa cum sugerează etimologia, facultatea de a forma imagini ale realităţii; ea 
este facultatea de a forma imagini care depăşesc realitatea, care cântă realitatea. (...) 
Imaginaţia inventează mai mult decât lucruri şi drame, ea inventează o nouă viață, ea 
inventează un spirit nou; ea deschide ochi capabili de noi moduri de a o vedea. Ea va 
vedea, dacă are „viziuni”, şi va avea viziuni dacă se educă prin reverie, înainte de a se 
educa prin experienţe, dacă experienţele vin apoi ca tot atâtea dovezi ale reveriilor” [4, 
p. 22-23]. 

+ În această ordine de idei, amintim că ,(...) orice combinare de elemente materiale este, 
pentru inconştient, o nuntă (...)” [4, p. 19]. 

s „Albastrul cerului, susține Bachelard, este, mai întâi, spaţiul în care nu mai este nimic 
de imaginat. Dar când imaginaţia aeriană se insufleteşte, atunci fondul devine activ. El 
provoacă în visătorul aerian o reorganizare a profilului terestru, un interes pentru zona în 
care pământul comunică cu cerul. Oglinda unei ape se oferă pentru a transforma albas- 
trul cerului într-un albastru mai substanțial” [1, p. 179]. 

é loan Constantinescu menţionează că ,(...) începând cu Melancolie şi în întreaga etapă 
de creaţie, numită de noi nevizionară, natura este departe de a mai avea bogăţia mira- 
culoasă şi paleta cromatică neobişnuită din Memento mori, Miradoniz ş.a.: ea devine în 
multe poeme o realitate restrânsă, sărăcită de o «metamorfoză» greu descifrabilă, o na- 
tură asemănătoare cu cea din Spleen şi poeziile din partea a doua a Florilor răului, uneori 
tangentă la / sau descinzând dintr-o irealitate pe care n-o putem numi decât senzorială” 
[6, p.27]. 

Ana BANTOŞ in dialog cu 
Jan Willem BOS şi Cornelia GOLNA 


E un mare beneficiu să cunoşti 
contextul literar şi cultural al altei țări 

În toamna anului 2013 am avut ocazia să particip la 
Festivalul International de Literatură şi Traducere de 
la Iaşi (FILIT), unde l-am cunoscut pe traducătorul 
Jan Willem Bos din Olanda, care recent, împreună 
cu soţia sa, scriitoarea Cornelia Golna, au participat 
la Festivalul Internaţional „Primăvara europeană a 
poeţilor” (a IV-a ediţie), organizat de Uniunea Scri- 
itorilor din Moldova. Întâlnirea cu distinşii oaspeți 
olandezi mi-a prilejuit un dialog despre preocupări- 
le literare ale domniilor lor, dialog care inaugurează 
rubrica „Un pământ și două ceruri”. 


— Stimate domnule Jan Willem Bos, stima- 
tă doamnă Cornelia Golna, sunteţi pentru 
prima oară la Chișinău? 


J.W.B. — Da, recunosc, suntem pentru prima 
dată. 


- Dar nu sunteţi pentru prima dată in spa- 
tiul românesc? 


J.W.B. — Desigur! Vizităm România din anul 
1974 şi am revenit în Ţară de nenumărate ori. 
Am locuit în total 3 ani în România. 


— Ati locuit la București. Unde v-aţi făcut 
studiile? 


la postul de Radio Chişinău, în data de 21 mai 2014 


* Variantă de revistă. Interviul integral a fost difuzat 
(www.radiochisinau.mdi). 

J.W.B. — La Bucureşti M 
am fost la speciali- l 
zare, cum se numea 
pe atunci, ca să-mi 
pregătesc lucrarea de 
diplomă şi am fost 
doi ani de zile lector 
de limba olandeză 
la Universitatea din 
Bucureşti. Acum 
spunem mai corect ? 


A 


limba neerlandeză, Mai 2014, Chişinău. Ana Bantoş, Jan Willem Bos 
dar pe atunci era Ca- şi Cornelia Golna 


tedra de olandeză. 
— Cunoşteati limba română înainte de a veni în România? 


J.W.B. — Nu, eu am început să studiez limba română în anul universitar 
1973-74. Sunt câţiva ani de atunci. 


— Vă întreb pentru că vorbiti foarte bine româna, m-am convins 
şi la Iași, şi aici, la Chişinău. Vorbiti o română aproape perfectă. 
Felicitări! 

J:W.B. — Mulţumesc. 


— Dar pentru un traducător nu este un lucru de mirare să cunoască 
limba din care traduce, nu? 


J.W.B. — Nu, nu este un lucru de mirare. E ceva absolut necesar. Este ne- 
cesar pentru mine să vin cât mai des în România, este necesar pentru 
munca mea de traducător şi translator să citesc presa românească (ceea 
ce fac pe internet), să citesc literatură română. Încerc să fiu la curent 
cu tot ce se întâmplă în România și, mai nou, cu tot ce se întâmplă în 
Republica Moldova. 


- Recunosc, vizita dumneavoastră la Chișinău mă surprinde plăcut. 
Ştiu că aţi tradus mai multe volume ale autorilor români, între 
care Sorin Titel, Mircea Dinescu, Ana Blandiana, Mircea Cărtă- 
rescu, Marin Sorescu, Urmuz. O carte mai recentă care ar fi? 


J.W.B. — Cea mai recentă carte sunt basmele lui I. Creangă. E un volum 
pe care l-am scos împreună cu prietenul şi colegul meu Jan Mysjkin 

din Belgia. Am fost rugat anul trecut de câtre o fundatie din Belgia sâ 
traduc Povestea lui Harap Alb, care s-a dovedit a fi o muncă deosebit de 
dificilă pentru mine. 


- Greu, din ce punct de vedere? Al specificului limbii? 


J.W.B. — Da, e vorba, în primul rând, de specificul limbii. Atmosfera se 
poate reda într-un fel. Însă e o problemă generală, că nu se poate tradu- 
ce un grai, ca în cazul lui Ion Creangă, într-un dialect al unei alte limbi. 


- Înţeleg că nuanțele graiului sunt mai greu de transpus... 


J.W.B. — Anume aici e problema. Sună ciudat, să știți. Dacă personajele 
lui Creangă vorbesc într-un dialect din nordul sau din estul Olandei, ca 
să zic așa, sună foarte ciudat. La care se mai adaugă și faptul că eu am 
crescut la Amsterdam şi nu cunosc foarte bine dialectele rurale. Ori- 
cum, în Olanda nu prea se mai obișnuiește să se vorbească în dialecte. 


— Se vorbește limba literară standard. 


J.W.B. — Se vorbeşte limba literară. Limba utilizată înainte de război, 
scrisă într-un dialect, acum prinde mult mai greu, adică devine foarte 
demodată în Olanda și atunci optăm pentru o formă, oarecum popu- 
larizantă a limbii, care să nu fie totuşi un dialect olandez. Problema 
ce apare după traducere este: dacă mai este Creangă cel adevărat!? 
Eu zic că rezultatul este destul de satisfăcător. Jan și cu mine ne bu- 
curăm de ceea ce am reușit să facem. Persistă totuși întrebarea: este 
Creangă? 


— Da, aveţi dreptate! E nevoie să-l poţi transmite astfel încât să nu 
fie afectată originalitatea limbajului povestitorului din Humulești. 


J.W.B. — Dacă îmi daţi voie, vă explic care a fost reacția mea după ce 
am tradus Tinerețe fără bătrânețe şi viața fără de moarte de P. Ispirescu. 
Nu a fost o sarcină dată de către o fundaţie sau de către o editură. Am 
făcut această traducere de capul meu și atunci mi-am asumat mult mai 
multă libertate. Am repovestit, de fapt, ca să nu mă lovesc de aceeași 
problemă, și mi-a ieșit destul de frumos. În plus, a fost o mare plăcere 
pentru mine să fac această traducere și chiar mă gândesc să continui și 
cu alte basme ale lui Ispirescu. 


- Vă plac basmele românești? Le consideraţi bune şi pentru citito- 
rul din Olanda? Copiii olandezi citesc? 

J.W.B. — Mai citesc, dar basmele fraţilor Grimm, în primul şi-n primul 
rând, ale lui Andersen, care sunt foarte cunoscute prin desene anima- 
te. Dar nu prea e răspândită versiunea originală. Or, basmele fraților 
Grimm nu sunt scrise pentru copii. De aceea, mă întreb dacă basmele 
lui Creangă sunt potrivite pentru copilul de astăzi. 


— El spunea că scrie pentru copiii de la 8 până la 80 de ani. Şi afir- 
ma acest lucru în secolul al XIX-lea. 


J.W.B. — Da, exact. Deci mai rămâne un mare semn de întrebare. Consi- 
der că aceste basme constituie o literatură foarte interesantă. E o lume 
deosebită. Tinerețe fără bătrânețe și viață fără de moarte este un basm 
unic, care nu prea există în alte culturi. 


— Să trecem de la folclor la literatura cultă. Întrucât ati tradus multi 
scriitori contemporani români, cum găsiţi literatura română, cum 
vi se pare literatura română actuală? 


J.W.B. — E o literatură foarte interesantă şi cred că merită să fie mai bine 
cunoscută, însă căile de a pătrunde în spaţiul occidental sunt foarte 
dificile, mai ales în spaţiul lingvistic neerlandez, pentru că literatura 
olandeză se caracterizează prin foarte multă introspectiune, iar litera- 
tura română are „o privire” mai deschisă, cu mai mult umor şi acest fapt 
îmi place foarte mult. Nu zic că fiecare carte pe care o citesc eu din lite- 
ratura contemporană este o capodoperă, care neapărat trebuie tradusă 
şi în neerlandeză. Lectura îmi face o deosebită plăcere, fiindcă, având 
avantajul că citesc destul de multă literatură română, cunosc şi contex- 
tul. Întotdeauna e un mare beneficiu și un profit în plus să cunoşti mai 
bine contextul literar, cultural în care au apărut anumite cărți. 


— Aţi locuit în România într-o perioadă nu tocmai bună în istoria 
recentă a României. Când aţi ajuns în România, cum stăteau lucru- 
rile? Cum era situaţia generală in '74? 


J.W.B. — Să ştiţi că atunci încă exista speranța, iluzia că în România situ- 
atia se va dezvolta într-o direcție favorabilă. Știm acum că in 71, după 
vizita lui Ceaușescu în Coreea de Nord şi în China, lucrurile au început 
să se schimbe şi să se deterioreze în România, dar acest fapt nu prea se 
resimțea în anii aceia. Cu alte cuvinte, ca cetăţean străin, ca occiden- 
tal, erai liber să te plimbi prin toată România. Puteai să stai la cetățeni 
români acasă. După aceea însă, treptat s-au impus mai multe restricții. 
Când a început catastrofa economică din anii '80, reacţia din partea re- 

gimului a fost de o duritate nemaiintâlnită. După ce a apărut mișcarea 
„Solidarnosti” în Polonia, regimul de la București a intrat într-o panică 
totală, pentru că au considerat că ceea ce se întâmplă în Polonia se poa- 
te întâmpla şi în România. Am trăit în România între '82 şi '84, dar în- 
tre '84 şi '89 nu am mai vizitat România, pentru că nu mai aveam nicio 
plăcere. În plus, făceam probleme şi prietenilor, care puteau fi întrebaţi 
„De ce te-ai văzut cu ăla, ce-ati discutat şi de ce a venit în România?” 


— Aţi scris şi o carte, Suspect. Dosarul meu de la Securitate, despre 
felul cum funcţiona securitatea pe atunci. 


J.W.B. — Da. Sigur că da. Eu nu am suferit deloc de pe urma securității. 
Vreau să subliniez acest lucru. Eu nu am fost disident. Ar fi o jignire 
adusă persoanelor care chiar au suferit din cauza comunismului. Dar, 
fiind un străin care mai vorbea şi româneşte, am intrat în vizorul secu- 
ritâtii. Până prin 2000 numai cetăţenii români sau foşti cetățeni români 
au avut acces la dosarul lor personal de la securitate, dar, în contextul 
apropierii României de Uniunea Europeană și de NATO, s-a modificat 
legea și atunci, din anul 2008, dacă nu mă inşel, am avut şi eu acces la 
dosarul meu. L-am cerut, l-am obţinut şi imediat mi-am dat seama că 
am de scris o carte. 


- Şi aţi şi scris-o. Dar, ca să revenim la literatură, care credeţi că a 
fost efectul securităţii asupra scriitorilor, asupra literaturii? 


J.W.B. — Efectul a generat, în primul rând, autocenzura. 
— Autocenzura. 


J.W.B. — Precis. Cenzura n-a mai existat în România de la mijlocul ani- 
lor'70, deși ştiam foarte bine că acest fenomen nu a dispărut. Și pentru 
a nu purta discuţii cu cenzura, cu securitatea sau cu fostul Consiliu al 
culturii, evitai să abordezi anumite subiecte. Această literatură, cu me- 
saje printre rânduri, cred că rezistă foarte greu în momentul de față, 
când se poate scrie despre orice. 


- Dumneavoastră ati tradus o astfel de literatură? 


J.W.B. — Mai putin, mai putin. Am tradus din Sorin Titel, de pildă, dar 
nu era un scriitor absolut apolitic. Era şi problema tematicii. Augustin 
Buzura, foarte la modă pe vremuri, n-ar fi mers în Olanda. Nu ar fi fost 
înţeles. Este o lume total necunoscută. Să nu uităm că publicul olan- 
dez nu prea cunoaște realităţile țărilor din Est. Când noi am anunţat 

că mergem la Chișinău, de exemplu, au fost foarte puţini olandezi care 
au identificat, de fapt, în ce ţară mergem. Foarte puţină lume ştie că 
Chișinăul e o capitală europeană. 


— Stimate domnule Bos, vă rog să-mi spuneţi, dumneavoastră, in 
calitate de traducător, ţineţi cont de cititorul căruia vă adresati? 
Traduceti pentru olandezi? 


J.W.B. — Da. 


- Alegeţi literatură română, scriitori, opere care să fie pe gustul 
olandezilor? 


J:W.B. — Nu neapărat. În primul rând, aleg scriitori ca să fie pe gustul 
meu. Dar trebuie să nu uit că există o piaţă literară. Nu pot veni cu 
propuneri care nu au nicio șansă comercială, pentru că-mi pierd tim- 
pul. Ca să înaintez o propunere la editură, trebuie să traduc niște frag- 
mente, câteva capitole, să fac o prezentare cât se poate de amplă. Și nu 
are rost să vin cu o literatură care nu va avea trecere. Colegul meu Jan 
Mysjkin este mai curajos şi uneori are şi succes, cum s-a întâmplat, de 
pildă, cu traducerea din Max Blecher. El a reuşit să-l editeze pe Max 
Blecher. Dar cu clasicii merge foarte greu. Interesul, dacă există, este 
pentru literatura contemporană. Mă contrazic într-un fel, pentru că am 
editat un volum de I. Creangă, dar l-am scos la editura noastră, care 
este foarte mică, într-un tiraj foarte mic. Am obținut şi o modestă fi- 
nantare, ca să acoperim cheltuielile cele mai importante. 


— Şi se vinde Creangă? 


J.W.B. — Volumul a apărut de curând. Nu a intrat în lista bestselleruri- 
lor, dar vom avea două prezentări. Una la Anvers, în data de 11 iunie, şi 
alta la Ambasada Română din Haga, la 21 iunie. Atunci vom prezenta 
atât volumul Creangă, cât şi un număr românesc al unei reviste bel- 
giene, flamande, în care vor apărea şi doi scriitori moldoveni, anume 
Iulian Ciocan şi Nicolae Spătaru, pe care i-am cunoscut anul trecut la 
FILIT şi ale căror lucrări le-am citit cu foarte mare plăcere. 


— Ati tradus deci proză şi poezie. 
J.W.B. — Da. 


- Apropo de proză şi poezie. În Olanda se citește mai mult proză 
sau mai multă poezie? 

J.W.B. — Mult mai multă proză. Nu se compară. Poezia apare în tiraje 
foarte mici şi e tradusă foarte puţin. Există Festivalul de poezie la care 
mai vin poeţi şi atunci ar fi o ocazie să se mai scoată un volum, dar e 
un public foarte restrâns. Să nu uităm că peste 70 la sută dintre cărțile 
traduse în Olanda sunt din limba engleză. Pentru celelalte limbi este o 
nișă destul de neînsemnată. Deși sunt tot felul de programe, care în- 
cearcă să promoveze literatura scrisă în alte limbi, predomină totuşi 
literatura neerlandofonă, olandeză şi flamandă, urmată fiind de tradu- 
ceri din limba engleză, mai ales din literatura americană. 


- Pentru că am atins problema limbii engleze, e cazul să precizez 
că doamna Cornelia Golna scrie în această limbă. Vă rog, stimată 
doamnă, să vorbiti despre romanul Cetatea Patimilor, pe care l-aţi 
publicat în 2004. Cum ati ajuns să scrieţi proză? 


C.G. — Am crescut in America cu părinţi care vorbeau româneşte. Tatăl 
meu a cumpărat o fermă şi eu am crescut la ţară, unde eram doar noi. 
Limba română se vorbea numai în familie. 


— Mama dumneavoastră era originară din România, din Medgidia, 
Dobrogea. Ea era româncă, iar tatăl dumneavoastră aromân din 
Grecia. 


C.G. — Tata a plecat din Grecia când avea vreo 20 de ani, cu puțini 
bani. Istoria familiei este complicată. Era perioada când veneau mulți 
oameni în România să-și găsească un rost. Din Grecia inclusiv. Asta se 
întâmpla la începutul anilor '30. Şi tata a venit în România și a reușit 
să-și găsească un rost. A învățat limba română foarte ușor, fiind aro- 
mân. Părinţii mei s-au cunoscut și s-au căsătorit în România. 


- Şi după că v-aţi născut dumneavoastră, în anii '50, părinţii au 
emigrat? 


C.G. — Când au venit la putere comuniștii şi au avut loc nationalizârile, 
tata era om de afaceri. A încercat să lucreze sub comuniști şi un timp a 
reușit, dar, ulterior, a fost dat afară din serviciu și a considerat că nu mai 
are rost să stea în România. Deși se considera român, tata nu și-a făcut 
niciodată cetățenie. Mai avea un paşaport grec vechi şi un act în care 
era scris că făcuse armata în Grecia. Cu cele două documente a putut 
să plece peste hotare. Pe atunci foarte puţini emigrau. 


— Aşa ati ajuns dumneavoastră în Statele Unite, unde ati făcut școala 
primară, studiile universitare, iar peste un timp aţi revenit în Europa. 


UN PĂMÂNT ŞI DOUĂ CERURI D 


C.G. — Da, fiindcă vroiam să știu ce înseamnă să fii român, pentru că 
părinţii mei vorbeau mereu cum a fost şi ce a fost în trecut, mie însă mi 
se părea că era ceva misterios. Eu vorbeam englezește, ei românește, 
vorbeam în casă două limbi şi, la un moment dat, nu ştiu ce mi-a venit 
şi am spus că vreau să văd România. Am trecut prin nişte peripeții în 
Franţa, în Spania şi până la urmă am ajuns în România. 


- Şi aici l-aţi cunoscut pe actualul dumneavoastră soţ, pe domnul 
Jan Willem Bos. Aţi început a scrie fiind influenţată de soţul dum- 
neavoastră? 


C.G. - Întotdeauna am vrut să scriu, dar după ce am venit în România, 
în Europa, mi s-a deschis orizontul şi am considerat că am acum pute- 
rea să îndrăznesc să scriu ceva. 


— În ce măsură cartea dumneavoastră Cetatea Patimilor reflectă 
destinul familiei? 


C.G. - Am pornit de la anul 1908, fără să cunosc prea multe despre 
cele întâmplate în perioada respectivă. Ştiam numai că bunicul meu 
din Grecia a fost asasinat în războaiele purtate de Imperiul Otoman. 
Aşa a început cartea, dar mi-am dat seama că am nevoie de multă in- 
formaţie. Am tot citit şi m-am documentat îndelung. Scriam câte putin 
şi aşa am înaintat, încetul cu încetul. Mi-a luat vreo zece ani să scriu 
cartea asta, dar cred că am izbutit să-mi fac cel putin o imagine a tim- 
pului şi a locului. Cred că o mare parte din atmosfera romanului despre 
Constantinopol este similară celei din București. Este atmosfera bal- 
canică pe care am cunoscut-o pentru prima dată în 1978. Atunci am 
venit la Bucureşti şi tot atunci l-am cunoscut pe soțul meu. România 
era comunistă, dar mai exista şi o Românie conservată, o Românie mai 
veche. Oamenii și manierele lor aveau un farmec deosebit. 


— Descrieti, vă rog, cum era lumea atunci, în comparaţie cu cea de 
astăzi. 


C.G. — Cel putin la București, căci eu știu mai multe despre București, 
lumea s-a modernizat. Acum sunt foarte degajati şi limba vorbită s-a 
schimbat mult. Atunci, cu ani în urmă, în România mai erau domni 
şi doamne. În plin regim comunist. Scoteau pălăria când se salutau. 
Aveau un fel de a vorbi foarte politicos. Mie mi s-a părut ceva foarte 
frumos ceea ce am cunoscut atunci și asta m-a impresionat. Am vizitat 
anumite case, care mai erau aşa cum fuseseră cândva, şi mi-am făcut o 

imagine despre ceea ce înseamnă lumea balcanică. Nu ştiu dacă a fost 
aşa la Constantinopol, dar îmi inchipuiam că a existat şi acolo aşa ceva 
şi asta m-a inspirat. 


- Deci, aflarea dumneavoastră la București a fost importantă pen- 
tru scrierea acestui roman, pentru crearea atmosferei? 


C.G. — Sigur, altfel n-aş fi putut să-l scriu. Aici există un substrat as- 
cuns. Dacă pot să adaug. Un an, în 1977, m-am aflat și în Spania, la 
Barcelona, înainte de a veni la Bucureşti. Spania era într-o perioadă de 
tranziţie, de curând murise Franco. Şi acolo mai exista o lume veche, 
care acum nu mai este nici acolo. Am luat câte ceva dintr-o parte şi din 
alta şi „am creat” un Constantinopol care, m-a surprins să constat, a 
fost credibil şi în Grecia, şi în Turcia, pentru că această carte a fost tra- 
dusă şi în grecește, şi în turcește. 


— Cum a fost receptat volumul în Grecia, în Turcia? 


C.G. — În Grecia a fost un bestseller, s-a aflat pe lista celor mai citite 
cărți timp de trei luni. A ieșit de sub tipar în decembrie 2006 şi până în 
aprilie a fost bestseller. În Turcia a fost căutată mai putin, dar oamenii 
care au citit-o consideră că face parte dintr-o istorie a lor ce nu le mai 
este cunoscută. 


— Ati comunicat cu publicul din Grecia după apariţia cărţii? 


C.G. — Putin de tot. Cu nişte prieteni, niște cunoscuţi, doar atât. Bine, 
greaca mea nu este destul de bună pentru a avea discuţii mai complicate. 


- Dar ce credeţi în general despre romanul istoric? La ora actuală 
romanul istoric este o specie, un gen de literatură care se mai ci- 
teşte? 


C.G. — Eu cred că se mai citeşte. În Anglia a apărut un roman masiv, în 
trei volume, care este foarte documentat, din câte am înțeles. Asta am 
încercat şi eu să fac, să scriu o carte, în care personajele să fie implicate 
în tot ce se întâmplă în perioada respectivă. 


— Aţi creat atmosfera, contextul şi ati raportat personajele la atmo- 
sfera creată, le-aţi corelat cu evenimentele din epoca respectivă. 


C.G. — Cartea este, de fapt, despre revoluţia junilor turci. Este o perioa- 
dă de schimbare și asta am încercat să surprind, să văd cum se transfor- 
mă lumea într-o astfel de situaţie. 

— Dar ca scriitoare, credeţi că are vreo importanţă locul unde se 
află un autor atunci când plâzmuieşte o carte? 


C.G. — Pentru mine este importantă liniştea. Ceea ce n-am avut când 
am scris cartea aceasta. Eram acasă, fetița noastră era mică şi ea trebu- 
ia crescută, iar eu nu sunt o persoana care poate să scrie 10 minute si 
după aceea să se ocupe de altceva. Îmi trebuie timp. 


- Inspirația, atunci când vine, aveţi nevoie s-o ţineţi mai mult timp 
în preajma dumneavoastră. 


C.C. - Nu merge altfel lucrul. 


- Aceasta este condiţia dumneavoastră de scriitor... Cititorul ame- 
rican cunoaște cartea? 


C.G. - Nu multi, dar o cunosc. Romanul a fost receptat bine. Eu cred 
că subiectul pentru cititorii americani este ceva exotic şi ei nu prea ştiu 
despre ce e vorba. Şi fiindcă este un roman voluminos, unii se uită la el 
şi spun că e cam mare, e cam greu de citit. 


— Suntem în secolul vitezei. Iar cartea dumneavoastră, care are 
430 de pagini, poate fi, într-adevăr, o provocare pentru răbdarea 
cititorului de astăzi. Însă apariţia acestui volum este într-adevăr o 
izbândă a dumneavoastră. Mai lucraţi și la altceva? 


C.G. — Da! Acum, după ce am terminat acest volum, am îndrăznit să 
mă gândesc să scriu o carte despre familia mea, despre bunicul meu, 
care, după cum am mai spus, a fost implicat în războaiele ce au avut 
loc între 1904-1908, între greci, bulgari şi sârbi, toţi cei care vroiau să 
ia Macedonia de la otomani. Şi bunicul meu, care s-a implicat în eve- 
nimente, a fost asasinat în 1908. Este o poveste foarte complicată. Am 
început a scrie şi am găsit destule repere pentru a-mi continua lucrul la 
roman, fiind îndemnată şi de soţ să abordez subiectul. 


— Aţi găsit cheia? 


C.G. — Cred că da. Am destulă informaţie, dar nu pot să scriu o biogra- 
fie. Jan Willem mi-a spus că ar fi bine să scriu biografia bunicului meu. 
Însă sunt prea multe lucruri pe care nu le ştiu și n-o să le pot afla nicio- 
dată. Am făcut iarăși o cercetare destul de aprofundată şi am constatat 
ce se întâmpla în jurul lui. Pot să-mi închipui, ca romancier, cum a fost, 
ce a fost, cum s-a gândit și ce s-a întâmplat atunci. 

— Romanul este, așadar, cu tentă istorică? 
C.G. — Da, sigur! 


— Un roman istoric, conceput așa, poate totuși să reconstituie niş- 
te evenimente pe care nu le-am cunoscut aievea. Pentru că istoria, 
se ştie, nu întotdeauna a fost scrisă din cel mai obiectiv punct de 
vedere. Rolul unui scriitor în acest context este foarte mare și el 
are misiunea de a recupera, de a reda aspecte ale istoriei ce au fost 
neglijate. E o zonă foarte complicată. 


C.G. — Este foarte greu, dar este și fascinant să-ţi închipui cum viaţa 
unui om s-a constituit şi s-a derulat într-un anumit context... 


— «şi cum a fost viața omului într-o anumită ţară, într-un anumit 
loc, într-o anumită perioadă. 


C.G. — Da, asta este! Şi aceasta încerc să fac eu. 


- Revin la dumneavoastră, stimate domnule Jan Willem Bos. La ce 
lucraţi în prezent, ce traduceti? 


JW.B. — Am ambiția să traduc şi să public Craii de Curtea-Veche a lui 
Mateiu Caragiale. Am tradus primul capitol mai demult. Ne vom în- 
toarce peste câteva zile la Bucureşti și atunci sper să găsesc timp pentru 
ca să mai adaug un capitol. O editură din Olanda îmi propune să mă 
ocup de cartea lui Varujan Vosganian, care a fost deja tradusă în diferite 
limbi şi e bine primită. 

- La ce carte vă referiţi? 


J.W.B. — La Cartea şoaptelor. Autorul zice că este un roman, dar este, 
de fapt, o istorie a familiei lui. El afirmă că este un roman, pentru că 
dialogurile sunt inventate, foarte multe situaţii sunt recreate. Și zice că 
nu poate fi o carte de amintiri. Este, sigur, și o carte de amintiri. Eu cred 
că această carte merită să fie citită şi răspândită. E o carte foarte pito- 
rească, în primul rând, dar este şi foarte relevantă pentru că include un 
capitol important despre genocidul armean. La anul se vor face 100 de 
ani de la tragicul eveniment. Consider că editura va accepta volumul. 
Dacă nu, voi merge în altă parte. În proiectele mele de lucru figurează 
şi Dan Lungu. 


— İl traduceti pe Dan Lungu? Știu că într-un timp ati lucrat la Sunt 
o babă comunistă. 

J.W.B. — Da, am tradus câteva nuvele ale lui Dan Lungu și am tradus o 
bună parte din Sunt o babă comunistă, dar încă nu am găsit o editură 
interesată să difuzeze lucrările lui Dan Lungu. 


— Dar cum vi se pare stilul acestui scriitor, care este foarte apreciat? 
Personal, am cunoscut numele lui Dan Lungu fiind într-o librărie 
din centrul Genevei. Când merg la fiica mea, îmi place să vizitez li- 
brăriile. Eram foarte curioasă să aflu ce traduceri citesc vorbitorii 
de limbă franceză din Elveţia. Între alte volume, expuse în librărie, 
mi-au reținut atenţia cărțile lui Dan Lungu, cel care ulterior a fost 
chiar iniţiatorul și organizatorul FILIT-ului din toamna trecută. A 
fost un festival de referinţă în contextul anului literar 2013... 


J.W.B. — A fost un festival foarte reușit şi foarte important mai ales din... 
cauza publicului. Vreau să subliniez că am rămas absolut şocat văzând 
cât de mult s-au implicat tinerii la acest festival. A fost o mare reuşită. 
Au participat şi studenți, şi liceeni. Știu acest lucru, deoarece am mers 
la o discuţie susținută de Gabriela Adameşteanu şi Jan Koneffke, un 
scriitor german căsătorit cu o româncă şi care o rupe binişor pe româ- 
neşte. Am intrat într-o sală de cinema, unde avea loc această discuţie, 
şi, vă rog să mă credeţi, că am stat o oră în picioare urmărind dialogul. 
Nu vreau să mă plâng că nu au fost politicoşi studenții, dar, pur şi sim- 
plu, multă vreme nu au plecat din sală. M-a impresionat că tinerii timp 
de o oră și ceva au urmărit atent discuţia. A fost minunat. 


- Foarte curios. Aici probabil este vorba şi de interesul cititorului 
român pentru literatură, inclusiv pentru cea din alte ţări, interesul 
pentru autorii care vin din altă parte. 


JW.B. — Da, dar nu au fost multi autori străini. Au fost foarte multi 
scriitori români, şi studenţii, în primul şi în primul rând, au venit să se 
întâlnească cu autorii români, pe care-i cunoşteau numai din lectură. 


— A fost un eveniment şi în sensul că mai multi scriitori notorii 
din România şi din alte ţări au sosit la Iași. Inclusiv participarea 
dumneavoastră, ca traducători, care promovați literatura română, 
cultura română, şi, pe de altă parte, aduceţi şi de acasă, de la dum- 
neavoastră, gândurile, atmosfera prielnică literaturii. Este foarte 
important schimbul acesta de opinii, inclusiv la Chișinău. 


J.W.B. — Pentru noi este o mare bucurie, căci aveam o veche ambiţie de 
a veni la Chișinău. Aveam întotdeauna atât de multe de făcut in Bucu- 


EET ROMIÂINIĂ 


reşti, încât nu mai ajungeam la Chișinău. Anul acesta însă am profitat 
de invitaţia la Festivalul „Primăvara europeană a poeţilor” şi nu regre- 
tăm. Sperăm să revenim la Chişinău. 


— Mă bucur foarte mult că am avut prilejul să discut cu dumnea- 
voastră, stimate domnule Jan Willem Bos și stimată doamnă Cor- 
nelia Golna. Vă mulțumesc pentru acest dialog și sper să ne reîn- 
tâlnim la Chișinău. 

Jan Willem Bos, traducător, translator, scriitor, lexicograf şi ziarist. A studiat limba şi 
literatura română la Universitatea din Amsterdam şi Literatura Comparată la Univer- 
sitatea din Illinois (SUA). Între anii 1982 şi 1984 a fost lector de neerlandeză la Uni- 
versitatea din București. A tradus aproximativ 25 de volume (proză, poezie, teatru) din 
română şi peste 10 cărți din engleză. În 2008 publică, la Editura Atlas, antologia Moderne 
Roemeense verhalen (Nuvele moderne româneşti). Mai semnează traducerile: Jeugd zonder 
jeugd — nuvela Tinerețea fără de tinerețe a lui Mircea Eliade (2009, Editura Meulenhoff); 
Trilogia lui Mircea Cărtărescu Orbitor: volumul I - De Wetenden (2010, Editura De Bezi- 
ge Bij), volumul II — De trofee (2012), amândouă nominalizate pentru Premiul European 
pentru Literatură. În anul 2014 va apărea volumul III. A publicat zeci de articole şi câteva 
cărți despre România. În 2011, a apărut la Editura Atlas Mijn Roemenië (România mea, 
în colecția „Declaraţii literare de dragoste”). În 2009 a publicat volumul „Verdacht”. Mijn 
Securitatedossier, tradus, în 2013, din limba neerlandeză în română de Alexa Stoicescu 
„Suspect”. Dosarul meu de la Securitate (Editura Trei). A publicat un Dicționar juridic și 
economic neerlandez-român şi român-neerlandez (2012); este coautorul Marelui dicționar 
neerlandez-român (ediţia 1-a, 2008; ediţia a 2-a, 2014) şi autorul Marelui dicționar ro- 
mân-neerlandez (2010). 


Cornelia Golna, scriitoare. S-a născut în Bucureşti şi provine dintr-o familie mixtă 
care, în anii '50 ai secolului al XX-lea, s-a stabilit in Statele Unite ale Americii, tatăl fiind 
aromân din Grecia şi mama româncă din Dobrogea. În anii '70 ai secolului trecut vii- 
toarea scriitoare s-a hotărât să-si caute originile, venind în România. Inspirată de lumea 
Balcanilor din care proveneau părinţii ei, Cornelia Golna s-a hotărât să scrie povestea 
fascinantă a predecesorilor săi, care a devenit şi tema principală a romanului istoric City 
of Man's Desire. A Novel of Constantinople (Cetatea patimilor. Un roman al Constantinopo- 
lului). Apărut în 2004, volumul a fost tradus în greacă (trei luni romanul a fost pe lista de 
bestseller-uri în Grecia) şi în turcă. În momentul de față, scriitoarea locuieşte în Olanda, 
împreună cu soțul sau, traducătorul Jan Willem Bos, şi lucrează la un nou roman. 

| Nicolae Grigore MARAŞANU 


N.G.M. — poet, eseist, 
Brăila. Semnează volumele: 
Martea canonului (2001), 
Sufletul cântă despre sine 
(2002), Imparele (2007), 
Maşinăriile mişcării (2012). 
Prezent în antologii. Poezia 
sa e tradusă în engleză, 
macedoneană, indiană, 
maghiară, bulgară, sârbă. 
Deţinător a numeroase 

şi diverse premii pentru 
poezie, dar şi al Premiului 
Internaţional „Steaua de pe 
cer" oferit de Enciclopedia 
WHO'S WHO şi Registru 
Internaţional al Stelelor, 
Elveţia, 2007; steaua 
Hercules se redenumeşte 
cu numele poetului. În 2012 
i se decernează Premiu 
„Grigore Vieru" al Uniunii 
Scriitorilor din Republica 
Moldova. 


Arderea lui A 


Cu glontul la tâmplă 
domnul învățător aprinde rugul. 


Cu flacără înaltă 
cu dogoare până la cer 
ard cărţile în curtea școlii sub invazie. 


Cărţile interzise 
cărțile osândite la ardere pe rug. 


Flacăra pătrunde anevoie prin file 
de parcă le-ar citi; de parcă îi e greu 
focului să le ardă, să mistuie cărțile 
condamnate la moarte. 


Neputând îndura vocala A 
se-aruncă în flăcări. 


Urmând pilda vocalei A 
vocalele E, I, O, U, Â se-aruncă în flăcări. 


Literă după literă 
alfabetul se-aruncă în flăcări. 


Şi e o lumină 

e o lumină în noaptea în care ard 
cărțile condamnate la moarte 

de zici că ard candele în tot Universul. 
Hipnotizat de marea lumină 

dau să m-arunc în rugul cărților. 


Nur!, 
zice domnul invâtâtor. 


Cineva trebuie să trăiască 
să aibă cine, ce povesti. 


Zaarie, despre scrisul cu sânge pe ziduri 


Mi-am tăiat degetul dreptei 
şi am scris cu sânge pe ziduri — 
merindă inimii este iubirea de patrie! 


Ei au început să râdă de mine 
de patriotismul meu naiv 
vetust 

declarativ — spuneau. 


Am scris mai departe cu sânge pe ziduri — 
dulce Românie, te iubesc 

oricât de jefuită ai fi 

de renegată ai fi 


de hulită ai fi! 


Au zis că sunt vorbe la îndemână 

că nu sunt versuri 

de parcă eu am spus că sunt versuri 

şi să batjocorească mai mult 

au înmuiat degetele în sângele meu 

să se contamineze — spuneau, 

și în derâdere au scris cu sângele meu pe ziduri — 
te iubim, patrie mumă! 


Dar sângele 
în care înmuiau degetele nu se lipea de ziduri 
şi băutori de sânge mi-au băut sângele 

sâ se contamineze — spuneau, 

şi au scris cu sângele meu pe ziduri 

in derâdere au scris cu sângele meu pe ziduri, 
te iubim, maică Românie! 


Dar sângele 

în care se imbâiau și scriau tot nu se lipea de ziduri 
şi-atunci au tăiat degetul dreptei lor 

şi au scris cu sângele lor pe ziduri. 


Şi au scris. 


Şi plângând au adormit. 


Câmaşâ fără de cusâturâ 


Văpaie! Văpaie! 
ţine cărarea luminată 
până ajung la izbânda din deal. 


Acolo 
parcele tes cămașă fără de cusâturâ 
şi e sortit s-o-mbrac pe lumină. 


Haide mai la trap suflete 
că nu ești slăbănogul din Capernaum. 


Trebuia să ştii până acum 
că întruparea verbului este întemeiere! 


Hazaica, niet? 


Fugim cu mai nimic peste oase 
o, cum mai fugim din nord în sud 
că vin din vest şi ne subjugă in integrum. 

Mai cu temere fugim de cei din est 
că siluiesc fecioarele. 


Cei din vest cu fraze dulci le-ademenesc — 
Du bist meine kleine Pupe* 

şi hop cu mâna pe turturicâ, 

la tuleie. 

Cei din est le numesc hazaice. 


Intră noaptea peste noi unde dormim 

trei într-un pat — ivan, ion, eu nu 

eu nu dorm mă prefac, 

trag cu ochiul la ei în tunici kaki 

cu chipiuri soioase spre ceafa cu păr netuns. 


O privire în jur la lumina pitică a lămpii 
şi zice spre limbă: 
— hazaica niet? 


— niet, îngaimă limba tâlmace, 


În timp ce ale mele surioare în inima bălții 
pe plauri în derivă se-ascund. 


— Hazaica niet? stăruie ecoul calmâcului. 
— Niet, repetă limba. 


Ci brusc ne-au împușcat lampa 
şi s-au dus. 


glosă: * tu ești mica mea păpușă. 


Fisura 


Pe verticală e fisură 
scurgere de invincibile! 


Invazie? 

valul, viitura surpă încercuirea 
digul 

sfera 

cercul nu sunt strategii inviolabile. 


grifonul 

nu mai ţine în lege principiul 
comunicantelor 

dă peste limite. 


Ciocănitori sparg zidurile dintre lumi 
în bătrânul arbore e o fisură 

alertati carii în cercuri concentrice 
dau alarma. 


Goi 
oprim zăporul cu pieptul. 


Cei luaţi de viitură 
vor lăstări la primăvară de sub aluviuni. 


Lecţie de supraviețuire în cerc 


De pe calul alb strigă 
Încolonarea! 


Ne încolonăm pentru numărătoare 
să vadă că suntem 

toţi — în cerc 

lipiti unul de altul 

siamezi 

durăm verticală zidului încercuitor. 


Culcat! 
strigă de pe cal 
cu fruntea la pământ atingem 

punctul de intersectie al insidioaselor raze 
peste trece câlare 

ne treieră 

peste coloana cercului 

sâ vadâ cât rezistâ 

cât poate-ndura 

cât e cercul de viu. 


După zece ture pe vertebrală 
călare strigă 
Drepti! 


Cei ce nu se ridică 
ard deodată cu urmele 
să nu rămână copite în cerc. 


Acum pot scrie poemul cu alfabetul sângelui 


Piatră în apă adâncă a căzut în mine cuvântul 
în concentrice mă desfac 
să-mi descâtuşez iubirea. 


Bâtul cu verigă mă-nsângerează 
şi-ncercuirea mută marginea mai spre câmpie. 


Unde să evadez să te pot cuprinde? 

În concentrice mă divid să-ţi ating malurile! 
Cel in giulgie roșie în creştet mă lovește 

şi cu teasta spartă mă trimite la oaste 

să veghez Lagărul 


concentricii ghimpi ai Golgotei. 


Cale altă nu am 
decât să-mi scriu poemul cu alfabetul sângelui. 


Câ tandrâ, 
impovâratâ mi-e inima de prinosul iubirii. 


Cercul lui Saul 


leriam vrut din nou sâ evadez 
din guadratura cercului. 


Nema 

solutie de salvare! Lagâre 
peste lagâre din inceput, 
totul suficient sieşi 

şi rotund. 

în memoria încercuitoare. 


Matrioşka, matrioşka 

în memoria încercuitoare 

una din alta pentru fiecare apostol în kaki 
să oficieze în spaţiul osândei proprii. 


Din utopie plonjez în interdicţie — 
zodiacele 

închid pe vecie extinctia cosmică 
mărul se rostogolește 

invazia se multiplică, 


Să mă salvez caut cercul lui Saul — 
de când e orb e îngăduitor. 


Îmi cere să mă convertesc în îngerul Domnului, 
Nathanael, 

dar nu, 

e maaare riscul. 


Stau în pielea mea. Rezist. 


Am tărie poemul să-mi cânt! 


POESIS M 


NE YA RO MIÂINIĂ 


Cristinel MUNTEANU 
La originea ideii de «colaj discursiv»: 
Platon - Phaidros 

Cr.M. — dr. în filologie (magna 
cum laude) al Universității 
„Al. I. Cuza" din laşi şi lector la 

Universitatea „C. Brâncoveanu 
din Piteşti. Domenii principale 
de interes: filozofia limbajului, 
teoria limbii, semantica, 
frazeologia, lingvistica 
textului, ştiinţa comunicării, 
discursul publicistic. A publicat 
Sinonimia frazeologică în 

limba română din perspectiva 
lingvisticii integrale (2007), 
Lingvistica integrală coșeriană. 
Teorie, aplicaţii şi interviuri 
(2012), Frazeologie românească. 
Formare şi funcţionare (2013), 
Discursul repetat între alteritate 
şi creativitate (2008, ca editor), 
Tobias Peucer, De relationibus 
novellis / Despre relatârile 
jurnalistice (Leipzig, 1690] 
(2008, ca editor) şi B.-P Hasdeu, 
Studii de ştiinţa limbii (2013, 

ca editor); este, de asemenea, 
autorul a peste o sută de 
articole şi comunicări. 


0. Scopul acestui articol este acela de a contri- 
bui la cele spuse până acum (inclusiv de către 
autorul prezentului studiu!) referitor la pro- 
blema tehnicii colajului discursiv prin sem- 
nalarea şi comentarea celei mai vechi atestări 
a procedeului în cauză. Mai mult decât atât, 
plecând de la o idee aparținându-i lui Eugeniu 
Coşeriu, vom încerca să arătăm că, pe aceas- 
tă linie, poate fi constatată o anumită tradiție 
(milenară!) a citârii enunturilor celebre şi, in 
plus, o consecvență în denumirea respectivei 
tehnici, fiindcă termenii utilizaţi se înrudesc 
etimologic. 


1. Una dintre distinctiile esenţiale pe care Eu- 
geniu Coșeriu le face pentru a delimita lim- 
ba funcțională (adică acea langue unitară şi 
omogenă a lui Ferdinand de Saussure) este — 
în plan sincronic — deosebirea dintre tehnica 
liberă a vorbirii şi discursul repetat. Tehnica 
liberă a vorbirii (sau a discursului) cuprinde 
„elementele constitutive ale limbii și regulile 
«actuale» cu privire la modificarea şi combi- 
narea lor, adică «cuvintele», instrumentele şi 
procedeele lexicale și gramaticale”, în vreme 
ce discursul repetat constă în „tot ceea ce în 
vorbirea unei comunităţi se repetă într-o for- 
mă mai mult sau mai putin identică sub formă 
de discurs deja făcut sau combinare mai mult 
sau mai putin fixă, ca fragment lung sau scurt, 

a «ceea ce s-a spus deja»”. Prin urmare, prin discurs repetat trebuie să 
se înțeleagă o frazeologie în sens larg, cuprinzând atât expresii şi locuti- 
uni, cât şi proverbe, wellerisme, citate şi formule celebre ş.a.m.d. 


2. Desigur, a distinge nu înseamnă 'a separa’: noţiunile / concepte- 
le se disting, iar obiectele se separă. Actele de comunicare verbală se 
realizează prin combinarea — în diverse proporţii — a tehnicii libere a 
vorbirii cu discursul repetat, ceea ce face ca rezultatul să arate frecvent 
(după cum apreciază Coşeriu) asemenea unui colaj: „un discurs con- 
cret poate fi analog adeseori unui tablou realizat, în parte, ca [un] colaj; 
în tablou, pe lângă porțiuni executate cu tehnica pictorului care pictea- 
ză, pot exista deopotrivă fragmente luate din alte tablouri, pictate de 
către alti pictori” [subl.n. — C.M.]*. Se pare că analogia aceasta, discurs 
concret — tablou-colaj, este una dintre preferatele lui Coşeriu, deoarece 
o descoperim şi în alte locuri: în prelegeri, cursuri, studii” tinute /re- 
dactate în diferite limbi. Ideea este ușor de transmis și grație faptului 
că termenul colaj este, practic, universal; de pildă, în limbile italiană, 
spaniolă, engleză şi germană (şi, probabil, în multe altele) se scrie la fel 
ca în franceză: collage. 


3. Alegerea lui Coşeriu era motivată şi de cunoștințele temeinice, lega- 
te de pictură in special şi de artă în general, pe care le avea. De altfel, 
în Italia, alături de doctoratul în litere, până să împlinească 28 de ani, 
îşi luase şi un doctorat în filozofie, tratând o problemă de estetică. Se 
explică astfel de ce, în creaţia sa ştiinţifică (adică în lucrările de lingvis- 
tică), savantul de origine română apelează uneori la analogii luate din 
domeniul culturii (în special din pictură, dar şi din muzică, sculptură 
etc.) pentru a pune în evidență anumite concepte sau distincții funda- 
mentale referitoare la limbaj. 


Se ştie că numeroşi oameni de ştiinţă, mai ales cei care au îmbinat cer- 
cetarea cu activitatea didactică, au întrebuințat metafore (adesea, reve- 
latorii) şi comparații în discursul lor, deci analogii (în sens larg), tocmai 
din dorința de a se face mai bine inteleşi. Rămânând în sfera lingvisticii, 
îi putem menţiona, ca fiind unii dintre cei mai metaforici cercetători / 
profesori, pe Ferdinand de Saussure (ale cărui zeci de analogii din Cursul 
de lingvistică generală au făcut carieră, intrând în conștiința lingviştilor de 
mai târziu) şi pe Sextil Pușcariu (cu trimitere, îndeosebi, la exceptionala 
sa carte, Limba română. Privire generală). În cazul lui Coșeriu — un genial 

lingvist şi un mare profesor, totodată — se observă că modul in care își se- 
lectează analogiile corespunde concepţiei generale pe care o are despre 
limbaj și, implicit, despre locul pe care îl ocupă lingvistica în clasificarea 
ştiinţelor. Limbajul (afirmă Coşeriu, urmându-l pe Hegel) este o formă 
a culturii, alături de alte forme culturale, precum arta, religia și mitolo- 
gia, ştiinţa şi filozofia, dar, în același timp, este şi baza întregii culturi. İn 
consecinţă, lingvistica este o știință a culturii şi, ca atare, obiectul ei nu 
poate fi cercetat din perspectiva metodelor specifice ştiinţelor naturii, 
cum s-a încercat în perioada dominată de pozitivism (şi cum se încearcă 
şi în prezent, prin anexarea lingvisticii la biologie, în contextul marcat de 
„paradigma cognitivistă”). Deşi în ştiinţă, de obicei (mai ales astăzi, când 
cuvântul de ordine este interdisciplinaritate), analogiile pot proveni din 
foarte multe zone, înregistrându-se ,migratii” de termeni şi de principii 
dinspre disciplinele naturii către cele umaniste sau invers, totuși E. Co- 
şeriu dă impresia că respectă „regula” — izvorâtă dintr-o fermă convin- 
gere de ordin epistemologic — de a nu utiliza analogii din lumea naturii 
pentru aspectele ce tin de limbaj / limbă’. Acestea trebuie luate, pe cât 
posibil, din lumea culturii. 


4. Revenind la chestiunea colajului discursiv, trebuie spus că ideea/ 
analogia aceasta au avut-o/au produs-o şi alţii în perioada modernă, 
bunăoară (ce-i drept, din perspectivă literară, ca intertextualitate) cu 
referire la modul în care unii scriitori obişnuiesc să (p)reia, în propriile 
texte, citate sau expresii străine. Iată, de exemplu, cum este definit, într-un 
dicționar englezesc de termeni literari, procedeul denumit collage (aşa- 
dar, un termen deja încetățenit în teoria literară britanică): „A term 
adopted from the vocabulary of painters to denote a work which con- 
tains a mixture of allusions, references, quotations [subl.n. — C.M.], and 
foreign expressions'?. Cuvântul colaj, pus în legătură cu folosirea cita- 
telor, poate fi descoperit şi în exprimarea unor cercetători români ce 
activează în același domeniu. De pildă, comentând un fragment din 
jurnalul lui Marin Preda („Somnul este egal cu speranța, a zis cineva. 
În somn uiţi drama vieţii tale și fiecare deşteptare este un început nou 
de viaţă, o speranţă nouă. Deosebirea între rai şi iad nu poate fi decât 
aceasta: în rai poţi dormi cât vrei, în iad niciodată”), cei care au îngri- 
jit ediţia respectivă, Eugen Simion şi Oana Soare, au făcut următoarea 
notă la subsolul paginii: „Colaj de citate [subl.n. — C.M. |, cu uşoare mo- 


dificări, din Pe culmile disperării, cap. «Renuntarea>», p. 104-105”. 

În acest din urmă exemplu, înclinăm să credem că termenul colaj are 
însă o semnificație mai curând ,profanâ”, aceea de ‘amestec? Este şi ca- 
zul altor termeni, pâtrunşi în limbajul colocvial. Cineva ar putea spune, 
bunăoară, melanj / mozaic / cocktail de citate. În acelaşi sens utilizează 
şi Umberto Eco sintagma colaj de citate: ,...in momentul redactării, co- 


lajul de citate se face cu toate textele la îndemână”. 


5. La E. Coşeriu, după cum am văzut, termenul colaj se referă nu doar 
la rezultatul propriu-zis, ci şi la tehnica / procedeul citării ca atare. İn 
plus, lingvistul are în vedere atât citarea enunturilor celebre în forma 
lor originară, nealterată, cât şi utilizarea acestora (motivată de context) 
într-o formă mai mult sau mai putin modificată („imitație parodicö” ): 
„Discursul repetat poate fi un «citat»: repetarea unor fragmente de 
texte — literare sau altele — cunoscute ca atare. Astfel, dacă spun questo 
matrimonio non s'ha da fare, sau nel mezzo del cammin di nostra vita, sau 
en un lugar de la Mancha de cuyo nombre no quiero acordarme, mă refer 
la texte anumite din Manzoni, Dante și Cervantes, la care continuu să 
fac aluzie chiar variindu-le parţial, spunând, de exemplu, questa lezione 
non s'ha da fare, nel mezzo del cammin di questo libro, sau en una calle 
de Madrid de cuyo nombre no quiero acordarme (în anumite cazuri, alu- 
zia la text se configurează, tocmai, ca imitație parodică [aici subl.n. — 


C.M.] a unei opere literare)”? 


„ Aşadar, poate fi descoperită în spusele 
lui Coșeriu, fie şi implicit, o distincţie între a) citarea ca atare (colajul) 


şi B) imitafia parodică. 


6. Într-o carte din anul 2006, Stelian Dumistrăcel s-a ocupat pe larg 
de problematica discursului repetat, pornind de la principiile fixate 
de Coşeriu. Printre altele, lingvistul ieşean a oferit, în urma analizei 
unui material faptic foarte bogat, o confirmare a valabilitâtii celor două 
tehnici, colajul propriu-zis şi imitafia parodicâ, deosebind între ,in- 
tertextualitatea de tip colaj aluzivâ și, respectiv, [cea] de transformare 
a enuntului prin diferite figuri de constructie”'*, Mai mult decât atât, 
pentru cel de-al doilea tip de intertextualitate, Stelian Dumistrăcel a 
stabilit, prin raportare la clasici, că modificările pe care le suferă aceste 
enunturi aparținând discursului repetat pot fi grupate în [doar] cele 
patru „figuri de construcție” semnalate drept „solecisme” de Quintili- 
an în Arta oratorică (|. 5, 39-41): detractio (suprimarea), adiectio (adă- 
ugarea), immutatio (substituirea) şi transmutatio (permutarea). 

În aceeași carte, printre termenii utilizați de St. Dumistrăcel, am re- 
marcat cuvântul-cheie «colaj», ca, de altfel, şi sintagme ce îl includ, 
precum „integrare de tip «colaj»” sau „tehnică «de colaj»” ori „utili- 
zare de tip «colaj>” (aceasta din urmă chiar în titlul cap. 3 al părții I: 
Utilizarea de tip „colaj” a EDR) sau „intertextualitate de tip colaj” sau 
„tehnică a «colajului»” etc., cu referire la modul în care EDR (= enun- 
turile aparținând discursului repetat) sunt inserate în texte. Fiind o 
analogie, este explicabil de ce termenul colaj este folosit în majoritatea 
cazurilor (atât la E. Coșeriu, cât şi la St. Dumistrăcel) între ghilimele, 
aşa cum se întâmplă, de obicei, cu termenii neasimilati încă de lingvis- 
tică sau intrebuintati in acceptie figurată, preluaţi fiind din alte dome- 
nii. 


7. Într-un articol din anul 20085, am apreciat ca fiind binevenită utili- 
zarea acestui termen (colaj) de către Stelian Dumistrăcel și insistența 
Domniei Sale de a-l impune, având în vedere atât tehnica pe care o de- 
semnează termenul în cauză, cât şi etimologia sa. Iniţiativa specialistu- 
lui ieşean ni s-a părut lăudabilă, de vreme ce se înscria — după cum am 
arătat in extenso cu acel prilej — într-o anumită tradiție (continuată cel 
puţin până în Evul Mediu), ale cărei origini pot fi aflate în Antichitate. 
Este vorba despre tehnica introducerii citatului în text, după (Pseudo) 
Hermogenes din Tarsus“, prin lipire (katâ köllesin) sau prin parodiere 
(katâ paroidian). Aşadar, se confirmă, încă o dată, zicala potrivit căreia 
marile spirite se întâlnesc uneori. 


De exegeza întregii probleme, aşa cum apare la (Pseudo)Hermogenes, 
ne-am ocupat în studiul deja menționat”. Aici ne limităm la a spune 
doar că în tratatul Peri methodou deinotetos, în capitolul 30, (Pseudo) 
Hermogenes se referă la modalităţile prin care pot fi utilizate versurile 
(citatele) celebre într-un nou discurs, deosebind două procedee: kată 
köllesin (xară köMAnow), atunci când citatul este reprodus exact ca în 
original, şi kată paroidian (kară napw5iav), atunci când citatul este re- 
luat într-o formă modificată (prin substituire, adăugire etc.)'8. Dacă, 
în cazul celui de-al doilea termen, surpriza nu este foarte mare, dată 
fiind incetâtenirea cuvântului parodie (mai ales în teoria literaturii) şi 
fiindcă vorbim, în definitiv, de evoluţia / circulaţia aceluiași termen, 
în schimb, în cazul perechii köllesis — colaj (collage), uimirea este pro- 
vocată de întâlnirea a două cuvinte ce vin din sfere şi epoci total dife- 

rite. Într-adevăr, cei doi termeni au aceeaşi bază etimologică: atât gr. 
KöMnoıç “lipire, cât şi fr. collage provin, în ultimă instanţă, din verbul 
grecesc koMdw a lipi, a uni, a insera (< gr. köMa lipici”). În plus, mai 
trebuie precizat că însuşi (Pseudo)Hermogenes a dat o utilizare me- 
taforică lui köllesis, transformându-l într-un termen tehnic”, specific 
retoricii acelor vremuri. 


8. Am făcut această lungă introducere tocmai pentru a pregăti terenul 
unei receptări adecvate a celor câteva rânduri din dialogul Phaidros pe 
care le vom supune atenţiei cititorilor, rânduri ce atestă întâietatea lui 
Platon (și) în această privinţă. 


În Phaidros — dialog scris, fără îndoială, de Platon, dar considerat ca ne- 
fiind reprezentativ pentru platonism — Socrate combate retorica „pre- 
cisâ, neobişnuită a lui Lysias, contrapunându-i o retorică pasională: 
„la un delir al sobrietâtii pe linie de exactitate, Socrate răspunde cu un 


delir al abundenței pe linie de adevăr””. 


Cu puţin înainte de finalul acestui dialog, Socrate reafirmă și sublini- 
ază apăsat opoziţia dintre (1) retorica „iubitorului de înțelepciune”, a 
autorului acelor cuvântări „care dau învățătură şi sunt rostite pentru 
a instrui, acelea care cu adevărat scriu în adâncul sufletului despre ce 
este drept, frumos şi bun”, fiind „singurele deopotrivă certe, implinite 
şi vrednice de osteneală” (278a), şi (2) oratoria celor precum Lysias 
(„dimpreună cu toţi autorii de discursuri”), Homer („dimpreună cu 
toți ce au compus poezii, pentru cântat sau pentru recitat”) şi Solon 
(„dimpreună cu toţi cei care au contribuit la elocinta politică prin lu- 
crări numite de ei legi”) (278b). 


Avem de-a face aici, aşadar, cu opoziţia dintre oralitate şi scriere sau — cu 
termenii lui Andrei Cornea — dintre „principiul organicității” şi „prin- 
cipiul listei”: „Am putea spune că există în Grecia o condiție «mete- 
că» a scrisului şi legii scrise şi nu este, poate, o întâmplare faptul că, în 
Phaidros, tocmai «logograful» şi metecul Lysias este opus «oralului» 
şi cetățeanului Socrate. 7. Prin urmare, într-o parte se află filozoful 
(„iubitorul de înțelepciune”), iar în cealaltă parte se găseşte cel căru- 
ia „pe drept cuvânt îi vei zice poet, autor de discursuri, sau de legi." 
(278e). În acest context, cu referire la cel din urmă (adică la logograf ), 


apare şi aspectul care ne interesează în mod special. 

9. Se poate susține că originea ideii de „colaj discursiv”, fie şi într-o for- 
mă intuitivă, apare, cu multe secole înaintea lui (Pseudo)Hermogenes, 
in opera lui Platon. Într-o anexă ce însoțește comentariile sale la dialogul 
Phaidros allui Platon, Gabriel Liiceanu publică, în traducere românească, 
un capitol — Scriere și vorbire — din cartea lui Henri Joly, Le renversement 
platonicien. Logos, episteme, polis (1974). Citindu-l, ne-a atras atenţia, 
printre altele, faptul că filologul francez, comentând criticile pe care Pla- 
ton le formulează la adresa scrierii în general, spune că ,injosirea” aces- 
teia ar trebui înțeleasă în felul următor: „Procesul se organizează în jurul 
unui joc metaforic foarte diversificat, care merge de la drog la pictură și 
de la «jardinage» la colaj”. Ca să înțelegem la ce se referă Joly atunci 
când utilizează (cu sau fără ghilimele) termenul colaj [collage], mai re- 
producem un fragment din lucrarea sa: „Nemaiadresându-se sufletului, 
scrierea retorică încetează deopotrivă să trimită spre lucru. O asemenea 
situație se manifestă în însăși practica scriitorului, care se exersează di- 
rect pe cuvinte, şi tocmai despre această situaţie este vorba în metafora 
«colajului> şi a <modelajului>. Aşa se face că încă de la prima judecată 
asupra discursului lui Lysias, Socrate găseşte că «termenii sunt străluci- 
tori şi şlefuiti, ca şi cum ar fi fost aleşi unu câte unu». Revenind asupra 
funcţiei care îi e proprie «celui care compune discursul» sau «celui care 
redactează legile», Socrate observă că «ei işi petrec timpul întorcând cu- 
vintele pe toate părţile, lipindu-le (les colle) între ele sau desfăcându-le iar 
în bucăţi». Astfel se explică faptul că pentru scriitor «nimic nu este mai 
preţios decât ceea ce compune şi aşterne pe hârtie» şi că cititorul sau 


auditoriul nu este atent decât «la retorica discursului» "75. 


După cum se observă, pentru a-și dovedi spusele, Joly inserează in 
comentariul său scurte citate din Phaidros. Să vedem cum suna tex- 
tul grecesc originar: ,XwkpâTnç: oÜKOÜV dü TÖV uù EXovTA TIULETEpA 
ov ovvéðnkev  ëypayev ăvw kátwotpépwv EV Xpovu, Tpöç AMA 
[278£] koMüv ze kal ăpoupâv, Ev Siky nov roimthy Ù Aóywv ovyypapéa 
İvouoypdpov 7pooepelç. “. 


Traducerea pe care o oferă G. Liiceanu arată astfel: „SOCRATE: În 
schimb celui ce nu cunoaște nimica mai de preț decât ce a compus ori 
scris și care stă ceasuri în şir sucindu-şi opera şi răsucind-o, tot lipind şi 
tot ştergând, acestuia oare nu pe drept cuvânt îi vei zice poet, autor de 
discursuri, sau de legi?””. 

İn lumina celor arâtate pânâ acum, se pare câ precursorul lui 
(Pseudo) Hermogenes in privinţa tehnicii kată köllesin este, intr-ade- 
văr, Platon: el folosește explicit verbul kolldo (koM4dw) în legătură cu 
alcătuirea discursului din elemente prefabricate de vorbire. Nu ştim 
dacă (Pseudo) Hermogenes a preluat ideea de „colaj” direct de la Pla- 
ton (deși în scrierea sa, printre numeroasele trimiteri la unele dia- 
loguri platoniciene, se găsesc referiri şi la Phaidros”). Mai degrabă, 
se poate vorbi despre o distincţie (katd köllesin vs kată paroidian), 
devenită tradițională într-o anumită epocă şi într-un anumit spaţiu 
geografic, pe care (Pseudo)Hermogenes o consemnează, probabil, 
ca atare. Andrei Cornea a caracterizat foarte convingător perioada în 
care a activat (Pseudo)Hermogenes ca fiind una a culturii „puzzle”, în 
care accentul era pus pe tehnica pastişei şi a imitatiei, pe meșteșugul 
compunerii de discursuri ,noi” din bucăţi luate aproape exclusiv din 
textele clasicilor şi reorganizate după diverse structuri și modele”. 
Uimitor este însă cât de firesc a făcut H. Joly legătura între fragmen- 
tul din Phaidros şi procedeul pictural modern al colajului, topind, 
practic, printr-o analogie motivată etimologic, o distanță culturală 
de mai bine de două milenii! 


Nu este foarte clar în ce măsură „colajul” lui Platon corespunde moda- 
lităţii citării versurilor celebre la (Pseudo) Hermogenes sau analogiei 
discurs concret — tablou de tip colaj la Coşeriu”. Platon pare să se refere, 
mai degrabă, la o intertextualitate „internă”: logograful „reasamblea- 
ză” în forme noi bucăţi din propriile discursuri / texte mai vechi“. Or, 
(Pseudo)Hermogenes şi E. Coşeriu au în vedere enunturile aparti- 
nând discursului repetat, deci elementele acceptate ca un bun comun 
de o întreagă comunitate idiomatică, adică un tezaur de formule fixa- 
te prin tradiţie. Platon respinge o asemenea practică „scriitoricească” 
pusă în slujba unei retorici nerecomandabile, purtând marca ,Lysias” 
În schimb, (Pseudo)Hermogenes consemnează (și recomandă, în ace- 
laşi timp) o tehnică firească pentru retorica acelor vremuri, iar Eugeniu 
Coşeriu nu face altceva decât să constate un fapt care ţine de realitatea 
limbajului, şi anume de modul în care funcționează efectiv vorbirea. 
Dar nu părerea lui Platon despre procedeul în cauză ne-a interesat aici, 
ci intuiţia pe care a avut-o acest filozof și termenul figurat de care s-a 
folosit el în discuţie. 

10. În concluzie, se poate afirma cu toată convingerea că, deși terme- 
nul colaj a fost împrumutat de pictură mai multor domenii, în lingvis- 
tică, cu precădere în analiza discursului repetat, utilizarea sa este pe 
deplin indreptâtitâ (chiar mai indreptâtitâ decât în celelalte părți), 
atâta timp cât la cei vechi a existat un termen asemănător (practic, 
un cvasidublet etimologic), köllösis, care ajunsese să denumească o 
tehnică asemănătoare privind inserarea citatului într-un text. Așadar, 
„colajul” are toate şansele de „a face carieră” în metalimbajul discipli- 
nei noastre. 


Oamenii au fost dintotdeauna inteligenţi şi, în consecinţă, poţi des- 
coperi câteodată (în Antichitate, de pildă) la precursori intuitii re- 
marcabile. În faţa acestora poţi să exclami (asemeni lui Aelius Do- 
natus) Pereant qui ante nos nostra dixerunt!? sau să aplici principiul 
judicios al tradiţiei, recomandat în cercetare de E. Coşeriu. Întoar- 
cerea la fondatori reprezintă nu doar o obligaţie, ci, de multe ori, un 
câştig, iar dacă descoperim uneori că ceea ce am gândit noi se gâseş- 
te și la antici, aceasta nu trebuie să ne înciudeze (decât dacă luăm, 
poate, în sens etimologic cuvântul ciudă ca “minune, şi înciudarea ca 
“mirare”), ci să ne facă plăcere. În definitiv, garanția obiectivității este 
tocmai intersubiectivitatea: suntem siguri că obiectele din jurul nostru 
există tocmai pentru că şi alţii le văd şi ne comunică acelaşi lucru. 


Note | 


! Vezi Cristinel Munteanu, Un vechi precursor al lui Eugeniu Coșeriu in privința tehnicii 
colajului: (Pseudo) Hermogenes din Tarsus, în Cristinel Munteanu (editor), Discursul re- 
petat între alteritate și creativitate. Volum omagial Stelian Dumistrăcel, Editura Institutul 
European, lași, 2008, p. 175-197. 

? Vezi, de pildă, Eugeniu Coșeriu, Lecţii de lingvistică generală, Editura ARC, Chişinău, 
2000, p. 250. Seria completă a distinctiilor este următoarea: 1) cunoaşterea limbii şi cu- 
noaşterea ,lucrurilor”; 2) limbaj primar şi metalimbaj; 3) sincronie şi diacronie; 4) teh- 
nică liberă şi „discurs repetat”; 5) ,arhitectura” și „structura” limbii (sau limba istorică şi 
limba funcțională). 

3 Ibidem, p. 258. Să se observe că — spre deosebire de tehnica liberă a vorbirii — discursul 
repetat în sine nu constituie o tehnică propriu-zisă (în sensul anticului concept de téchne 
“cunoaştere sigură, dar nejustificată”), ci un tip de tradiție. Modul „adecvat” (conform 
aristotelicului tò pr&pon) în care elementele acestei tradiţii sunt întrebuințate în vorbire 
poate reprezenta însă o tehnică aparte (vezi Cristinel Munteanu, Tehnica utilizării fraze- 
ologismelor expresive, în „Limba română”, Chişinău, anul XVI, nr. 7-9, 2006, p. 150-158). 
+ E. Coşeriu, op. cit., p. 259. 

5 În acest sens, putem oferi cel putin încă şase atestări ale acestei analogii (in diver- 
se limbi) din opera ştiinţifică a lui Coşeriu, în legătură cu problema discursului repetat 
(vezi Cr. Munteanu, Un vechi precursor... p. 179-182). 

é Ibidem, p. 181-182. 

7 Pentru unele metafore curente în lingvistică, vezi Cristinel Munteanu, O problemă de 
lingvistică , fınanciarâ”: analogia cuvinte — bani, în „Limba română”, Chișinău, anul XVIII, 
nr. 1-2, 2008, p. 137-149, şi Idem, Viaţa cuvintelor şi selecția lor naturală (sau despre 
influența biologiei asupra lingvisticii), în „Communication interculturelle et littérature”, 
nr. 2 (14), Editura Europlus, Galaţi, 2011, p. 230-239. 

è Evident, există şi excepţii. Undeva (într-o prelegere de la Universitatea „Lucian Blaga” 
din Sibiu), Coşeriu compară facerea și re-facerea continuă a limbii cu suprafața neîncetat 
unduitoare a mării. 

° J. A. Cuddon, The Penguin Dictionary of Literary Terms and Literary Theory [fourth 
edition], Penguin Books, 1999, p. 145. Procedeul este exemplificat cu un poem de David 
Jones, Anathemata, şi se menţionează, în acest sens, scriitori precum James Joyce, Ezra 
Pound, T.S. Eliot. Ca influenţă, tehnica (collage technique) este pusă pe seama suprarea- 
lismului, caracterizând şi romanul modern, dar mai ales așa-zisul ,antiroman” 

19 Marin Preda, Jurnal intim. Carnete de atelier, Editura Ziua, Bucureşti, 2004, p. 158. 

1! Umberto Eco, Cum se face o teză de licenţă, Editura Polirom, Iaşi, 2006, p. 180. 

2 E. Coșeriu, op. cit., p. 259. 

B Vezi Stelian Dumistrăcel, Discursul repetat în textul jurnalistic. Tentaţia instituirii comu- 
niunii fatice prin mass-media, Editura Universităţii „Alexandru loan Cuza”, Iași, 2006. 

14 Ibidem, p. ISI. 

© Vezi Cr. Munteanu, Un vechi precursor... p. 176 şi 196. 

“ Despre Hermogenes din Tarsus (160-225 d.Hr.), născut în Cilicia, se spune că ar 
fi fost un copil minune, al cărui talent oratoric (la doar 15 ani!) l-ar fi impresionat şi 
pe împăratul Marcus Aurelius, care i-ar fi făcut o vizită anume pentru a-l auzi. Surse 
antice consemnează că și-ar fi scris întreaga operă retorică până să împlinească 23 de 
ani. Dintre scrierile rămase, i se atribuie cinci lucrări (după unii, doar patru): Peri sta- 
seon, Peri ideon, Progymnasmata, Peri heureseös şi Peri methodou deinotetos. Specialiştii 
moderni au dovedit că doar primele două sunt autentice. Celelalte trei au alti autori, 
însă, încă din antichitatea târzie, au fost considerate ca fiind opera aceluiași Hermoge- 
nes și au circulat împreună sub forma unui singur tratat de mare autoritate, umbrind 
Retorica lui Aristotel. 

17 Vezi Cr. Munteanu, Un vechi precursor... p. 182-193. 

18 Vezi Invention and Method. Two Rhetorical Treatises from the Hermogenic Corpus, the 
Greek text, edited by Hugo Rabe, translated with introduction and notes by George A. 
Kennedy, Society of Biblical Literature, Atlanta, 2005, p. 253-254. 

19 În cvasiexhaustivul Lexicon al limbii grecești vechi, alcătuit de Liddell & Scott, terme- 
nul tehnic k6llesis (ce se referă la „unirea unui vers citat cu proza”) este atestat cu această 
întrebuințare doar la (Pseudo) Hermogenes. 

2 Constantin Noica, Interpretare la Phaidros, în Platon, Opere, IV, Ediţie îngrijită de 
Petru Cretia, Editura Ştiinţifică şi Enciclopedică, Bucureşti, 1983, p. 352. 

1 Vezi Andrei Cornea, Scriere şi oralitate în cultura antică, Editura Cartea Românească, 
Bucureşti, 1988, p. 11-29. Semnificativ este că în acest dialog (Phaidros, 274c-275b) este 

prezentat şi mitul lui Theuth referitor la apariţia scrisului în Egipt, invenţie dispretuitâ 
din primul moment de faraonul 'Thamus pentru că slăbea „ţinerea de minte”. 

> Ibidem, p. 57. Iată şi alte lămuriri suplimentare: „Metec fiind, Lysias nu avea voie să ros- 
teascâ de la tribună vreun discurs, ci trebuia să-şi vândă lucrările altora, scriindu-le. Era, 
aşadar, un profesionist al scrisului, un logogrâphos, cum spuneau grecii, cu un oarecare 
dispreţ” (ibidem, p. 24). 

> Henri Joly, Le renversement platonicien. Logos, episteme, polis, Librairie Philosophigue 
J. Vrin, Paris, 1974, p. 111-127. Traducerea românească a fragmentelor citate aici a fost 
confruntată de noi cu originalul din limba franceză. 

* H. Joly, op. cit., apud Gabriel Liiceanu, Anexă, in Platon, Opere, IV, p. 399. 

> Ibidem, p. 400-401. 

” Am reprodus textul orginar după Plato, Platonis Opera, ediţia John Burnet, Oxford 
University Press, 1903. 

* Vezi Platon, Phaidros, in Platon, Opere, IV. Pentru comparaţie, iată şi o versiune en- 
glezească a fragmentului în cauză: ,SOCRATES: On the other hand, he who has nothing 
more valuable than the things he has composed or written, turning his words up and 
down at his leisure, [278e] adding this phrase and taking that away, will you not pro- 
perly address him as poet or writer of speeches or oflaws?” (Plato, Plato in Twelve Volu- 
mes, Vol. 9, translated by Harold N. Fowler, Cambridge, MA, Harvard University Press, 
William Heinemann Ltd., London, 1925). 

2 Vezi Invention and Method..., p. 205 şi 225. 

> Andrei Cornea, Ecdesiocrafia. Mentalitâfi culturale şi forme artistice în epoca romano- 
bizantină (300-800), Editura Teora, Bucureşti, 1998, p. 77-92. 

* După cum ne-a atras atenţia, într-o discuţie particulară, dl profesor Andrei Cornea 
(căruia îi mulțumim și pe această cale) nu reiese cu exactitate din context la ce anume se 
referă Socrate, întrucât verbele kolon (lipind') şi aphairon (‘tăind’) nu au complement 
direct în fragmentul cu pricina. În opinia Domniei Sale, poate fi vorba, aşadar, fie de 
efortul scriitorului scrupulos care caută expresia cea mai potrivită (cum înclină să creadă 
şi H. Joly), fie de procedeul colajului (sau al „puzzle”-ului) pe care l-am descris mai sus. 
31 Deşi ne pare de domeniul evidenţei faptul că „scriitorul” căruia „pe drept cuvânt îi vei 
zice poet, autor de discursuri, sau de legi” (Phaidros, 278e) nu poate crea texte fără să 
apeleze la textele altora (adică fără să facă uz de intertextualitatea ca atare). 

> Cuvinte admirabil tălmăcite la noi, de Dana Ligia Ilin, prin „Fir-ar să fie de clasici, că 
ne-au luat vorba din gură!” (vezi motto-ul tradus astfel în R. H. Robins, Scurtă istorie a 
lingvisticii, Editura Polirom, Iași, 2003, p. 13). 


Bibliografie | 

Andrei Cornea, Scriere și oralitate în cultura antică, Editura Cartea Românească, Bucu- 
reşti, 1988. 

Andrei Cornea, Ecclesiocrafia. Mentalitâfi culturale şi forme artistice în epoca romano-bi- 
zantină (300-800), Editura Teora, Bucureşti, 1998. 

Eugeniu Coșeriu, Lecţii de lingvistică generală, Editura ARC, Chișinău, 2000. 

J.A. Cuddon, The Penguin Dictionary of Literary Terms and Literary Theory [fourth editi- 
on], Penguin Books, 1999. 


COŞERLAN A İKEN 


Stelian Dumistrâcel, Discursul repetat în textul jurnalistic. Tentaţia instituirii comuniunii 
fatice prin mass-media, Editura Universităţii „Alexandru loan Cuza” din Iași, Iași, 2006. 
[Hermogenes of Tarsus] Invention and Method. Two Rhetorical Treatises from the Her- 
mogenic Corpus, the Greek text, edited by Hugo Rabe, translated with introduction and 
notes by George A. Kennedy, Atlanta, Society of Biblical Literature, 2005. 

Henri Joly, Le renversement platonicien. Logos, episteme, polis, Librairie Philosophigue J. 
Vrin, Paris, 1974. 

Henry George Liddell, Robert Scott, A Greek-English Lexicon, revised and augmented 
throughout by Sir Henry Stuart Jones, with the assistance of Roderick McKenzie, Cla- 
rendon Press, Oxford, 1940. 

Cristinel Munteanu, Tehnica utilizării frazeologismelor expresive, în „Limba Română”, 
Chişinău, anul XVI, 7-9/2006, p. 150-158. 

Cristinel Munteanu, Un vechi precursor al lui Eugeniu Coșeriu în privința tehnicii colajului: 
(Pseudo)Hermogenes din Tarsus, în Cristinel Munteanu (editor), Discursul repetat între 
alteritate şi creativitate. Volum omagial Stelian Dumistrăcel, Editura Institutul European, 
Taşi, 2008, p. 175-197. 

Cristinel Munteanu, O problemă de lingvistică „financiară“: analogia cuvinte — bani, in 
„Limba Română”, Chişinău, anul XVIII, 1-2/2008, p. 137-149. 

Cristinel Munteanu, Viața cuvintelor şi selecția lor naturală (sau despre influența biolo- 
giei asupra lingvisticii), în Communication interculturelle et littérature, nr. 2 (14), Editura 
Europlus, Galaţi, 2011, p. 230-239. 

Platon, Opere, IV, Ediţie îngrijită de Petru Cretia, Editura Ştiinţifică şi Enciclopedică, 
București, 1983. 

R. H. Robins, Scurtă istorie a lingvisticii, Editura Polirom, Iași, 2003. 


ECET ROMIÂINIĂ 


Petru BUTUC 


Caracterul nemotivat al unor titluri 
tipologice de complemente 


CA 


PB. — prof. univ. dr. conf, 
Catedra de limba română 
şi filologie clasică a U.PS. 


„Jon Creangă” A 


utor al 


monografiei Predicatul 


angrenat în limba română 


(Chişinău, 2004). A 


utor al 


unor studii de gramatică 


a limbii romă 
sociolingvistică şi de is 
limbii române li 


ne, de 
orie a 
erare. 


Până în prezent, în lingvistica modernă a fost 
publicat un număr suficient de lucrări cu refe- 
rire la importanţa cercetării sistemice a fapte- 
lor de limbă, în care se susţine, pe bună drep- 
tate, că „numai prin acordarea priorităţii, în 
cercetare, a aspectului continutal, aflat într-un 
raport corelativ (şi neapărat echitabil) cu cel 
al formei lui, poate fi obținută o sinteză teo- 
retico-aplicativâ reală şi obiectivă” |5, p. 167]. 
În exprimarea acestui aspect relational, sin- 
taxei, ca nivel ce reprezintă limba sub aspect 
comunicativ, îi revine statutul primordial. 


Cât despre raportul dintre categoriile semanti- 
co-functionale şi cele lexico-semantice, în mod 
concret, aceste probleme au fost puse mai în- 
tâi de către renumiţii lingviști A. A. Potebnea, 
A. A. Şahmatov, I. I. Mescianinov, W. Meyer- 
Lübke, N. S. Trubetskoy, V. Mathesius ş.a., fi- 
ind nevoiți să aibă, prin anii 20-30 ai sec. tre- 
cut, aprige discuții cu mladogramaticienii, care 
confundau forma gramaticală a cuvântului cu 
conținutul lui, suprapunând, astfel, sensul in- 
formativ-comunicativ cu cel lexico-semantic. 
Pentru mladogramaticieni lexicologia şi sinta- 
xa aveau cam același obiect de studiu, atât doar 
că „în lexicologie erau analizate cuvintele apar- 
te, iar în sintaxă erau supuse analizei grupuri de 
cuvinte” [4, p. 120-122]. 


GRAMATICĂ Ji 


Spre deosebire de mladogramaticieni, astâzi reprezentantii Şcolii de 
Lingvistică Functionalâ tratează altfel problemele respective, demon- 
strând că aspectele ce tin de lexic şi sintaxă sunt mult mai complicate şi 
mai profunde. Functionaliştii susțin că lexicologia este preocupată nu 
numai de cuvinte aparte, dar și de relaţiile dintre ele, fiindcă este im- 
posibil să analizezi sinonimele din punct de vedere lexico-semantic şi 
gramatical fără a ţine cont de corelatia dintre ele. După functionalişti, 
relaţiile dintre cuvinte în lexic se deosebesc de relaţiile dintre cuvin- 
te din cadrul propoziției, deoarece în sistemul lexical au loc relaţii 
lexico-semantice, care marchează sensul denotativ al cuvintelor luate 
aparte, iar în sintaxă se produc relaţii semantico-informative, ce sem- 
nifică funcţia comunicativâ a cuvintelor şi îmbinărilor de cuvinte în 
enunţ, devenite părți de propoziţie; la nivel frastic, respectiv, se reali- 
zează funcţiile propoziţiilor în frază şi ale frazelor in text. 


Categoriile abstracte însă, conform criteriilor funcționaliste, sunt 
aceleași „atât în sintaxă, cât şi în lexic,” doar că se manifestă diferit: 
în lexicologie avem de-a face „cu obiecte sau noțiuni abstracte, iar 
în sintaxă — cu abstracții ale categoriilor gramaticale, unde, pe baza 
acestor raporturi sintactice, se realizează variate sensuri informativ-co- 
municative generalizate (posesia, însușirea, circumstanţele şi alte 
semnificaţii analogice)” [5, p. 168). Tratând astfel lucrurile, obser- 
văm că interacțiunea dintre sintaxă și lexic alcătuiește un fenomen 
permanent și destul de pregnant, din care reiese că sintaxa nu se su- 
prapune cu lexicul, deoarece sintaxa dispune de propriile categorii 
continutale. 


După părerea noastră, anume aceste principii metodologice nu sunt 
respectate atunci când în unele cărți de gramatică a limbii române ac- 
tuale apar termeni dezorientativi, prin care, bineînţeles, se creează și 
unele „falsuri ştiinţifice” |5, p. 204-205]. În acest context, se impun, 
cu prisosintâ, următoarele sintagme terminologice: complemente pre- 
pozifionale, complemente comparative partitive, complemente secundare, 
complemente de materie, complemente interne, atribute substantivale, ad- 
jectivale, pronominale, verbale etc. [3, p. 416-432]. 


Considerăm că respectivele titluri tipologice de complemente și atri- 
bute, în limba română, nu exprimă obiectiv şi adecvat statutul morfo- 
logic şi sintactic, deoarece, la delimitarea lor, nu s-a ţinut cont de relația 

cu regentul, ci numai de sensul lexical al cuvintelor prin care se ex- 
primă ori de prezenţa prepozitiilor, ca părți constituente ale structurii 
componenţiale. 


Din punct de vedere logico-semantic şi funcţional, un tipaj comunicativ- 
informativ (o funcţie sintactică a unei părți de propoziţie) provine din 
relația sintagmatică (morfologică şi sintactică) dintre un determinat şi 
un determinant, iar titlul sintactic (funcţia) este formulat sau stabilit pe 
baza semanticii informative, pe care o obține acest tipaj comunicativ-in- 
formativ (această parte de propoziţie). Nicidecum titlul tipologic al unei 
părţi de propoziţie nu poate fi stabilit punându-se la bază sensul lexical al 
cuvântului sau denumirea părţii de vorbire prin care se exprimă. Sus-nu- 
mitele tipuri de complemente și atribute poartă o denumire inadecvată 
statutului lor semantico-functional, contradictorie chiar. Analizate din 
punct de vedere logico-semantic şi funcţional, li se poate uşor elucida tot 
conţinutul ireal, lucru pe care îl vom demonstra în continuare, cu exem- 
ple preluate din lucrările la care facem trimitere: 


— Complementul prepozitional [3, p. 416) este prezentat în Gramatica 
Academiei | Bucureşti, 2005, p. 416] drept o unitate sintactică ce se ma- 
nifestă atât la nivel propozitional, cât şi la nivel frastic. Ca parte de pro- 
poziţie, acest tip de complement se exprimă printr-un grup prepozitio- 
nal, în a cărui componenţă intră fie un substantiv sau un substitut al lui 
(pronume, numeral) la cazul cerut de prepozitie (de ex., „Mă gândesc 
la Ton”, „Decizia aceasta se repercuteazâ asupra tuturor”), fie o formă 
nepersonală cu dublă esenţă, verbală și nominală (de ex., „S-a săturat 
de mers pe jos”). 


La nivelul frazei, o atare situaţie sintactică de complement se realizează 
atât printr-un prepozitional cu o propoziţie relativă fără antecedent (de 
ex., „Apelez la cine se pricepe”), cât şi printr-o propoziţie conjunctiona- 
lâ (de ex., „Mă tem că voi întârzia”, „Se străduieşte să ajungă la timp”). 


Sub aspect frastic, complementul prepozitional denaturează nu numai 
completiva indirectă, dar şi subordonata completivă directă (Mă gân- 
desc... ce? cum să procedez), şi subordonata finală (Se străduieşte... cu 
ce scop? să ajungă la timp). 


După părerea noastră, lucrurile ar fi trebuit să fie lăsate ca și în tradiția 
gramaticii românești, unde atare complement prepozitional (şi subor- 

donata prepozitionalâ) este considerat, pe bună dreptate, drept o sin- 
gură parte de propoziţie, cu funcţie de complement indirect (respectiv 
subordonata completivă indirectă). Titlurile sintactice de comple- 
mente prepozitionale generează variate ambiguitâti, creează nişte situ- 
atii dezorientative în sintaxa limbii române actuale. Faptul că ele se ex- 
primă prin substantive cu prepozitii deloc nu înseamnă că se produc şi 
raporturi prepozitionale (raporturile reale sunt de referință); iar obiec- 
tele exprimate de aceste tipuri de complemente se află într-o relaţie 
indirectă față de acțiunea verbului-predicat. Această funcție sintactică 
de complement prepozitional nu este nici motivată şi nici sistemică. Ea 
este ireală, pentru că în limba română toate tipurile de complemente, 
chiar şi cele circumstantiale, au capacitatea de a se exprima și prin sub- 
stantive cu prepoziţii. Prin atare titluri de complemente prepozitionale 
se denaturează nu numai statutul sintagmatic al complementelor, dar 
şi al tuturor celorlalte părți de propoziție exprimate prin substantive 
cu prepozitii. 


Tratându-le în baza criteriilor metodologice, semantice și funcționale, 
aceste tipuri de complemente sunt reale complemente indirecte, de ex., 
„Mă gândesc... la cine? la Jon”; „Decizia aceasta se repercuteazâ... asupra 
cui? asupra tuturor”; „S-a săturat... de ce? de mers pe jos”. 


Nici subordonatele lor nu pot fi calificate drept propoziţii subordonate 
prepozitionale, deoarece comportă evidente și distincte trăsături ale 
subordonatelor completive indirecte: „Apelez... la cine? la cine se pri- 
cepe”; „Mă tem... de ce? de faptul că voi întârzia” (această ultimă pro- 
poziție comportă şi valoarea sintactică de subordonată cauzală: „Mă 
tem... din ce cauză? ca nu cumva să întârzii (că voi întârzia). 


În ceea ce priveşte fraza „Se străduiește să ajungă la timp”, aceasta nu 
conţine o subordonată completivă indirectă şi pentru faptul că propo- 
zitia subordonată din componenţa ei „...să ajungă la timp” este alcătui- 
tă în baza sincretismului sintactic, având, astfel, două valori functiona- 
le: de subordonată finală (Se străduieşte... cu ce scop? ca să ajungă la 
timp) şi de subordonată cauzalâ (Se străduieşte... din ce cauză? fiindcă 
vrea să ajungă la timp). 


Din acest comentariu, este evident că nu susţinem existenţa tipului 
de „complemente prepozitionale” În sintaxa limbii române actuale 

nu există, deocamdată, raporturi comunicativ-informative „prepozi- 
tionale”, adică nişte raporturi semantico-informative ce ar avea valori 
„prepoziţionale” în sine; fapt care ar crea vâdite absurditâti. Prepozi- 
tüle alcătuiesc doar mijloacele de exprimare a raporturilor sintagma- 
tice dintre cuvinte în cadrul enuntului, iar raporturile date, deşi sunt 
de mai multe feluri, niciunul nu are valoare sintactică prepozitionalâ, 
ci sunt numai realizate structural-gramatical cu ajutorul prepozitiilor. 


- Complementul comparativ partitiv [3, p. 459-460). Acceptând exis- 
tenta acestui tip de complement, denaturâm, de fapt, nu numai statu- 
tul sintactic al complementelor indirecte, dar şi pe cel al complemen- 
telor de relaţie, şi pe cel al predicatului nominal, exprimat printr-un 
adjectiv la gradul superlativ, ceea ce poate fi uşor demonstrat: „Cântă 
cel mai frumos dintre concurenți” (cuvintele evidenţiate sunt conside- 
rate complemente comparative partitive). Adevărata valoare sintactică 
a acestora însă este de complement de relaţie: „Cântă cel mai frumos... 
în raport cu cine? în raport cu toți concurenții (dintre toți concuren- 
tü, (el) cântă cel mai frumos); „E cel mai bun din clasă” (cuvintele evi- 
dentiate sunt considerate drept complement comparativ partitiv). Va- 
loarea semantico-functionalâ reală însă este de complement de relaţie: 
„E cel mai bun... în raport cu cine? în raport cu toţi elevii din clasă” 
(față de toţi elevii din clasă, (el) este cel mai bun); „Eu sunt cel mai 
frumos băiat din lume” (cuvintele evidenţiate sunt considerate drept 
complement comparativ partitiv). Valoarea sintactică reală este însă de 
complement de relaţie (în raport cu toată lumea de pe pământ, eu sunt 
cel mai frumos); sau de elemente constituente ale numelui predicativ 
al predicatului nominal: „Eu sunt cel mai frumos băiat din lume” (nume 
predicativ al predicatului nominal, prin care se exprimă ideea superla- 
tivului absolut: „Eu sunt frumosul frumoşilor de pe tot pământul” (cuvin- 
tele evidenţiate îndeplinesc funcţia sintactică de predicat nominal). 


În concluzie, menţionăm că nu există tipul de complemente compa- 
rative partitive, deoarece prin atare titlu sintactic sunt exprimate ra- 
porturi caracteristice altor părți de propoziţie: ale complementului in- 
direct şi ale numelui predicativ, cărora, tratate astfel, le este denaturat 
statutul morfo-sintactic. 


— Complementul de materie [2, p. 166-167 | este formulat astfel: „Partea 
secundară de propoziţie prin care se desemnează materia din care se 

realizează un obiect”. Complementul de materie are ca regent verbe de 
tipul: a clădi, a confecționa, a construi, a crea, a fabrica, a împleti şi alte- 
le, de exemplu: „Construită din lemn, casa este mult mai călduroasă”; 
„Casa reconstruită din beton, pare mai rezistentă”. Din punct de vedere 
logico-semantic şi funcţional, cuvintele evidenţiate nu pot fi denumite 
complemente de materie, deoarece, pe de o parte, aceste substantive cu 
prepozitie (din lemn, din beton) fac parte din construcţiile participiale 
(construită din lemn şi reconstruită din beton), unde îndeplinesc funcţii 
sintactice în bloc, iar, pe de altă parte, ambele aceste blocuri cumulea- 
ză mai multe valori comunicativ-informative, având la bază fenome- 
nul sincretismului sintactic, conform căruia ambele blocuri sintactice 
dispun, în particular, de mai multe valori semantico-functionale, toate 
fiind corecte: a) de complement circumstantial cauzal ( „Casa, fiindcă 
este construită din lemn, este mai călduroasă”); b) de complement cir- 
cumstantial conditional („Casa, dacă este construită din lemn, este mai 
călduroasă”); c) de atribut („Casa, care este construită din lemn, este 
mai călduroasă”). 


Un comentariu identic suscită şi blocul „reconstruită din beton”: a) de 
complement circumstantial cauzal („Casa, fiindcă este reconstruită din 
beton, pare mai rezistentă”); b) de complement circumstantial condi- 
tional („Casa, dacă este reconstruită din beton, pare mai rezistentă”); 
c) de complement circumstantial de timp („Casa, când este reconstrui- 
tă din beton, pare mai rezistentă”); d) de atribut ( „Casa, care este recon- 
struită din beton, pare mai rezistentă”). 


Din punct de vedere teoretic, o atare delimitare tipologică a com- 
plementelor de materie este efectuată în baza formulelor-cheie ale 
mladogramaticienilor, care, după cum se știe, suprapuneau sensul in- 
formativ-comunicativ (valoarea sintactică) cu sensul lexico-seman- 
tic (valoarea lexicală) al cuvintelor din orice enunț. Conform prin- 
cipiilor funcționaliste însă, la determinarea și delimitarea tipologică 
a subgrupelor de complemente e necesar să se țină cont, în primul 
rând, de specificul sintaxei, în raport cu lexicologia și morfologia, şi 
de specificul lor în parte. Totodată, trebuie să se perceapă corect o 
corelație dintre aceste compartimente ale limbii (sintaxa, lexicologia 
şi morfologia), şi nicidecum să nu se creeze o suprapunere, care ar 
genera fie o morfologizare sau o lexicalizare a sintaxei, fie o reducere 

sau un surplus al tipurilor şi titlurilor de complemente în limba ro- 
mână. 

* După părerea noastră, lingvistica, asemeni tuturor științelor umanis- 
tice, nu poate să se dezvolte pe calea variatelor multiplicări sau sim- 
plificâri posibile. Obiectul complicat de studiu al științei despre limbă 
necesită o cercetare în complexitatea ei subtilă şi profundă, deoarece 
numai astfel rezultatele filologiei pot fi reale şi obiective. Simplificând 
numărul părților de vorbire (avem în vedere dizolvarea particulei în 
clasa adverbelor) [$, p. 189-207] sau multiplicând numărul tipurilor şi 
titlurilor de părți de propoziţie (inventând mai multe feluri de atribute 
şi complemente), concomitent, complicâm şi metodele de analiză şi 
cercetare în gramatică. Astfel, facem să apară și, respectiv, să dispară 
multi termeni, sintaxa devenind, oarecum, consecința unor cercetări 
nemotivate, asistemice şi nejustificate chiar. Rostul unor atare schim- 
bări în gramatica limbii române necesită o demonstraţie ştiinţifică (te- 
oretică și aplicativă), prin experimente, în caz contrar, rămân a fi, după 
cum afirma şi profesorul moscovit Ruben A. Budagov, „nişte erori pro- 
venite din dorinţa de a descoperi gânduri și idei profunde, care, drept 
consecință, generează falsuri ştiinţifice” | 5, p. 189-207). 


** Metodele, prin care unele tipuri de complemente (părți de propozi- 
tie) sunt denumite în conformitate cu sensul lexical al cuvântului prin 
care se exprimă sau în baza tipului părţii de vorbire cu atare funcţie 
sintactică, sunt metode ce contravin şi contrazic inclusiv doctrine- 
le lingvistului Eugeniu Coșeriu, îndeosebi cele cu privire la „raportul 
dintre studiul faptelor de limbă şi studiul teoretic”. Sub acest aspect, 
potrivit tezelor coşeriene, orice analiză a faptelor de limbă „neapărat 
necesită un suport teoretic”, însă teoria nu trebuie să fie „o construcţie 
arbitrară şi abstractă”. Adevăratul suport teoretic îi solicită cercetătoru- 
lui să posede „intuiţia universalului în fapte”. Astfel, orice teorie „nece- 
sită să respecte trei lucruri: 1) să nu existe nicio opoziţie reală între stu- 
diul teoretic și cel al faptelor de limbă (teoria trebuie să fie întotdeauna 
o expresie a realităţii, şi nicidecum o construcţie apriori); 2) teoriei i se 
cere să reprezinte reflectarea universalului existent în faptele de limbă, 
încât realitatea faptelor să nu poată fi ignorată”. După Coșeriu, „nu este 
adevărat că o teorie este valabilă, chiar dacă nu se aplică”, deoarece „o 
teorie inaplicabilă este contrazisă de fapte”; 3) teoria nu trebuie să fie 

un model abstract, care se aplicâ faptelor, ci sâ alcâtuiascâ chiar funda- 
mentul cercetârii empirice, pe care il are cercetâtorul, intuitiv, in trei 
ipostaze: înainte de examinarea faptelor, în timpul cercetării lor şi după 
încheierea cercetării” [$, p. 189-207]. 


Prin urmare, între studiul teoretic şi studiul faptelor de limbă trebuie 
să existe „un raport dialectic”, care, cu siguranţă, nu ar admite să fie 
excluse, fără temei teoretic, unele părți de vorbire (avem în vedere di- 
zolvarea particulelor în categoria morfologică a adverbelor) [1, p. 92- 
103) sau să se inventeze, în sintaxa limbii române, mai multe tipuri de 
complemente ireale. 


Referinte | 1. Petru Butuc, Statutul morfologic şi sintactic al particulei 
5 în limba română, în „Limba Română”, Chişinău, nr. 9-10, 

2011. 

2. Maria Emilia Goian, Limba română. Probleme de sinta- 


bibliografice 


xă, Editura Recif, București. 

3. Gramatica limbii române / Academia Română, Editura 
Academiei Române, București, 2005. 

4. Ọ. M. Bepesnn, Hcmopus aunesucmuneckux yuenuŭ, 
B»ıcmas Ikosa, MockBa, 1975. 

5. P. A. ByaaroB, #3bik u peub 8 Kpy2030pe uenoeeka, 
Ao6pocBer, MockBa, 2000. 


Carolina POPUŞOI 


EEE PT RO MIÂINIĂ 


Aspecte ale calcului de regim 
verbal cazual nerecomandat 
în limba română din Basarabia 


CP — dr. în filologie la 
Universitatea din Bucureşti 
(2002), cercetător 

ştiinţific la Institutul de 
Lingvistică „Iorgu lordan — 
Al. Rosetti” din Bucureşti 
(din 1999). A publicat 
Micul dicţionar academic 
(MDA, vol. I-IV, 2001- 
2003, coautor), Structuri 
sintactice ale limbii române 
cu element predicativ 
suplimentar (2002), Limba 
română actuală din 
Basarabia. Particularităţi 
morfosintactice şi lexico- 
semantice (2013). 


Calcul de regim verbal cazual, ca şi cel de re- 
gim verbal prepozitional, face parte din cate- 
goria calcului sintactic. În limba română actu- 
ală din stânga Prutului, fenomenul calchierii 
cazuale este destul de frecvent şi de răspândit. 
Din cauza că acest tip de calc duce la stabili- 
rea unor raporturi gramaticale nefireşti limbii 
literare, avem a face cu un calc nerecomandat. 


Calcurile de regim verbal cazual nerecoman- 
date se definesc prin imitarea, după limba 
rusă, a modelului de regim verbal cazual. În 
asemenea construcții, cazul din grupul verbal 
din limba română de la Est de Prut este redat 
fidel prin echivalentul său din rusă, şi nu în 
conformitate cu regimul cazual din româna 
literară. Abaterile de această natură, din are- 
alul lingvistic basarabean, vizează calchierea, 
după limba rusă, a cazului instrumental, a ca- 
zului dativ şi a cazului acuzativ. 


1. Calchierea cazului instrumental 


În limba română din Basarabia, calcul de re- 
gim verbal cazual instrumental, după limba 
rusă, se întâlneşte destul de frecvent, dat fiind 
existenţa unui număr mare de verbe din rusă 
care impun numelui cazul gramatical în dis- 

cutie [vezi unele dintre asemenea calcuri la: Mândâcanu, 1987; Cio- 
banu, 1988: 138; Guţu, 1998; Condrea, 2001: 15-17; Popuşoi, 2013: 
92-95). 


Acest tip de calc sintactic reprezintâ o situatie aparte de calc al regi- 
mului verbal cazual, deoarece limba românâ nu detine in inventarul 
său gramatical un asemenea caz. (În lucrările de specialitate recente, se 
vorbeşte despre cazul instrumental, dar într-o acceptie strict semanti- 
că. Conform acestei teorii, instrumentalul este un „rol semantic înde- 
plinit de un nominal inanimat, care, în configurația cazuală a verbelor 
de acţiune, exprimă mijlocul folosit, voluntar sau involuntar, de către 
agent pentru producerea acţiunii” [DȘL, 1997: 253; v. şi: GALR |, 
2005: 731.) 


În limba rusă literară, cazul instrumental (rBopureabHbră TaAex), în 
multe contexte, se realizează neprepozitional, adică sintetic (desinen- 
tial). În limba română, acest caz echivalează, uneori, cu acuzativul pre- 
pozitional, exprimat printr-un substantiv precedat de prepozitia cu. 
Spre exemplu: a scrie cu pixul, <cf. rus. nucamb pyukoii>; a tăia cu cufi- 
tul, <cf. rus. pesamv nomom>; a spăla cu săpun, <cf. rus. Moimb MbIAOM>; 
a zbura cu avionul, <cf. rus. nemamb camonemom>. 


Pe lângă anumite verbe însă, corespondentul cazului instrumental 
sintetic din rusă se redă neprepozitional şi în româna literară, organi- 
zându-se cu acuzativul neprepozitional. Românii din Basarabia, fiind 
influenţaţi de tiparul instrumental din rusă (al cărui semem (cvasi)in- 
strumental se conține în matricea desinentialâ a numelui), exprimă 
acest raport prin prepozitia cu (aşa cum apare în situaţiile de mai sus). 
În asemenea mod, în româna din stânga Prutului, apar structuri nere- 
comandate, care constituie calcuri de regim cazual instrumental, după 
limba rusă. Spre exemplu: 


*a comanda cu armata / cu trupele / cu batalionul / cu unitatea militară! 
pentru a comanda armata / trupele / batalionul / unitatea militară, <ct. 
TUS. KomMandoeamv apmueii / BOÜCKAMU / dueusueii / soennoŭ YACMYIO>; 


*a conduce cu echipa / cu secretariatul / cu şcoala / cu întreprinderea / cu 
poporul pentru a conduce echipa / secretariatul / şcoala / întreprinderea / 
poporul, <cf. rus. pykosodumv komaHdoü / cexpemapuamom / mKonoii / 
npednpuamueMm / Hapodom>; 


YA ROMIÂINIĂ 


*a conduce cu tractorul / cu autobuzul pentru a conduce tractorul / auto- 
buzul, <cf. rus. ynpasaamo mpakmopom / asmoöycom>; 


*a coordona cu lucrările / cu preţurile pentru a coordona lucrările / pretu- 
rile, <cf. rus. koopdunuposamv paGomamu / yenamu>; 


*a dirija cu procesul tehnologic pentru a dirija procesul tehnologic, <cf. rus. 
ynpasaamb MEXHOAOZUYECKUM NPOYECCOM>; 

*a se împărtăşi cu impresiile pentru a-și împărtăși impresiile, <cf. rus. 
NOdeNUMYCA 6NEYLAMACHUAMU> ; 

*a manevra cu motocicleta (la jocurile pe calculator) pentru a manevra 
motocicleta, <cf. rus. MaHespuposamb MOMOYUKAOM>; 


*a manipula cu masele / cu cifrele pentru a manipula masele / cifrele, 
<cf. rus. MAHUNYAuposamb MACCAMU / yuğpamu>; 


*a risca cu viața / cu sănătatea pentru a-și risca viața / sănătatea; a risca să-și 
piardă viața / sănătatea, <ct. rus. puckosamv Wu3Hoto / 300poevem> etc. 


Exemplele prezentate mai sus elucidează faptul că, în limba română 
literară, aceste grupuri verbale se organizează cu acuzativul neprepozi- 
tional, şi nu cu acuzativul prepozitional. 


Pe lângă alte verbe (sau centre verbale), cazul instrumental din rusă 
(care este exprimat, de asemenea, sintetic) are drept echivalent în ro- 
mâna literară o relație prepozitionalâ, elementul prepozitional fiind 
altul decât cu. Românii de la Est de Prut utilizează însă şi în astfel de 
situații prepozitia cu, sub influența sememului (cvasi)instrumental din 
matricea desinentialâ a numelui rusesc. De exemplu: 

*a se acoperi cu buruian pentru a se acoperi de buruian, <cf. rus. 
nokpoieamvcă 6ypvsHom>; 


*a cuprinde cu învățătura pentru a încadra în sfera învățământului, 
<cf. rus. oxeamumb yue6oii>; 


*a fi bogat cu vitamine / cu proteine / cu minerale pentru a fi bogat în vi- 
tamine / în proteine / în minerale, <cf. rus. 6vimv 6ozam eumamunamu / 
ÖCAKAMU / Munepanamu >; 


*a fi preocupat cu afacerile sale pentru a fi preocupat de afacerile sale, 
<cf. rus. 6vimb MOZAOWEH CBOUM ÖU3HECOM> ; 


*a se înconjura cu prieteni pentru a se înconjura de prieteni, <cf. rus. 
okpyırkamvca Opy3vamu>; 

*a se încununa cu succes pentru a se încununa de succes, <cf. rus. 
Y6enuambcă ycnexom>; 


*a picta cu acuarelă / cu ulei / cu guaşâ pentru a picta în acuarelă / 
în ulei / în guaşâ, <cf. rus. nucamv kapmuny ak6apenbto / MACAOM / 
2yaubro > etc. 


După cum observăm, atât în româna literară, cât şi în româna vorbită 
în stânga Prutului, structurile de mai sus se organizează cu acuzativul 
prepozitional. Deosebirea dintre aceste construcţii constă în faptul că, 
în exemplele nerecomandate din limba română de la Est de Prut, pre- 
poziţia cu tinde să redea, ca în rusă, un raport semantic (cvasi)instru- 
mental, pe când, în structurile din limba română standard, elementul 
prepozitional (v. în, de) nu are nicio legătură cu valoarea instrumentală. 


În opinia noastră, se poate vorbi despre calcuri de regim cazual instru- 
mental atunci când construcţia în cazul instrumental din rusă, după 
care se imită, are o organizare sintetică (desinentialâ), la fel ca mai sus. 
Când însă structurile în cazul instrumental din limba rusă, după care 
se calchiază, sunt construite analitic (cu prepozitia rus. c), atunci avem 
a face cu calcuri de regim prepozitional (cf. *a lua cunoștință cu continu- 
tul raportului pentru a lua cunoștință de conținutul raportului, <cf. rus. 
O3Hakomumbcs c codepcanuem omuema> |v.: Popuşoi, 2013,: 126]). În 
situația calcurilor de regim cazual instrumental, se calchiază raportul 
logic exprimat de acest caz în rusă, adică valoarea (cvasi)instrumenta- 
lâ, pe când, în situaţia calcurilor de regim prepozitional, se imită pre- 
poziţia propriu-zisă. 


2. Calchierea cazului dativ 


În limba română din stânga Prutului, fenomenul calchierii nerecoman- 

date a cazului dativ, după limba rusă, se întâlneşte ceva mai rar, în com- 

paratie cu cel al calchierii cazului instrumental. 


În limba rusă, există o serie de verbe care, pe lângă nominalul subiect 
(N,), se organizează cu un nume (N,) în cazul dativ. De multe ori, in 
româna literară, echivalentele acestor verbe rusești au, în relaţie cu N,, 
regim de acuzativ. Românii din Basarabia calchiază însă, după limba 
rusă, regimul cazual al verbelor în discuţie, determinând apariția unor 

structuri în dativ în locul celor în acuzativ (prepozitional sau nepre- 
pozitional). Acest aspect este semnalat și condamnat în unele lucrări 
de cultivare a limbii române din stânga Prutului [v. Etco, 1966: 74; 
Mândâcanu, 1987; Mâtcaş, 1995: 122; Guţu, 1998; Popuşoi, 2013: 
95-97]. 


Printre verbele care imită un astfel de regim verbal cazual, după limba 
rusă, se numără şi lexemul a ajuta (rus. nomozamv). În limba română 
literară, verbul a ajuta cere un N, în acuzativ (prepozitional sau nepre- 
pozitional), pe când, în româna din Basarabia, acesta, cel mai adesea, 
se construiește cu un nominal în dativ, ca în rusă. Spre exemplu: 


*a ajuta cuiva să ducă geanta pentru a ajuta pe cineva să ducă geanta, 
<cf. rus. nomozamb KOMY-MO Hecmu CYMKY>; 


*a ajuta oamenilor pentru a ajuta oamenii / a-i ajuta pe oameni, <ct. rus. 
NOMOZAMb NODIM; 

*a ajuta întăririi sănătății pentru a ajuta la întărirea sănătății, <cf. rus. 
nOMO2amb ykpenaeHum 300po6vI> etc. 


Un alt verb care calchiază, după limba rusă, regimul cazual în discuție 
este a aplauda (rus. anaoduposamv). În limba română literară, acesta se 
organizează cu un N, în cazul acuzativ (prepozitional sau neprepoziti- 
onal). În limba rusă însă, verbul ansoðuposamo impune numelui cazul 
dativ. Acest fapt explică de ce, în româna din Basarabia, structurile cu 
verbul a aplauda au, adesea, un nume în dativ. De exemplu: 


*a aplauda artistei pentru a aplauda artista / pe artistă, <cf. rus. 
anaoduposamb apmucmke>; 


*a aplauda Sofiei Vicoveanca pentru a aplauda pe Sofia Vicoveanca, 
<cf. rus. anaoduposamv Coguu BukosaHke>; 


*a aplauda colectivului pentru a aplauda colectivul, <cf. rus. 
an400upoeamb komekmusy> etc. 


În această clasă problematică, se încadrează şi verbele a contribui, a 
favoriza, care, în româna din stânga Prutului, calchiază, după limba 
rusă, cazul dativ impus de verbele codeiicmeoeamb şi cnocoGcmeoeamv. 
În limba română literară, verbul a contribui se organizează însă cu un 
acuzativ prepozitional, iar a favoriza, cu un acuzativ neprepozitional. 
Spre exemplu: 

*a contribui reușitei în afaceri / îndeplinirii planului pentru a contribui 
la reușita în afaceri / la îndeplinirea planului, <cf. rus. codeiicmeoeamv / 
cnoco6cmeoeamv ycnexy 8 ÖU3HECE / 6bINOAHEHWO NAAHA>; 


*a contribui dezvoltării turismului / consolidării relațiilor internaționale 
pentru a contribui la dezvoltarea turismului / la consolidarea relaţiilor 
internaționale, <cf. rus. codeiicmeoeamv / cnoco6cmsosamv pa3sumun 
mypusma / ykpennenuto MEMÖYHAPOHVIX cesseŭ>; 


*a favoriza răspândirii creştinismului / dezvoltării culturii pentru a favoriza 
răspândirea creştinismului / dezvoltarea culturii, <cf. rus. cnoco6cmsosamb 
pacnpocmpaHeHun xpucmuaHcmsa / paseumuto Ky4bmypoi> etc. 


În limba română din Basarabia, o frecvență destul de mare au şi unele 
structuri greşite construite cu verbele a împiedica şi a încurca. Aseme- 
nea erori se produc din cauză că vorbitorii calchiază cazul dativ, după 
verbul rusesc memamb, ignorând raporturile de acuzativ ale acestora 
din româna literară. Spre exemplu: 


*a împiedica cuiva să muncească pentru a împiedica pe cineva să munceas- 
că, <cf. rus. memamb Komy-mo pa6omamv>; 


*buruienile împiedică bunei dezvoltări a plantelor pentru buruienile îm- 
piedică buna dezvoltare a plantelor, <cf. rus. copnaku memarom xopowemy 
passumuw pacmenus>; 


*nu vreau să încurc nimănui pentru nu vreau să încurc pe nimeni, <cf. rus. 
HE X04y HUKOMY Memamb >; 


*ploile împiedică / încurcă agricultorilor la strânsul recoltei pentru plo- 
ile împiedică / încurcă pe agricultori la strânsul recoltei, <cf. rus. domdu 
Mematom 3emnedenvyam HA y6opke ypomas> etc. 


Din această categorie, fac parte și structurile cu verbele a sluji, a servi 
(rus. caycumv). În limba română literară, lexemele verbale analizate 
se construiesc cu un N, în cazul acuzativ. Sintaxa limbii ruse impune, 
în asemenea situaţii, un nume în cazul dativ. Prin urmare, structurile 
greşite din limba română de la Est de Prut reprezintă calcuri de regim 
cazual, după verbul rusesc cayıxumv. Spre exemplu: 


*a sluji / a servi patriei / țării pentru a sluji / a servi patria / fara, <cf. rus. 
CAYkumb podune / cmpane>; 

*a sluji / a servi poporului / societății pentru a sluji / a servi poporul / 
societatea, <cf. rus. cayıcumb Hapody / o6wecmey> etc. 

Un alt verb cu un comportament identic cu al celor de mai sus este 4 
crede (rus. sepumv). În limba rusă, verbul sepumv cere, adesea, un N, 
în cazul dativ. Acest aspect determină ca structurile cu verbul în dis- 
cutie, din româna din stânga Prutului, să se construiască cu dativul în 
locul acuzativului, ca urmare a calchierii regimului verbal cazual. Spre 
exemplu: 


*a crede cuiva pentru a crede pe cineva, <cf. rus. sepumv Komy-au60>; 


*Moscova nu crede lacrimilor pentru Moscova nu crede în lacrimi, <cf. rus. 
Mockea cae3am He sepum> etc. 


Printre verbele care calchiază modelul rusesc, fac parte şi lexemele a re- 
fuza şi a preceda. İn limba română literară, acestea se construiesc, de ase- 
menea, cu acuzativul (prepozitional sau neprepozitional). De exemplu: 


*a refuza colegilor pentru a refuza colegii / pe colegi, <cf. rus. omka3vısamv 
KOAAEZAM>; 


*a preceda congresului pentru a preceda congresul, <cf. rus. 
npedwecmsosamb cvoesdy> etc. 


După cum observăm, în limba română din Basarabia, fenomenul cal- 
chierii cazului dativ, după limba rusă, afectează acele verbe al căror 
echivalent rusesc se organizează cu un nume (N, ) în cazul dativ. Unele 
dintre ele cer în rusă, exclusiv, un N, în cazul dativ (cf. anaoduposame, 
cayıcumv, npemecmeosamb ), iar acest aspect inlesneşte şi mai mult uti- 
lizarea greșită a cazului în limba română din stânga Prutului. 


3. Calchierea cazului acuzativ 


În limba română de la Est de Prut, calchierea cazului acuzativ, în com- 
paratie cu cea a cazurilor instrumental şi dativ, este un fapt destul de rar 
întâlnit. În asemenea situaţii, românii basarabeni folosesc eronat cazul 
acuzativ în locul dativului, după modelul cazual din rusă (v. Mândâca- 
nu, 1987: 112-113; Ciobanu, 1988: 139; Guţu, 1998). 


Printre elementele verbale românești care imită regimul de acuzativ al 
verbelor rusești, se numără a impune şi a supraviețui. Spre exemplu: 


*el / ea mă impune să fac ceva pentru el / ea îmi impune să fac ceva, 
<cf. rus. OH / ona sacmasısem MEHA cOenamb umo-mo>; 

*autorul a supraviețuit ororile din lagăre pentru autorul a supraviețuit 
ororilor din lagăre, <cf. rus. aemop nepexun yıcacvı azepeü>; 


*comunitatea aborigenă a supraviețuit timpul pentru comunitatea abori- 
genă a supraviețuit timpului, <cf. rus. kopeHHoe cooGuţecmeo nepeuao 
8eka> etc. 


Sintaxa limbii române cere ca verbele din exemplele de mai sus să se 
organizeze cu un nume în dativ. În româna din Basarabia însă, aceste 
verbe apar, de cele mai multe ori, cu regim de acuzativ, asemenea celor 
din limba rusă. 


Din cele abordate, conchidem că, în limba română din stânga Prutului, 
calcurile de regim verbal cazual constau în imitarea, după limba rusă, a 
cazului instrumental, a cazului dativ şi a cazului acuzativ. Dintre astfel 
de structuri calchiate, cele mai multe vizează cazurile instrumental şi 
dativ. Calchierea regimului verbal cazual, atestată în româna de la Est 
de Prut, este favorizată de utilizarea pe scară largă a limbii ruse în acest 
spaţiu lingvistic. Respectiv, românii din Basarabia, având în minte tipa- 
rele cazuale din rusă, construiesc enunturile maşinal, fără să realizeze 
că în limba română se cere o altfel de organizare sintactică a acestora. 
Ca orice greșeală de limbă, calcurile de acest tip trebuie condamnate şi 
evitate atât în limba scrisă, cât și în cea vorbită. 

Note | İn aceastâ lucrare, asteriscul (*) indicâ faptul câ aseme- 
nea structuri din limba română din Basarabia sunt nere- 
comandate. 

Imaginarul creștin în denumirile 
populare românești de plante (11)* 


Analiza faptelor de limbă prezentate în cele ce 
urmează a fost realizată urmărindu-se două 
aspecte de bază: procedeele lexical-formative 
dominante în vocabularul etnobotanic româ- 
nesc şi imaginarul botanic creştin reflectat 
de fitonime. O atenţie sporită a fost acordată 
compuselor în a căror structură intră consti- 


IM. lect. univ.dr,  tuenţi ce aparţin domeniului-sursă avut în ve- 
Departamentul de dere: creştinismul. 


românistică, Facultatea 


de Litere, Universitatea 2. Formarea cuvintelor 
„Alexandru loan Cuza” laşi. 


Domenii de competenţă:  Răsfoirea dictionarelor şi enciclopediilor ro- 
lingvistică generală, retorică,  mâneşti de etnobotanică (Borza, 1968; Drăgu- 
Elea | il el lescu, 2010; Florea Marian, 2008-2010; Pantu, 
argoului (2009). Co-editor 1906; Pârvu, 2002-2005) arată că cele mai pro- 
al mai multor volume şi ductive mecanisme de formare a numelor de 
membru în colectivele plante sunt derivarea şi compunerea. În chip 
ştiinţifice și redacţionale ale firesc, cele două procedee lexical-formative 
iile ea sunt responsabile de apariţia a două clase de 
religios” (ași), „Limba denumiri populare de plante: fitonimele simple 
Română” (Chișinău), (sintetice), alcătuite dintr-un singur cuvânt, şi 
„Argotica (Craiova) și | fitonimele complexe (analitice), formate din doi 
„Analele stiințiiceale Sau mai multi constituenți lexical. Spre deose- 
Universităţii «Alexandru loan ; i Ai: . 
Cuza» din laşi, bire de această organizare a vocabularului et- 
nobotanic românesc, nomenclatura științifică 
este exclusiv analitică; în botanica științifică, 


orice denumire are un constituent / nume gene- 


f * Continuare. Partea I în nr. 1, 2014, p. 69-79. 

ric (engl. generic name), prin care este desemnat taxonul de rang superior, 
al genului, şi un constituent / atribut specific (engl. specific epithet), prin 
care este desemnat taxonul de rang inferior, al speciei. 


2.1. Derivarea 


Dintre toate tipurile de afixare, sufixarea este mecanismul cel mai eficient 
în formarea denumirilor populare de plante”. Derivatele-fitonime fac, de 
regulă, trimitere la: 1) aspectul general al plantei sau al uneia dintre părţile 
constitutive: ghimpoasă' (Arcticumlappa); 2) coloritul plantei sau al uneia 
dintre părți: albăstrică!* (Aster tripolium); 3) gustul sau mirosul plantei ori 
al uneia dintre părți: dulcișor'* (Hedysarum grandiflorum); mirodele'* (Di- 
plotaxis tenuifolia); 4) „comportamentul” plantei: somnișor!” (Calamintha 
dinopodium); 5) proprietăţile sevei: /âptic'* (Euphorbia cyparissias); 6) 
intrebuintarea plantei, cu următoarele subclase: a) terapeutică: negelariță!? 
(Chelidonium majus); b) magică: drăgostiță” (Sedum maximum); c) or- 
namentală: bucurif&”! (Euphrasia stricta); d) practică: mâturişcâ” (Arte- 
misia annua); 7) locul: a) de creștere: băltățele* (Ranunculus acris); b) de 
origine reală sau presupusă: #urcoaice” (Zinnia elegans); 8) perioada de 
apariție, maturizare sau înflorire, cu subclasele: a) momentul zilei: zorele” 
(Convolvulus arvensis); b) anotimpul: primăveriță* (Galanthus nivalis); 
c) sărbătorile: crăciunele” (Euphorbia pulcherrima). 


În lumina acestei succinte clasificări trebuie arătat că domeniile-sursă 
ale terminologiei etnobotanice constituie o tipologie cuprinzătoare 
care pune în prim-plan dimensiunea antropologică a vocabularului 
botanic popular. Domeniile-sursă cel mai ușor de recunoscut stau în 
legătură cu referinţe precum: 

- alimentele: plăcinţele** (Trollius europaeus); untișor” (Taraxacum 
officinale); 

— animalele: vulpoi” (Sorghum halepense); 

- banii: bănucei, bănuței, bănuţele”!, pârâlute” (Bellis perennis); 

— corpurile cerești: stelufâ (Aster alpinus); soreancă** (Heliantus annuus); 
— etnia: țigănuțe” (Tagetes patula). 

— ființele supranaturale: zmeoaică* (Laserpitium archangelica); 

— insectele: puricică” (Polygonum persicaria); 

— obiectele de uz cotidian: găletuşși™® (Aquilegia vulgaris); pungulitâ” 
(Capsella bursa-pastoris); 

— părțile corpului: limbaritâ* (Alisma plantago-aquatica); 

— păsările: vulturică* (Hieracium aurantiacum); 

— alte plante: grâușor” (Ranunculus ficaria); 

— relațiile sociale: wncheşel” (Nigella damascena); 

- vestimentația şi podoabele: cerceluf** (Fuchsia coccinea) etc. 


Departe de a fi complet, acest repertoriu trebuie să includă şi denumi- 
rile cu rezonanță creştină, iar numele de plante aferente domeniului 
pot fi puse în relație cu patrimoniul folcloric de mituri, legende apocri- 
fe şi alte naratiuni simbolice care stau alături de ideologia, ritualurile 
şi practicile religioase ce caracterizează viața spirituală tradițională a 
comunităților creştine. 


O succintă trecere în revistă a subdomeniilor care constituie imaginarul 
botanic creştin reflectă existența unor fitonime sintetice referitoare la: 


— sfinți: în folclorul românesc, unii sfinți se bucură de mare popularitate. 
O deosebită însemnătate în asigurarea acestui prestigiu pare să o fi avut 
suprapunerea sărbătorilor creştine peste vechi rituri agrare şi magice, aşa 
cum s-a întâmplat, de pildă, cu ziua Sf. Gheorghe | (23 aprilie), care co- 
incide, în mare, cu mijlocul primăverii astronomice, deci cu perioada de 
vârf a unor lucrări agrare] şi cu ziua Sf. Dumitru [(26 octombrie), care 
coincide, in mare, cu mijlocul toamnei, aşadar, cu perioada de încheiere 
a multor lucrări agricole]. Alti sfinți, precum Sf. Petru şi Pavel, sunt con- 
siderati de popor păzitorii raiului. O altă credinţă foarte răspândită este 
că de ziua Sf. Ion (24 iunie) cerurile se deschid şi toate necuvântătoarele 
capătă darul vorbirii. De altfel, ziua solstițiului de vară este asociată cu 
numeroase superstiții, ritualuri și practici magice. Sf. Ilie, alungătorul de 
draci, sărbătorit pe 20 iulie, se bucură de mare preţuire în folclorul ro- 
mânesc”, Un colind transilvănean cules in 1873 de la un student tran- 
silvănean şi publicat în colecţia Teodorescu (1885: 33) sintetizează în 
chip ilustrativ importanţa sfinților cu care românii și-au împodobit nu- 
meroase creaţii folclorice: „la scaunul Domnului, / la scaun de judecată / 
und” sadună lumea toată, / measă mândră mi-e întinsă / şi de sfinți masa-i 
coprinsă:/ de Ion, sfântul Ion, / de Ilie, sfânt Ilie / şi Petru, sfântul Petru, / 
cu toți sfinții da'mpreună / ospătând cu voi bună”. În calitate de matrice 
denominative pentru unele nume populare de plante, numele acestor 
sfinți au stat în mod natural la baza unor creaţii lexicale precum dumitri- 

fd“ (Aster salingnus, Begonia semperflorens, Sedum sieboldii) < (Sf.) 
Dumitru + suf. -ifâ; georgite” (Convallaria majalis) < (S£.) George + suf. 
-ifâ; sângiorgel** (Pulmonaria angustifolia, Pulmonaria officinalis) < Sân- 
georgiu + suf. -el sau petreancă” (Asclepias syriaca, Heliosperma quadri- 
fidum) < (Sf.) Petru + suf. -eancă. Alte denumiri populare împrumutate 
de la alte popoare, cum ar fi, de pildă, cristoforiță (Actaea spicata) < (Sf.) 
Cristofor + suf. -ifâ, perpetuează credința că sfântul a binecuvântat planta 
pentru a-i apăra pe creştini de boli cumplite ca ciuma, iar astfel de cre- 
dinte au infuzat imaginarul omului medieval. Credința în puterea tămă- 
duitoare a cristoforitei este, după cum demonstrează Rolland (1896/1: 
129-130), pan-europeană, aspect probat de marele inventar de denumiri 
etnobotanice dezvoltate după acelaşi tipar. 


- sărbători: pe lângă celebrările sfinților creştini, marile sărbători 
ale creştinătăţii, Naşterea şi Învierea Domnului, sunt reprezentate în 
vocabularul botanic popular de derivate precum crăciunele® (Berge- 
nia lingulata, Rhipsalis pachyptera) < Crăciun + suf. -ele sau pöştele”' 
(Anemone nemorosa) < Paște + suf. -ele, iar astfel de fitonime pun în 
evidență motivarea culturală a denumirilor de plante. 


- Fecioara Maria: există foarte puține derivate care oglindesc veneratia 
poporului român față de Maica Domnului, un exemplu tipic fiind rom. 
mărioare® (Callistephus chinensis) < Maria + suf. -ioare, denumire ce 
semnalează că planta ajunge la maturitate în preajma Adormirii Maicii 
Domnului (15 august). Numărul foarte restrâns de derivate care au ca 
sursă numele Fecioarei Maria este însă compensat de numărul mare de 
compuse al căror nucleu imagologic şi denominativ este reprezentat 
de Sf. Maria. Dacă plasăm frumosul şir de fitonime analitice în vas- 
tul peisaj al creațiilor folclorice româneşti dedicate Maicii Domnului 
şi faptelor acesteia (Marian, 1904; Pamfile, 2008; Niculitâ-Voronca, 
2008; Teodorescu, 1885), se poate concluzia, in acord cu Mircea Elia- 
de (1936: 33-39), că: „Maica Domnului sa descoperit sufletului popular 
românesc sub forma sa cea mai umană, mai familiară. Legendele româ- 
neşti asupra Maicii Domnului întrec în frăgezimea sentimentului care le-a 
creiat, chiar cele mai umile legende medievale germanice. Este o trăsătură 
caracteristică a sufletului poporului românesc de a se apropia de tainele 
suprafireşti ale creştinismului cu umilință dar şi cu o cordialâ spontaneitate. 
Este o trăsătură caracteristică, asta, dar şi o dovadă de tăria sentimentului 
religios românesc”. 

- personaje biblice: rom. adâmeascâ” (Ajuga laxmannii) < Adam + suf. 
-ească este o creație lexicală formată, cel mai probabil, după modelul altui 
fitonim, avrămească* (Ajuga laxmannii); cea de-a doua denumire popu- 
lară este, dacă le dăm crezare unor botanişti români, o etimologie popu- 
lară în care este implicat numele patriarhului biblic Avram. Un alt nume 
popular mai sugestiv, barba-boierului, indică şi mai bine asocierea figurată 
pe care imaginația populară a stabilit-o între forma inflorescentei şi sfin- 
tele personaje cu bărbi albe şi lungi, prezente în iconografia religioasă. 
Mai mult decât atât, în folclorul românesc, Adam, adesea denumit Moş 
Adam, are o bogată rețea de reprezentări literare, fapt probat de textele 
folclorice prezente în colecțiile de referință (cf. Pamfile 2008/1, Teodo- 
rescu 1885). Acelaşi lucru poate fi afirmat despre biblicul Avram şi des- 
pre planta numită avrâmeascâ (cf. Tocilescu & Tapu, 1980/1: 154, 350; 
III: 89, 151 etc.). Ilustrativ pentru înțelegerea uzului popular al plantelor 
şi pentru aprecierea simbolismului lor ni se pare, de pildă, descântecul 
„în contra lipitorii şi sburâtorului” inclus în colecția Teodorescu (1885: 
379), pe care il redăm cu ortografia actuală: „avrămeasă, / hristineasă, / 
drâgan, / leuştean, / şi odolean, / mătrăgună, / sânge-de-nou-frati, / iarba 
ciutei / şi muma-pădurii / cum se sparge târgul / cum se sparge Oborul / aşia 
să se spargă faptul / şi lipitura, / şi sburâtorul. 

— fiinţe celeste: rom. ingeraş“* (Begonia rex) < rom. înger + suf. -aş de- 
numeşte o plantâ al cârei nume este motivat de similaritatea pe care 
poporul a descoperit-o intre aripile ingerilor şi frunzele plantei. Acelaşi 
tipar este prezent şi in denumirea științifică: în cazul binomului Ange- 
lica archangelica, constituentul generic Angelica se situează in descen- 
denta denumirii savante latinești herba angelica, ilustrativă în a semnala 
că în conștiința omului medieval planta era considerată ca având pro- 
prietâti curative (Quattrocchi, 2000/1: 141). Un astfel de traseu deno- 
minativ legitimează afirmaţia că unele denumiri științifice ale plantelor 
au ca prototipuri denumiri populare. 


- diavol: rom. drac a dar naștere unei ample terminologii etnobotanice 
constând atât din fitonime sintetice, precum dracâ“ (Paliurus spina-chris- 
ti, Xantium spinosum), drâcoaicâ” (Paliurus spina-christi), drăcușor** (An- 
thurus archeri), cât şi din fitonime analitice la care ne vom referi mai jos. 


— oameni ai bisericii: clerul şi monahii au în folclorul românesc repre- 
zentări literare nu întotdeauna măgulitoare, dat fiind că diverse spe- 

cii de texte folclorice pun aceste personaje în lumina critică a satirei. 
Această coordonată a imaginarului popular se regăsește și în termino- 
logia poporană a plantelor”, mai cu seamă în cazul fitonimelor com- 
puse. Derivate precum călugărei (Erythronium dens-canis) < călugăr + 
suf. -el, ~i, câlugâraşi (Knautia arvensis) < + suf. -aş, ~i, călugărișoară“ 
(Succisa pratensis) < călugăr + suf. -ișoară fie subliniază asemănarea pe 
care imaginaţia populară o stabileşte între aspectul plantelor şi infâti- 
şarea ori ținuta monahală, fie sugerează că respectivele plante sunt cel 
mai adesea cultivate în grădinile monastice sau cresc în preajma mă- 
năstirilor. 


— obiecte de cult: rolul crucial rezervat religiei în viaţa comunităților 
creştine a determinat formarea unor nume comune de plante care 
au ca baze lexicale termeni denumind obiecte bisericești: candelufâ“' 
(Aquilegia vulgaris) < candelă + suf. -ufâ, prescuriță”? (Sempervivum 
soboliferum) < prescură + suf. -ifd. 


Dintre subdomeniile amintite, cea mai bogată reprezentare lexicală se 
remarcă în cazul derivatelor formate de la nume de sfinţi, cărora le aso- 
ciem și denumirile formate prin derivare de la numele marilor sărbători. 
Evidentele lexicale prezente în dicționarele şi enciclopediile etnobota- 
nice susțin constatarea că una dintre categoriile centrale ale vocabula- 
rului popular al plantelor — timpul — este codificată lingvistic, luându-se 
ca reper diviziunile simbolice ale calendarului creştin. În conjunctie cu 
alte realități culturale şi lingvistice, precum literatura populară, toponi- 
mele sau antroponimele, serii lexicale precum dumitraş (Aster novae- 
angliae), dumitrici, dimitrite (Chrysanthemum indicum), dumitrie (Se- 
dum sieboldii) şi dumitriță® (Aster salingnus, Begonia semperflorens, 
Sedum sieboldii) atestă prestigiul pe care o sărbătoare creştină il poate 
avea în conştiinţa populară. Mai mult decât atât, fundamentul ritualic 
al numelor de plante cu rezonanţă creștină nu poate fi negat dacă sunt 
avute în atenţie familii lexicale dezvoltate, de felul celei ce are ca nucleu 
Crăciunul: crăciunăreasă, crăciunărică (Epiphyllum truncatum), crăciunel 
(Bergenia crassifolia, Epiphyllum truncatum, Phyllocactus ackermannii, 
Rhipsalis crispata), crăciunele (Bergenia lingulata, Rhipsalis pachypte- 
ra), crâciunifâ (Begonia semperflorens, Bergenia crassifolia, Bergenia 
lingulata, Epiphyllum truncatum), crăciuneasă (Epiphyllum truncatum, 
Phyllocactus ackermannii), crăciunească“* (Epiphyllum truncatum). 

Note | 


12 La rigoare, se poate trasa o distincţie între derivatele formate iniţial pe terenul lim- 
bii române şi mai apoi adoptate în vocabularul etnobotanic şi derivatele care denumesc 
plante in mod exclusiv, însă această problemă nu formează obiectul analizei de faţă. 

8 Drăgulescu 2010: 285; rom. ghimpoasâ < rom. ghimpe + suf. -oasă. 

14 Drăgulescu 2010: 32; rom. albăstrică < rom. albastră + suf. -ică. 

© Drăgulescu 2010: 238; rom. dulcișor < rom. dulce + suf. -işor. 

16 Drăgulescu 2010: 407; rom mirodele < rom. mirodie, cuvânt de origine grecească, cel 
mai probabil împrumutat prin bulgară, întrebuințat în trecut pentru a desemna, mai în- 
tâi, pătrunjelul, şi, prin extensie, o clasă mai largă de plante aromatice. 

1 Drăgulescu 2010: 575; rom. somnişor este un derivat al rom. somn. 

15 Drăgulescu 2010: 348; rom. lăptic este un diminutiv al substantivului lapte. Termenul 
desemnează albeata sevei. 

19 Drăgulescu 2010: 428; în trecut, planta era folosită în leacurile contra negilor. 

2 Drăgulescu 2010: 236; rom. drâgostifâ este un derivat al subst. dragoste. Fitonimul in- 
dică folosirea plantei în descântece de dragoste. 

Drăgulescu 2010: 97. 

> Drăgulescu 2010: 394; rom. măturișcă < rom. mătură + suf. -ișcă. 

3 Drăgulescu 2010: 60; denumirea populară semnalează că planta creşte in zone de bal- 
tă şi mlăştinoase. 

* Drăgulescu 2010: 628 consideră că „numele ar putea sugera naționalitatea femeilor de la 
care româncele au luat planta pentru a o cultiva în grădini. 

> Drăgulescu 2010: 670; numele comun sugerează că planta își deschide inflorescenta 
în zorii zilei. 

% Drăgulescu 2010: 507; denumirea este ilustrativă în a semnala că planta creşte la înce- 
putul primăverii. 

* Drăgulescu 2010: 208; fitonimul indică perioada de maturizare a plantei. 

* Drăgulescu 2010: 488; diminutivul cu formă de plural este motivat de forma frunze- 
lor. 

” Drăgulescu (2010: 637-638) notează că în popor s-a încetățenit credința că ierbivore- 
le domestice care mănâncă planta vor da lapte mai bun pentru prepararea unor produse 
ca brânza sau untul. 

3 Drăgulescu 2010: 663; deşi obscură, analogia prin care planta este asociată cu ani- 
malul ar putea indica că aceasta creşte în habitatul natural al vulpii. Conform unei alte 
ipoteze, impactul plantei asupra habitatului este, prin transfer metaforic, asemănător 
cu instinctul de prădător al animalului care în conștiința colectivă simbolizează vicle- 
nia. 

31 Drăgulescu 2010: 62. 

> Drăgulescu 2010: 463. Seria de denumiri etnobotanice prin care monedele sunt aso- 
ciate cu aspectul florilor sau al frunzelor este mai amplă. 

33 Drăgulescu 2010: 587. Denumirea este motivată de similitudinea stabilită în imagi- 
naţia poporului între inflorescentele unor plante şi forma aparentă a stelelor pe bolta 
cerească, aspect amplu codificat şi în nomenclatura ştiinţifică a plantelor. Diminutivul 
codifică dimensiunile reduse ale plantei. 

** Drăgulescu 2010: 576. Numele codifică abilitatea plantei de a sta cu ,fata” la soare in 
timpul zilei, proprietate denumită heliotropism. 

3 Drăgulescu 2010: 634. După cum indică numele, această plantă cu flori este asociată 
cu vestimentația viu colorată a ţiganilor şi cu comportamentul lor stereotipic. 

% Drăgulescu 2010: 669. 

9 Drăgulescu 2010: 514. Fitonimul sugerează că planta este întrebuințată pentru a alun- 
ga puricii. 

33 Drăgulescu 2010: 276. Această denumire populară este motivată de asemănarea pe 
care poporul o găsește între inflorescenta plantei şi un obiect de uz cotidian în gospodă- 
ria țărănească. 

3 Drăgulescu 2010: 513. Denumirea comună cea mai cunoscută este traista-ciobanului, 
denumire codificată şi in constituentul specific al binomului ştiinţific întrebuințat de bo- 
tanişti. 

* Drăgulescu 2010: 357; rom. limbarifâ < rom. limbă + suf. -arifâ. Denumirea este mo- 
tivatâ de aspectul frunzelor. 

+ Drăgulescu 2010: 663; rom. vulturică < rom. vultur + suf. -icâ. Termenul etnobotanic 
pare a-şi avea originea in credinta câ pâsâri de pradâ precum vulturul sau şoimul consu- 
mă planta pentru a-și îmbunătăţi vederea. 

* Drăgulescu 2010: 297; rom. grâușor < rom. grâu + suf. -ușor. Numele popular indică 
asemănarea cu grâul. 

* Drăgulescu 2010: 636; rom uncheşel < rom. reg. uncheş + suf. -el. Fitonimul pare mo- 
tivat de asemănarea pe care imaginaţia populară o stabileşte între forma mugurilor și 
capul unui om bătrân. 

* Drăgulescu 2010: 154; rom. cerceluf < rom. cercel + suf. -uf. Denumirea populară tre- 
buie pusă pe seama metaforei prin care florile plantei sunt asemănăte cu cerceii. 

* Vezi Pamfile 2008, Niculitâ-Voronca 2008. 

* Drăgulescu 2010: 239. 

* Drăgulescu 2010: 281. 

* Drăgulescu 2010: 552. 

* Drăgulescu 2010: 478. 

s Drăgulescu 2010: 208. 

5! Drăgulescu 2010: 467. 

Drăgulescu 2010: 389. 

$ Drăgulescu 2010: 26. 

* Drăgulescu 2010: 50. 

> Drăgulescu 2010: 339. 

s* Drăgulescu 2010: 234. 

s7 Drăgulescu 2010: 235 

$8 Drăgulescu 2010: 235. 

s A se vedea, de pildă, Teodorescu 1885, Tocilescu & Tapu 1980. 

& Drăgulescu 2010: 140. 

©! Drăgulescu 2010: 128. 

© Drăgulescu 2010: 506. 

& Drăgulescu 2010: 239. 

& Drăgulescu 2010: 208. 

Anatol EREMIA 
| Dictionar toponimic (VI) 


A.E.—dr. hab., cercetător 
conferenţiar, lingvist, 
specialist în onomastică. 
A editat 25 de cărţi, cele 
mai recente fiind Dicţionar 
explicativ şi etimologic de 
termeni geografici, Chişinău, 
2006; Dicţionar geografic 
universal, Chişinău, 2008; 
Localitățile Republicii 
Moldova. Ghid informativ 
documentar, 2009. 


„Toponimia reprezintă imaginea obiectivă 
a realitâtilor din natură şi societate” 

(acad. Iorgu Iordan). 

„Toponimia e insuşi graiul de fiece zi 

al oamenilor exprimat sugestiv prin nume 
de locuri şi localități” 

(acad. Nicolae Corlăteanu). 


Cărbuna, comună în raionul Ialoveni, este si- 
tuată la obârşia unei vâlcele din dreapta râului 
Botna. Coordonate geografice: 46*42'30" lat. 
N, 28*57' long. N. Este una dintre cele mai 
vechi localități cu populaţie românească din 
zona Codrilor Botnei, care odinioară acope- 
reau un imens teritoriu basarabean, de la iz- 
voarele râului Botna, lângă satele Lozova și 
Vorniceni (Strășeni), până la vărsarea acestuia 
în Nistru, lângă Chițcani (Căuşeni). 


Despre măreţia acestor codri ne mărturisesc 
cronicile şi hrisoavele domnești. Faima lor 
de veacuri a fost elogiată în creația epică şi in 
cântecele populare. Pădurile, ca şi pământu- 
rile roditoare, apele, păşunile, au avut o mare 
însemnătate în viața localnicilor, servind 
drept adăpost şi apărare pe timp de războaie şi 
invazii, drept depozit permanent de combus- 
tibil vegetal şi al materialelor de construcție, 
drept sursă naturală de obținere a hranei, prin 
vânătoare și culesul de fructe şi poame. Prin 
arderea lemnului de pădure se producea pota- 
sa (folosită în industria sticlei şi în cea textilă), 
se obținea sarea de potasiu şi silitra (ingrâşâ- 

minte agricole de neînlocuit în vremurile de demult), apoi şi mangalul 
sau cărbunele de lemn (un atribut de mare preț în activitatea fierarilor, 
croitorilor etc. ). 


Cârbuna a fost un loc de exploatare a acestor materii prime, care pe 
timpuri deveniserâ, pe drept cuvânt, mârfuri solicitate in toatâ Europa. 
Prin acțiuni şi procese semiindustriale au fost tăiate păduri de pe mari 
suprafeţe din întreg teritoriul Moldovei istorice. Locurile de exploa- 
tare a mangalului au rămas să se numească până astăzi Bocșa, Bocșele, 
Cărbuna, Cârbornita (Câbornita), Cărbunăria, Cârbuniştea, La Căr- 
buni, Vetrele de Cărbuni, Măngalii, Măngălăria. Pe aceste teritorii se si- 
tuau locuinţele lucrătorilor și instalaţiile de ardere a lemnului (bocşele, 
câbornitele, cuptoarele, vetrele). Unele dintre aşezări s-au transformat, 
cu timpul, în cătune și sate mari. 


Satul Cărbuna din raionul Ialoveni exista, probabil, în sec. al XVIII-lea, 
deoarece în hotarnica moșiei Hotărnicenilor de la 1775 e menţionată 
Valea Cărbunei [1, p. 204]. Atestările ulterioare sunt frecvente și siste- 
matice: 227 gospodării țărănești, 12 mori de vânt şi 3 mori cu tractiu- 
ne de cai [1817, 2, p. 199-200); moşierul Fiodor Krupenski stăpânea 
5.066 desetine de pământ şi 1.084 desetine de pădure, sătenii — 1456 
desetine de terenuri agricole, inclusiv 13 desetine de plantaţii de vii şi 
livezi [ 1865, 3, vol. III, p. 311]; 189 de case şi 1003 locuitori |1875, 4, 
p. 91]; 1102 locuitori (559 bărbaţi şi 543 femei) [1897, 5, p. 6]; 201 
case şi 1230 de locuitori țărani români, vii şi grădini cu pomi [1904, 6, 
p. 50]; 1910 locuitori, dintre care 1853 români, 25 ruși şi ucraineni, 20 
evrei ş.a. [ 1930, 7, p. 462]; 2263 de locuitori [ 1970, 8, p. 212]; 1901 lo- 
cuitori, dintre care 1891 români, 7 ruși, 2 găgăuzi, 1 ucrainean [1994, 
9, vol. I, p. 238]. 


În preajma satului Cărbuna au fost descoperite vestigii arheologice 
care probează existența în aceste locuri a mai multor aşezări, unele din- 
tre care s-au suprapus, datând din diferite perioade, eneolitică (mil. TV- 
III i.Hr.), romană (sec. I-II d.Hr.) şi din Evul Mediu (sec. V-XVII). 
Relicvele descoperite pe teritoriul satului în anul 1961 conțin peste 
850 de obiecte străvechi (topoare, vârfuri de sulițe, amnare, fragmente 
de vase de lut, amulete, brățări), ceea ce confirmă vechimea de secole 
şi milenii a aşezârilor omeneşti in această zonă. 

Cărasul, lac în lunca Prutului, la vest de Crihana Veche (Cahul), figurează 
pe o hartă topografică de la sfârşitul sec. al XIX-lea, cu mențiunea privind 
adâncimea obiectului hidrografic — 1,5-2 m. Etimonul denumirii este ter- 
menul ihtiologic caras „peşte de baltă din familia crapului, lung de 15-20 
cm. Localnicii descriu în felul următor acest nume topic: „E o baltă nu 
prea mare, dar bogată în tot felul de pești mici, mai cu seamă cârâşei. Se 
prindeau ușor şi repede, şi cu fatca, şi cu undita. Nu dădea în clocot apa în 
ceaunul de mâmâligutâ că pe loc te intorceai cu un castron plin cu câraşi, 
tocmai buni de prăjit. Acum ia-i de unde nu-s, a scăzut apa în baltă, s-au 
imputinat şi peştii”. Hidronimul reprezintă o formaţie onimică, creată prin 
metonimie (toto pro pars „totul denumit printr-o parte a sa”), semnificația 
lui iniţială fiind „lac cu caraşi”, „lac bogat în caraşi”, „loc unde se prind bine 
caraşii”. Procedeul nominatiei prin metonimie e destul de productiv în 
hidronimie. Să se compare şi alte nume de bălți, lacuri şi gârle de acest fel: 
Crapul, Plătica, Ghibanul (Bibanul), Goghia, Știuca. 


Ciuta, poiană în pădurea Vărzăreştilor (Nisporeni), Izvorul Ciutei, iz- 
vor în hotarul satului Teleşeu (Orhei), Pârâul Ciutelor, afluent al Bâ- 
cului, în raionul Călărași, Valea Ciutei, cu varianta Valea Ciuţii, vale pe 
teritoriul comunei Logâneşti (Hâncești). După cum se poate observa, 
locurile menționate sunt situate în zona codrilor Lâpuşnei şi Orheiu- 
lui, denumirile lor vizând habitatul ciutelor, a gratioaselor animale de 
pădure, pe care noi le mai numim şi căprioare. Omul de la ţară, înfră- 
tit cu ogorul şi pădurea, niciodată n-a fost indiferent față de locurile 
pitorești şi atrăgătoare din preajma sa, de aceea le-a conferit cele mai 
alese calificative: Câprioara, Câprifa, Hulubiţa, Gâinuşa, Fântâna Cu- 
cului, Poiana Ciutei... Or, însuși omul şi-a atribuit ca semn de distincţie 
denominativâ cuvinte-nume din lumea ființelor naturii: Cerbu, Cerbea- 
nu, Ciută, Ciuteş, Cucoarâ, Cucu, Păun, Turtureanu, Vrabie etc. Ciutele 
sunt personaje alegorice prezente în multe creaţii folclorice (basme, 
legende). Scriitorii, poeţii le acordă calificative dintre cele mai sugesti- 
ve: „Din tufe dese, cu foşnet iute, răsări o ciută cenușie, pe picioare- 
le-i subţiri şi sprintene” (M. Sadoveanu), „Împrejuru-ne s-adună (...) / 
Bouri nalti cu steme-n frunte, / Cerbi cu coarne rămuroase, / Ciute 
sprintene de munte (...)” (M. Eminescu). 


Coroiul, deal împădurit, cu terenuri accidentate, la nord-vest de 
or. Hâncești; Pădurea Coroilor, porţiune a zonei codrilor Lâpuşnei, to- 

ponim istoric (a. 1615); Valea Coroiului, vale în cuprinsul moşiei satu- 
lui Tomai (Leova). Aceste toponime au la bază termenul ornitologic 
coroi, nume dat unor păsări răpitoare, asemănătoare cu uliul. Pasărea 
coroi, cunoscută și cu denumirile vultur (de stepă), vultan, hultan, se 
hrăneşte cu vietâti zburătoare mai mici, inclusiv cu păsări domestice, 
îndeosebi găini şi pui de găină, râtuşte şi boboci. În antroponimie ter- 
menul și-a găsit răspândire mai întâi ca poreclă, din care au rezultat 
apoi numele de familie Coroi, Coroianu, Coroiescu. Documentele vechi 
atestă şi câteva nume de localităţi provenite de la antroponime: Coro- 
ieni, Coroieşti (sec. XVI-XVII). 


Cula, râu, afluent, pe dreapta, al Răutului, la Breanova (Orhei). Izvo- 
răşte în preajma localităţii Izvoreni (anterior Fundul Culii, Ungheni). 
Lungimea: 40 km. Are direcția de la vest spre est. Altitudini: 300-350 m 
la izvoare şi 37 m la vărsare. Acumulează apele mai multor râulete şi 
pâraie: Hulboaca, Odaia, Ursoaia, Toloaca, Dârnovâtul, Vrabia, Dolina, 
Dişcova (pe dreapta), Măgurele, Culişoara, İmputita, Susuroaia, Odăi- 
ta, Prihodiştea, Cumpăna, Tarna, Bahul (pe stânga). În valea Culii sunt 
așezate satele: Izvoreni, Bogheni, Rădeni, Hirova, Săseni, Ghetlova, 
Putintei, Viprova, Dişcova, Morozeni ş.a. 


Prima menţiune documentară a hidronimului datează din 1436. Prin- 
tr-un hrisov al voievozilor Ilie şi Ștefan, i se dăruiesc lui Hodco două lo- 
curi pustii pe Cula, pentru a-și întemeia două sate, „cu hotarele de care 
acestea vor avea nevoie” |10, vol. I, p. 216-217]. Unul dintre cele două 
sate nou-întemeiate a fost Deteleva (Ghetlova de astăzi), după cum 
reiese dintr-un document din 1546, prin care Petru Rareș întăreşte lui 
Balcu „jumătate de sat ce este pe Cula, anume Deteleva”, cumpărată 
de la Marica, fiica lui Ivanco pârcălab, care o cumpărase de la Marena, 
fiica lui Hodco [11, veacul XVI, vol. I, p. 465]. Mai multe locuri, moşii 
şi sate de pe Cula apar menţionate și în secolele următoare (XVII-XIX) 
[12, p. 68, 86, 206, 252, 460 ş.a.]. 


Hidronimul Cula nu poate fi explicat prin apelativul culă „turn circular; 
cupolă, boltă”, cum au încercat să facă aceasta unii etimologişti. Notiu- 
nile, în cazul dat, sunt incompatibile. De fapt, hidronimul este de origi- 
ne turcică, având ca etimon cuvântul kul / kol „vale; râu”. Acest lexem a 
existat în limba turcică comună și e cunoscut în aproape toate limbile 
turcice actuale: v. tcc. gol / kol / kul „loc jos”, „şes”, „depresiune”, „vale”, 

„râu, tăt. kul „râpă, „ramificație, braț de râu”, „albie de râu uscată”, tc. 
kol „braţ de râu”, k-kalp. kol „arâc mic”, „braţ de râu”, „afluent”. Aici se 
cuvine a fi luat în considerare şi mong. gol ,râu”, „defileu, trecătoare”, 
„vale adâncă şi închisă; hârtop, zonoagă”, oset. kul ,lac” (element lexi- 
cal împrumutat din limbile turcice). 


Cu tcc. gol / kol / kul „vale, „râu” pare să fie înrudit etimologic găg. 
kulak „vale, vâlcea”, „râpă”, de la care s-au format microtoponimele din 
sudul republicii: Kulaa Baalar „valea viilor”, Ingea Kulak „valea (râpa) 
îngustă, strâmtă”, Ketenik' Kulaa „valea cânepăriei', Kâr Kulaa „valea 
câmpului” În regiunile asiatice, cu populaţii turcice, se întâlnesc multe 
hidronime formate cu acest component: Sangan Gol „râul alb”, Şara 
Gol „râul galben”, Karakol „râul negru” (de fapt, „râul care izvorăşte din 
pământ, din izvoare”), Narânkol „râul îngust”, Sarâkul „râul galben”, 
Numele râului din Basarabia pare să fi fost preluat dintr-o regiune asi- 
atică sau, eventual, creat pe loc de o veche populaţie turcică (cumani). 


Furnicarul, locuri în zonele de pădure: vale în hotarul satului Costeşti 
(Ialoveni), parte de pădure lângă satul Cărpineni (Hânceşti), teren 
agricol în cuprinsul moşiei comunei Selişte (Nisporeni). Toponimul 
reproduce apelativul furnicar „ridicătură mică de pământ care adăpos- 
teşte o colonie de furnici; muşuroi” În zonele respective au fost înre- 
gistrate şi derivatele onimice provenite direct de la etimonul primar 
furnică „insectă mică, neagră sau roșie, care trăieşte în colonii”, acestea 
fiind formate cu suf. -oaia — Furnicoaia, vâlcea la nord-est de satul Coti- 
hana (Cahul), cu suf. -os(ul) — Furnicosul, deal, odinioară împădurit, la 
sud de Sineşti (Ungheni), teren agricol, fostă pădure, în preajma satu- 
lui Drăsliceni (Străşeni). Numele topice în discuţie formează un areal 
onimic compact în zonele de pădure, unde, datorită solului bine afânat 
şi bogat în substanţe hrânitoare, furnicile işi aleg locul de vietuire. 

Vladimir ZAGAEVSCHI 


Nume de familie românesti arhaice 
şi derivatele lor în zone periferice 
şi insulare 


În nordul Basarabiei, în Bucovina și, în gene- 
ral, în nordul Moldovei istorice, în Transnis- 
tria — de la Nistru până la Bug şi chiar până 
la Nipru, zone periferice şi insulare ale terito- 
riului lingvistic dacoromân, în care românii 
moldoveni conlocuiesc, de secole, în contact 
| nemijlocit cu alte popoare: ruteni, ucraineni, 
V.Z. — conf. univ. dr., ; m a 

Facultatea de Litere, USM. | TES polonezi — in aceste zone, spuneam, se 
Domenii de cercetare: întâlnesc nume de familie în forme morfolo- 
fonetica, dialectologia, gice arhaice, dar şi derivatele lor, cu sufixe de 


gramatica istorică a limbii origine ucraineană, rusă, poloneză. 
române. Cursuri speciale 


elaborate: Probleme de Despre aceste teritorii, parcurse de către Geo 
fonologie, Probleme de Bogza cu autobuzul, de la Cernăuţi la Lipcani 
ortografie a limbii române, (nordul Basarabiei), scriitorul român scria, în 


Bazele teoretice ale , > a 2 
za proza Basarabia, țară de pământ, următoarele: 
ortografiei ş.a. Autor a peste ý 


250 publicaţii ştiinţifice, 
inclusiv monografiile: 


Culorile accentului (1988), , j Gi Ni 
Studii de gramatică Care trăiesc [...] câte patru, cinci neamuri deo- 


dialectală comparată (1990);  sebite de oameni. Sint Ruteni și Ruși, Români 
manualele (în colab): Curs moldoveni şi Români bucovineni, Nemti, 
de dialeciologie românâ Ovrei şi Polonezi galitieni, fiecare cu idiomul 
(1991), Curs de gramatică a ? wi m 
istorică a limbii române li- İn autobuzul care pleacă din Cernăuţi 
(1991), Fonetica (1993). spre Basarabia se incrucişeazâ limbile tuturor 
Participant la numeroase acestor neamuri. În afară de moldoveneasca 
întruniri ştiinţifice naționale domoală şi molcomă, celelalte feluri de vor- 


i internaţionale. . seci mA ama aria 
3 i bire au ceva repezit şi scrâşnit de trăsură care 


Î 


„In bucata aceasta de ţară, care se şi cheamă 
Basarabia-Bucovina, sînt sate babilonice, în 

pătrunde cu roţile într-un pietriș. Vorbele impânate excesiv cu consoa- 
ne, pârâie şi trosnesc pe vârful limbii şi între dinţi, puşi, parcă de fiecare 
dată, să suporte un tir rapid de mitralieră”. 


În zona transnistriană, cuprinsă atât în spaţiul Republicii Moldova, cât 
şi în spaţiul ucrainean, în care românii moldoveni s-au aflat secole la 
rând izolați de conationalii lor din ţară (Metropolâ), au păstrat forme 
morfologice arhaice, cel puţin la numele de persoane, dacă nu și la nu- 
mele comune (apelative), de la care provin. Este vorba de numele de 
familie provenite de la substantive şi calificative masculine şi neutre la 
singular (N. Ac.) cu articolul hotărât -1 conservat. 


Se ştie că articolul hotărât - de la N. Ac. singular s-a păstrat în vorbire 
până în secolul al XVI-lea. În primele monumente scrise pot fi întâlnite 
de acum multe cazuri când articolul -/ începuse a nu mai fi pronunțat 
[Densusianu 1961: 109). Totuși, tratând un subiect de la nivelul aces- 
tui secol şi căutând să redea cu exactitate particularitâtile lingvistice ale 
epocii, scriitorul clasic Constantin Negruzzi își intitulează cunoscuta 
sa nuvelă anume Alexandru Lăpuşneanul, cu -l păstrat!. 


În secolul următor, al XVII-lea, reducerea articolului s-a intensificat, 
iar de prin secolul al XVIII-lea -l a încetat să mai fie pronunţat [Graur 
1965: 148). Dispărut din aproape toate graiurile dacoromâne, artico- 
lul -] mai poate fi înregistrat azi în tara Moților (Munţii Apuseni), unde 
substantivele comune articulate (lupul, ursul) se întâlnesc frecvent ală- 
turi de cele nearticulate (lupu, ursu) [Avram 1959: 458 şi urm.]. 


Articularea cu articolul hotărât -l s-a păstrat ca o notă arhaică a structu- 
rii morfologice a limbii române în scrierile cronicarilor: 

Grigore Ureche: Bârlădeanul, Cazacul, Cretul, Iancul, Lăpuşneanul, 
Lungul, Mihul, Onciul, Radul, Șchiopul, Tăutul, Vladul; 

Miron Costin: Banul, Băleanul, Cataragiul, Cârnul, Dincul, Drâgutâscul, 
Hâncul, Marcul, Radul, Șchiopul, Tăutul ş.a.; 


Ioan Neculce: Bănariul, Brâncoveanul, Cârnul, Ciobanul, Cornescul, De- 
diul, Drăguţescul, Dulgheriul, Hâncul, Lupul, Mirescul, Sandul, Sârbul, 
Tăutul, Turcul, Uşurelul ş.a.; 

Radu Popescu: Brâncoveanul, Pârvul, Radul, Vlâdescul; 


Radu Greceanu: Bălăceanul, Milcoveanul, Pârvul, Vlădescul ş.a. 

İn secolele urmâtoare, un numâr mic de persoane, in special bucovineni, 
au continuat să îşi semneze numele de familie cu -/: Nanul, Onciul, Pum- 
nuľ, Sorbul [Graur 1965: 148], Grecul, Isopescul etc. [Rusu 1984: 219 cu 
trimitere la S. Pop, în „Revista Fundațiilor”, VIII, 1941: 430]. 


Pentru numele comune / apelative, în varianta literară, articolul ho- 
tărât -l a urmat să fie notat în scris până actualmente, respectându-se 
astfel tradiția grafică, principiul traditional-istoric în ortografie. Pen- 
tru numele proprii însă (toponime, antroponime) efectele evoluţiei au 
fost transmise şi păstrate cu fidelitate (de ex.: Chetrosu, Codru, Nistru, 
Ulmu — toponime; Lungu, Negru, Munteanu, Tăutu, Tapu — antroponi- 
me). 


Totuşi, la ora actuală, în graiurile moldovenești periferice şi insulare 
din Transnistria (raioanele din stânga Nistrului ale Republicii Moldo- 
va) şi din enclavele Ucrainei de est (regiunile Dnepropetrovsk, Do- 
netk, Zaporojie, Lugansk, Nikolaev, Kirovograd), articolul hotărât -/ 
s-a menţinut la numele de familie, transmitându-se prin actele deti- 
nătorilor lor până în zilele noastre*. Astfel se şi explică faptul că în Re- 
publica Moldova, prin ziare, reviste, alte mijloace mass-media, ghiduri 
de telefoane ş.a., poţi întâlni tot mai des aşa nume de familie ca: Al- 
bul, Basicul, Basiul, Bodiul, Cazacul, Cretul, Dânul, Dârul, Dodul, Dorul, 
Gânjul, Grifcul, Grosul, Isaicul, Josul, Lungul, Lupul, Muncescul, Nicul, 
Racul, Robul, Roibul, Sandul, Sârbul, Scurtul, Serbul, Şerbul, Şerpul, Stâr- 
cul, Surdul, Turcul, Ticul, Ursul ş.a., ale căror purtători — oameni de stat, 
savanţi, muzicieni, ziariști, studenţi, oameni de rând — sunt originari de 
prin părţile locurilor amintite. Fenomenul lingvistic arhaic vorbește şi 
despre vechimea satelor moldovenești în zonele din stânga Nistrului 
ale Republicii Moldova și din Ucraina de est până la Bug și chiar până 
la Nipru. 


În zonele periferice, limitrofe și, cu atât mai mult, în cele insulare, 
cum este spaţiul transnistrian, numele de familie, în faza cu -l păs- 
trat (conservat), au dat naștere și la derivate, s-au adaptat, într-un 
fel sau altul, în anumite şi diverse circumstanţe ale convietuirii in- 
teretnice, la modelele derivative slave, anexând, la numele radicale 
românești, şi câte un sufix, fie de tip rusesc, fie ucrainean sau po- 
lonez. 

Derivate cu sufixe rusești, eventual bulgărești“: 

— cu sufixul -ev: Bobâlev (Bobul + -ev), Dodâlev (Dodul + -ev), Ghincu- 
lev (Hâncul + -ev); 

— cu sufixul -ov: Barbulov (Barbul + -ov), Ghinculov (Hâncul + -ov), 
Lupulov (Lupul + -ov), Radulov (Radul + -ov), Orbulov (Orbul + -ov). 


Derivate cu sufixe ucraineşti: 


— cu sufixul -eac: Bambuleac (Bumbul + -eac V’, Biciuleac (Biciul + -eac), 
Bobuleac / var. Bubuleac (Bobul + -eac), Cretuleac (Cretul + -eac), 
Friptuleac (Friptul + -eac), Gufuleac (Guţul + -eac), Lupuleac (Lupul 
+ -eac), Maguleac (Magul + -eac), Mihuleac (Mihul + -eac), Moftuleac 
(Moftul + -eac), Nifuleac (Nitul + -eac), Petruleac (Petrul + -eac), Ro- 
buleac (Robul + -eac), Rusuleac (Rusul + -eac), Sanduleac (Sandul + 
-eac), Săuleac (Seul / var. Săul + -eac), Surduleac (Surdul + -eac); 

— cu sufixul -enco3: Cerbulenco (Cerbul + -enco), Guţulenco (Hutul + 
-enco), Nifulenco (Nitul + -enco), Onciulenco / Unciulenco (Onciul + 
-enco), Sandulenco (Sandul + -enco), Sârbulenco / var. Sărbulenco” / 
Serbulenco (Sârbul + -enco), Scurtulenco (Scurtul + -enco), Ursulenco 
(Ursul + -enco); 


— cu sufixul -ciuc!*: Lupulciuc (Lupul + -ciuc). 


Derivate cu sufixe de origine poloneză: 
— cu sufixul -schi!: Cuculschi? (Cucul + -schi), Sandulschi (Sandul + -schi). 


Derivate cu două sufixe de origine est-slavă: 


— sufixul ucrainesc -enco plus sufixul rusesc -ov: Scurtulencov (Scurtul + 
-enco + -ov), Ursulencov (Ursul + -enco + -ov). 


Al. Graur [ 1965: 80) consideră că derivatele cu sufixul dublu -encov ar 
caracteriza numele de familie bieloruse. Pentru Basarabia, Bucovina, 
Transnistria însă e puţin probabil, am spune, să fi fost influenţaţi, întru- 
cât aceste teritorii nu au graniță comună cu Bielorusia. 


După dispariţia, de prin secolul al XVIII-lea, din vorbire a articolului 
-l de la substantivele și calificativele masculine și neutre, procesul de 
amplificare a numelor de familie românești cu sufixe de origine slavă 
orientală (rusă, dar mai ales ucraineană) a continuat. De data aceasta, 
în Basarabia şi Bucovina, sufixele se adăugau la substantive şi califica- 
tive cu -l dispărut. 

Derivate cu sufixe ucraineşti: 


— cu sufixul -eac: Brânzeac (Brânză + -eac), Frâsâneac (Frăsina + -eac), 
Zineac (Zina|ida] + -eac); 

— cu sufixul -enco: Abramenco (Abram / Avram + -enco), Babenco' 
(Bob + -enco), Bondarenco (Bondar + -enco), Botnarenco (Botnar / 
Butnar + -enco), Cazacenco (Cazacu / Cazac + -enco), Cherdivarenco!* 
(Cherdivarâ < pierde vară + -enco), Cumatrenco (Cumătru + -enco), 
Danilenco (Dănilă + -enco), Dicusarenco (Dicusară < de cu seară + 
-enco), Mârzenco (Mârza < tăt. mârza + -enco), Mihalcenco (Mihalcea 
+ -enco), Morarenco (Moraru / morar + -enco), Rotarenco (Rotaru / 
rotar + -enco), Sidorenco (Isidor / Sidor + -enco), Vasilenco (Vasile + 
-enco), Voloşenco (Voloh / valah + -enco); 


— cu sufixul -ciuc: Abramciuc (Abram / Avram + -ciuc), Bodnarciuc / 
Botnarciuc (Botnaru / Butnaru / butnar + -ciuc), Bondarciuc (Bon- 
dar / bondar + -ciuc), Cimbriciuc (Cimbru < cimbru + -ciuc), Cornei- 
ciuc (Cornel + -ciuc), Dascalciuc (Dascăl + -ciuc), Franciuc (Francu / 
Frangu < franc + -ciuc), Garganciuc! (Gorgan < gorgan + -ciuc), Gav- 
rilciuc (Gavril + -ciuc), Iiciuc (Ilie + -ciuc), Irimciuc (Irimia + -ciuc), 
Macarciuc (Macar / Macarie + -ciuc), Marinciuc (Marin + -ciuc), 
Marianciuc (Marian + -ciuc), Mateiciuc (Matei + -ciuc), Maximciuc 
(Maxim + -ciuc), Moscalciuc (Moscalu / moscal + -ciuc), Nicolaiciuc 
(Nicolae + -ciuc), Onofreiciuc (Onufrie / Onofrei + -ciuc), Ostapciuc 
(Eustafie / pop. Ostap + -ciuc), Palanciuc (Palanca!* + -ciuc), Panciuc 
(Pan / polon. pan + -ciuc), Procopciuc (Procopie + -ciuc), Pavelciuc 
(Pavel + -ciuc), Romanciuc (Roman + -ciuc), Vacarciuc (Văcaru / 
văcar + -ciuc), Vasilciuc (Vasile + -ciuc), Voloşciuc (Voloh / valah + 
-ciuc); 

— cu sufixul -iuc!”: Banariuc (Bănaru < bănar!* + -iuc), Brânzaniuc 
(Brânză + -an + -iuc), Butnariuc (Butnaru + -iuc), Cadraniuc (Cadran 
+ -iuc), Caliniuc (Călin + -iuc), Catraniuc (catran < tc. katran + -iuc), 
Costiuc (Constantin / Costi + -iuc), Cuciuc (Cuc / cuci + -iuc), Guştiuc 
(gust + -iuc), Harmaniuc (harman” + -iuc), Lazariuc (Lazăr + -iuc), 
Martâniuc (Martin + -iuc), Pâslariuc (Pâslaru + -iuc), Poştariuc (Poşta- 
ru + -iuc), Romaniuc (Roman + -iuc), Sapaniuc” (săpun + -iuc), Smân- 
tâniuc (smântână + -iuc), Ştefaniuc (Ştefan + -iuc), Tâmbaliuc (Tâmba- 
lâ / Tambal + -iuc). 

În concluzie, putem spune că nomenclatura numelor de familie româ- 
neşti, amplificate cu sufixe de origine slavă (rusă, ucraineană, poloneză), 
este deosebit de bogată, procedeul derivării dovedindu-se a fi foarte pro- 
ductiv, caracterizând, îndeosebi, partea de nord-est a teritoriului lingvistic 
dacoromân, ceea ce confirmă opinia conform căreia ,creatiunea deriva- 
telor este mai bogată in Moldova” | Constantinescu 1963: XVI]. 


Acest colorit al derivatelor sporeşte capacitatea de identificare a per- 
soanelor, care poartă nume de familie provenite de la acelaşi cuvânt- 
radical românesc, adăugându-li-se, totodată, și o nuanţă care exprimă 
originea detinâtorului numelui din cutare sau cutare zonă dialectală 
limitrofă sau insulară (de ex.: Ursu, Ursul, Ursuleac, Ursulenco, Ursulet, 
Ursulescu ş.a. ). 


Faptul că nume de familie de tipul Ursu, Ursuleac, Ursulenco ş.a. se în- 
tâlnesc și în alte zone ale masivului lingvistic dacoromân se datorează 
migraţiilor interregionale, interzonale, circulației interdialectale și in- 
teretnice a persoanelor. 


Note | ! În ediţiile ulterioare, unii editori, neglijând specificul 
lingvistic al secolului, au adaptat titlul nuvelei la normele 
literare în vigoare: Lăpușneanu. 

2 Personalitate cunoscută: Dimitre Onciul (1856-1923), 
istoric român, profesor la Universitatea din Bucureşti, 
președinte al Academiei Române (1920-1923), autor al 
monografiei Din istoria Bucovinei (Universitas, Chişinău, 
1992, 104p.]. 

3 Personalitate cunoscută: Aron Pumnul (1818-1866), 
profesor, lingvist şi patriot român, dascălul lui M. Emi- 
nescu. 

* Articolul hotărât -l s-a păstrat şi în toponimia din Valea 
Ampoiului (jud. Alba, Ardeal), după cum aflăm dintr-o 
cronică semnată de Maria Cosniceanu, în „Revistă de 
lingvistică şi ştiinţă literară”, Chișinău, 1966, nr. 6, p. 99. 
5 Sufixele slave -ov și -ev au o funcție patronimică. În do- 
cumentele slave vechi erau folosite pentru a forma patro- 
nime: Manev „al Manii” sau „al lui Manea”. Sub regimul 
austriac, în Bucovina multe nume de familie româneşti 
au fost slavizate: Barbulov, Buzatov ș.a. [vezi Constanti- 
nescu 1963: LIX și LXV]. 

é Personalitate cunoscută: Iacob Ghinculov (1800- 

1870), pedagog şi lingvist român, născut la Ovidiopol, 

jud. Tiraspol. İn 1840 publică la Sankt Petersburg lucrarea 
Hauepmanue npauAt 6a4ax0-MOAda6ckoii 2pammamuku. 

7 Bumbuledc / var. Bombuleăc, în rostire rusificată — Bam- 
buledc (ca şi rus. xopowó, rostit — xapamö). 

8 Sufixul ucrainean -enco a pătruns în Moldova prin 
nume străine: Cerbulenco, Cherdivarenco, prin analogie cu 
Boicenco, Cazacenco [vezi Constantinescu 1963: LVIII]. 
În ucraineană acest fel de nume, foarte răspândit de altfel, 
sunt diminutive, cam de același fel cu cele germane în -ing 
[Graur 1965: 80]. 

? Nume de familie răspândit in s. Cosâuti, jud. Soroca, 
Basarabia. Vezi: Alexei Zagaievschi, Vasile Zagaievschi, 
Cosâufi. Comună din preajma Cetăţii Soroca, Tipografia 
Centrală, Chișinău, 2005, p. 344-405 passim. Vezi şi la 
Constantinescu 1963: LVIII. 

10 Sufixul ucrainean -ciuc „a pătruns în onomastica ro- 
mână sub regimul austriac: Sauciuc < Sava, Vacarciuc < 
Văcaru etc” [Constantinescu 1963: LVII]. İndeplineşte o 
funcţie diminutivală. Numele de familie slav Melniciuc ar 
corespunde numelui de familie românesc Morâraş. 

"1 Numele de familie poloneze în -ski sunt la origine ad- 
jective [Graur 1965: 81]. Proveniența lor nu este legată 
de nume de persoane, ci de denumiri geografice. Primele 
nume de familie în -ski la ruşi şi ucraineni erau purtate 
de cnezi şi proveneau de la denumirile proprietăţilor lor. 
Mai târziu, numele de familie în -ski sunt preluate de pre- 
otime, dar şi de băieţii din localităţile sătești, care, la în- 
scrierea într-un seminar duhovnicesc, își adăugau un -ski 
la numele de familie sau la numele tatălui (Superanskaia 
1964: 35). În exemplele noastre, după cum vedem, su- 
fixul -ski se adaugă la nume de familie (Cucu), dar şi la 
prenume (Sandu). 

12 Vezi şi la Constantinescu 1963: LXVI. 

3 Vezi Constantinescu 1963: LVIII — Bobencu. La noi 
Babenco, în rostire rusească (ca şi rus. xopomu6, rostit: 
xapamö). 

“ Vezi şi la Constantinescu 1963: LVIII. 

'5 Gorgan(ciuc) < gorgan (cf. rus. kypran) ,movilâ” Gar- 
gan e o variantă în rostire rusească. Numele Garganciuc 
(ca şi Romanciuc, Rotarciuc, Vacarciuc şi altele) vine să in- 
firme ideea susţinută de Al. Graur |1965: 80), precum că 
„Sufixul [-iuk] ia forma -ciuk când înaintea lui i se găseşte 
un f sau un k”. Acestea sunt două sufixe diferite. 

16 Nume de localităţi sătești în raioanele Drochia, Că- 
lâraşi şi Ştefan Vodă (Republica Moldova), în judeţele 

Bacău, Giurgiu, Prahova (România), în Ucraina (între 
Nistru şi Bug, mai sus de or. Soroca şi or. lampol). 

17 Sufixul -iuc formează diminutive hipocoristice: Kostiuk 
de la Konstantin, Pavliuc de la Pavel [Graur 1965: 80). 
Dial. bănar — agent financiar; colindâtorul din ceată 
care strânge banii câștigați în timpul colindului la Cră- 
ciun şi a uratului la Anul Nou [DD, 1, 1985: 109-110). 

'9 Dial. harman (< tc.) — curte, ogradă, grădină de lângă 
casă [DD, V, 1986: 114-115]. 

% Sapaniuc — de la săpun (în rostire rusească). 

Concurenta modurilor din 
perspectiva raportului limbă - vorbire 


E.O. — doctor În științe 
filologice, conf. univ., Fa- 
cultatea de Litere, Departa- 
mentul de limba română, 
lingvistică generală și limbi 
clasice a Universităţii de 
Stat din Moldova. Domenii 
de cercetare: morfosintaxa 
limbii române, lingvistica 
generală, romanistica, 
lingvistica contrastivă. Cărţi 
publicate: Lingvistica gene- 
rală (materiale didactice), 

în colab., 1998; Capitole de 
istorie a lingvisticii (material 
didactic cu texte adnotate), 
2005; Lingvistica generală. 
Compendiu, in colab., 2008; 
Flemente de morfosintaxă 
contrastivă (suport didactic), 
în colab., 2010; Introducere 
în lingvistică, în colab., 2011. 


O problemă controversată a lingvisticii con- 
temporane este cea a dihotomiei limbă — vor- 
bire, cercetată, de la F. de Saussure încoace, de 
numeroși lingviști, preocupaţi să releve dis- 
tinctiile ce le implică raportul vizat: general vs 
particular, social vs individual, substanță vs for- 
mă etc. În Cursul de lingvistică generală saussu- 
rian sunt disociate două laturi ale limbajului: 
„una, esenţială, are drept obiect limba, care e 
socială în esenţa ei şi independentă de indi- 
vid; acest studiu este numai psihic; cealaltă, 
secundară, are drept obiect partea individuală 
a limbajului, adică vorbirea, inclusiv fonatiu- 
nea: ea este psihofizică” [32, p. 43]. 


Limba, componentă importantă a limbaju- 
lui, are un caracter supraindividual: privită 
de E. de Saussure ca o „convenţie adoptată” 
şi „o instituţie socială”, ea nu este identificată 
cu celelalte instituţii sociale, întrucât aparține 
comunităţii în ansamblu, ca mijloc universal 
de comunicare, ale cărui elemente sunt actua- 


lizate în vorbire. 


Unităţile limbii sunt încorporate în sistemul 
limbii în baza unor reguli accesibile locutori- 
lor capabili să le folosească pentru a crea texte 
coerente. În felul acesta, limba cuprinde atât 
ansamblul sau inventarul de elemente, cât și 
sistemul de reguli ce face posibilă functiona- 


uy» 


rea lor. Recunoscută drept o „realitate psihică”, 

limba nu se atestâ doar in vorbirea unui individ detaşat de comunitate, 
ci este difuzată în întreaga masă a vorbitorilor. Orice locutor poate să in- 
suşeascâ, în funcţie de competenţa sa elocutionalâ, o parte a limbii care, 
concomitent, este stăpânită de toți membrii comunității lingvistice. 


Din perspectivă trihotomică, sunt examinate corelafiile sistem — nor- 
mă — vorbire (E. Coşeriu) şi sistemul limbii — organizare verbală — ma- 
terialul limbii (L. Şcerba). Atât E. Coşeriu, cât şi L. Şcerba atribuie sis- 
temului un caracter dinamic; conceptul în cauză înglobează totalitatea 
unităților organizate într-un anumit mod și regulile de asociere a lor 
în procesul comunicării [35; 11]. În opinia lui L. Şcerba, „organizarea 
verbală” este mecanismul de vorbire ce se manifestă în anumite condi- 
ţii, dezvăluind aptitudinea locutorilor de a întrebuința corect diverse 
unități lingvistice (cuvinte, îmbinări, propoziţii etc.). 


E. Coșeriu defineşte sistemul drept un ansamblu de „opoziții funcționa- 
le”, ce cuprind sistemul de posibilităţi, reprezentând totalitatea „coordo- 
natelor care indică căile deschise și închise ale unei vorbiri inteligibile”. 
Un concept mai amplu este norma — „un sistem de realizări obligatorii”, 
acceptate în comunitatea de vorbitori, iar vorbirea este „realizarea con- 
cret-individuală a normei”, constituind cea mai largă noțiune [13]. 


Potrivit viziunii coşeriene, sistemul şi norma nu constituie „realități au- 
tonome și opuse vorbirii, ci forme care se constată chiar în vorbire” [4, 
p. 119]. Vorbirea nu este „o realizare a sistemului”, cum considera F. de 
Saussure, ci „sistemul este o dimensiune a vorbirii”, ceea ce demonstrea- 
ză caracterul complex al acesteia. Între unităţile sistemului se stabileşte 
un raport dinamic: eventualele modificări duc la transformarea rapor- 
turilor dintre elementele limbii și la restructurarea limbii, în ansamblu. 


Limba — fenomen cultural — servește la realizarea unor anumite finali- 
tâti, exteriorizându-şi potentele expresive în actele comunicative. Cau- 
za eficientă a faptelor de limbă „este în fiecare caz omul care le produce 
pentru ceva” [12, p. 52]. 


Prof. E. Coşeriu emite o serie de principii metodologice de o inestima- 
bilă valoare în lingvistica contemporană, reliefând, în mod pregnant, 
creativitatea şi alteritatea. Reputatul savant remarcă interdependenta 
dintre principiul creativităţii, „comun al tuturor activităţilor culturale, 
adică activităților libere ale omului” [10, p. 9], şi schimbare lingvisti- 
că: infâtişând „creativitatea limbajului în istoria limbilor”, schimbarea 

lingvistică „în momentul său inițial şi originar, este totdeauna un act de 
creație individuală” [11, p. 90]. 


În deplin acord cu ideile emise de prof. E. Coșeriu, A. Martinet opi- 
nează că funcţionarea limbii presupune diferite „procese care pot face 
ca după o lungă perioadă ea să devină de nerecunoscut” [22, p. 222]. 
Schimbarea lingvistică rezidă în substituirea unor categorii sau forme 
prin altele şi urmează să fie delimitată de variere, interpretată drept co- 
existenţă şi concurenţă a formațiunilor eterogene, reunite in baza unei 
trăsături comune [24]. 


Cele relatate sugerează posibilitatea de a investiga concurența moduri- 
lor verbale, pornind de la dihotomia limbă — vorbire (discurs). Cu apli- 
care la domeniul morfosintaxei, ţinem să comentăm câteva aspecte ce 
ilustrează noțiunile menţionate. Caracterul dinamic al relaţiilor siste- 
mice la acest nivel se manifestă prin modificări de ordin gramatical, 
care scot la iveală unele tendinţe evolutive. 


Structura gramaticală a limbii române constituie un sistem dinamic 
deschis, în care acționează multipli factori ce duc la schimbări lingvis- 
tice. O multitudine de fenomene se declanșează în cadrul verbului, în 
special al modurilor personale și nepersonale. Performanţele sinoni- 
mice ale acestora condiţionează, inevitabil, concurenţa în variate am- 
biante unde este lesne de sesizat utilizarea obligatorie şi cea virtuală 
(posibilă) a formațiunilor în cauză. Variația liberă a structurilor con- 
curente este fundamentată pe factori semantici. 


Să urmărim situaţia semnalată în anturaje în care concurează, în cali- 
tate de sinonime sau echivalente funcţionale, conjunctivul, infinitivul 
şi supinul. Natura gramaticală a formațiunilor numite „moduri neper- 
sonale” determină, în mare măsură, sfera funcţională a acestora. Unii 
savanți nu recunosc ipostaza predicativă a modurilor nepersonale, 
numindu-le „forme verbale nepredicative nonconjunctivale” [20], pe 
când alti specialiști în materie le recunosc în calitate de formaţiuni pre- 


dicative [15, p. 5-8; 23, p. 255-265]. 


Raportul de sinonimie între modurile menționate este întemeiat pe 
semnificațiile lor comune. Astfel, supinul a moştenit din indoeuropea- 
nă valoarea unei acțiuni virtuale, asemenea conjunctivului, care pose- 
dă şi semnificație finală ce îl apropie de infinitiv şi supin [2, p. 11-12]. 
În ipostază de sinonime funcționale, membrii corelației infinitiv — su- 


EET PT RO MIÂINIĂ 


pin — conjunctiv se află în distribuţie defectivă [14, p. 124], întrucât se 
atestă nu numai în contexte identice, dar şi diferite. 


În cele ce urmează, ne vom referi preponderent la ambiantele în care 
modurile în cauză sunt utilizate drept cuvinte determinative, în poziție 
postnominală, raportate la substantive şi substitutele acestora, şi în pozi- 
tie postverbală, în îmbinare cu unele categorii de verbe. Este de reținut că 
în procesul comunicării, formele în discuţie sunt întrebuințate în condiţii 
speciale, ceea ce implică fenomene ca dislocarea şi inversiunea elemente- 
lor componente ale sintagmelor, inserarea sau omiterea unor instrumente 
gramaticale (prepozitii ş.a.). Asemenea structuri işi extind aria de utilizare 
în diverse stiluri funcționale, de exemplu în cel beletristic. 


În limba română, infinitivul şi, mai rar, supinul postsubstantival pot fi 
substituite prin conjunctiv, fiind uneori distantate în raport cu unitatea 
dominantă. Materialul disponibil conține numeroase mostre de acest 
fel: „...năzuințele desperate de a-și înfrâna pornirile inimii” [30, p. 70]; 
„gestul gratuit al chelnerului de a-i scutura nişte fărâmituri imagina- 
re.. [7, p. 146); „Nu-şi putu ascunde gestul pe care orice femeie l-ar fi 
făcut: să măsoare cu ochi de gospodină odaia” [7, p. 194]; „Atâta doar 
că a găsit un mijloc mai inteligent să mă intrige?” [7, p. 149]; „...au cău- 
tat dacă nu există un alt mijloc, mai sigur, de aflat adevărul” (25, p. 55]; 
„şi anume declarația ei de neputinţă ca un dat care nu putea fi învins, 
de a-l părăsi pe Petrică” [27, p. 179]. 


Exemplele relevate supra denotă posibilitatea de a înlocui, aproape fără 
restricţii, infinitivul postnominal prin conjunctiv. A se compara: năzu- 
intele desperate să-și înfrâneze pornirile; gestul gratuit al chelnerului 
să-i scuture niște fărâmituri; gestul de a-și măsura cu ochii odaia; decla- 
raţia ei... să-l părăsească. 


Atunci când infinitivul este anticipat de prepozitia în, o atare operaţie 
nu este realizabilă: „...are o putere colosală in a tâcea..” [27, p. 89] / are o 
putere colosală în să tacă (?); „Da, dar forțele ei în a și-l impune fuseseră 
mai puternice” [27, p. 259] / forţele ei în să și-l impună (2). 


Prepozitia-morfem de, marcă a ,supinelor-adjective” comportă un 
grad sporit de desemantizare în opoziţie cu cele ce indică destinația 
sau finalitatea. Aici vom aminti şi formațiunile ce includ negația ne-, 
apropiate, ca valoare, de locutiunile adjectivale: „Clipe rare, de neuitat: 
nici nu ştiu când și unde ne-am despărțit” [27, v. 1, p. 147] / Clipe rare, 

ce nu pot fi uitate / clipe memorabile; „Ba te rog să păstrezi o amintire de 
neşters a acestor clipe..” [27, v. 1, p. 501] / să păstrezi o amintire ce nu 
poate fi ştearsă / amintire persistentă; „Ce ştim noi ce poate zgudui spi- 
ritul unui fizician, o comportare stranie, de neexplicat pe cale rațională” 
(27, p. 67) / o comportare stranie, inexplicabilă. Transformările fraze- 
lor de mai sus dezvăluie sensul modal de imposibilitate şi cel calificativ. 
Astfel, ,supinul” ce inserează negația ne- este substituibil prin adjec- 
tive, şi nu prin modurile concurente nominalizate, ceea ce confirmă 
ideea despre sintagmele menţionate ca ,locutiuni” adjectivale. 


Dislocarea elementelor componente ale îmbinărilor Substantiv + Verb 
(Inf.) nu împiedică, de regulă, substituirea semnalată: „Nevoia sufle- 


tului măriei tale de a desface o taină...” [31, p. 387] / Nevoia sufletului 
măriei tale să desfaci o taină. 


Cât priveşte conjunctivul, sunt de relevat variate ambiante in care acest 
mod işi manifestă potentele funcţionale. În poziţie postnominală, se 
asociază atât cu substantivele concrete, cât şi abstracte, „eliminând” 
frecvent infinitivul şi supinul. lată câteva mostre concludente ce conțin 
conjunctivul în poziţia semnalată: „Ministerul n-are dreptul şi calitatea 
să intervie” [29, p. 215) / n-are dreptul de a interveni. 


De notat unele enunturi în care înlocuirea nu are loc fie din cauza for- 
mei nearticulate a substantivului determinat, fie a „parcelării” subor- 
donatei atributive: „...porni cu brutalitate ordinul telefonic cum să i se 
facă dreptate poetului.” [27, p. 265] / ordinul cum a i se face dreptate 
(2); „Măria ta ..., dă-ne poruncă. Să iasă înainte cei şase arcaşi..” |31, 
p. 170) / dă-ne poruncă. A ieși inainte...(?). 


Conjunctivul este întrebuințat în ambianța substantivelor concrete ina- 
nimate şi animate: cele inanimate desemnează obiecte ale perceperii 
senzoriale, substanța, materia, somatisme ş.a., iar cele animate comportă 
marca |- uman] și [+ uman]: „Nu mai spune, de unde a avut atâţia bani 
să-l cumpere?” [27, p. 108] / bani pentru a-l cumpăra; „Eu cred că nu 
există casă, în tot cartierul Malache Măcelaru, în care lemnăria să nu fie 
lucrată de Scarlat” [8, p. 242]; „Uite, acolo, faţă ca de prunc... uitati-vâ, 
colea, dinți (Costache deschise gura) să spargi pietre-n ele” (8, p. 318]. 


Se atestă frecvent substantivele om, femeie, bărbat ş.a., succedate de sub- 
ordonata atributivă al cărei verb predicat la conjunctiv nu se pretează, de 
regulă, înlocuirii prin infinitiv sau supin: „...am nevoie de oameni care să 

poată pune umărul” |29, p. 66]; „...nu poate fi om trăitor în Tara Moldovei 
care să nu dorească sănătate şi izbândă măriei sale” [31, p. 357]; ,Tie ti-ar 
trebui un bărbat voinic şi priceput, care să-ţi apere averea” [ 19, p. 87). 


Tinem să observăm că raportul atributiv poate fi redat şi de conjunc- 
tivul din componenţa subordonatelor în cauză, ce determină un pro- 
nume (mai cu seamă, nehotărât, demonstrativ, negativ) din regentă: 
cineva, ceva, altul, singurul, aia (= aceea), unul, nimeni etc. „Ea o să-ţi 
spună ceva din care să înţelegi cât de cât!” (7, p. 309); „...neavând pe 


» 


nimeni care să-l zgâltâie şi să-l dea cu capul de pereţi.” [19, p. 53]. 


Exemplele relevate supra ne pun la dispoziție un material divers, care 

dezvăluie unele particularităţi funcționale ale conjunctivului postno- 

minal. Printre factorii de ordin formal, ce împiedică substituirea mo- 

dului dat prin infinitiv / supin, s-ar cuveni să semnalăm jonctivele care, 

în care, cum că, ca să nu cumva, ca ș.a.: „...a venit de la Cuejdiu un călăreț 

la curte la Timiş cu mare rugăminte de la jupâneasa Anghelina, văduva 
» 


pârcâlabului, ca să nu cumva să lipsească dumneaei comisoaia..” |31, 
p. 344] / ...cu mare rugăminte ... ca nu cumva a lipsi dumneaei...(?)). 


În cazul conjunctivului întrebuințat în enunturile cu subordonate 
atributive apozitive, suprimarea jonctivului ca face posibilă înlocuirea 
menţionată, cu excepţia frazelor în care este de față agentul acțiunii: 
„avea şi el un vis: ca orchestra simfonică a Filarmonicii să facă un tur- 
neu în străinătate...” [27, p. 117] / avea și el un vis ...orchestra a face un 
turneu (?); „Însă Otiliei îi venise alt gust: să se urce chiar pe calul lui 
Felix” [8, p. 67] / îi venise alt gust: a se urca chiar pe calul lui Felix; 
„un gând îi stăruia în minte: să fugă cât mai repede din această casă” 
(8, p. 117) / un gând îi stăruia în minte: a fugi cât mai repede...(?). 
Interesant de semnalat că, in enunturile de acest fel, valorile atributivă, 
apozitivă şi debitativă sunt greu de demarcat, bunăoară: „Până atunci 
aveam de lucru: să-mi dau doctoratul, să intru în învăţământul superi- 
or... [27, p. 78] / Până atunci trebuie să lucrăm: să-mi dau doctoratul. 


Sunt de remarcat frazele ale căror subordonate atributive cumulează 
valoarea consecutivă, redând gradul maxim de intensitate. În asemenea 
enunturi, conjunctivul nu se pretează, de obicei, substituirii prin infini- 
tiv: „Are o memorie colosală şi o dicfie s-o invidieze teatrul national!” [7, 
p. 180] / Are o memorie şi o dictie a o invidia teatrul national (?). 


Conjunctivul este utilizat în ambianța substantivelor cu sens iussiv, 
hortativ, perrmissiv, bunăoară: poruncă, rânduială, ordinul, sfatul, rugă- 

mintea, porunca, instrucțiunea, misiunea, invitația; permisiunea, învoirea, 
ingâduinta, voie ș.a., unele dintre care sunt anticipate de anumite verbe: 
a avea, a da, a veni, a trimite ş.a., de prepozitia cu ş.a. În anturajele viza- 
te, este ales conjunctivul postnominal, în detrimentul infinitivului şi al 
supinului. Atunci când agentul acțiunii este explicit (poate fi şi subiect 
inclus sau cel logic), infinitivul şi supinul, de regulă, nu sunt folosite: 
„Am poruncă de la muta şi de la tuta să fiu azi înapoi” [31, p. 47] / Am 
poruncă de la muta... a fi azi înapoi (?). 


În unele contexte, dislocarea conjunctivului față de elementul regent 
este considerabilă, ceea ce facilitează utilizarea, deopotrivă, a conjunc- 
tivului şi a indicativului. În fraza: „Erau niște rânduieli pe care măria 
sa poftea să le tie tainice, în ceea ce priveşte timpul când se dă drumul 
harmasarilor la iepe; cum trebuie să fie vâzduhul şi luna şi ce ierburi 
înflorite în ceaiuri; cum să fie casa harmasarilor şi a iepelor; câtă apă să 
curgă din cişmele, cât fân să fie în iesle, ce hrană să dai mânzului..” [31, 
p. 70], la substantivul determinat rânduieli sunt raportate verbele: să 
fie, să curgă, să dai, alături de: poftea să ție, trebuie să fie. 


Topica inversatâ, asociată dislocării determinatului în raport cu deter- 

minantul său, poate influența capacitatea conjunctivului de a fi înlocuit 

prin echivalentele sale funcţionale: „Voie ca să ne ducem să ne închinăm 
» 


acelui sfânt părinte n-avem decât după sfânta înviere..” [31, p. 395) / 
Voie a ne duce să ne închinăm ...n-avem... 


Alături de substantivele determinate concrete, ce indică obiecte per- 
cepute senzorial și, mai cu seamă, în preajma substantivelor animate, 
înlocuirea prin infinitiv / supin nu este realizabilă: „Nu-i nici târg, să 
te strecori printre mulțime” [31, p. 252] / Nu-i nici târg prin care să te 
strecori / Nu-i nici târg pentru a te strecura (?). 


Cele relatate supra vin să reliefeze unele enunturi în care aceluiași sub- 
stantiv determinat i se asociază atât conjunctivul, cât şi infinitivul: „În 
după-amiaza acelei zile, a fost ingâduinfâ să se veselească slujitorii, deci 
căpitanul Petrea a pus strâji, ca să nu aibă îngăduință alti oameni străini 
a trece la odăi” (31, p. 361]. 


În poziţie postverbală, modurile analizate servesc la exteriorizarea 
multiplelor raporturi: complementar direct și indirect, a raporturilor 
circumstantiale (temporal, modal, cauzal, final, concesiv, conditional 
etc.). Prezintă interes contextele în care conjunctivul şi echivalentele 
sale sunt apte a exprima valorile complementară directă şi indirectă. 

Cu sens complementar direct, conjunctivul se asociazâ cu verbele vo- 
litive (a vrea, a urmâri, a tine, a pofti, a nâdâjdui, a tinti, a-şi propune, 
a catadicsi, a spera ş.a.), cauzative iussive (a determina, a pretinde, a 
autoriza, a consemna, a convinge, a împinge, a trimite, a obliga Şa), 
postulandi (a ordona, a pune, a cere, a porunci, a comanda, a conjura, a 
dicta, a impune ş.a.), hortative (a îndemna, a ruga, a (se) sfătui, a invita, 
a îmbia, a încuraja, a îndupleca, a convinge, a implora, a pofti, a reco- 
manda, a povâtui ş.a.), permissive (a permite, a lăsa, a îngădui, a da voie, 
a-şi rezerva, a da învoire ş.a.) etc. 


Sunt concludente exemplele: „Atât Ionuţ, cât şi Nicoară finteau să iasă 
mai cu seamă asupra lui Suleiman-Beg” [31, p. 268] / tinteau a ieşi; 
„Aura catadicsi în cele din urmă să-și ia ochii de pe eroul zilei” [7, p. 356] 
/ Aura catadicsi a-și lua ochii...; ,... il sileau să se ia la luptă cu alti copii” 
(28, p. 30) /il sileau a se lua la luptă; „Nu pot s-o fac pe Olimpia asta să 
înțeleagă să nu mai vină pe aici ca să-l irite” |8, p. 52] / Nu pot s-o fac pe 
Olimpia a intelege...; ,...povățui pe doamna Bologa să-i refuze mijloacele 
băneşti” [30, p. 34] / povâtui pe doamna Bologa a-i refuza mijloacele 
băneşti; „În trei luni de zile, cât fusese oprit de medici să vorbească...” [30, 
p. 96] / fusese oprit de medici a vorbi; „A venit drept acasă, cu toate că 
făgăduise lui badea Mihalache să treacă pe la ei” |16, p. 82] / făgăduise a 
trece; ,,... gândindu-se în aceeași vreme, de unde să împrumute parale să 
aibă fata de drum” [16, p. 122]; „...chiriașul nu consimfise să se mute îna- 
inte de Sf. Dumitru” [8, p. 68] / nu consimti a se muta; „Prins în detalii 
polițiste care mi-au năvălit dezordonat sub condei, am uitat să dezvălui 
mai clar adevăratul înțeles al vinovăţiei mele” [27, v. 1, p. 75]; „Cumin- 
tenia o povâfui să lase întâmplării grija de a descurca această întâlnire” 
(26, p. 467]. Şi echivalentele funcţionale ale conjunctivului — infinitivul 
şi supinul — se îmbină cu verbele nominalizate, de exemplu: a porunci, a 
ordona, a sili, a face, a constrânge, a pune, a impune, a obliga, a cere, a îndem- 
na, ruga, a pofti, a trimite, a însărcina, a (nu) lăsa, a (nu ) permite, a opri, a 
împiedica, a stingheri, a întrerupe, a ajuta, a da, a deprinde, a învăţa etc. 


De notat exemplele: „Această reîntoarcere de bună voie la sclavie m-a 
făcut a cugeta mult asupra modului de a libera popoarele ce sunt sclave 
din născare..” [1, p. 190]; „Ca s-o facă a odihni măcar cât de cât, admi- 
nistraţia a rugat-o... [16, p. 227]; „Acum permitefi-mi a vă glăsui ca un 
adevărat amic..” [1, p. 196]; „Simpla meserie de pietrar l-a deprins a 
depăna o tăcere lungă şi plină de miez..” [16, p. 263]; ,Distrati-vâ, zice, 
că mâine o dau îndărăt la ars” [27, p. 152]. 

În româna contemporană majoritatea verbelor semnalate se îmbină 
preponderent cu modul conjunctiv. Acest mod verbal poate substitui, 
în variate ambiante, aproape fără restricții, infinitivul şi supinul. Înlo- 
cuirea modurilor nepersonale semnalate, în calitate de complemente 
directe, prin conjunctiv, s-a intensificat în româna contemporană, fapt 
care dezvăluie cunoscuta tendinţă de limitare a intrebuintârii infiniti- 
vului, proprie limbilor din arealul balcanic [17, p. 69-116; 18]. 


La redarea raportului complementar indirect, conjunctivul şi moduri- 
le nepersonale concurente sunt folosite în anturajul verbelor finali (a 
se oferi, a avea grijă, a-l invrednici ş.a. ), affectuum (a se mulţumi, a se 
teme, a se sfii, a se milostivi, a se bucura, a-i fi jale, a (nu) se îndura, a 
se plânge ş.a.), al verbelor ce indică reușita în realizarea acțiunii, condi- 
tü suficiente, pregătirea pentru îndeplinirea acţiunii (a se pregăti, a sta 
gata, a fi gata ş.a.) , evitarea unei situații, stări, acțiuni (a se feri, a se opri, 
a se păzi, a scuti ș.a. ), al verbelor ce exprimă hazardul (a avea noroc, a fi 
sortit, a fi blestemat, a fi ursit, a fi osândit, a pedepsi ş.a.) etc. 


În exemplele citate infra sunt redate raporturile în cauză: „Am avut gri- 
jă să te scutesc de această situaţie.” [8, p. 94] / am avut grijă a te scuti; 
„era fericit s-o ştie pe Anişoara ocupată în altă parte..” [19, p. 83] / era 
fericit a o şti ocupată; „...cât de tentată mă simt să închid ochii şi să pâşesc 
în urma lui orbește, fără să-mi întorc privirile indârât!” [7, p. 233] / 
cât de tentată mă simt a închide ochii; „Domnul intrase cu o clipă mai 
înainte şi avusese răgaz să se închine la sfintele icoane..” [31, p. 434] / 
avusese răgaz a se închina; „Negrescu, o ajutai eu, scutind-o să pronunțe 
un nume odios” [7, p. 154] / scutind-o a pronunţa un nume odios; 
„Viaţa noastră a creştinilor, în aceste părți, e blăstemată să fie fără spor şi 
fără judeţ” [31, p. 497] / e blăstemată a fi fără spor. 


A se compara: „...nu te îndura de a mâ inştiinta despre starea lucrurilor pe 
acolo” [21, p. 368]; „Mă pregăteam a-mi apăra zilele impotriva fiarelor 
primejdioase..” [1, p. 125); „...aici şi-a urzit întâiul lăicer... şi s-a dezvâfat 
a-i zice bade unui flăcău de aici din sat” [16, p. 143]; „...se necăjeau în baltă 
la tăiat papură cu cosorul” (31, p. 267] / se necăjeau să taie papură; „Nu 
există nici o măreție în a călca regulile” (34, p. 13]; „..-sunt unanimi în a 
spune că acuzaţia ...nu are nici o bază verosimilă” [34, p. 80). 


În procesul comunicării se observă intensificarea unor sintagme ce in- 
serează verbele faziale (incoative, finitive) în modele de felul: VI (a în- 
cepe) + Prepoz. (prin a ) + V2 (Inf.); VI ( a sfârși ) + Prep. (prin) + 

V2 (Inf.), atestate frecvent în unele opere literare, dar şi in cele cu un 
conţinut științific. İn structurile evidenţiate nu este realizabilă înlocui- 
rea infinitivului prin conjunctiv sau supin: 


„Alexandru Milea sfârși prin a crede că este un fel de a glumi” [19, p.25] / 
sfârși prin să creadă (?); „Ca să poată domina într-o zi pe fata boierului, 
începea prin a se lăsa dominat...” |19, p. 54] / începea prin să se lase domi- 
nat (2); „începu prin a-i săruta cu frenezie degetele albe...” [ 19, p. 105] / 
începu prin să-i sărute degetele; „Totul s-a sfârșit prin a se afla, miniştrii 
săi cunoşteau bine această poveste..” |34, p. 10]; „A început prin a strânge 
dovezi, dar nu ştia cum poate acționa” [34, p. 96]. 


Remarcăm utilizarea modurilor în discuţie pe lângă adjectivele și par- 
ticipiile cu valoare optativă / deziderativă (dornic, doritor, poftitor, ne- 
răbdător, înclinat ş.a.), adjectivele şi participiile ce denotă capacitatea 
de a realiza o acţiune (a fi capabil, bun, vrednic, breaz de ceva), adjec- 
tivele ce exprimă permisiunea, ingâduinta, predispoziția, intenţia de a 
sâvârşi acțiunea (îngăduitor, dispus ş.a.), adjectivele ce redau emoții, 
stări psihologice (onorat, bucuros, mândru, nerăbdător, curios, vesel, 
disperat ş.a.). Sunt de menționat exemplele: 


„Sinan Paşa, fost în cinci rânduri mare vizir şi mult poftitor să înge- 
nuncheze ţinuturile româneşti” [19, p. 148] / poftitor a îngenunchea; 
„numai tata s-a găsit mai breaz să mă trimită pe mine” [28, p. 11] / s-a 
găsit mai breaz pentru a mă trimite; ,,...bâştinaşii erau deprinşi din vea- 
curi să nu aibă aşezare trainică..” [31, p.480] / bâştinaşii erau deprinşi 
a nu avea așezare trainică; „Moromete era foarte curios — şi foarte vesel 


» 


în același timp — să vadă dacă..” [28, p. 46]. 


A se compara: ,...nu era nici mai mult nici mai putin decât o operă 
măreață, vrednică de a trezi admiraţia” |1, p. 172]; „Acea viață nouă 
de şcolar ...condamnat a învăţa pe de rost verbe franceze..” [1, p. 184]; 
, Ostaşii moldoveni sunt viteji şi meșteri de a mânui sulița şi a se apăra 


cu scutul” [21, p. 281]. 
Din cele relatate se desprind următoarele concluzii: 


1. O problemă controversată a lingvisticii contemporane este cea a di- 
hotomiei limbă — vorbire, cercetată, de la F. de Saussure încoace, de 
numeroși lingviști, preocupaţi să releve distinctiile ce le implică rapor- 
tul vizat: general vs particular, social vs individual, substanţă vs formă etc. 


2. Schimbarea lingvistică rezidă în substituirea unor categorii sau for- 
me prin altele şi urmează să fie delimitată de variere, interpretată drept 

coexistentâ şi concurenţă a formațiunilor eterogene, reunite in baza 
unei trăsături comune. 


3. Structura gramaticală a limbii române constituie un sistem dinamic 
deschis, în care acţionează multipli factori ce duc la schimbări lingvis- 
tice. O multitudine de fenomene se declanșează în cadrul verbului, în 
special al modurilor personale şi nepersonale. 


4. Performanţele sinonimice ale acestora condiționează, inevitabil, 
concurenţa în variate ambiante unde este lesne de sesizat utilizarea 
obligatorie şi cea virtuală (posibilă) a formațiunilor în cauză. 


5. Variația liberă a structurilor concurente este fundamentată pe fac- 
tori semantici. Între acestea se stabileşte distribuţia defectivă: formele 
în cauză sunt folosite atât în contexte identice, cât şi diferite. 


6. Raportul de sinonimie între modurile conjunctiv, infinitiv, supin este 
întemeiat pe semnificaţiile lor comune. Astfel, supinul a moştenit din 
indoeuropeană valoarea unei acțiuni virtuale, asemenea conjunctivu- 
lui, care posedă şi semnificație finală ce îl apropie de infinitiv şi supin. 


7. În procesul comunicării, formele în discuţie sunt întrebuințate în 
condiţii speciale, ceea ce implică fenomene ca dislocarea și inversiunea 
elementelor componente ale sintagmelor, inserarea sau omiterea unor 
instrumente gramaticale (prepozitii ş.a.). 

Silvia MAZNIC 


Aforistica latină: 
încercări de clasificare 


1. Tinem să remarcăm ab initio că, sub aspect 
cronologic, este necesară o delimitare între 
expresiile ce işi au punctul de plecare in rea- 
litatea romană antică şi cele mai târzii, medie- 

e vale sau din altă perioadă. Astfel, spre deose- 
EN A, bire de sub rosa utilizată de romani, sub specie 
S.M.- conf.univ. dr, Depar-  deternitatis, aparţinând filozofului Benedict 
tamentul de limba română, Spinoza, datează din Evul Mediu. Aforistica 


lingvistică generală și limbi latină târzie conține majoritatea formulelor 
clasice, Facultatea de Litere, 
US.M. Domenii de interes: 
morfosintaxa verbului 
românesc, gramatica și 
lexicologia limbii latine, 
evoluţia limbii latine. Au- 


toare a culegerii de exerciţii a) mitologie: ab uno disce omnes „după unul 
Lexicul limbii latine (2007), a 


materialului didactic Etimo- află-i pe top (P. Vergiliis Mato; Eneida, IL, 
logii latino-româneşti (2009), 65-66); time Danaös et dóna ferentes „mă tem 

solemne utilizate în ritualuri, formule biblio- 
grafice, expresii consacrate. 


2. Paremiologia latină provine din mai multe 
surse. lată câteva dintre acestea: 


a monografiei ştiinţifice Stu- şi de duşmanii (danaii, grecii) care aduc da- 


diu asupra verbelor eventive ruri” (P. Vergilius Maro, Eneida, II, 49); 
în limba română (2011). 


b) istorie: precum alea iacta est „zarurile au 
fost aruncate” (C. I. Caesar // Suetonius, De 
vita XII Caesărum, 32) cu referire la trecerea 
râului Rubicon în anul 49 î.e.n.; cucerirea 
Pontului la Zela în anul 47 î.e.n.: veni, vidi, vici! 
„am venit, am văzut, am învins” (C. I. Caesar); 


c) ritual sau obicei din realitatea romană: ab 
ovo usque ad mala „de la ou până la mere” (fără 
întrerupere, de la începutul până la sfârşitul 

prânzului, care, după obiceiul romanilor, începea cu ouă și se încheia 
cu fructe” (Horatius, Satirae, I, 3, 6-7); non semper Saturnalia erunt! 
„nu vor fi întotdeauna Saturnaliile” (Sen&ca, Apocolocynthösis, XII, 2); 
sub rosa „în taină”; 


d) dreptul roman: necessitas non habet legem „necesitatea nu are lege”. 
A avut o largă circulaţie în forme uşor modificate. Utilizat ca argument 
suprem în cazuri de forță majoră, dar şi pentru a justifica arbitrarul. 
Nemo censetur ignorare legem „nimeni nu are voie să nu cunoască legea”. 
Necunoaşterea legii nu constituie o justificare a nerespectării ei. Nulla 
regula sine exceptione „nici o regulă fără excepţie” — iniţial din dreptul 
roman. Astăzi, aceste cuvinte au un sens mai general; realitatea este 
prea bogată și contradictorie pentru ca să poată fi supusă unor cata- 
logări sau încadrată in formule rigide. Res iudicata pro veritate habetur 
„lucrul judecat e socotit adevărat”; 


e) bibliologie: hoc loco „în acelaşi loc”, ibidem „în aceeaşi operă”, idem 
„acelaşi autor”, infra „mai jos”; 


f) filozofie: a priori „înainte de experiență”, a posteriori „în urma experien- 
tei”, mens aequa in arduis „judecată cumpănită în clipe grele” — de nuanță 
stoică, recomandând stăpânire de sine în toate împrejurările. Există şi la 
Horaţiu, Ode, II, 3, 1-2: „aequam memento rebus in arduis servare mentem” 
(„ţine minte: pâstreazâ-ti spiritul calm în vremurile grele”); 


g) medicină: medicus curat, natura sanat „medicul îngrijește, natura 
vindecă”. 


3. Pornind de la cele două clasificări (cronologică şi sub aspectul ori- 
ginii) şi apelând la definițiile propuse de dicționare, e posibilă o clari- 
ficare terminologică. 


Diversă prin componenţa sa, frazeologia latină include vocabule ce 
sunt denumite în literatura de specialitate prin mai multi termeni: ma- 
xime, aforisme, proverbe, zicători, formule solemne utilizate în ritua- 
luri [2], formule utilizate in referintele bibliografice, sentințe, cugetări, 
formule uzuale generale [2], expresii consacrate [1], internationalis- 
me [3], locuţiuni [7]. 


Alături de maxime, figurează în dicționar sentințe, aforisme şi apoftegme, 
termeni între care doar specialiștii fac distincţii suple. 

Máxima f. < lat. maxima, fr. maxime este o formulă lapidarâ, conținând 
o cugetare, un gând adânc sau o normă de conduită [4]; gândire for- 
mulată concis, exprimând un principiu, o normă de conduită etc. [5] 
Drept sinonime sunt propuse sentință, adagiu, aforism. 


Aforismul < fr. aphorisme, cf. gr. aphorismos este o judecată care redă 
într-o formă concisă o părere cu privire la viaţă; cugetare care redă un 
adevăr. Sinonimele acestuia sunt sentință, adagiu, maximă, cugetare. 


Sentința < lat. sententia, fr. sentence e definită de dicționare drept o for- 
mulă lapidară, conţinând o cugetare sau un gând adânc, o normă de 
conduită; aforism, cugetare, dicton, maximă, (rar) apoftegmă, parimie, 


(pop.) zicere, (înv.) pildă, (ir.) panseu. 


Pentru addgiu (livr.) < lat. adagium, fr. adage sunt date în calitate de 
explicaţie sinonimele maximă, sentință, aforism. 


Observăm că noţiunile enumerate supra au definiții asemănătoare, ele 
fiind substituite chiar una prin alta. 


Apoftegmă < fr. apophtegme, gr. apophthegma (livr.) formulare aforisti- 
câ memorabilâ, maximâ, sentintâ formulatâ de obicei de o personalita- 
te celebrâ (din antichitate). 


Dictön < fr. expresie, sentintâ (formulatâ de o personalitate ilustrâ) 
devenită proverb; exprimă o povatâ sau un gând înțelept. Sinonime: 
proverb; zicătoare, maximă. 


Apoftegmă şi dicton au drept particularitate faptul că aparţin unor per- 
sonalitâti proeminente. 


4. Tudor Vianu prezintă succint niște criterii tranşante ce deosebesc 
aceşti termeni la nivel semantic şi istoric. „Maximele exprimă principii 
supreme ale acțiunii, reguli de viață, şi datează de la începuturile civi- 
lizatiilor, find „expresia învățăturilor morale transmise de către vechii 
legiuitori şi înţelepţi popoarelor lor”; apoftegmele, în schimb, „sunt le- 
gate de o împrejurare istorică, sunt vorbele unui bărbat ilustru într-o 
împrejurare însemnată, dar prin valoarea generalizării lor acoperă și în- 
tunecă amintirea autorului şi a momentului când au fost pronunţate”. 
Sentintele se disting prin concizia şi claritatea formulării, prin memora- 
re ușoară şi circulație amplă. În aforisme, accentul cade pe „revizuirea 

unui loc comun, a unei păreri înrădăcinate; acestea pot lua adesea forma 
paradoxurilor” [6]. Maximele, sentintele, aforismele şi apoftegmele 
sunt numite inspirat de T. Vianu „manifestări ale treziei”; frecventarea 
lor este similară cu „trezirea dintr-un somn al neştüintei, al rutinei sau al 
prejudecății” [8]. 


Lapsus linguae „greşeală de vorbire, inadvertentâ”, circulus vitiosus „cerc 
vicios”; pro forma „de formă” etc. sunt denumite expresii consacrate [1], 
sau locuţiuni latine de către unii [7 ], formule uzuale generale de către alţii 
[2]. Dintre acestea considerăm adecvat termenul expresie consacrată. 


5. În continuare vom exemplifica fiecare specie a genului reflectiv. Aga- 
dar, paremiologia latină include: 


+ maxime: nemo iudex in causa sua „nimeni nu este judecător în pro- 
priul său proces”. Nu poţi fi impartial în judecarea propriei cauze. Igno- 
rantia non est argumentum „necunoaşterea nu este argument”; errare 
humanum est „a greşi este omeneşte” 


+ aforisme, paradoxuri (enunţ contradictoriu și demonstrabil): summum 
ius, summa iniuria „cel mai mare drept, cea mai mare nedreptate” (Ci- 
cero, De officiis, 1, 10, 33). Aplicarea strictă a legii poate duce la acte de 
injustiție. 

+ apoftegme: veni, vidi, vici „am venit, am văzut, am învins” (C. I. Caesar). 


+ adagii: ad imposibilium nulla est obligatio „pentru imposibil nu există 
nicio obligație”, exprimând ideea că debitorul este exonerat de o obli- 
gatie în cazul in care aceasta nu poate fi executată din cauze neimputa- 


bile lui. 
+ sentințe: dura lex, sed lex „aspră-i legea, dar e lege”. 


+ dictoane: pecunia non olet „banii nu miroase” (T. Flavius Vespassia- 
nus). 


+ proverbe (redă un sfat, o învățătură, are un caracter moralizator): qua- 
lis rex, talis grex „Cum e regele, aşa e şi turma”, amicus certus in re incerta 
cernitur „Prietenul sigur se cunoaște în împrejurare nesigură’. 


e Zicători: manus manum lavat „o mînă spală altă mînă”. 


+ cugetări: multos timere debet, quem multi timent „trebuie să se teamă de 
multi cel de care multi se tem” 

+ formule solemne (utilizată in ritualuri): memento mori „să-ţi aminteşti 
câ vei muri”; dignus est intrâre (in nostro docto corpöre ) „este demn să in- 
tre în învățatul nostru corp”; honöris causa „pentru merite”; ubi tu, Ga- 
ius, ibi ego, Gaia „unde vei fi tu Gaius, acolo şi eu Gaia” (jurământ rostit 
de către mireasă în cadrul ceremoniei de căsătorie din Roma antică). 


+ expresii consacrate (formulă uzuală generală): ad hoc „pentru aceasta, 
pentru un anumit scop”; ab initio „de la început”, ad intörim „interimar, 
temporar”, grosso modo „în linii mari”, in extenso „amănunţit, pe larg, 
nec plus ultra „şi nu mai mult”, alma mater „mama care hrănește, in- 
stitutia de învățământ superior unde iti faci studiile”, curriculum vitae 
„cursul vieţii”. 


+ formule bibliografice: ad rem „la obiect, la esenţă”; apud „la, în”, con- 

vI FSA . apt A A. . o cuv . .» 
fer „confruntă”, editio princeps „ediţia intâia tipărită a unui autor vechi”, 
errăta „lista de greșeli ce se conţin într-o carte”, fac simile „reproducere 
exactă a unui text, a unei semnături, a unui desen etc.” 


Considerăm necesară delimitarea, sub aspect terminologic, a expresii- 
lor consacrate de cele incluse sub numele generic de maxime. Astfel, ad 
hoc nu poate fi denumit aforism, maximă etc. 


Referinte 1. A. Ciobanu, L. Novac, Mic dicționar latin-român de ex- 
bibliografice | presii consacrate, Editura Museum, Chişinău, 2002, p. 5. 
2. V. Matei, Gramatica limbii latine, Editura Scripta, Bucu- 
reşti, 1994, p. 341. 
3. N. Corlăteanu, I. Melniciuc, Lexicologia, Editura Lumi- 
na, Chişinău, 1992, 222 p. 
4. Elena Cracea, Dicţionar de neologisme, Editura Steaua 
Nordului, 2010, 607 p. 
5. E. Marcu, Marele dicționar de neologisme (ediţia a X-a 
revăzută, augmentată si actualizată), Editura Saeculum, 
2008, 970 p. 
6. T. Vianu, Dicţionar de maxime comentate, Editura Ştiin- 
țifică, Bucureşti, 1962, 296 p. 
7. M. Barbu, Dicţionar de citate şi locuţiuni străine, Editura 
Garamond, Bucureşti, 1994, 339 p. 
8. L. Dima, Tudor Vianu — un dicționar de înțelepciune, în 
„Polemika”, Gorj, anul I (IV), nr. 132, 16 iulie 2010. 

Metafore conceptuale 


derivate din termeni anatomici 
(Perspective didactice pentru studenții străini) 


A.G. — conf. univ. dr. în 
filologie, şef Departament 
limba română, lingvistică 
generală şi limbi clasice, 
Facultatea de Litere, U.S.M. 
Domenii de cercetare: 
gramatică, teoria textului, 
sociolingvistică. Autoare 

a şase cărți, între care 
Raporturile text — metaforă 
în limbajul literar-artistic 
(1997), Limba română. 
Grupul nominal (2000), 
Limba română. Grupul 
verbal (2001), Teoria 
textului (antologie, 2008). 
Participantă la numeroase 
proiecte şi conferinţe 
internaţionale (România, 
Ucraina). 


Metafora, ca fenomen lingvistic, a fost studi- 
ată tradițional în cadrul semanticii lexicale, 
avându-se în vedere caracterul biplan al aces- 
teia — denominativ şi conotativ. La etapa actu- 
alâ cercetările lingviştilor sunt orientate spre 
utilizarea metaforei conceptuale vs metafora 
cognitivă. Implicaţiile figurate în procesul 
comunicării vizează o problematică destul de 
complexă și variată, unul dintre aspectele cele 
mai importante fiind structurarea limbajului 
metaforic. 


Comunicarea de față vizează două direcții 
fundamentale: o tratare teoretică a noțiunii 
de metaforă conceptuală și o analiză a exem- 
plelor din perspectivă lingvistică şi cognitivă. 
Aceste două abordări se întregesc şi se argu- 
mentează una pe alta. 


Obiectivul de bază al comunicării este de a pre- 
zenta şi a explicita structuri metaforice, având în 
componență metasememele, axate pe denumi- 
rile organelor corpului uman. Dezvoltarea aces- 
tei teme se va desfășura într-o consecutivitate 
logică, examinându-se următoarele aspecte: a) 
apartenenţa termenilor metaforici la lexicul ana- 
tomic; b) gruparea semantică unitară a metafo- 
relor în jurul lexemului de bază şi c) frecvenţa în 
uz. 

Metafora este definită ca figură de stil, rezultată dintr-o comparaţie 
subinteleasâ prin substituirea cuvântului obiect de comparaţie cu cu- 
vântul-imagine; p. gener. figură de stil. — Din lat. metaphora, it. metafora, 
fr. metaphore. La o taxonomie generală distingem metafore poetice, me- 
tafore lingvistice și metafore cognitive. 


Depăşirea conceptului de metaforă ca apanaj al retoricii, ca ornament 
sau ca un simplu fapt de limbă și orientarea definitivă spre obiectivism 
apare odată cu dezvoltarea cognitivismului, ai cărui reprezentanţi, 
Lakof şi Johnson [4], redefinesc metafora ca instrument de bază în 
organizarea sistemului nostru conceptual, unde metafora are funcție 
semnificantă şi cognitivă. Metafora devine deci o corespondenţă con- 
ceptuală între structura unui model-sursă şi a unui model-tintâ, iar 
valoarea cognitivă a enuntului figurativ constă în faptul că el permite 
o reconsiderare a lumii sub alt aspect şi oferă lumi noi datorită reinter- 
pretării unui domeniu prin termenii altui domeniu [3, p. 377). 


Conform ipotezei lui Searle, creierul procesează o propoziție cu meta- 
fore în trei pași, pentru a-i descifra sensul: 


1. construiește o interpretare literală a propoziției; 
2. dacă interpretarea literală are sens, se declară mulțumit; 


3. dacă interpretarea literală nu are sens sau este neadevărată, creierul 
caută o interpretare metaforică. 


Tendintele moderne ale cognitivismului avansează teoria referintei 
non-definitionale, argumentând că nu există, de fapt, precizie lingvis- 
ticâ, ci doar strategii raţionale pentru evitarea ambiguității referentiale, 
care nu reflectă legile uzului lingvistic. 


În limbajele specializate, metafora îndeplinește funcţii distincte. În 
primul rând, la nivel lexical are o funcție denominativă, fiind astfel ele- 
mentul de bază al creaţiei terminologice. La nivelul textului, metafora 
este, mai ales, designativă, neavând o valoare stabilă, conventionalizatâ. 
În cadrul textului aceasta joacă, din cauza transgresiunilor domeniu- 
lui, un rol euristic, dublat de forța argumentativă. Prin apropieri de tip 
analogic, permite o mai bună comprehensiune a unui concept teoretic. 


În primul caz, metafora este chemată să completeze spaţiile albe din 
lista terminologică denominativă, iar în cel de-al doilea, se transfor- 

mă în unul dintre parametrii care condiționează interpretarea textuală. 
Parcursul interpretativ necesită funcționarea unui mecanism complex, 
implicând diferite operaţiuni, precum identificarea disparitâtii dintre 
domeniile angajate în transferul metaforic, recurenta izotopiilor la di- 
ferite niveluri, atribuirea semelor aferente cu ajutorul indicatiilor con- 
textuale. Toate aceste operaţiuni constituie o parte integrantă din com- 
petenta integrativă, capabilă să producă informaţia disponibilă pentru 
punerea în valoare a datelor referentiale. 


Metafora în ştiinţă este o metaforă „magistrală” [7 p. 66], a cărei meni- 
re este de a informa (didactic), de a explica (traducând codul printr-o 
imagine familiară) şi de a convinge. În acest tip de discurs, metaforele 
au un caracter general şi convenţional, subordonat caracterului deno- 
tativ al limbajului, spre deosebire de caracterul original, individual și 
marcat conotativ al discursului poetic. 


Cercetătoarea Doina Butiurcă susține că mecanismul de conceptua- 
lizare a termenilor fundamentali ai existenţei, care sunt, de cele mai 
multe ori, complecși, abstracti, insuficient clarificati, se face, de obi- 
cei, prin echivalarea lor cu elemente ale universului familiar, de regulă, 
concrete. Modelele cognitive la care se ajunge se sprijină pe experienţe 
umane fundamentale [1, p. 516]. 


Termenii anatomici, prin definiţie entități concrete, au generat con- 
structii metaforice care, pe parcursul evoluţiei limbii, s-au lexicalizat şi 
a căror valoare figurativă nu mai este percepută. Codificate sub forma 
unor sintagme, acestea sunt numite metafore lingvistice, în opoziție cu 
metaforele poetice, și se caracterizează prin sens autonom și indepen- 
dentâ față de uzul contextual. 


Elocvente în acest sens sunt metaforele identificate de Elena Slave în 
lucrarea Metafora în limba română la capitolul Omul [6, p. 70-72]: os — 
neam, viță, schelet — schemă, plan, talie — nivel, grad, cap — conducător, 
faţă — aspect, figură — personalitate, mutră — fizionomie, mână — forță, 
pumn — cantitate, frunte — persoană care se distinge, sprânceană — mu- 
chie (de deal), ochi — pată de lumină, barbă — minciună, nas — miros 
dezvoltat, sân — centru, pântece, burtă — partea bombată a unor obiecte, 
buric — centru, talpă — sprijin, bază, creier — minte, fiere — amărăciune, 
nerv — parte principală, arteră — cale importantă de comunicație, sânge — 

neam, măduvă — esență, limbă — popor, neam. Ceea ce a făcut posibilă 
echivalenta între termenul metaforizat și cel metaforizant a fost supra- 
punerea unor seme proprii ambilor termeni și apoi transferul de seme 
necoincidente de la termenul metaforizant spre cel metaforizat, cu o 
doză de plusvaloare semantică. În cazul metaforei cognitive transferul 
se realizează între domenii la nivel lexematic. 


Corecta folosire a expresiilor metaforice şi a locutiunilor constituie, în 
opinia noastră, cea mai bună dovadă a cunoașterii limbii de către stu- 
dentii străini. O problemă importantă este cea a conservării lor, prin 
menţinerea în uz, prin cunoaşterea exactă a semnificației lor. Această 
problemă este strâns legată de procesul de predare a limbii române ca 
limbă străină, pentru că adeseori, în absenţa unor clarificări semantice 
corecte, expresiile sunt utilizate defectuos, mai cu seamă din punct de 
vedere semantic și stilistic. 


Isabelle Oliveira, în lucrarea Nature et fonctions de la métaphore dans 
la terminologie medicale. Étude comparée du français et du portugais [5], 
identifică cinci funcţii ale metaforei cognitive: denominativă, euristică, 
cognitivă, metalingvisticâ şi didactică. Autoarea afirmă că metafora cog- 
nitivă este un instrument denominativ şi funcțional pentru percepţia şi 
comunicarea unor concepte dintr-un limbaj specializat. 


Suntem convinși că studenţii străini pot obține o reală competență 
lingvistică în acest sens, dacă vor percepe modul de disociere semică a 
termenilor metaforici, de unde derivă submodele conceptuale, pentru 
care propunem mai jos un exercițiu de antrenament. 


Am ales să facem unele comentarii în contextele ce conțin metafore 
cu baze termeni anatomici, destul de numeroase în limbă, urmând un 
model cognitiv, disociat din definiţia lexicografică a termenului anato- 
mic. Din varietatea de exemple oferite de vocabularul limbii române, 
am ales lexemul limbă, pe care-l vom analiza din două perspective: le- 
xicografică și denominativă. 


Definiţia lexicografică pentru termenul anatomic limba este următoa- 
rea: „organ muscular, acoperit de mucoasă, situat în gură şi în faringe. 
Structura: limba este formată din două părți, baza limbii în orofaringe 
(partea medie a faringelui, în fundul gurii) şi partea mobilă, din gură. 
Funcţii: limba este organul gustativ. Savoarea alimentelor este percepută 

mulțumită papilelor gustative situate pe fața sa dorsală. Limba joacă, de 
asemenea, un rol în deglutie, împingând alimentele şi lichidele spre spa- 
tele gurii, pentru a pătrunde în faringe. De altfel, după locul pe care limba 
îl ia în cavitatea bucală, ea joacă un rol esenţial în producerea sunetelor. 
Patologie: glositele, care fac limba roșie şi dureroasă, pot fi consecințele 
unei infecții a aparatului digestiv. Paraliziile limbii, sau glosoplegiile, nu 
afectează decât o singură parte şi antrenează tulburări de pronunție și o 
deviere a părţii paralizate. Tumorile benigne ale limbii sunt rare; tumori- 
le maligne, mai frecvente” [2, p. 365]. Am evidenţiat conceptele în baza 
cărora s-a efectuat descrierea organului anatomic, ca mai apoi să putem 
delimita unele submodele conceptuale. 


Pentru acest lexem am atestat în dicţionare 25 de nume date unor obiec- 
te, instrumente etc. ce seamănă formal sau funcțional cu limba: limba 
clopotului, a orologiului, o limbă de pământ, limba de la încălțăminte etc., 
precum şi diverse compuse — denumiri de plante, peşti, copturi etc. 


Pornind de la definiţia lexicografică de mai sus, putem construi un an- 
samblu de submodele conceptuale, pe care le exemplificăm prin ex- 
presii: 


Conceptul structură 


Sem actualizat Expresie Semnificație 


+ mobilitate | A ise bate limba-n gură (ca calicii | a vorbi repede şi prost; 
la pomană). 
A-i merge cuiva limba ca o moară |a vorbi repede, fără întrerupere; 
stricată (ori de vânt) sau A-i toca 
cuiva limba în gură. 

A-și bate limba (-n gură) de a vorbi mult, fără a fi luat în 
pomană sau A-și toci limba. seamă. 


+ dimensiuni | A scoate (sau a-i ieși) limba de-un | a) a-şi pierde respirația, a gâfâi; 
cot. b) a munci mult, a fi foarte ostenit; 
A avea limbă lungă sau a fi lung de | a vorbi prea mult, a fi flecar; 

limbă (sau limbă lungă). 


A-și scurta limba. a vorbi mai puţin; 

A scurta (sau a tăia, a lega) limba |a opri, a împiedica pe cineva să 

cuiva. vorbească; 

A avea limbă ascuţită. a fi tăios (sau răutăcios) în apreci- 
eri; 


A fi cu două limbi sau A avea mai |a fi mincinos, prefăcut, fâtarnic. 
multe limbi. 

Conceptul plasare în organism 


Sem actualizat 


Expresie 


Semnificație 


+ interioritate 


A nu avea limbă în gură (sau 
de grăit). 


a nu dori să vorbească. 


+ exterioritate 


A(-i) scoate limba (cuiva, la 
cineva etc.). 


a) a-şi manifesta disprețul, batjocura, 
dezaprobarea etc. față de cineva; 
b) a sfida sau a-i face în ciudă. 


Conceptul funcţ 


Sem actualizat 


Expresie 


Semnificație 


+ alimentare 


A (nu) pune (ceva) pe limbă. 


a (nu) gusta din ceva. 


+ percepere 
gustativă 


A avea (sau a fi cu) piper pe 
limbă. 


A fi cu limba (fagure) de miere. 


a vorbi cu blândete, prietenos; 
a fi ironic, răutăcios, caustic. 


+ articulare 
vocală 


A(-i) dezlega (sau a i se dezle- 
ga cuiva) limba. 


a face pe cineva sau a începe singur să 
vorbească, să se destăinuiască. 


Conceptul capacitate de manevră 


Sem actualizat 


Expresie 


Semnificație 


+ manipulare 


A-și înghiți limba. 


A-şi muşca limba. 


A asuda sub limbâ. 


A-și pune frâu limbii sau A-şi 
pune frâu la limbă. 


a) a mânca cu mare poftă; b) a se 
abtine să spună ceva nepotrivit. 

a se căi pentru cele spuse. Muşcâ-ti 
limba, se spune unei persoane care 
prezice ceva rău. 

a) a se plânge că a muncit din greu, 
fără să fi făcut în realitate (mai) nimic. 
a) a vorbi cumpătat, cu prudență; 

b) a se reține de la vorbă, a tăcea. 


Conceptul patologie 


Sem actualizat 


Expresie 


Semnificație 


+ tulburări de 
pronunție 


Frântură de limbă. 


A avea (sau a fi) limbă lată. 


A i se lega limba cuiva. 


vorbire încâlcită; ext. frază încâlcită, 
alcătuită din cuvinte greu de rostit; 
a nu putea rosti clar cuvintele. 

a) a vorbi defectuos, din cauza unei 
malformații a aparatului fonator; 

b) a vorbi urât. 

a) a nu mai putea vorbi; 

b) a vorbi cu mare greutate. 

Astfel de submodele conceptuale pot fi identificate împreună cu stu- 
dentii străini în toate situaţiile in care metaforele au ca bază termeni 
anatomici, în vederea antrenării competenţelor de vorbire în limba ro- 
mână. 

Un aspect interesant al acestor exerciţii constă în regăsirea acelorași 
modele metaforice conceptuale în mai multe limbi, ceea ce susține ide- 
ea experienţei general-umane ca fundament al procesului obiectiv de 
metaforizare. Schemele conceptuale stabilite transgresează granițele 
dintre limbi, actualizându-se, cu precădere, la nivelul metaforelor lexi- 
calizate, care îşi dezvăluie originile metaforice doar la o analiză atentă, 
astfel, suntem indreptâtiti să le considerăm universalii ale metafori- 
zării. Prin analogie cu sfera conceptuală din limba maternă, studenții 
străini pot însuși şi reține mai uşor semnificaţia expresiilor din lim- 
ba-tintâ, fundamentându-şi în acest fel competențele lingvistice. 


Interesante pentru discuţia noastră sunt şi denumirile de plante 
medicinale de felul: limba-apei / broscaritâ (Potamogeton natans); 
limba-bâltii (Alisma plantago aquatica); limba-boului (Anchusa offici- 
nalis); limba-bâltilor (Plantago lanceolata); limba-cerbului / şarpelui 
(Dryopteris filixmas); limba-cucului (Botrychium lunaria); limba-mă- 
rii (Iberis umbellata); limba-mielului (Borrago officinalis); limba-oii 
(Cirsium canum); limba-păsării (Anthericum ramosum); limba-peşte- 
lui (Limonium vulgare); limba-soacrei (Opuntiaficus-indica); limba- 
şarpelui (Ophioglossum vulgatum); limba-şopârlei (Falcaria sioides); 
limba-vrabiei (Thymelaca passerina) etc., deoarece studenţii trebuie 
să le identifice și să le perceapă ca pe o noţiune integrală, cu o singură 
referinţă. 


Considerăm că în limbajele specializate, în cazul nostru în limbajul 
medical, metafora și-a depășit rolul de figură de stil, accentuându-i-se 
funcția cognitivă și euristică. Metafora generatoare de structuri con- 
ceptuale, ce poate să denumească entități din diferite domenii, devine 
un instrument terminologic, apt să fixeze concepte, fenomene şi idei. 


O altă concluzie ce derivă din analiza efectuată este că, disociind seme- 
le care vizează funcţia, structura și locul organelor respective în corpul 
uman, putem reconstitui demersul metaforic inițial, susținut de meca- 
nismul funcționării metaforei. 

Descrierea acestor aspecte ar elucida problema complexâ a potentia- 
lului metaforic al termenilor anatomici, subiect plasat la conexiunea 
mai multor discipline: semioticâ, semantică, terminologie, neologie, 
pragmatică, sociolingvistică etc. 

Alexandru BANTOŞ în dialog cu 


lie ŞANDRU 


Procesul de integrare națională 
a basarabenilor este ireversibil 


.Ş.— publicist şi istoric 
literar. Preşedintele 
Fundaţiei Culturale „Miron 
Cristea” Semnează: Pe 
urmele lui Octavian 


C. Tâslâuanu (1987, 2012 


Un nume pentru istorie: 
Patriarhul Miron Cristea 


(1998, în colaborare 


Oameni şi locuri în Călimani 
(2000), Binecuvântată a 


fost clipa... (roman, 2002 


1 

Basarabia iarăşi şi iarăşi 
(2003), Patriarhul Miron 
Cristea (2008), Vremuri şi 
destine (2011) ş.a. 


— Stimate domnule profesor Ilie Șandru, 
păstrez în memorie frumoasele zile petre- 
cute acum trei ani la Topliţa cu prilejul Zi- 
lelor „Miron Cristea”. Nu voi uita nicioda- 
tă pitoreştile meleaguri din preajma urbei, 
călătoriile făcute în proximele localităţi și 
în special în fascinanta comună Bilbor. Aș 
vrea să povestiti şi cititorilor noștri ce vă 
leagă de această pitorească localitate. 


— În urmă cu 60 de ani, după absolvirea Şco- 
lii Pedagogice Române din Reghin, am fost 
repartizat în fostul raion Topliţa, iar aici am 
fost numit învățător la Şcoala Elementară cu 
7 clase din comuna Bilbor. Nu auzisem până 
atunci de Bilbor şi mă tot întrebam în ce parte 
să apuc ca să pot ajunge acolo. Am aflat că Bil- 
borul era o localitate izolată, situată undeva în 
munți, la aproape 30 de km depărtare. 


La Bilbor, pe vremea aceea, se ajungea foarte 
greu, singurul mijloc de transport fiind trenul 
forestier, fără vagoane personale, care pornea 
dimineaţa, în jurul orei 4, de la poarta fabri- 
cii de cherestea din Toplita, spre gurile de 
exploatare forestieră din munţi. După vreo 
două ore, te lăsa la 7 km de comună. Se mai 
putea merge cu căruţa, ori cu sania, în funcție 
de anotimp, sau chiar pe jos, drum făcut mai 

târziu nu de puţine 
ori. Bilborul, aflat la 
peste o mie de metri. 
altitudine, era o aşeza- 
re specifică de munte, 
cu casele împrăștiate 
pe tot cuprinsul de- 
presiunii  intramon- 
tane dintre masivele 
muntoase ale Giurge- © 
ului, Bistriţei şi Căli- 
manilor, din Carpaţii . 
Orientali. Viaţa era 
foarte grea, fiindcă, 
în afară de produsele | 
lactate şi cartofi, acolo 
nu se mai găsește ni- 
mic, din cauza climei 
aspre şi a deficitului 
de pământ arabil. Dar, 


fiindcă aproape toți 


2013, Chişinău. Ilie Șandru şi Alexandru Bantoş 
la Casa Limbii Române 


eram tineri în colecti- 
vul didactic — vreo 15, 
fiindcă, în afară de şcoala din centru, cu 7 clase, mai erau două școli 
cu 4 clase, situate în cătunele mai îndepărtate —, nu prea le puneam pe 
toate la inimă. 


Aşa am ajuns învățător la Bilbor. Aveam doar 18 ani. Încetul cu încetul, 
am început să iubesc Bilborul, locuitorii săi, oameni aspri, dar drepți, 
ca toți muntenii. După doi ani, din Bilbor am plecat militar şi m-am în- 
tors tot acolo; în Bilbor m-am căsătorit, soția mea, Paula Tănase, fiind 
tot dâscâlitâ; în Bilbor s-au născut cei doi băieţi, Dan şi Paul-Ilie; din 
Bilbor am urmat apoi cursurile fără frecvenţă ale Universităţii „Alexan- 
dru loan Cuza” din Iaşi, Facultatea de Istorie — Filozofie, Secţia Isto- 
rie — Limbă şi literatură română. 


A trecut de atunci mai bine de o jumătate de veac. Acum Bilborul este 
o așezare frumoasă, de munte, cu aproape o mie de gospodării și peste 

trei mii de locuitori, în care a pătruns din plin ceea ce numim „civiliza- 
tie modernă”: curent electric, aparatură audio-vizuală de toate tipurile, 
apa curentă, câteva sute de autoturisme, tractoare etc. Au cam dispă- 
rut, din păcate, altele: portul popular, tradiţiile şi obiceiurile noastre 
frumoase, jocurile populare etc. 


— Legat de Bilbor este și numele unui ilustru promotor al unirii 
Ardealului cu Tara, şi anume Octavian C. Tăslăuanu. Ati scris şi o 
monografie intitulată Pe urmele lui Octavian C. Tăslăuanu, ediţia a 
doua revăzută şi adăugită a apărut la Târgu-Mureş, în 2012. Cum 
ati descoperit calea spre acest ilustru inaintaş? 


- Acolo, la Bilbor, o învăţătoare, Adelina Cruceanu, mi-a vorbit despre 
„unchiul Tavi”. Era Octavian Codru Tăslăuanu (1876-1942), prieten 
intim şi sfătuitor (cu 5 ani mai mare) al poetului Octavian Goga. Tot- 
odată am avut şi şansa de a-i mai găsi în viață pe doi dintre fraţii săi: 
Petrache Tâslâuanu, învăţător, fost director al şcolii din Bilbor, şi Cor- 
nel Tâslâuanu, cel mai mic dintre cei 11 copii ai preotului loan Tă- 
slăuanu şi ai soţiei sale, Anisia Tâslâuanu, n. Stan, fost de mai multe ori 
primar al comunei. În podul casei lui Cornel Tâslâuanu am descoperit 
o adevărată comoară: întreaga colecţie a revistei „Luceafărul” și multe 
alte documente legate de viaţa lui Octavian C. Tăslăuanu, de editarea 
revistei, scrisori. 


De atunci, a început să mă intereseze tot mai mult viața şi activitatea 
acestuia. Fiind primul băiat al familiei, conform tradiţiei din familiile 
preoțești, trebuia să urmeze cariera preoțească. Nu i-a plăcut, motiv de 
ceartă şi de neînţelegeri cu tatăl său. A pornit, astfel, în viață bazându- 
se doar pe puterile sale. A trecut granița în România şi a urmat cur- 
surile Universităţii din Bucureşti, Facultatea de filologie, unde a avut 
dascăli renumiţi: Titu Maiorescu, Ion Bianu, Dimitrie Onciul, Nicolae 
Iorga, Grigore Tocilescu, Pompiliu Eliade. 


După absolvirea facultăţii, a avut şansa să fie numit secretar la Consu- 
latul General al României din capitala Ungariei, Budapesta, cunoscând 
foarte bine limbile maghiară și germană. 


Pe vremea aceea, la Budapesta se afla o întreagă colonie de studenţi 

) 5 
români din Ardeal. Unii dintre aceștia, în frunte cu Octavian Goga, şi-au 
pus în gând să scoată o revistă, căreia să-i dea numele „Luceafărul”, în 

amintirea „Luceafărului poeziei româneşti”, Mihai Eminescu. I-au ce- 
rut sprijinul lui Tăslăuanu. Şi, astfel, Octavian C. Tăslăuanu și-a legat 
destinul de cel al revistei, pe care a condus-o efectiv din 1903 până în 
1906, la Budapesta, iar din 1906 până în 1914, la Sibiu, unde el a fost 
numit secretar al Astrei. Revista „Luceafărul” a devenit, alături de „Via- 
ţa românească” din Iași şi ,Semânâtorul” din Bucureşti, una dintre cele 
mai importante reviste literare românești de la începutul secolului al 
XX-lea. Tâslâuanu a reușit să obțină colaborarea la revistă a majorității 
marilor scriitori români ai vremii: Liviu Rebreanu, Mihail Sadoveanu, 
Al. Brâtescu-Voineşti, Ştefan Oct. Iosif, Ion Lupaș, Ilarie Chendi, Sextil 
Pușcariu etc. lar Octavian Goga, prin poeziile sale, a fost cel care a dat 
strălucire revistei. „Luceafărul” era, la Budapesta, şi „o flamură de luptă 
națională” a românilor transilvăneni. 


Odată cu începerea Primului Război Mondial, în 1914, O. C. Tăslăuanu, 
ca ofițer al armatei austro-ungare, a fost mobilizat și trimis pe frontul 
din Galiţia, in fruntea unei companii de glotaşi (infanteriști) români 
ardeleni. Au ajuns până la Nistru. Tăslăuanu, evident, cunoștea ver- 
surile „De la Nistru, pân la Tisa...” din Doina lui Eminescu. ,De-o fi 
să ne batem cu fraţii noștri basarabeni, ce ne facem, domnule alit- 
nant (locotenent)?”, l-a întrebat un soldat. Nu a ştiut ce să-i răspun- 
dă. După trei luni, rănit şi bolnav, a ajuns la sanatoriul din Mehadia, 
de unde a reușit să treacă munţii, în România. „Sunt in Tara Româ- 
nească, dar trăiesc cu sufletul tot în Ardeal şi aştept..., aştept mereu să 
aud goarnele sunând şi să mă întorc, viu sau mort, acasă, în România 
Mare” scria el în Jurnalul său. 


În Țară, după multe peripeții, reușește, în cele din urmă, să intre volun- 
tar în Armata română, fiind numit şeful biroului de informaţii al Cor- 
pului IV, Onești, sub comanda generalului-erou leremia Grigorescu, 
iar în 1918, după reintrarea României în război, a fost șeful serviciului 
de informaţii al trupelor române care au operat în Ardeal. După război, 
a fost ales membru în Marele Sfat al Transilvaniei, deputat de Tulgheș, 
senator de Mureș, ministru de două ori în guvernul condus de genera- 
lul Alexandru Averescu. Scârbit însă de mocirla politică a vremii, s-a 
retras la masa de scris, cu intenţia de a-și termina ciclul „Spovedanii- 
lor”, ce trebuia să cuprindă 15 volume, dar care a rămas neterminat din 
cauza morţii premature, în 1942, a autorului. 

Dintre cărţile publicate în timpul vieţii amintesc: Informaţii literare şi 
culturale (1910), Trei luni pe câmpul de război (jurnal de front, 1915), 
Hora obuzelor (povestiri, 1916), Sub flamurile naţionale (vol. 1, 1935), 
Octavian Goga, amintiri şi contribufiuni la istoricul revistei „Luceafărul” 
(vol. 1, epoca budapestană, 1939) etc. 


— O altă personalitate care v-a marcat itinerarul dumneavoastră 
de creaţie este Patriarhul Miron Cristea. Aţi editat şi despre el o 
monografie. Tot dumneavoastră sunteţi iniţiatorul Zilelor „Miron 
Cristea”, eveniment științific şi cultural de omagiere a distinsului 
slujitor al Bisericii Ortodoxe Române. În continuare, vă rog să vă 
referiti la personalitatea lui Miron Cristea. 


— În toamna anului 1961, am fost transferat din Bilbor la Topliţa, 
în funcţia de director al Casei Raionale de Cultură, iar în 1962 am 
fost numit secretarul Comitetului pentru Cultură şi Artă de pe lân- 
gă Sfatul Popular al raionului Topliţa, funcţie în care am rămas până 
în 1968, la înființarea judeţelor, când am reintrat în învățământ. În 
această perioadă, când venea pe la Topliţa unchiul meu, avocat, doc- 
tor în ştiinţe juridice, ne duceam împreună la Mănăstirea „Sfântul 
Prooroc Ilie”, ctitoria întâiului Patriarh al României Mari şi al Biseri- 
cii Ortodoxe Române (BOR), unde era stareţ PS Emilian (Dumitru) 
Antal, nepot de soră al Patriarhului, care fusese pe vremuri proto- 
pop la Reghin și profesor de religie al unchiului meu. În acest fel, 
prin el, am început să cunosc mai bine personalitatea Patriarhului, să 
cercetez multe dintre documentele aflate la biblioteca mănăstirii, la 
Biblioteca Astra din Sibiu, la Episcopia Caransebeşului şi la Patriar- 
hia Română. Aşa avea să se nască volumul Patriarhul Miron Cristea, 
pe care l-am scris împreună cu regretatul coleg şi prieten, scriitorul 
Valentin Borda, din Bucureşti. Volumul a fost lansat la prima ediție 
a Zilelor „Miron Cristea”, organizate in 1998, la Topliţa. De atunci, 
această manifestare s-a organizat an de an, ajungându-se acum la cea 
de-a XVIII-a ediţie, cu participarea unui mare număr de oamenii de 
ştiinţă şi cultură din ţară şi de peste hotare, inclusiv din Republica 
Moldova. Comunicările ştiinţifice susținute de aceștia sunt adunate 
în volumele Sangidava. İn 2012 am reușit să tipăresc ediția a Il-a a 
volumului Patriarhul Miron Cristea, revăzută şi adăugită. Cele două 
lucrări despre viaţa şi activitatea Patriarhului Miron Cristea sunt cele 

dintâi volume monografice complete, care cuprind întreaga viață şi 
activitate a primului Patriarh al țării şi al BOR. 


- Sunteţi unul dintre intelectualii români care, după 1989, ati scris 
multe și răscolitoare pagini despre Basarabia. Cum s-a cristalizat 
numele provinciei în inima şi memoria copilului Ilie Șandru? 


— Din păcate, nu am avut fericirea să urmez şcoală românească in pe- 
rioada interbelică, respectiv în timpul României Mari, când aș fi aflat, 
desigur, multe lucruri legate de Basarabia. Eu am făcut clasele primare 
sub ocupaţie maghiară (1941-1944), cu învățători unguri, care nu şti- 
au nicio boabă românește. Ce e drept, nici ei nu au reușit să ne înveţe 
pe noi limba maghiară, doar vreo câteva cântece ungurești, pe care le 
vociferam în gura mare, fără să ştim ce cântam. 


Soarta Basarabiei, aflată sub cizmă rusească, m-a preocupat însă încă 
din tinereţe, citind tot ce am putut găsi, fiind numai ochi și urechi la 
cele povestite de unchiul meu, avocat. Alte posibilități de a afla ceva 
despre fraţii noştri basarabeni nu existau în vremea regimului comu- 
nist, fiindcă nu se spunea absolut nimic despre acest ținut. Se organi- 
zau multe excursii în fosta U.R.S.S., însă niciuna cu destinaţia Basara- 
bia. Şi totuşi am avut şansa, în 1981, să „prind” o asemenea excursie, 
pe ruta Chişinău — Kiev — Moscova (câte 3 zile în fiecare oraș). Am 
călcat atunci cu emoţii mari pentru prima dată pe pământul Basarabiei, 
la Chişinău, în ziua de vineri, 26 iunie 1981. Ne-am instalat în hotelul 
„Inturist” (Naţional, acum în stare de demolare). Ascultam, plin de ui- 
mire, ghidul, o domnişoară drăguță, Ludmila Penu. Cu aceeaşi uimire, 
dar și plăcere, am descoperit, la marginea parcului central, monumen- 
tul lui Ştefan cel Mare, iar în parc aleea „scriitorilor moldoveni” Adică, 
nu erau români? Am intrat, cu sofia mea, în biserica din apropierea ho- 
telului şi am întrebat pe cineva dacă e românească? Da, e românească, 
ne-a răspuns un bâtrânel, în şoaptâ şi cu teamă. Pe Bulevardul Lenin, 
am ajuns la fosta Catedrală a Chişinăului, transformată în sală centrală 
de expoziţii! Totuşi am trăit atunci bucuria de a auzi pe stradă vorbin- 
du-se românește şi ne-am convins că mai trăiesc români în Basarabia. 
Atunci s-a născut în mine dorința puternică de a mă apropia mai mult 
de ei și de a-i cunoaşte mai bine. Lucrul acesta nu a fost posibil decât 
după evenimentele din 1989. Au urmat „Podurile de flori” de la Prut. 
Primul a fost în 6 mai 1990. Mă aflam la Cotul Miculinti. Dincolo, pe 

malul stâng, e situatâ comuna lui Grigore Vieru, Pererâta. S-au adunat 
acolo, pe cele douâ maluri, zeci de mii de români. Cu singura barcâ ce 
era, Grigore Vieru a trecut pe malul drept, iar Dumnezeu parcă a vrut 
așa să ajungă exact în locul unde mă aflam eu. L-am luat în braţe, lumea 
ne-a purtat pe amândoi pe sus, până pe o platformă de tractor, devenită 
ad-hoc scenă. În clipele următoare apele Prutului au fost acoperite de 
miile de români, care s-au întâlnit în mijlocul râului, imbrâtişându-se, 
fără să se cunoască, plângând de bucurie. Au fost momente pe care le 
trăieşti o singură dată în viaţă şi nu se pot uita. Am dus atunci la Prut 
întreaga colecție de cărţi din „Biblioteca şcolarului”, care au ajuns la 
şcoala din comuna Corjeuti, trecute pe apă, cu sacul, de profesorul Va- 
sile Bardier. În anul următor, la „Podul de flori” de la Stânca-Costeşti, 
din Topliţa au plecat 14 autobuze încărcate, încât i-am speriat pe po- 
litiştii, care, văzând tâblitele de înmatriculare cu , HR”, au crezut că au 
năvălit secuii! 


În vară, pe la începutul lui august, după multe peripeții, am ajuns la 
Corjeuti, invitaţi de familia prof. Bardier. De acolo, pe la 20 august am 
ajuns la Chişinău, unde am rămas pentru a participa la prima ediţie a 
sărbătorii naţionale „Limba noastră cea română”. Am trăit atunci mo- 
mente inâltâtoare, pe care le-am consemnat, alături de altele, în cartea 
Basarabia iarăşi şi iarâşi..., apărută la Editura APP București, in 2003. 
Ulterior, drumurile mele basarabene au continuat an de an, partici- 
pând la foarte multe manifestări de spirit şi trăire românească. Am cu- 
noscut o mulțime de oameni, intelectuali, scriitori, artişti, ziariști etc. 
Aşa s-a născut cea de-a doua carte despre Basarabia, Inima Timpului, in 
2010, iar apoi Jurnal de Basarabia, în 2011. 


- Grigore Vieru este poetul care a lăsat urme adânci în conștiin- 
ta basarabenilor, dar şi a românilor din Ţară şi de peste hotare, şi 
care a pledat sincer pentru restabilirea podurilor / punților cul- 
turale / literare / spirituale pe Prut. La Topliţa a fost inaugurat 
unul dintre primele busturi în memoria lui Grigore Vieru. Ştiu că 
dumneavoastră ati avut o contribuţie decisivă în derularea acestei 
acţiuni, iată de ce vă rog să rememorăm evenimentele care au pre- 
cedat instalarea bustului în centrul orașului. 


— Din mai 1990 legăturile noastre au rămas permanente, fiindcă ide- 
alurile erau comune. Eu am devenit pentru Grigore, la fel ca mulți 

prieteni ai lui din Tarâ, „fratele Ilie”. Ne-am întâlnit de multe ori la Chi- 
şinău și ne-am apropiat sufletește. În semn de mare respect şi de înaltă 
apreciere a meritelor poetului, în 1995, când poetul implinea vârsta de 
60 de ani, am propus Consiliului Local Topliţa să-i acorde înaltul titlu 
de Cetăţean de Onoare al orașului nostru. Evenimentul s-a petrecut în 
ziua de 31 mai 1995. Vizibil emoţionat, Grigore Vieru a rostit câteva 
cuvinte memorabile: „Unii au visat toată viața să ajungă în Cosmos. Eu, 
întreaga viață, am visat să trec Prutul, ca să-mi văd Tara. lar dacă acum 
mi s-a acordat înaltul titlu de Cetăţean de Onoare al oraşului Toplița 
şi faptul că sunt membru al Academiei Române, pentru mine contează 
mai mult decât Premiul Nobel. Este pentru prima dată când un oraş 
din România îmi acordă acest înalt titlu, care mă onorează. Cred, sunt 
convins, că prin oraşul Toplita am devenit acum Cetăţean de Onoare 
al ţării mele, România”. 


În urmă cu trei ani, la 18 iulie 2011, în prezenţa participanţilor la 
cea de-a XV-a ediţie a Zilelor „Miron Cristea” şi a unui mare număr 
de locuitori ai orașului, în parcul central al municipiului Toplița a 
fost dezvelit şi sfințit bustul poetului Grigore Vieru, operă a artistului 
plastic Aurelian Antal din Dorohoi, fiu al Toplitei. Pe soclul pe care 
este așezat bustul sunt înscrise cuvintele rostite de Grigore Vieru în 
ziua de 31 mai 1995, când i s-a acordat titlul de Cetăţean de Onoare 
al oraşului Topliţa. 


— Aţi revenit frecvent, de-a lungul anilor, în Republica Moldova, 
de aceea îndrăznesc să vă întreb: ce schimbări, în opinia dumnea- 
voastră, au survenit aici în ultimele două decenii? 


— În cei 24 de ani, care au trecut din 1990, am putut urmări în timp, 
adică în desfășurarea lor cronologică, schimbările petrecute dincoace 
de Prut. În 1990, la prima ediţie a sărbătorii „Limba noastră cea româ- 
nâ, aveam impresia că frumosul Chișinău este un oraş locuit numai 
de populaţie românească. Nu se mai auzea deloc vorbindu-se în limba 
rusă! Aproape nu-mi venea să cred. Din păcate, lucrurile s-au schimbat 
în rău în anii ce au urmat. Sărbătoarea „Limba noastră cea română” a 
devenit o simplă sărbătoare „a limbii”. Mâna lungă, nevăzută a Mosco- 
vei începea să-și arate roadele otrăvite. Odată cu venirea comuniștilor 
la putere, tot ceea ce s-a câştigat în 1989 şi 1990, privitor la limbă, la 
scris, la imn etc., aproape s-a pierdut. Și totuși procesul pornit atunci 

nu a mai putut fi oprit. Schimbările sunt uriașe peste tot, iar basna des- 
pre „poporul moldovenesc” şi „limba moldovenească” treptat se dă ui- 
tării. În vizitele recente pe care le-am făcut la câteva licee din raionul 
Ialoveni, am constatat că tânăra generaţie vorbeşte o frumoasă și curată 
limbă românească, fie ea și cu inflexiuni de grai moldovenesc! Eu sunt 
convins că procesul de integrare naţională a basarabenilor este irever- 
sibil. 

— Ce impresie lasă unui român din dreapta Prutului presa de la 
Chişinău, posturile de radio şi televiziune? 


— Chiar dacă s-au obținut şi aici anumite succese, atât in presa audio-vi- 
zuală, cât şi în cea scrisă, cred că este loc încă de mai mult și de mai bine. 
Sunt câteva publicaţii care susțin idealul național al basarabenilor, do- 
rinta lor de integrare europeană, alături de celelalte popoare, şi, în acest 
context, trebuie să mentionez neapărat discursul publicistic şi ştiinţific 
excepțional al revistei „Limba Română”. Timp de 23 de ani, in condi- 
tü dificile economice şi politice, revista s-a aflat pe linia întâi a mișcării 
pentru deşteptarea românilor basarabeni. Dar sunt şi destule publicaţii 
a căror prestație este vizibil împotriva acestui firesc drum al descătușării 
spirituale, slujind intereselor străine și dorinței Rusiei de a nu pierde ceea 
ce a avut cândva în regiune. Unele dintre aceste reviste și ziare promo- 
vează fățiș o politică de subminare a statului, iar organele competente ori 
nu văd, ori nu vor să aplice legea pentru a curma demersul lor destructiv 
şi antinational. Atâta timp cât românii basarabeni reprezintă circa 70 la 
sută din populația Republicii Moldova, ei trebuie să-şi impună voința, iar 
presa ar trebui să aibă un rol decisiv în această direcție. 


— Aţi vizitat în mai multe rânduri Casa Limbii Române, ati fost 
oaspetele revistei „Limba Română”. Şi in 2013, pe 31 august, ati 
insistat să reveniti la Chișinău pentru a fi alături de noi... 


- M-am bucurat mult, acum 16 ani, când am aflat că în Republica Mol- 
dova s-a deschis o Casă a Limbii Române, care, timp îndelungat și ne- 
întrerupt, organizează la Chișinău cele mai eficiente cursuri de limbă 
română pentru alogeni, şi că împreună cu revista „Limba Română” — 
două instituţii de prestigiu — desfășoară acțiuni de amploare dedicate 
culturii şi literaturii române, spiritului românesc. Pe 31 august, anul 
trecut, am aflat cu mâhnire că „Limba Română”, o publicație cu mesaj 

identitar pronunţat şi care ani în şir a adunat în jurul său intelectuali de 
marcă de pe ambele maluri ale Prutului, era pe cale de a-și sista apariția 
din cauza lipsei mijloacelor financiare. 


— Stimate domnule profesor, trebuie să informăm cititorii, că 
în 2014 situaţia revistei s-a ameliorat întrucâtva, deși sabia lui 
Damocles continuă să atârne deasupra publicaţiei noastre. În 
acest an vom avea posibilitatea să postăm pe propriul site întreaga 
arhivă a revistei, făcând-o astfel disponibilă pentru toată lumea. 
Cu regret însă, Bucureştiul va oferi sprijin financiar doar pentru 
tipărirea a trei numere de revistă. Şi în acest an proiectele DPRRP 
sunt finanţate cu întârziere, în cea de-a doua jumătate a anului. 


— Da. Cu părere de rău atitudinea față de presă rămâne cea veche. Ca 
şi în trecut, publicaţiile de cultură sunt „tratate” asemeni unor proiec- 
te ordinare, fără a avea în vedere condiţiile specifice de funcţionare a 
acestor instituţii: echipă redacțională, autori, tipografie etc. În pofida 
tuturor dificultăţilor însă revista „Limba Română” trebuie să-şi con- 
tinue existența şi am certitudinea că numai implicarea unor sponsori 
particulari, independenţi, cum a fost la începutul secolului pentru 
Ardeal, Vasile Stroescu (1845-1926), de altfel mare prieten cu Miron 
Cristea, ar putea asigura apariția neîntreruptă a revistei. Vestitul moşi- 
er basarabean a fost unul dintre cei mai importanți filantropi ai româ- 
nilor transilvăneni: numai în perioada anilor 1910-1914, perioadă ex- 
trem de grea pentru Ardeal, a donat circa un milion de coroane (sumă 
extraordinară pentru vremea aceea) pentru construirea a 216 școli şi 
96 de biserici, pentru organizarea multiplelor acțiuni culturale întru 
păstrarea identităţii românilor transilvăneni. Sprijinind revista „Limba 
Română, noi, românii din Transilvania de azi, am putea, într-un fel, 
răspunde gesturilor generoase de altă dată ale cărturarului basarabean 
Vasile Stroescu, de la nașterea căruia în 2015 se împlinesc 170 de ani. 
Eu cred că în România sunt oameni de afaceri luminati care înțeleg 
rostul unei publicaţii cum e „Limba Română” și sprijinul lor financiar, 
atât de necesar mai ales acum, va scoate revista din impas. 


- Mult stimate domnule profesor, vă mulțumesc pentru că sunteți 
alături de noi și ne vom bucura dacă vom reuși împreună să asi- 
gurăm continuitate și ritmicitate revistei noastre care peste un an 
împlineşte un sfert de secol de apariţie neîntreruptă. 

Dinu POŞTARENCU 


Repunerea în drepturi a limbii 
române (1917-1918) (11)* 


D.P. — doc 


Drept al A.Ş. 
ştiinţific superi 
de compe 
modernă a Basar, 
localităţilor, 


or în istorie, 
Institutul de Istorie, Stat şi 


„cercetător 
or. Domenii 
ență: istoria 
abiei, istoria 
genealogie. 


Dintre lucrări 


e publicate: 


Pe lângă alte chestiuni examinate în cadrul 
şedinţei Sfatului Ţării din 4/17 decembrie 
1917, deputaţii au dezbătut şi un proiect de 
lege privind organizarea Cancelariei Sfatului 
Ţării. „Discuţii aprinse, informa organul de 
presă «Sfatul Ţării», a trezit articolul referitor 
la constituirea secției în problemele nationa- 
le. Propunând să fie creată o comisie specială 
în problemele naţionale, deputatul Grinberg 
a înaintat un amendament formulat astfel: În 
vederea asigurării egalității în drepturi a limbi- 
lor în cadrul comisiei principale, să se recunoască 
dreptul fiecărei naționalități de a se adresa Sfa- 
tului Türü în limba sa maternă, pentru aceasta 


Străzile Chişinăului. Denumiri fiind necesar de a institui în cadrul cancelariei o 
vechi și actuale (1998), 

O istorie a Basarabiei în date și 
documente (1998), Anexarea 


Basarabiei la 


Imperiul Rus 


(2006), Contribuţii la istoria 
modernă a Basarabiei (2005) 


etc. 


secție națională. Sustinându-şi amendamen- 
tul, oratorul a expus dovezi pentru a-i sublinia 
importanţa şi necesitatea de a-l adopta, având 
în vedere diversitatea de etnii care populează 
Basarabia. Deputatul Halippa a propus ca lu- 
crările în cadrul cancelariei să fie efectuate în 
limba moldovenească, deoarece noi locuim 
în republică moldovenească. Deputatul Prah- 
nitchi a propus două limbi: moldovenească și 
rusă. Prima — ca limbă de stat, iar a doua — ca 
limbă neutră. Alte limbi nu trebuie acceptate. 
Deputatul Halippa a sprijinit propunerea ora- 


J * Continuare. Partea I în nr. 1, 2014, p. 196-204. 

torului precedent. Sustinând egalitatea în drepturi a limbilor, deputatul 
Rabei a menţionat că formularea problemei este următoarea: fiecare 
naţionalitate se adresează cancelariei de stat de pe lângă Sfatul Ţării în 
propria limbă. Deputatul Grinberg i-a obiectat lui Prahnitchi că a de- 
naturat sensul amendamentului propus de orator. Deputatul Halippa a 
căzut de acord ca cererile înaintate cancelariei să fie în toate limbile. O 
altă întrebare este în ce limbă ea va răspunde solicitantilor. La început, 
fără îndoială, cancelaria va şchiopâta, dar, cu timpul, ea va răspunde 
în toate limbile. Deputatul Prahnitchi a declarat că el a pus problema 
limbii exclusiv din punct de vedere tehnic, deoarece latura principală a 
fost demonstrată în ziua deschiderii Sfatului Ţării, când reprezentantul 
fracțiunii socialiste evreiești, la solicitarea adunării, a vorbit în limba 
evreiască. La ce bun servesc atât de multe limbi; va genera birocraţia 
şi un milion de secţii. Poporul evreiesc este majoritar ştiutor de carte 
în ruseşte. Deputatul Rabei declară că el deloc nu atentează la suvera- 
nitatea limbii moldovenești, dar în treburile de stat totul trebuie să fie 
clar. Rusificarea, promovată în timpul ţarismului, este bine ştiutâ de 
noi, deoarece şi moldovenii au suportat pe umerii săi toată greutatea 
experimentelor ce au fost făcute de către funcționarii țarişti şi, cu toate 
acestea, fiecare naționalitate și-a menţinut identitatea sa, iar tendințele 
autocrației nu au dus la nimic. Despre comunitatea evreiască, conti- 
nuă oratorul, se judecă după vârfurile conducătoare ale evreilor, dar 
aceasta nu este corect, întrucât, pătrunzând în sânul poporului, aduna- 
rea neapărat s-ar convinge că marea majoritate nu posedă limba rusă. 
Noi suntem aproape de masa evreiască, de straturile democratice. Ma- 
sele nu cunosc limba rusă și rugămintea noastră nevinovată este de a 
susține amendamentul propus de noi (exclamaţii: este adevărat, just). 
Deputatul Buzdugan a susținut dreptul evreilor de a se adresa pretu- 
tindeni în limba lor, indiferent dacă ar cunoaște limba rusă. Tarismul 
a răspândit multă amărăciune şi, chiar dacă nationalitâtile nu ar dori 
să vorbească limba rusă, atunci ele tot au dreptate. Oratorul susține 
propunerea fracțiunii evreiești. Amendamentul este votat şi aprobat””. 


Deşi a propus ca lucrările în cadrul Cancelariei Sfatului Țării să fie re- 
alizate în limba moldovenească (română), aceasta fiind limba majori- 
tâtii covârșitoare a populaţiei Basarabiei, Pan. Halippa, inclusiv ceilalți 
deputaţi ai Blocului Moldovenesc nu au insistat asupra propunerii re- 
spective, înțelegând, la acea etapă inițială de dezbateri parlamentare, că 

problema limbii, după o îndelungată perioadă de rusificare a tuturor 
etniilor din cuprinsul imperiului, este una delicată. Totodată, stăruind 
în privinţa amendamentului său, deputatul N. S. Rabei, în calitatea sa 
de reprezentant al populaţiei evreieşti din provincie, a recunoscut po- 
zitia dominantă a limbii române. 


În prima jumătate a zilei de 6 decembrie 1917, în faţa palatului Sfatului 
Ţării s-a desfășurat un miting cu prilejul proclamării Republicii Demo- 
cratice Moldovenești, la care a participat un public numeros: orăşeni, 
elevi, reprezentanţi ai diferitor organizaţii, membri ai Sfatului Ţării, 
unități militare moldovenești, ucrainene și poloneze, aranjate în rân- 
duri. Iniţial, în incinta palatului, episcopul Gavriil a oficiat un serviciu 
divin în limba română, după care deputaţii şi publicul au ieșit în piața 
din preajmă, unde preşedintele Ion Inculeţ a citit declaraţia în limbile 
rusă şi română. Apoi unităţile militare au defilat dinaintea deputaţilor 
şi preşedintelui, răspunzând la salutări în limba română „Trăiască pre- 
şedintele!”. După încheierea mitingului, publicul a revenit în clădirea 
parlamentului, unde a continuat solemnitatea, în cadrul căreia a cuvân- 
tat Ion Inculeţ şi s-a dat citirii declaraţia în limbile rusă, română şi evre- 
iască”. Prezenţa limbii române la această manifestaţie politică serveşte 
drept dovadă că ea continua să se afirme în viața publică a Basarabiei. 


În acest timp au început să se organizeze cursuri de limba română 
pentru doritorii de a o învăţa. Astfel de cursuri şi-a propus să deschidă 
M. N. Catacazi”, cursurile respective urmând să fie frecventate inclu- 
siv de moldovenii, care, trecuţi prin şcoala rusă, posedau insuficient 
limba maternă. În anunţul difuzat prin intermediul presei se menționa: 
„Cu încuviințarea Comisiei Şcolare Moldovenești de pe lângă Zemstva 
Gubernială, M. N. Catacazi deschide cursuri de limba moldovenească 
pentru persoanele care au absolvit nu mai puţin de patru clase ale insti- 
tutülor de învățământ mediu. Cursurile vor avea o durată de trei luni şi 
vor fi gratuite pentru persoanele de naţionalitate moldovenească, care 
nu au posibilitatea să achite taxa””“, 


În cadrul ședinței Sfatului Țării din 15 ianuarie 1918, directorul gene- 
ral al Afacerilor Externe al Basarabiei, loan Pelivan, a rostit în limba 
română” un mesaj de salut adresat generalului Ernest Broşteanu, aces- 
ta fiind unul dintre comandanții trupelor române trimise de guvernul 
român în Basarabia la solicitarea oficialităților de la Chişinău, pentru a 

înlătura anarhia bolişevicâ, ce bântuia în provincie. Printre altele, loan 
Pelivan a menţionat: „Într-un răstimp de 105 ani, noi, moldovenii, am 
purtat jugul ţarismului. Împăratul Alexandru I, care a unit Basarabia 
cu Rusia, ne-a păstrat limba națională, şcoala, biserica şi obiceiul pă- 
mântului, iar în anul 1818 ne-a dăruit autonomia, însă prin samavolni- 
cie aceste drepturi ne-au fost râpite de Nicolai 1. A început rusificarea 
adâncă şi urmărirea a tot ce era moldovenesc şi în administraţie, şi în 
judecătorii, şi în şcoală, şi în biserică. Totul ce a fost românesc s-a per- 
secutat. Chiar şi numele moldoveanului funcţionarii ruși l-au schimbat 
într-un nume de batjocură. Multi se ruşinau de a se numi moldoveni. 
İn 1905 absolutismul țarist a început să mai slăbească. S-a organizat un 
grup de moldoveni intelectuali, care au început acțiunea luminătoare 
în mijlocul poporului său incult și, drept rezultat al acestei acțiuni des- 
făşurate de aceşti patrioți în curs de zece ani, a apărut Sfatul Ţării, ca o 
întrupare a idealului national moldovenesc”. 


Şedinţa Sfatului Țării din 23 ianuarie 1918 s-a dovedit a fi una memo- 
rabilă. Noaptea târziu, în timp ce sala era arhiplină, relata coresponden- 
tul „Sfatului Țării”, preşedintele Ion Inculeţ a declarat ședința deschisă 
şi a ținut un discurs în limbile română şi rusă privind oportunitatea 
de a declara independenţa Republicii Populare Moldoveneşti. Apoi a 
fost dată citirii declaraţia de independenţă, mai întâi în limba română, 
de către vicepreşedintele parlamentului, Pan. Halippa, după aceea în 
limba rusă, de către directorul general al Învățământului Public, Pante- 
limon Erhan”. În continuare, cu ocazia proclamării independenţei, au 
fost expuse mesaje de salut, inclusiv în limba română, rostite de loan 
Pelivan şi Ion Buzdugan“. 


A doua zi s-a produs un alt eveniment de excepţie, cu caracter româ- 
nesc. La 24 ianuarie 1918, se menţionează în paginile ziarului „Sfatul 
Ţării”, cu ocazia sărbătorii naţionale a românilor — aniversarea unirii 
Principatelor Române, casele din Chișinău au fost împodobite cu dra- 
pele naționale românești. Instituţiile publice şi cele de învățământ nu 
au funcţionat. Arhiepiscopul Anastasie al Chișinăului şi Hotinului a 
oficiat în Catedrală un serviciu divin solemn, la care au fost prezenți 
membrii Consiliului de Miniștri al Republicii Moldovenești, depu- 
taţii parlamentului, cadrele de comandă ale trupelor române şi multi 
cetățeni. După încheierea tedeumului, generalul Ernest Broşteanu i-a 

mulțumit arhiepiscopului pentru cuvântul de salut, binecuvântarea și 
bunăvoința exprimată la adresa statelor aliate şi, în special, României 
şi armatei române. Arhiepiscopul a rostit cuvântul de salut în rusește, 
iar generalul i-a răspuns în română, traducerea fiind efectuată de pro- 
toiereul Vasile Guma. În faţa Catedralei erau adunaţi enoriași şi unități 
române, cu drapele, în prezenţa a două orchestre. După terminarea 
serviciului divin au defilat unităţile române. Seara, artiștii Teatrului 
Naţional din Iaşi, invitaţi de Societatea Moldovenească Făclia, au pre- 
zentat un spectacol în teatrul Adunării Nobilimii”. 


Manifestarea tot mai accentuată în viața publică a limbii române diminua 
rolul suprem pe care îl avea limba rusă, punea stavilă rusificării şi deschi- 
dea calea spre a elimina consecinţele grave ale acestei politici imperiale. 
Dar nu fără dificultăți, după un regim colonial de lungă durată. Ca reacție 
la tendința firească şi legitimă a românilor basarabeni de a-și reîntrona 
limba maternă pe glia strâmoşeascâ, în cadrul şedinţei Sfatului Ţării din 5 
februarie 1917, deputatul Kristo Misirkov” a propus spre examinare, din 
partea fracțiunii minorităţilor naționale din organul legislativ, un proiect 
de lege cu privire la limbile oficiale în Republica Moldovenească, fosta 
Basarabia”. Autorii proiectului și-au motivat astfel necesitatea adoptării 
unei asemenea legi: „După ce a fost declarată independenţa fostei Basa- 
rabii, în prezent Republica Moldovenească, textul rusesc din actele ofi- 
ciale ale diferitor instituţii de stat este înlocuit cu cel moldovenesc. Însă 
5096 din totalul populaţiei Republicii Moldovenești sunt nemoldoveni. 
Pe deasupra, într-un şir de judeţe — Hotin, Bender, Akkerman, Ismail şi 
Cahul — locuitorii moldoveni nu reprezintă majoritatea şi în aceste jude- 
te limba moldovenească este necunoscută cu desăvârșire sau este ştiutâ 
insuficient, iar limba rusă, în calitate de limbă oficială pe parcursul a mai 
bine de o sută de ani, este cunoscută deopotrivă de către toate etniile 
fostei Basarabii: ucraineni, evrei, ruși, bulgari, găgăuzi, germani, armeni 
şi polonezi, precum şi de moldoveni”*. Raportând la actualitate această 
situaţie, grupul parlamentar al minoritarilor și-a exprimat dezideratul ca 
„limbile moldovenească și rusă să fie declarate limbi oficiale în Repu- 
blica Moldovenească, cu drepturi egale” Pentru a coexista — din punc- 
tul de vedere al semnatarilor proiectului — această imaginară „egalitate 
în drepturi” a limbilor (după o dominație, în decurs de peste o sută de 
ani, a limbii ruse ca limbă oficială, aşa cum observau ei), articolele pro- 
iectului de lege prevedeau următoarele: cunoașterea ambelor limbi este 

obligatorie pentru angajaţii tuturor instituţiilor guvernamentale ale re- 
publicii; fiecare persoană, care se adresează instituţiei guvernamentale în 
privinţa unor probleme personale, se va folosi în relaţiile sale cu functi- 
onarii acestor instituţii de una dintre aceste două limbi oficiale şi anume 
de cea pe care o posedă mai bine; persoanele oficiale sunt obligate să 
converseze sau să răspundă în scris solicitantilor în acea limbă oficială, 
pe care aceştia din urmă o folosesc în adresările lor către putere; lucrările 
de secretariat în instanţele judiciare inferioare se vor executa în limba 
populaţiei locale, iar în cele superioare — în una dintre cele două limbi 
oficiale; lucrările de secretariat în instituţiile administrative inferioare se 
vor executa în limbile locale sau în una dintre cele oficiale, după dorința 
locuitorilor; persoanele care ocupă posturi în instituţiile judecătoreşti şi 
administrative inferioare sunt obligate să cunoască limbile locale și acea 
limbă oficială pe care o posedă populaţia locală, în timp ce cunoașterea 
celei de a doua limbi oficiale nu este obligatorie pentru ei; în relaţiile din- 
tre instituţiile administrative inferioare şi cele superioare limbile oficiale 
sunt egale, dar prioritate obţine acea limbă, căreia instituția administra- 
tivă inferioară îi dă preferință, adică instituţia centrală este obligată să se 
pună în legătură cu instituţiile inferioare în acea limbă oficială, care este 
cunoscută şi preferată în localitățile respective; instruirea în şcoli trebu- 
ie să fie efectuată în limba maternă a populaţiei locale, iar în calitate de 
obiect de studiu obligatoriu să fie introdusă una dintre limbile oficiale, 
după dorinţa populației”. 


Note | © Cöamya Lopuü (acedanue 4 deka6pa), în „Charya 
Ilspuiă”, nr. 10 din 6 decembrie 1917, p. 4. 
* Camya Llapuii din 8 decembrie 1917, p. 1. 
” După cât se pare, este Maria Catacazi (1868-1920), fii- 
calui Nicolae Semigradov şi sotia lui Mihail M. Catacazi. 
* Camya Llapuii din 9 decembrie 1917, p. 1. 
7 Cpamya Hapuü, in ,Cgarya Llspuă” din 18 ianuarie 
1918,p.2. 
> Ibidem; O pagină din istoria Basarabiei. Sfatul Türü 
(1917-1918), Chişinău, Editura Prut-International, 
2004, p. 246. 
 Cgamya Lapuü (sacedanue 23 ansapa). Topmecmeennoe 
OÖVAGACHU  nesasucumocmu  Mondasckoii  Hapoonoii 
Pecny6nuku, in „Charya Llopuiă”, nr. 19 din 26 ianuarie 
1918, p. 2. 

3 „Carya opună”, nr. 19 din 26 ianuarie 1918, p. 3. 

31 Ibidem, p. 3. 

32 Kristo Misirkov (1874, satul Akostol, Macedonia — 
1926, oraşul Sofia, Bulgaria), bulgar de origine. După 
absolvirea Facultăţii de Istorie a Universităţii din Sankt- 
Petersburg, el a devenit profesor la Liceul de Băieți nr. 1 
din Chişinău. Conform unui izvod al deputaţilor Sfatu- 
lui Țării, K. Misirkov a fost ales ca membru al acestui for 
legislativ de către organizaţiile naţionale ale bulgarilor 
(ANRM, F. 727, inv. 2, d. 19, f. 213v), iar în chestionarul 
de membru al Sfatului Țării el a indicat că a fost ales din 
partea bulgarilor şi găgăuzilor din Chişinău (I. Colesnic, 
Sfatul Țării. Enciclopedie, Chişinău, 1998, p. 211). La 27 
martie 1918, când s-a votat unirea Basarabiei cu Româ- 
nia, K. Misirkov s-a abținut de la vot. 

33 Cgamya Uopuü (3acedanue 5 Şespans), in „Charya 
Ilapuiă”, nr. 28 din 7 februarie 1918, p. 3; I. Ţurcanu, Uni- 
rea Basarabiei cu România, Chişinău, 1998, p. 111; V. Po- 
povschi, Din activitatea Sfatului Țării, în „In honorem 
Ion Şişcanu. Studii de istorie a românilor”, Cahul, 2011, 
p. 140. 

34 Charya Llspuiă (saceaanue 5 peBpaaa), p. 3. 

35 Ibidem. 

Vlad MISCHEVCA 


De la Wilno la Vilnius. 
Paralele istorice basarabene: 1812-2013 


„Românii, cu toate că sunt liberi, nu au însă 

şi sentimentul libertăţii. Acesta nu vine de la natură, 
ci de la servitutea cu care au fost apăsaţi 

şi de la dominarea de care au fost umiliti...” 
(Dionisie Fotino, 1818) 


Constatarea făcută acum două secole, precum 


că nu avem „sentimentul libertăţii” din cauza 
dominării umilitoare a puterilor străine, ră- 
mâne actuală şi pentru românii din Republi- 


VI.M. (Miscăuca) — dr. 
cercet. şt. coord. la Institutul 
de Istorie al A.Ş.M,, conf. 
cercet. (Associate professor, ca Moldova, care încearcă să se desprindă de 
Ph.D). Membru al Comisiei  „sovietism” şi de sechelele imperialismul rus. 


naţionale de heraldică | | 
(1995-2014). Domenii de  Rămânem sub presiunea evenimentelor ce 


competenţă: istoria relaţiilor au precedat summit-ul istoric de la Vilnius, 
internaţionale din sud-estul unde, la 29 noiembrie 2013, Republica Mol- 
Şİ dova a parafat Acordul de Asociere şi Liber 
sec. XIX), genealogia dom- , j FĂ Si 

nilor fanarioți, vexilologie Schimb cu UE. Federaţia Rusă a făcut pre- 
heraldică, raporturi istorice  siuni pentru ca Azerbaidjanul să renunțe, 
moldo-elene (în special cu pe ultima sută de metri, la posibilitatea de a 


Sf. Munte Athos). 10 mono- deveni membru asociat al Uniunii Europene. 
grafii, publicate la Chișinău, 


aşi, Atena. 


Preşedintele ucrainean V. lanukovici adopta- 
se o decizie nefericită de suspendare a proce- 
sului de semnare a Acordului de asociere cu 
UE. lar, anterior, Armenia anunţase că nu va 
înainta pe calea integrării europene. Înseam- 
nă oare că summit-ul de la Vilnius a fost un 
„eşec” pentru Uniunea Europeană şi o „catas- 


trofă” pentru Republica Moldova? 

Se vehiculează că, în disputa dintre Rusia şi UE, Republica Moldova 
ar fi un „premiu neînsemnat” (The Economist)! totuşi, destinul nostru 
nu poate fi pus totalmente în raport de rezultatul bătăliei marilor pu- 
teri pentru statele CSI din fosta U.R.S.S. Viitorul Moldovei este legat 
indispensabil de Uniunea Europeană, fiindcă trecutul ne este euro- 
pean. Considerăm că aderarea trebuie să cuprindă gradual și factorul 
istorico-geografic al statelor aspirante. lar, pentru Republica Moldova, 
scopul este nu doar asocierea, alias parafarea şi ratificarea documen- 
telor semnate la summit-ele UE, cât revenirea, propriu-zisă, în familia 
statelor europene. 


Astfel, vom contesta acea nedreptate istorică, săvârşită la adresa popo- 
rului nostru acum două secole, când Principatul Moldovei a fost sfâr- 
tecat în jumătate. Parcursul european al Moldovei dintre Prut şi Nistru 
a fost deturnat pentru un secol — prin anexarea ei, în luna mai 1812, 
la Rusia ţaristă, iar apoi cotropirea, în iunie 1940, de către U.R.S.S. şi 
reocuparea de regimul sovietic în 1944... Basarabia a devenit zonă de 
contact-conflict între două lumi antagoniste. Problema basarabeană este 
demult o problemă europeană, doar că europenii întârzie să o solutio- 
neze, iar basarabenii nu au puterea decizională și nu se simt încă la egal 
cu compatrioţii români din stânga Prutului, care sunt deja cetățeni ai 
Europei (din 2004 România este membră a NATO, iar din 2007 face 
parte din Uniunea Europeană). 


Imperiul Rusiei, care se extindea către începutul secolului al XIX-lea 
pe trei continente, în Europa, Asia şi America de Nord, promovând 
abil o politică expansionistâ în direcția Balcanilor, şi-a realizat, la 1812, 
doar parțial planurile?. Totuși, în pofida situaţiei internaţionale nefavo- 
rabile şi plătind prețul a 150.000 de morţi ai armatei sale în acel război 
(1806-1812), a obţinut un limes geostrategic foarte important — cuce- 
rind, la acea dată, gurile Dunării (braţul Chiliei), dezmembrând stră- 
vechiul teritoriu al Moldovei. Împăratul Alexandru I, ocupând în mod 
forțat şi arbitrar pământurile moldave dintre Nistru şi Prut, după ce-și 
dorise extinderea granițelor până la Siret sau chiar până la Carpaţi şi 
Dunăre, nu avea vreun temei legitim de revendicare a acestora, în afara 
dreptului forței. Teritoriul istoric românesc dintre Prut şi Nistru era 
anexat la Rusia țaristă (45.630 kilometri pătrați), care nu avea niciun 
argument sau drept (fie sub aspect etnic, istoric, geografic sau politic) 


LECTIILE ISTORIEI EEA 


asupra acestui pământ, denumit de către administraţia țaristă — Basara- 
bia, extinzându-se, astfel, numele istoric propriu doar părții geografice 
din sudul Moldovei (dintre Dunăre şi Nistru). 


Soarta Principatelor Române în acea perioadă hotărâtoare a fost total- 
mente lăsată la discretia marilor puteri, care disputau spinoasa Chesti- 
une Orientală. La 1812, Rusia, scindând Moldova şi stabilind un hotar 
arbitrar pe Prut, generează o nouă problemă internațională — Problema 
Basarabiei. În acest context, menționăm că, netăgăduind imperialis- 
mul Franţei, Austriei şi Marii Britanii faţă de Imperiul Otoman şi sta- 
tele supuse lui, nu putem omite că rezultatele practice ale expansiunii 
ţariste în bazinul pontic, în a doua jumătate a secolului al XVIII-lea — 
începutul secolului al XIX-lea, au fost destul de concludente: Crimeea, 
Caucazul, Moldova răsăriteană (pe talvegul Prutului şi cu gurile Dunării). 
Iar în cadrul războiului ruso-turc din 1806-1812, după cum s-a men- 
tionat: „Moldova şi Tara Românească au fost piese de şah ale unui joc 
diplomatic de mari proporţii, în care partener al împăratului francez 
a fost Alexandru I, ţarul Rusiei”. Din păcate, la începutul secolului al 
XIX-lea am fost, în rezultatul disputelor imperiilor vecine, Pioni, şi nu 
Piloni ai raporturilor internaţionale din sud-estul Europei. 


Spoliatorul tratat de pace de la București, semnat la 16 (28) mai 1812, 
marchează o concesie (într-o conjunctură internațională extrem de fră- 
mântatâ) pe contul Moldovei, când, în cadrul crizei Problemei Orienta- 
le, are loc geneza unei noi probleme — a celei Basarabene. Consemnăm 
că esenţa chestiunii date este de natură politică şi rezultă din cucerirea 
şi anexarea parțială a Moldovei, prin fixarea unui hotar arbitrar (scin- 
dând-o pe linia Prutului, practic, în jumătate) și stabilirea Rusiei la gu- 
rile Dunării, semnificând, astfel, geneza unei noi probleme etnopolitice 
internaţionale. Dacă chestiunea română, ca problemă internațională, a 
semnificat, în secolul al XIX-lea, imperativul unităţii naţionale, apoi cea 
basarabeană — rezidă în scindarea national-teritorialâ a moldovenilor la 
1812. „Astfel ocuparea în toate formele cerute de dreptul internațional 
a teritoriului cuprins între Nistru, Prut şi Dunăre are pentru Rusia mai 
mult decât importanţa unei simple cuceriri: prin aceasta rușii câștigă po- 
zitiuni, care dominează țările românești şi Dunărea, câștigă Hotinul, de 
unde dominează intrările dinspre miazănoapte ale Carpaţilor, câștigă în 
sfârşit o înrâurire mai directă asupra poporului român”. 

Aşa cum au scris istoricii contemporani, „după tratatul de curând în- 
cheiat (1812) între Poarta Otomană şi Rusia, toată Basarabia cu cinci 
judeţe ale sale, adică Soroca, Orheiul și Lăpuşna, Hotărnice(n)ii, Co- 
dru, Grec(en)ii, şi o parte din județul Iași, împreună cu cetățile Hotin 
şi Bender, au trecut în stăpânirea Imperiului Rusiei. De aceea Moldova 
a ajuns foarte mică, cuprinzând numai 16 judeţe şi despârtindu-se din- 
spre răsărit de Basarabia prin râul Prut”. Iar acel nivel de dezvoltare 
socioeconomică, pe care Tara Moldovei l-a înregistrat până la declan- 
şarea războiului ruso-turc, în noiembrie 1806, a putut fi atins din nou, 
din cauza amputării teritoriale (pierderii Moldovei dintre Prut şi Nis- 
tru, adică a 48% din teritoriu) şi drept consecință a ocupației militare 
rusești din anii 1806-1812, abia în anii '30 ai secolului al XIX-lea. 


Tratatul de pace (inclusiv două articole secrete) a fost ratificat de către 
Alexandru Ila 11 (23) iunie 1812 (marti), în orașul Wilno (din 1795 
până în 1915 orașul Vilnius a fost inclus în componenţa Imperiului 
Rus). „Toro papu Hame HMneparopckoe BEAHYECTBO, INO AOBOABHOM 
PacCMOTpeHHU BBIIMENIpONHCAHHOTO AOTOBOpa BEIHOTO MUpa, MOA- 
TBEPAHAH H paTUĞHKOBAAH OHBIĂ, SKO Ke CHM 3a GAaro TIPHEMA€M, 
IIOATBEPXAaEM H paTHpUKYEM, BO BCEM ETO coAepxaHuu, oenas HM- 
mepaTOpCKUM HAMHAM CAOBOM, 3â Hac H HACACAHHUKOB HalIHX, YTO BCE, 
B OHOM TPaKTaT€ IOCTAHOBAEHHOE, HaGAIOAaEMO H HCIIOAHAEMO HAMH 
OyaeT HeHapymumMo. Bo ysepenne yero Mb! CHIO PaTHPUKaIIuEo, MOA- 
IIHCaB CBOEPYIHO, HOBEACAH YTBEPAHTb TOCYAaPCTBEHHOIO Hallero 
neuaTbro. Aana B BHAbHE niona İl Ana 1812 ropa rocyaapcTBOBaHHA 
Hallero BO BTOpoe Ha A€CATb A€TO. ©, 


Iar schimbul actelor de ratificare s-a produs la București, la 2 (14) iulie 
(sultanul Mahmud II refuzând să ratifice cele două articole din partea 
secretă a tratatului). Din ziua când tratatul a fost ratificat — a demarat 
de jure — procesul instaurării dominaţiei ţariste şi a stabilirii noului ho- 
tar — pe râul Prut, ce a sfâşiat Moldova timp de mai bine de un secol. 


Într-un sfârșit, Imperiul Otoman, ajungând în starea „omului bolnav 
al Europei”, a dispărut de pe harta lumii la 1922 (s-ar fi dezintegrat cu 
mult timp înaintea acestui moment tardiv, dacă puterile occidentale nu 
l-ar fi menţinut în viață in mod artificial, cu scopul de a avea o forță de 
contrapondere contra Rusiei), iar Imperiul Rusiei și-a sfârșit existența 
în februarie 1917. 

Reamintim câ, imediat dupâ lovitura de stat din octombrie 1917 (re- 
volutia bolşevicâ), guvernul sovietic a renuntat la toate tratatele inega- 
le, încheiate de Rusia ţaristă, şi a respins acordurile secrete anexioniste 
cu participarea sa, dându-le publicității. Adoptând „Decretul despre 
Pace”, la cel de-al II-lea Congres al Sovietelor din Rusia din 26 octom- 
brie 1917, guvernul sovietic a proclamat denuntarea necondiționată 
şi imediată a tuturor tratatelor secrete”. În apelul către muncitorii mu- 
sulmani din Rusia și Orient, din 20 noiembrie 1917, Rusia Sovietică, 
declarând deschis dorinţa „să ajute popoarele oprimate din întreaga 
lume să-și dobândească libertatea”, a menţionat că anulează tratatele 
vechi, in special Tratatul privind cucerirea Constantinopolului, impâr- 
tirea Persiei (Iranului) și Turciei?. 


Era de aşteptat ca aceste două documente istorice să stabilească prin- 
cipiile unei politici externe „democratice” a guvernului sovietic (fiind 
respinse necondiționat toate tratatele inegale, încheiate de către Rusia 
ţaristă). 


Poziţia statului sovietic din acea perioadă, în problema tratatelor ta- 
riste, şi-a găsit reflectarea în încheierea unor noi tratate cu țările din 
Orient. Succesorii imperiilor Țarist şi Otoman — R.S.E.S. Rusă şi Ma- 
rea Adunare Naţională a Turciei — au semnat la Moscova, la 16 martie 
1921, Tratatul ruso-turc de „prietenie şi frâtie” Tratatul includea 16 
articole şi 4 anexe, fiind semnat din partea R.S.F.S.R. de către Gh. V. 
Cicerin, Comisarul poporului pentru afaceri externe, și Jalal ad-Din 
Korkmasov, iar din partea Turciei de către Yusuf Kemal-bey, Riza Nur 
şi Ali Fuad-paşa. Tratatul a fost ratificat de VTIK (BLIHK) pe 20 iulie 
1921 şi de Marea Adunare Naţională a Turciei (MANT) la 31 iulie 
1921. Schimbul instrumentelor de ratificare s-a făcut pe 22 septem- 
brie 1921 la Kars?. Este important, din punct de vedere al dreptului 
international, că Tratatul de la Moscova consemnase, în articolul VI, 
că părţile contractante consideră toate tratatele precedente, semnate 
de Imperiile Otoman şi cel Țarist, ca fiind anulate, acestea pierzându-și 
puterea juridică („O6e AoroBapuBaromueca CTOPOHPI TIPH3HAFOT, YTO 
BCE AOTOBOPEI, AO CETO BDEMEHH 3AKAFOYEHHBLE€ MOKAY OGeHMU CTpaHa- 
MU, He COOTBETCTBYIOT OGOIOAHBIM HHTepecaM. OHH COTAaNIarOTCA MO- 
9TOMY IpH3HaT5 ITU AOTOBOPPI OTMEHEHHBIMH H He HMEIONIHMU CHAH. 
IlpaBnreascrBo Poccuăckoă CormaAucruueckoă PeneparuBnoă Co- 

BETCKOH Pecrry6AUKU 3aABAAET, B YACTHOCTU, YTO OHO cuuTaer Typ- 
UHEO CBOĞOAHOÜ OT BCAKUX K HEMY ACHEXHBIX HAH HHBIX OGA3aTEAbCTB, 
OCHOBAHHBIX Ha MEXAYHapOAHBIX aKTAX, paHee 3AKAFOYEHHBIX MOXKAY 
Typrmeă H HapckUM TpaBHTEAbCTBOM” ) 


Astfel, tratatul sovieto-turc din 16 martie 1921 a stipulat pârtilor sem- 
natare să nu recunoască niciun tratat de pace sau alte acte internatio- 
nale, în cazul în care ar fi impuse cu forța să adere una dintre părți (ar- 
ticolul 1), anulându-se tratatele inegale ale guvernului țarist cu Turcia 
(articolul 6), fiind declarate nule orice fel de acţiuni și drepturi referi- 
toare la regimul stabilit de aceste tratate (articolul 7)". 


A trebuit să treacă mai bine de un secol, pentru ca Rusia (deja cea so- 
vietică) să recunoască oficial nulitatea consecințelor Păcii de la Bucu- 
reşti din 1812, iar poporul român al Basarabiei să-şi decidă de sine stă- 
tător destinul prin Actul Unirii din 27 martie 1918, rezolvând echitabil 
Problema basarabeană. Pentru diplomaţia noastră rămâne remarcabil 
„Răspunsul guvernului român la nota guvernului ucrainean din S mai, 
trimis din Iași, la 19 iunie 1919”, care preciza că: „Din punct de vedere 
geografic, etnografic, istoric, așa-zisa provincie a Basarabiei a fost deci 
din toate vremurile un pământ românesc şi a constituit o parte inte- 


grantă şi indivizibilă a Principatului Moldovei”"?. 


xxx 


În prezent, este foarte simbolic să revenim ad initio acolo, de unde am 
pornit: la Wilno, Vilnius”. Căci pasul nostru decisiv spre apropierea- 
aderarea la UE este, în fond, revenirea întârziată în sânul civilizaţiei 
tradiționale — europene, ce nu poate fi calificată doar ca un „premiu 
real” sau ipotetic, ci ca o legitimă restabilire a unei situații geopolitice, 
deşi parţiale, rectificându-se urmările nefastului Act din 1812, ce a fost 
ratificat la Wilno (Vilnius) cu 202 ani în urmă... 


Note | 1 http://www.economist.com/blogs/easternapproa- 
ches/2013/11/moldova (accesat la 28.05.2014) 
? Vlad Mischevca, Anul 1812: Două secole de la anexarea 
Basarabiei de către Imperiul Rusiei, Chişinău, 2012, 142 p. 
3 Sergiu Columbeanu, Contribuţii privind situaţia inter- 
națională a Ţărilor Române între anii 1806-1812, în „Re- 
vista de istorie”, Tom. 29, 1976, nr. 5, p. 657. 

AHTH3AAaT, MockBa, 1959, c. 597-604. 

> Jon Agrigoroaiei, Basarabia în acte diplomatice: 1711- 
1947, laşi, 2012, p. 9. 

83 De consemnat că, la 16 decembrie 1554, tot la Wilno 
(pe atunci Polonia), actualul Vilnius (capitala Lituaniei), 
a fost parafat „Tratatul de alianţă şi de pace eternă” între 
Alexandru Lăpușneanu, domnul Moldovei, şi Sigismund 
al II-lea August, regele Poloniei. 


Mihai Ştefan POIATĂ 

Şansa estetică a fragmentului 
care devine întreg 


.Ş.P — prozator, cineast, 
dramaturg. Lector superior 
la Catedra multimedia, 
AMTAP, cercetător științific 
la Institutul Patrimoniului 
cultural al A.Ş.M. Vicepreşe- 
dinte al Uniunii Cineaștilor 
din Moldova. Semnează mai 
multe filme documentare, 
între care: O primăvară care a 
început în... octombrie (1997), 
Probă de libertate (2006), Ve- 
nim și mâine pe-aici? (2006), 
Probă de independenţă 
(2011). Semnează volumele: 
Tentaţia contactelor imposibi- 
le (1999), Reguli de circulaţie 
pentru apele subterane 
(2006), ROCK-ul, „NOROC”-ul 
și NOI (2013), Voiaj de nuntă 
în trei (2013), Bereta albă din 
autobuzul expres (2013). 


Cei care nu l-au cunoscut pe Sergiu Plâmâdea- 
lâ înainte de 19 martie 2014 (când a fost in- 
augurată expoziţia „Kilometrul 0”) au rămas 
surprinși de faptul că evenimentul găzduit de 
Galeria Parter a Muzeului Naţional de Artă a 
fost mediat atât de generos şi nu s-ar fi mirat 
dacă ar fi aflat că protagonistul acestui eveni- 
ment a trezit invidia unor maeștri ,rezidenti” 
în sala mare a Galeriei , Brâncuşi”, dar trecuţi 
cu vederea de mass-media. 


Pentru cei care cunosc traseul creator al lui 
Sergiu Plămădeală surprinderea a fost, pro- 
babil, şi mai mare, deoarece majoritatea cro- 
nicarilor evenimentului s-au încolonat sub 
flamura unui singur mesaj, care, deși a fost 
formulat diferit, a exprimat un punct de ve- 
dere comun: „frumuseţea ruinată a orașului”, 
„o expoziţie care bate alarma”, „patrimoniul 
istoric este în pericol”, „autorul ne avertizea- 
ză”, „autorul este îngrijorat”, „Sergiu Plămă- 
deală se arată sigur de misiunea civică a fo- 
tografiilor sale și de faptul că acestea ar putea 
schimba lucrurile” [1]. 


Trebuie să recunoaștem că acest mod de a 
interpreta lucrările expuse în Galeria Parter a 
fost provocat (şi stimulat) chiar de autorul lor, 
care a declarat: „Azi, în centrele istorice din 
București şi din Chișinău, practic nu există 

Sergiu PLĂMĂDEALĂ 


Biografia noastră, 
monumentele 


Bucureşti. Bulevardul Ion C. Brătianu. Biserica Coltei 


YA RO MIÂINIĂ 


Bucureşti. Str. General Florescu Ion Emanoil 

Bucuresti. Str. Coltei 

București. Str. Biserica Amzei 

București. Str. Doamnei 

Bucureşti. Str. Paleologu colt cu Str. Negustori 

Bucureşti. Str. Negustori 

Bucureşti. Str. Doamnei 


Bucureşti. Str. Coltei 


DIALOGUL ARTELOR | XIII 


wEV, 


k 

Chişinău. Str. Şciusev 

București. Calea Dudești 

stradă fără casă în agonie, ce ne cerşeşte milă şi îndurare, încercând să 
ne spună că fără istorie, fără trecut nu există viitor” [2]. Într-adevăr, ne 
sângerează inima când vedem vestigiile arhitecturale de pe str. Șelimbăr, 
str. Colfei (2), Calea Moşilor, str. Paleologu colt cu str. Negustori şi ar fi fi- 
resc sâ ne alâturâm celor ce deplâng monumentele demolate şi râmase 
„ca o tristă amintire doar în fotografiile lui Sergiu Plămădeală”. 


La prima vedere, nimeni nu ar avea de obiectat nimic. Nici nouă, nici 
autorului. Dar la o „a doua vedere”, mai atentă, vom descoperi că ușile 
din str. Biserica Amzei sunt într-o stare admirabilă. Şi dacă-i aşa, de ce 
le-a fotografiat? Doar nu le ameninţă niciun pericol. Pare a fi satisfăcă- 
toare şi starea ușilor metalice de pe str. Doamnei din Bucureşti, dar au 
fost, totuși, fotografiate. De ce oare? 


În căutarea răspunsului la această întrebare putem ajunge la presupu- 
nerea că dacă, printr-un miracol, lucrările de consolidare-restaurare 
ar fi fost finanţate conform necesităţilor, atunci cele mai importante 
monumente de patrimoniu din București şi din Chișinău ar fi fost rea- 
bilitate, iar expoziţia „Kilometrul 0” nu ar mai fi avut loc. Pentru că lui 
Sergiu Plămădeală i-ar fi lipsit „sursa de inspiraţie”. 


Tar dacă examinâm mai atent lucrările dânsului, simţim că ne dă ghes şi 
o altă presupunere: că autorul este încântat de ceea ce vede, că el admi- 
ră aceste vestigii și că savurează posibilitatea de a surprinde efectele de- 
molatoare ale timpului. Supozitia devine certitudine după ce ascultăm 
confesiunile autorului, care recunoaşte că „fiecare casă își are o istorie 
a sa, care se depune peste ea de-a lungul anilor. Asta încerc să redau în 
fotografiile mele” [3]. Dar Sergiu Plămădeală nu se mulţumeşte să „re- 
dea” amprentele istoriei, el caută (şi găseşte) procedee care evidenţiază 
şi amplifică aceste efecte distructive, le adaugă expresivitate. 


Iar publicul nu pare deranjat de intentionatele exagerări. Ba am pu- 
tea afirma că ele au un efect contrar celui aşteptat. După ce auzim 
declaraţiile lui Sergiu Plămădeală, e firesc să ne așteptăm că lucrările 
lui ne vor mobiliza la luptă cu nepăsarea birocraţiei, care nu întreprin- 
de acţiunile necesare pentru a proteja patrimoniul naţional, dar când 
pâşim pragul sălii de expoziții simțim că trăirile care pun stăpânire pe 
noi sunt cu totul de altă natură: revolta și indignarea cedează locul 
curiozitâtli şi revelaţiei, iar mai apoi plăcerii şi chiar admiratiei. Senti- 

mentele noastre civice cedeazâ locul sentimentelor artistice. Şi nu ne 
mai intrebâm de ce oare autorul nu indicâ adresele clâdirilor de patri- 
moniu pe care le-a fotografiat. 


Această surprinzătoare ,inşelâtorie” se produce datorită excesului in- 
explicabil de modestie al lui Sergiu Plămădeală, care nu îndrăzneşte 
să ne destăinuie că, deşi nu operează cu pensula şi vopselele şi recurge 
doar al serviciile aparatului de fotografiat şi ale Photoshop-ului, el este, 
totuși, artist plastic, şi nu membru al Asociaţiei pentru Protecţia Mo- 
numentelor. 


Şi dacă fotografia este un domeniu cunoscut de peste un secol, de Pho- 
toshop am auzit abia după 1990, când frații Thomas şi John Knoll au 
reușit să vândă companiei Adobe prima versiune a acestui software, 
care este un program pentru editarea imaginilor digitale pe calculator. 
În prezent există peste 20 de programe de acest profil, cu diverse nivele 
de complexitate și fiecare utilizator își alege editorul foto în funcţie de 
necesități şi de pachetul de funcționalități pe care îl oferă acesta. Nu 
vom intra în detalii, dar credem că, pentru a ne face o impresie despre 
„instrumentele” pe care le are la îndemână un artist-fotograf, ar fi bine 
să cunoaştem posibilitățile Photoshop-ului și să specificăm că acest 
program permite să fie efectuate următoarele ,operatii”: editări de lu- 
minozitate şi contrast, culoare, focalizare, aplicare de efecte pe imagine 
sau pe zone (selecţii), retuşare de imagini degradate, îndepărtarea unor 
elemente nedorite sau suprapunerea imaginilor, schimbarea selectivă a 
culorii sau selectarea și îmbinarea imaginilor, controlul perspectivei şi 
distorsiunea, schimbarea contrastului şi luminozităţii etc. 


Cu alte cuvinte, este vorba despre procedeele care pot fi utilizate pen- 
tru a modifica o imagine fotografică digitală în funcţie de intenţiile cre- 
atoare ale autorului, dar şi de „marja de creativitate”, pe care o oferă 
imaginea „inițială”. lată de ce o importanţă deosebită are şi aparatul de 
fotografiat, care este „arma de vânătoare” a autorului, preferabil una 
performantă. 


Aparatul de fotografiat îi permite lui Sergiu Plămădeală să colecteze 
„materie primă” — imagini supuse ulterior procesului de selecţie şi va- 
lorificare. Lucrările prezentate în cadrul expoziţiei ne permit să presu- 
punem că acest proces se desfășoară în două etape: din unele imagini 

sunt omise „surplusurile”, altora li se adaugă ceea ce le lipseşte. Ușor 
de spus, dar mai greu de realizat. În opinia noastră, prima etapă constă 
în decuparea unor fragmente sau detalii care au șansa unei ,existente” 
autonome. Autorul le testează ca să vadă dacă fragmentul poate deveni 
întreg. De fapt, le oferă o nouă șansă de a se impune atenţiei noastre. 


lar noi, privitorii, ne întrebăm: dacă autorul este alarmat de starea de 
degradare a unui edificiu întreg, de ce ne prezintă doar un fragment? 
Fiind întrebat dacă nu cumva fotografiile sunt pentru el doar un pre- 
text, Sergiu Plămădeală ni s-a destăinuit: „Aşa este. Pornind de la un 
lucru aparent banal, eu îl refac, il recreez, îl cizelez, îl şlefuiesc, îl ampli- 
fic, dându-i o viaţă nouă, individualizată la maxim” [4]. 


Decupând şi „individualizând” fragmente arhitecturale, Sergiu Plămă- 
deală ne invită să participăm la un exercițiu de imaginaţie și, dacă ne 
lăsăm ademeniti de această perspectivă, să intuim întregul din care a 
„evadat” elementul respectiv, dacă nu, atunci să-l acceptăm în versi- 
unea propusă de autor şi să-i descoperim valenţele care au fost puse 
în valoare datorită integrării lui într-un nou context. lar dacă suntem 
dintre cei care ne lăsăm încântați de un ansamblu arhitectural, dar ne 
scapă detaliile, artistul ne îndeamnă să ne oprim şi să le admirăm - este 
şi acesta un exercițiu util, o şansă de a deveni participanţii actului cre- 
ativ inițiat de autor. 


Presupunem că unii vizitatori ai expoziţiei, după ce l-au ascultat pe 
Sergiu Plămădeală, după ce au admirat fotografiile lui, după ce au ci- 
tit comentariile din presa periodică, s-au întrebat: păi bine, dar unele 
fotografii reprezintă edificii care nu merită să fie nici păstrate, nici re- 
staurate, pentru că nu au nici valoare artistică, nici valoare istorică. Nu 
putem să nu le dăm dreptate acestor privitori, pentru că am identificat 
şi noi câteva edificii despre care am putea spune că singurul lor „merit” 
este că sunt vechi. 


„Dar mai sunt şi frumoase”, ne-ar putea replica autorul fotografiilor. 
Îi vom da dreptate, desigur. Se pare că Sergiu Plămădeală este un 
adept al lui Cesare Brandi, care consideră că „valoarea de vechime are 
funcţie estetică” [5, p. 74]. Trecerea timpului peste un monument 
face, inevitabil, parte din „biografia” sa [6], iar Sergiu Plămădeală ne 
sugerează că aceste monumente fac parte și din biografia noastră. În 

lipsa lor, am avea mai puţine de povestit celor care vor dori, cândva, 
să ne asculte... 


Bibliografie | 1. Aurelia Borzin, Frumusețea ruinată a orașului, „Ziarul 
Naţional”, 29 martie 2014. 
2. Ibidem. 
3. Interviu cu Sergiu Plămădeală, realizat de Irina Nechit, 
Buticurile, dughenele sufocă centrul istoric al Chișinăului, 
„Jurnal de Chişinău”, 25 martie 2014. 
4. Ibidem. 
5. Cesare Brandi, Teoria restaurării, Editura Meridiane, 
Bucureşti, 1996. 
6. Alois Riegl, Cultul modern al monumentelor (Esenţa şi 
geneza sa), INPRESS, Bucureşti, 1999. 

Limba italiană — limba artelor, 
a emigratilor şi a imigratilor 


Migraţia şi mobilitatea socială reprezintă fe- 
nomene care vor schimba în mod ireversibil 
harta etnico-lingvistică a Europei şi, în scurt 
timp, vor duce la revizuirea unor idealuri ale 
Revoluţiei franceze (1748), conform cărora, 
unitatea statală se identifică, plenar, cu unita- 
tea lingvistică şi cea națională. Aceste feno- 
DA - doctorandă în mene, inedite pentru Italia (dar nu și pentru 
„Teoria limbajului şi statele ex-colonii ca Franţa, Marea Britanie, 


ştiinţe ale semnelor'la Olanda etc.), produc schimbări neașteptate 
Universitatea din Bari, 
magistru în italiană la 
Universitatea din Bologna, 
profesoară de limba societate italiană multietnică, didactica lim- 


italiană pentru alolingvi în bii italiene ca limbă nematernă a ridicat o 


în structura ei socială şi o transformă dintr-o 
ţară de emigraţi în una de imigrati. În noua 


cadrul Proiectului „Parole stringentă problemă de stat, care se materi- 
in Gioco — 3"al Fondului 


European pentru Integrare. 


alizează prin intervenţii de natură legislativă 
şi socială. Conform unei teorii recente, di- 
dactica limbii italiene pentru alolingvi este 
asociată cu fenomenul imigrației; in realita- 
te, această disciplină nu este deloc nouă, ci, 
dimpotrivă, etalează o tradiţie pluriseculară. 
Istoria didacticii limbii italiene ca limbă stră- 
ină este, de fapt, istoria călătorilor romantici, 
a literatilor, a admiratorilor de artă, a negus- 
torilor şi a comercianților, a diplomaților, a 
emigraților şi a imigratilor de altă dată, este o 
istorie care nu exclude pe nimeni, indiferent 
de statutul social şi de gradul de instruire. 

Scurt parcurs istorico-didactic 


Data oficială a afirmării didacticii limbii italiene pentru străini ca disci- 
plină este asociată cu instituirea, în 1917, a Catedrei de limba italiană 
pentru străini în Universitatea din Siena, prima instituţie din tânărul 
stat unitar (Unită d'Italia, 1861), care organizează cursuri de limbă 
italiană destinate studenților străini. În realitate, limba italiană şi di- 
dactica ei ca limbă străină se înființează concomitent. Este ilustrativ, 
în această ordine de idei, faptul că primul dicționar al limbii italiene 
apare în anul 1612, cu un nume ambiguu: Vocabularul! Academicieni- 
lor de la Crusca (Vocabolario degli Accademici della Crusca)?. Cei 35 de 
academicieni cruschieni, încheind redactarea operei, se pomenesc în 
fața unei dileme: cum să numească limba-obiect al cercetării lor? După 
lungi dezbateri, renunţă la opţiuni precum limba toscană, florentină 
sau italiană şi decid să nu o numească în niciun fel, iar în prefață re- 
curg la vagi calificative: „această limbă”, „acest limbaj”, „limba noastră” 
etc. Bizară situaţie, foarte asemănătoare celei parcurse de limba româ- 
nă timp de un sfert de secol în Republica Moldova. De facto, e vorba 
de o problemă spinoasă care a tulburat de-a lungul secolelor liniștea 
intelectualilor italici, implicaţi în nesfârşite dezbateri, cunoscute sub 
numele de „chestiunea limbii” (La Questione della lingua)?. Se crease 
o situație paradoxală: limba italiană, în devenire, era deja concepută 
ca o artă cu multi doritori de a o deprinde. Succesul limbii italiene, 
chiar de la începuturi, se datorează unor fapte de natură culturologică, 
pentru că limba, cum se știe, este expresia culturii, iar Peninsula Italică 
a fost dintotdeauna o deschizătoare de drumuri, leagănul culturii euro- 
pene. După lungi secole de obscuritate medievală, odată cu Renașterea 
italiană se prefigurează o nouă epocă în istoria civilizației, iar Florența 
devine teren de inspiraţie artistică și literară nu numai pentru locui- 
torii peninsulei, dar şi pentru întreaga Europă. Astfel, popularitatea și 
prestigiul limbii creşte împreună cu numărul doritorilor de a o învăţa. 
Pentru a face față acestor exigente, maeștrii limbii sunt nevoiți să-și 
autoproducă materialele didactice indispensabile, dar şi să elaboreze 
strategii didactice, să organizeze şi să proiecteze in mod autonom pro- 
cesul de predare a limbii, având la dispoziţie un singur instrument — 
gramaticile descriptive ale nou-născutei limbi italiene. Mai mult decât 
atât, maeștrii de limbă de ieri, exact ca profesorii de limba italiană de 
azi, urmau să adapteze continuu procesul didactic la exigenţele publi- 

cului: unii aspirau să insuşeascâ arta poetică sau a muzicii, alții voiau 
să înveţe limba pentru a facilita raporturile comerciale cu negustorii 
italici, ceilalți, pur şi simplu, se aventurau într-o călătorie initiaticâ prin 
Italia, pentru a contempla vestigiile trecutului. 


În pofida succesului extraordinar pe care îl are italiana chiar de la în- 
ceputuri, predarea şi difuzarea ei printre străini a rămas circumscrisă 
unui mediu restrâns de intelectuali. Condiţiile istorice nu au permis 
institutionalizarea acestui fenomen, căci limba italiana, spre deosebi- 
re de engleză şi franceză, nu a fost nicicând limba clasei dominante. 
Politica lingvistică se conturează odată cu constituirea statului unitar 
(Regno d'Italia) în 1861, dar ea este directionatâ nu spre străini, ci spre 
băștinași. Este ilustrativă celebra frază „Italia e formată, acum trebuie 
să formăm şi italienii”*, Unitatea teritorială a Italiei a solicitat mari efor- 
turi şi mult timp, iar realizarea unităţii sale lingvistice a fost un proces și 
mai anevoios. Conform unor estimări, din 25 de milioane de locuitori 
doar 10% cunoșteau italiana. Pentru marea majoritate, limba maternă 
era unul dintre dialectele italices. La distanță de 150 de ani, mai sunt 
încă italieni (în special, printre persoanele în vârstă) pentru care di- 
alectul este limba maternă, iar italiana este limba a doua. Prerogativa 
politicii lingvistice de pe timpuri era difuzarea limbii italiene în rândul 
celor 90% ale populaţiei, demers extrem de dificil, deoarece 75% din 
populaţie fiind analfabetâ. Abia regimul totalitar și restrictionist al lui 
Mussolini, serviciul militar obligatoriu şi apariția radioului şi a televizi- 
unii au reuşit să suplinească această lacună, apropiind națiunea italiană 
de idealurile unităţii lingvistice, culturale şi identitare. 


Didactica limbii italiene azi 


Categoriile de doritori de a învăța limba italiană sunt, astăzi, ca şi odi- 
nioară, multiple și eterogene, dar o serie de evenimente ale secolului 
precedent au schimbat profund scenariul didacticii. Importante re- 
forme la nivel de sistem instituțional, economic, productiv şi social au 
determinat creşterea prestigiului Italiei la scară internaţională, iar noile 
valuri migratorii modifică identitatea culturală și lingvistică a societății 
italiene. În aceste condiţii creşte, in mod exponențial, numărul persoa- 
nelor care intră în contact cu limba şi cultura italiană. 

Conform estimărilor făcute de cercetătorii Giovanardi şi Trifone 
(2012), limba italiană este a cincea printre cele mai studiate limbi în 
lume, precedată doar de engleză, franceză, spaniolă și germană, clasân- 
du-se înaintea limbii chineze, în vertiginoasă ascensiune. În curricula 
şcolară şi universitară, italiana constituie, de obicei, a doua sau a treia 
limbă străină. 

Pentru a răspunde acestor exigente, Italia propune un amplu suport 
didactic, inclusiv cursuri de limbă și cultură, pe lângă asociaţii cultu- 
rale, şcoli de limbă, institute de cultură, statale sau private, itinerare 
formative universitare şi postuniversitare. 


La două dintre aceste instituţii ne vom opri, cu titlu ilustrativ, pentru 
a observa specificul didacticii limbii italiene. E vorba de „Romanica” 
(Modena) şi „Cultura Italiana” din Bologna, regiunea Emilia Romag- 
na. Alegerea acestora a fost dictată de motivații personale meritocrati- 
ce. 


Şcoala „Romanica”, fondată în 1998, se autodefineşte drept „Academia 
pentru difuzarea limbii și culturii italiene” Misiunea ei este de a le ofe- 
ri studenților străini, veniţi din toată lumea, un instrument pertinent 
de cunoaştere a culturii italiene — limba. „Romanica” işi are sediul în 
centrul istoric al orașului Modena, în incinta unui edificiu cu valoare 
istorică şi arhitectonică deosebită, proprietate a contesei Teresa Ma- 
lagoli Scapitelli. E un cadru perfect pentru a te pătrunde de spiritul 
culturii italiene. Cursurile sunt prevăzute pentru studenţi de toate vâr- 
stele, concepute și organizate conform didacticii moderne a limbilor 
străine, promovată de Consiliul European. Şcoala mai propune o serie 
de servicii extracurs: cazarea (în familie, la hotel sau apartament), un 
vast program pentru timpul liber (excursii, concerte, sărbători popu- 
lare etc.). 


O şcoală de mare interes este și „Cultura Italiana”, cu sediul în Bo- 
logna — oraș studenţesc care cucereşte prin bogăţia sa culturală și ar- 
hitecturală, prin tradiţiile gastronomice şi prin viața nocturnă foarte 
activă. Bologna e renumită și prin faptul că aici, cu aproape o mie de 
ani în urmă, a fost fondată prima instituţie de învățământ superior 
din Europa — Universitatea din Bologna „Alma Mater Studiorum”. 
„Cultura Italiana” este unica scoală de limbi, specializată exclusiv în 

didactica limbii italiene pentru străini şi propune o vastă gamă de 
cursuri: italiana pentru afaceri, marketing şi industrie; italiana pen- 
tru turismul industrial; italiana pentru arhitectură; italiana pentru 
medicină; italiana pentru înscrierea la universitate; italiana pentru 
studenţii Erasmus şi Socrates; italiana pentru istoria artei şi literatu- 
ra italiană. Oferta formativă a şcolii este completată de cursurile de 
limba italiană îmbinate cu ore de gastronomie și enologie italiană. 
Ca şi „Romanica”, școala de la Bologna propune diverse opțiuni de 
cazare a cursanților şi o varietate de activităţi extraşcolare ce permit 
studenţilor străini o imersiune totală în ambianța lingvistică şi cultu- 
rală italiană. 


Aceste modele de organizare a şcolilor de studiere a limbii sunt răs- 
pândite în toate oraşele italiene. În special, se bucură de o mare priză 
şcolile din orașele cu vechi tradiţii culturale: Roma, Florenţa, Veneţia, 
Verona etc. Şcolile din zonele balneare, frecventate în mod asiduu de 
clientela rusă, mai propun şi cursuri de bucătărie italiană, care este în 
vogă în Rusia. 


Această tipologie de şcoli este orientată spre un public cu posibilități 
economice largi, toate cursurile fiind contra plată. În rare cazuri acestea 
sunt finanțate de diverse instituţii care oferă burse de studii. Imigranții 
care au reşedinţă in Italia şi doresc să-și perfecționeze competența 
lingvistică aleg, de cele mai multe ori, alte categorii de cursuri. 


Universități pentru străini 

Pe teritoriul peninsulei activează o serie de centre universitare pentru 
străini, cele mai importante fiind Perugia şi Siena. Instituţii de invâtâ- 
mânt superior de acest gen mai sunt în Roma, Florenţa, Reggio Calabria. 


Universitatea din Perugia este cea mai veche şi cea mai prestigioasă 
instituţie din Italia unde se realizează predarea, cercetarea și difu- 
zarea limbii şi culturii italiene printre studenţii străini. Fondată in 
1921 din ambiția avocatului Astorre Lupattelli, faimoasa universita- 
te este supranumită „Ambasadoarea Italiei în lume”, căci, pe lângă 
activitatea didactică şi formativă, promovează o serie de acțiuni în 
sprijinul politicilor lingvistice, promovând plurilingvismul. În cola- 
borare cu alte instituţii din Italia şi de peste hotare, Universitatea din 

Perugia propune cursuri de italiană la distanță; cursuri de italiană 
pentru imigranții adulți; cursuri de perfecționare pentru profesorii 
din Italia şi din străinătate; cursuri pentru profesorii şcolilor medii 
italiene, orientate spre integrarea elevilor străini, copii de imigranţi; 
cursuri orientate spre promovarea limbii, a literaturii, a culturii şi 
Italy”“; activităţi de cercetare a fenomenelor legate de învăţarea lim- 
bii italiene ca nematernă. 


Audientii provin din toate colțurile lumii. Un dosar statistic al atene- 
ului furnizează următoarele date: studenţi din Asia Orientală şi Meri- 
dională — 33%, UE — 33%, din ţările extraeuropene — 9%, din America 
de Nord — 7%, din America Centrală — 5%, din Africa de Nord — 5%, 
din Asia Occidentală — 4%, din Oceania — 2%, din Africa Subsaharia- 
nă — 2%. 


Universitatea pentru Străini din Siena este instituţia care se alimentea- 
ză dintr-o tradiţie didactică pluriseculară, aici în 1588 a fost instituită 
prima Catedră de limbă italiană destinată studenţilor germani, tot aici, 
după unificarea Italiei, produsă în anul 1861, au fost inițiate primele 
cursuri de limbă și cultură italiană pentru străini. Este renumită, mai 
ales, prin Departamentul său de didactică şi cercetare şi prin Școala su- 
perioară de doctorat şi specializare. Aici activează savanți şi cercetători 
de prestigiu, autori de studii, manuale de lingvistică italiană, manuale 
de didactică, culegeri de materiale didactice etc. Printre personalitățile 
care au stat la temelia didacticii moderne a limbii italiene sunt Mas- 
simo Vedovelli (ex-rector), Mauro Moretti, Monica Barni, Paola Dar- 
dano, Pierangela Diadori, Andrea Villarani ș.a. Calitatea cercetărilor 
ştiinţifice realizate sub egida acestui ateneu a fost apreciată de Con- 
siliul European, care a consemnat pentru 10 ani consecutivi Label-ul 
European pentru Limbi”. 


Limba italiană a imigranților 

Acest cadru idilic al didacticii limbii italiene contemporane este um- 
brit de o situație pe cât de nouă, pe atât de insidioasă. Este vorba de 
fenomenul imigrației, neașteptat şi precipitat, care a găsit o Italie ab- 
solut nepregătită şi dezarmată în acest sens. Italienii au emigrat de-a 

lungul deceniilor în Nordul Europei sau peste ocean, dar nu erau 
pregătiți să găzduiască, la rândul lor, imigranţi. Localnicii mai în vâr- 
stă ne-au mărturisit, în interviurile realizate în cadrul colectării datelor 
sociolingvistice, că li se părea nefiresc şi ciudat să întâlnească în stradă 
persoane cu trăsături somatice diferite de ale lor, îmbrăcaţi în mod bi- 
zar, vorbind limbi necunoscute, stranii, care nu erau călători sau turiști, 
având un aer insolit. În 1979, Catedra de sociologie a Universităţii „La 
Sapienza” din Roma scoate de sub tipar prima publicaţie ştiinţifică 
la tema imigrației. Fenomenul migrator era perceput ca un pericol, o 
ameninţare a ordinii publice (de fapt, și astăzi, în unele cazuri, aceşti 
străini sunt văzuţi, în special de generaţiile mai în vârstă, ca atentatori la 
liniştea publică şi la integritatea naţională). Doi ani mai târziu, în 1981, 
apare o altă publicaţie, deja de natură lingvistică, în care se presupunea 
că şi în Italia ar putea exista aceleași probleme lingvistice cu care s-au 
confruntat emigranții italieni peste hotare, la începutul secolului tre- 
cut. Studiul se referea, mai ales, la integrarea lingvistică a subiecților 
imigrati, la aspectul învățării spontane, adică în stradă, a limbii italiene 
şi la competențele minime de comunicare dezvoltate într-un context 
neinstitutionalizat. Dar acestea au fost doar primele abordări, super- 
ficiale, ale problemei. La distanță de mai mult de trei decenii, atitudi- 
nea s-a schimbat. Prezenţa imigranţilor a devenit un fapt firesc, care nu 
ameninţă, ci, dimpotrivă, valorizat, devine o prețioasă resursă econo- 
mică şi culturală. Între timp, şi Uniunea Europeană a manifestat sen- 
sibilitate și participare, orientându-şi politica spre integrare şi valori- 
zare a resurselor umane, indiferent de provenienţă și culoarea pielii. 
Astăzi problema principală este încadrarea acestor resurse în circuitul 
valoric european, proces care se poate realiza doar prin intermediul 
limbii societăţii italiene. Situaţia imigranţilor s-a îmbunătăţit conside- 
rabil grație cercetărilor în domeniu, a studiilor care sugerează soluţii 
şi se materializează prin politici sociale şi lingvistice. Pe de o parte, 
asociaţiile interculturale şi mai multe OGN-uri ale statului italian pun 
la dispoziţia imigratului o serie de servicii gratuite, inclusiv cursuri de 
limbă italiană. Pe de altă parte, UE a instituit Fondul European pentru 
Integrare, care finanţează diverse intervenții şi proiecte. 


Am avut ocazia să colaborez, în calitate de profesoară de italiană pen- 
tru alolingvi, în cadrul unui asemenea proiect, ,Parole in Gioco” Be- 
neficiarii acestor cursuri reprezintă un public foarte neomogen în ceea 

ce priveşte caracteristicile sociolingvistice: originea etnicâ, religia, ni- 
velul de instruire, vârsta, sexul, gradul de cunoaştere a limbii italiane. 
Cu toate câ doctrina pledeazâ pentru o didacticâ personalizatâ, care se 
adaptează la exigenţele, ritmul şi stilul de învăţare al fiecărui student, 
practica demonstrează că implementarea acestei teorii este sinuoasă, 
anume din cauza diversităţii contigentului. De cele mai multe ori, gru- 
pele de studenţi se alcătuiesc fără a se ţine cont de nivelul de pregătire, 
de vârstă, de exigenţele personale. Aceşti factori compromit procesul 
didactic şi complică considerabil eficiența insuşirii limbii. Pe lângă 
abilitate pedagogică, pregătire teoretică și o solidă bază metodologi- 
că, profesorul trebuie să manifeste şi competenţe de mediator cultural, 
sociolog, psiholog şi antropolog. În astfel de clase apar diverse proble- 
me. Prezentăm câteva din cele mai frecvente situaţii, făcând referinţă la 
experienţa personală. 


Anul curent, în cadrul proiectului european „Parole in Gioco — 3”, am 
organizat o clasă de nivelul Al-A2 (conform CEFR), având un con- 
tigent neomogen: un tânăr absolut analfabet; o tânără puţin instrui- 
tă în limba urdu, dar care nu poseda nicio competenţă grafică în alfa- 
betul latin; un tânăr care a învăţat italiana în stradă, obținând o bună 
competență comunicativă în detrimentul competenţei gramaticale; o 
adultă, stabilită în Italia de mai multi ani, care poseda bine italiana şi 
care a decis să şi-o perfecționeze. Un alt factor destabilizant este natura 
culturală a acestora: studenţii provenienti din statele comunităţii euro- 
pene sau din Europa de Est şi America Latină — state unde religia prin- 
cipală este creştinismul — sunt persoane extravertite şi expansive şi nu 
întâmpină dificultăți în comunicare. Pentru acest contingent sunt deo- 
sebit de eficiente lecţiile interactive, cu aplicarea strategiilor didactice 
precum discuţia, studiul de caz, problem solving, simulatia, role playng 
etc. Studenţii din statele islamice, africane și asiatice (cu excepția chi- 
nezilor) reacționează cu o anumită perplexitate la astfel de activități, 
care, probabil, contravin, în opinia lor, bunului-simt ori sunt în deza- 
cord cu stilul de învățare promovat în tara de origine. Femeile islamice 
sunt şi mai dezavantajate, căci majoritatea sunt mai putin şcolarizate 
decât bărbaţii. Opoziția femeie — bărbat se resimte şi în alte situaţii de 
conflict, legate de ierarhia sexelor în cadrul altor culturi, diverse de cea 
occidentală, de exemplu, raportul profesoară (femeie) versus părinte, 
tată (bărbat). Această observaţie nu se bazează doar pe fapte empirice, 

dar şi pe constatârile colegelor mele, profesoare de la şcoala medie din 
Carpi (Modena), cu care colaborâm in cadrul unor proiecte focalizate 
spre integrarea elevilor strâini, copii ai imigrantilor. 


Cu toate acestea, activitatea de profesor de limbă italiană pentru stră- 
ini oferă multe satisfacţii şi recompense morale, căci pentru un străin 
imigrat școala nu este doar o instituție de învățământ, ci şi un loc de 
socializare, poate unul din puţinele unde se simte protejat, important 
şi integrat. 


Limba italiană a imigranților din generaţia a doua 


Dacă pentru imigranții adulți contactul cu limba şi cultura italiană este 
nefiresc şi traumatizant, atunci pentru copiii lor, care s-au născut în 
Italia sau au venit aici la o vârstă fragedă, acest contact este absolut na- 
tural. În cazul lor apare o altă problemă — transmiterea și conservarea 
limbii de origine. Pentru multi dintre aceștia, italiana este a doua limbă 
maternă sau limba dominantă, spre marea deceptie a părinţilor. Ei işi 
construiesc identitatea culturală pornind de la limba şi cultura italiană. 
În ultimii ani, Ministerul Instruirii al Universităţii şi al Cercetării din 
Italia (MIUR) a legiferat o serie de măsuri orientate spre integrarea 
elevilor imigranţi. Pe de altă parte, integrarea se prezintă ca o anihilare 
a diversităţii, ceea ce contravine conceptului european de multicultu- 
ralitate. Actele normative europene recomandă includerea limbilor 
materne în curricula şcolară ca limbă de studiu. Astfel, fiecare copil de 
altă etnie ar avea dreptul să studieze limba sa maternă în şcoala italia- 
nă. Din păcate statul italian, deocamdată, nu întreprinde nicio acţiune 
pentru realizarea acestui obiectiv. 


Concluzii 


În ultimii treizeci de ani, globalizarea, mobilitatea capitalurilor şi a re- 
surselor umane și, nu în ultimă instanţă, recentele fenomene migra- 
torii, au pus în fața didacticii o serie de noi probleme şi sarcini, recla- 
mând revizuirea teoriilor şi adaptarea la noile imperative ale timpului. 
Dacă la începuturi didactica era o materie exclusiv pedagogică, astăzi 
ea operează într-un spaţiu interdisciplinar. Doar în strânsă colaborare 
cu științele sociale și cu cele statistice şi economice, didactica limbilor 

străine poate reflecta o panoramă clară a noilor condiţii în care este 
nevoită să se realizeze, așa ca să delimiteze cu precizie target-ul de con- 
sumatori (ai produsului predare — învățare a limbii străine) şi să indi- 
vidualizeze necesităţile şi exigenţele acestora. Noile imperative nu mai 
sunt preocupări doar ale unui îngust cerc de specialiști. Se face indis- 
pensabilă intervenţia statului. Uniunea Europeană s-a arătat receptivă 
la problemele lingvistice și culturale chiar din momentul fondării sale, 
propunându-şi să facă din diversitatea culturală și lingvistică nu un ob- 
stacol, ci o resursă, mai mult decât atât, noile fenomene migrationale 
sunt concepute ca o valoare în plus. Întru realizarea acestui demers, 
Consiliul European a emis o serie de documente normative, a elaborat 
CEFR-ul ca instrument de cuantificare a competenţelor de limba strâ- 
ină, a pus în acțiune mai multe programe, printre care LLP” și a dispus 
instituirea diverselor fondurilor de sprijin, printre care şi FEI”. 


În pofida faptului că până în prezent au fost investite resurse şi eforturi, 
câmpul de cercetare al didacticii limbilor străine şi al limbii italiene ca 
limbă străină oferă permanent noi repere pentru investigaţie. O pro- 
blemă deschisă, cel putin pentru spaţiul italian, rămâne a fi formarea şi 
perfecționarea cadrelor didactice specializate în predarea limbii italie- 
ne alolingvilor. În realitate, sistemul de învățământ italian traversează 
perioada de tranziţie, care a început acum un deceniu, dar mai multe 
vicisitudini politice, căderi de guvern, schimbări de putere etc. fac ca 
acest proces de renovare şi restructurare să se producă în faze alternan- 
te. Sectorul formării şi selectionârii resurselor umane, în general, şi al 
cadrelor didactice, în particular, rămâne a fi o problemă ardentă, sursă 
continuă de dezbateri și polemici. 


Note | 1 Primul dicţionar al limbii italiene şi al doilea dicționar 
al unei limbi moderne, anticipat doar de dicționarul lim- 
bii spaniole al lui Sebastiân de Covarrubias, apărut în 
1611. 

? Academia de la Crusca este institutul limbii italiene 
care reunește savanţi, cercetători, lingviști și filologi ai 
limbii italiene. Este cea mai veche academie lingvistică 
din lume, constituită la 25 martie, 1585, la Florenţa. 

3 Cu acest termen este indicată o dispută lingvistică, ce 
începe în secolul al XVI-lea și ajunge la un deznodământ 
abia la sfârşitul secolului al XVIII-lea, odată cu unificarea 
politică și lingvistică a Italiei. 

+ „Fatta Italia, ora bisogna fare gli italiani” (Massimo 
D'Azeglio). 

$ Dialectele italiene sunt limbi neolatine, nu forme co- 
rupte ale limbii italiene, dotate cu demnitate lingvistică, 
dar care, din motive socioistorice, nu au ajuns să aibă un 
caracter normat și o formă scrisă. 

Citez din Paolo Achile (L'italiano contemporaneo, Mulino, 
Bologna, 2003, p. 13): „...i dialetti italiani non rappresen- 
tano varietă locali della lingua nazionale, n€ tantomeno 
deformazioni o corruzioni di questa, ma, proprio come 
Vitaliano letterario — costituitosi anche esso sulla base di 
un dialetto (il fiorentino trecentesco) — e come le altre 
lingue e dialetti romanzi, derivano dal latino volgare e 
hanno dungue, dal punto di vista storico-linguistico, la 
stessa dignită della lingua”. 

é „Made in Italy” este mai mult decât o certificare a 
provenientei produsului, este un semn al calităţii unui 
produs realizat datorită fanteziei şi creativităţii tipice 
italiene. „Made in Italy” a cucerit întreaga lume și este 
concepută ca o expresie a italienitâtii în toate domeniile: 
gastronomie, artă, desing, modă, tehnologie etc. 

7 Marcă (certificat) de calitate, recunoscută la nivel euro- 
pean, ce conferă prestigiu şi valoare experienţei și materi- 
alelor realizate în cadrul predării şi învăţării limbilor. 

8 Common European Framework of Reference for Lan- 
guages. 

? Longlife Learning Programme (Program de învăţare 
pe tot parcursul vieții). 

“ Fondul European pentru Integrare. 

loan S. CÂRÂC 


B. P. Hasdeu, Studii de ştiinţa limbii, Prologul 
editorului, studiu introductiv şi note de Cristinel 
Munteanu, Editura Institutul European, laşi, 2013 


S.C. — doctor în filozofie 
(1985) cu teza Semantica 
propoziției; prof. univ. dr. 
la Universitatea „Dunărea 
de Jos" din Galaţi, unde a 
predat cursuri de limba 
română contemporană, 
logică, semiotică şi 
filozofia limbajului. Este 
interesat de cercetarea 
inter- şi transdisciplinară 

a limbajului, de sintaxa 

şi de pragmasemantica 
limbii române, precum şi 
de posibilitatea constituirii 
unei semantici generale a 
limbilor naturale, valabilă 
atât pentru lingvişti, cât şi 
pentru logicieni. Volume 
publicate: Întemeieri 
raționale în filozofia ştiinţei 
(1983, coautor), Introducere 
în semantica propoziției 
(1991), Curs de semantică 
(2001), Introducere în 
morfologie (2002), Teoria şi 
practica semnului (2003). 


Cartea, o reeditare a două studii de lingvisti- 
că ale celui care poate fi numit „primul nostru 
teoretician al limbajului”, Bogdan Petriceicu 
Hasdeu, are, în intenţia autorului, semnifi- 
catia unui omagiu adus unui român atins de 
aripa geniului, la 175 de ani de la nașterea 
acestuia. 


Cele două studii sunt: Un nou punct de vede- 
re asupra ramifıcatiunilor gramaticei compara- 
tive şi Laletica sau fisiologia sonurilor, ambele 
publicate de B. P. Hasdeu în primele patru 
numere din 1882 (ianuarie — primul studiu, 
februarie, martie şi aprilie — al doilea studiu) 
ale revistei sale „Columna lui Traian”. Nu fap- 
tul reeditării acestor studii constituie omagiul 
adus lui Hasdeu. Ambele studii mai fuseseră 
reeditate: in 1974, popas 
la Chişinău — pri- că 


mul studiu -, şi 


reşti, ambele stu- 
dii. De altfel, cele 
50 de pagini, cât 
ocupă împreună 


Studii de ştiinţa limbii 


B. P. Hasdeu 


aceste studii, nu 
ar fi putut consti- 
tui materia unei 
cărți. Cartea are 

236 de pagini și cuprinde un prolog al editorului, un cuprinzător stu- 
diu introductiv, o notă asupra ediției, cele două studii (primul, urmat 
de 4 pagini de note ale editorului, al doilea fiind doar o simplă reprodu- 
cere prin scanare a paginilor din cele trei numere ale revistei „Columna 
lui Traian”), un rezumat în limba engleză al principalului subcapitol 
al studiului introductiv, De la noematologia lui Hasdeu la skeologia lui 
Coșeriu, şi o anexă în limba engleză, On the Real Object of Linguistics, 
material publicat, ca articol aparte, şi in nr. 5/2013-2014 al revistei 
„Energeia”, scoasă la Tübingen de urmașul lui Eugeniu Coșeriu, Johan- 
nes Kabatek. Dacă articolul respectiv nu are doar intenţia de a rezuma 
conținutul studiului introductiv, ci, aşa cum afirmă într-o explicaţie din 
subsolul anexei, și intenţia de a îmbunătăţi înțelegerea câtorva dintre 
problemele dezbătute în această carte, s-ar fi cuvenit să fie tradus în 
limba română. Cartea se încheie cu o bibliografie cuprinzătoare și vari- 
ată şi un indice de nume proprii. 


Ediţia aceasta este o încercare de evaluare a contribuţiei lui B. P. Hasdeu 
la dezvoltarea lingvisticii românești și o încercare de recuperare a gân- 
dirii lingvistice hasdeene. Se știe că timpul este o sită deasă prin care 
se rețin cu parcinomie fapte şi gânduri trecute. Pentru a putea selecta 
acele contribuţii ale trecutului pe care le poate recupera prezentul şi 
care pot fi propuse judecății viitorului, exegetul / recuperatorul trebuie 
să-şi poată anihila pornirile simpatetice şi să dispună de criterii calitati- 
ve ferme în valorizarea contribuţiei marilor personalități. 


Prima cerință este mai greu de evaluat, întrucât, de regulă, alegerile 
noastre sunt conduse de anumite afinități şi simpatii, uneori neconşti- 
ute. Soluţia trebuie căutată în confruntarea cu părerile altora, cu con- 
ditia ca aceşti alții să fie personalităţi importante ale culturii noastre. 


Marea admiraţie a lui Cristinel Munteanu rămâne în limitele rațiunii 
intelective, pentru că ştie să apeleze la punctele de vedere ale unor 
mari lingviști români din trecut şi de astăzi. În partea centrală a cărții, 
studiul introductiv işi sprijină punctele de vedere pe asertiunile unor 
personalităţi de primă importanţă pentru lingvistica noastră: Cicerone 
Poghirc, G. Ivănescu, Gh. Mihăilă, Gr. Brâncuș. Dar argumentele cele 
mai puternice în sprijinul afirmațiilor sale provin din confruntarea lui 
Hasdeu cu „lingvistica modernă în forma ei cea mai completă” (p. 17), 
lingvistica integrală coşerianâ. 

Apropierile intre gândirea lingvisticâ a lui B. P. Hasdeu şi lingvistica 
promovatâ de E. Coşeriu au fost putine şi ,timide” (ibid.). Cristinel 
Munteanu le intâlneşte doar la Dorin Uritescu (care, intr-un articol 
despre contemporaneitatea lui Hasdeu, afirmă că in opera lingvistică 
a lui Hasdeu se prefigurează teoria coşerianâ a schimbării lingvisti- 
ce) şi într-o lucrare, publicată postum, a marelui lingvist moldovean, 
Silviu Berejan, care găsește la Hasdeu ideea că orientarea fragmenta- 
ră a întemeietorilor lingvisticii ar trebui înlocuită printr-o orientare 
integrală, orientare întemeiată în lingvistică abia de către Eugeniu 
Coşeriu. 


Cristinel Munteanu va evidentia incâ multe alte idei şi intuitii despre 
limbâ prin confruntarea acestora cu teoria lingvisticâ a lui E. Coşeriu, 
subliniind şi coerenta internâ a operei lingvistice hasdeene. Pentru 
aceasta, apeleazâ la metoda hermeneuticâ practicatâ de E. Coşeriu. 
Autorul infâtişeazâ principalele concepte şi distinctii hasdeene, tre- 
cându-le prin grila lingvisticii coşeriene şi putând sâ dezvolte astfel 
punctele de vedere hasdeene, ,mergând cu Hasdeu dincolo de Hasdeu” 


Paginile in care comenteazâ studiul Un nou punct de vedere asupra ra- 
mifıcatiunilor gramaticei comparative ne oferă un model de analiză de 
text care are intenţia de a recupera pentru lingvistica modernă o idee 
hasdeeană. E vorba de conceptul de noematologie prin care Hasdeu 
denumește o disciplină lingvistică sui generis, cea care trebuie să stu- 
dieze ceea ce M. Bréal numise cândva „idei latente”, adică subintelesu- 
rile, sensurile lipsite de formă / expresie întâlnite atât de des în limbaj. 
Analiza cu intenţii recuperatoare a textului nu va începe însă cu pre- 
zentarea disciplinei lingvistice numite de Hasdeu noematologie, ci prin 
prezentarea conceptului coşerian anticipat prin noematologie, cel de 
skeologie. Skeologia este, în accepţia pe care i-o dă Coșeriu, o disciplină 
lingvistică al cărei obiect de studiu este contribuţia la vorbire a cunoș- 
tintelor pe care utilizatorii semnelor le au despre obiectul desemnat. 
Sensul unui text nu e dat doar de combinarea semnificatelor de lim- 
bă cu desemnarea, ci şi de cunoașterea lucrurilor desemnate. Sensul 
lipsit de expresie, „ideile latente” despre care vorbeşte noematologia, 
este analog cunoașterii lucrurilor din skeologia coşerianâ şi Cristinel 
Munteanu este îndreptăţit să observe că noematologia anticipează ske- 
ologia. 

Pe această cale se poate ajunge la afirmaţii de tipul: „Hasdeu anticipea- 
ză şi etnolingvistica aşa cum o va redefini mai târziu Coșeriu, astfel încât 
să corespundă unei lingvistici skeologice” (p. 87). 


Studiul clasificării hasdeene a subdisciplinelor lingvistice îi relevă lui 
Cristinel Munteanu posibilitatea de a afirma că Hasdeu ar fi putut înte- 
meia disciplina numită astăzi frazeologie, chiar dacă „din păcate, în epo- 
ca lui Hasdeu, timpul frazeologiei — ca disciplină preocupată de studie- 
rea acestor unități lingvistice cu regim special — încă nu sosise” (p. 98). 


Al doilea studiu hasdeean publicat în această carte, Despre laletică sau 
despre fisiologia sonurilor, este mai puţin comentat în studiul introduc- 
tiv. Autorul se foloseşte însă de aprecierile a doi exegeti ai operei lui 
Hasdeu, Cicerone Poghirc și Grigore Brâncuș. 


Studiul publicat este primul tratat de fonetică generală din istoria lingvis- 
ticii româneşti. Sunt remarcate în carte un număr de merite deosebite şi 
de aspecte originale ale studiului, dintre care redăm câteva: realizarea 
unei clasificări ingenioase a sunetelor, apelul la elemente de formaliza- 
re a limbii (figuri geometrice, formule matematice sau date statistice), 
faptul de a fi atras atenţia asupra necesităţii stabilirii raporturilor reale 
între sunete și litere sau de a fi recomandat utilizarea unor aparate pre- 
cise, cum era fonograful, pentru clasificarea fiziologică a sunetelor ș.a. 


Stăpânind bine conceptele domeniului și fiind capabil să se expri- 
me cu gândirea non-eului, Cristinel Munteanu aduce un omagiu lui 
B. P. Hasdeu, demonstrând că inteligenţa este deschisă viitorului. 

lon CIOCANU 


Două romane rezistente 
ale lui Mihail Gh. Cibotaru 


I.C. — scriitor, dr. hab., 
consultant ştiinţific la 
Institutul de Filologie al 
A.Ş.M. Semnează 40 de 
cărţi, majoritatea — de 
critică şi istorie literară, 

de sociolingvistică şi 

de cultivare a limbii. 

Lucrâri apârute dupâ 

1990: Literatura română 
contemporană din Republica 
Moldova (1998), Literatura 
română. Studii şi materiale 
pentru învățământul 
preuniversitar (2003), Scriitori 
de ieri şi de azi (2004), Efortul 
salvator (2006), Salahorind... 
(2008), Darul lui Dumnezeu 
(2009), Noi şi cuvintele 
noastre (2011), Cărțile din 
noi (2011), Absența exclusă 
(2013), Rămurea de iasomie. 
Memorii şi meditatii... (2013). 


În 2013 la Editura Lumina au apărut două 
romane ale lui Mihail Gh. Cibotaru, nomi- 
nalizate în titlul volumului lansat — Eclipsa 
şi Vijelia. Scrise în perioada restructurării şi 
transparenţei, inițiată de tânărul pe atunci 
preşedinte al U.R.S.S.-ului Mihail Gorbaciov, 
ambele opere se dovedesc a fi emblematice 
pentru literatura posttotalitară, abordând fap- 
te, întâmplări, evenimente de anvergură isto- 
rică, în mare măsură actuale până în prezent. 


Primul roman de care ne preocupăm în stu- 
diul de față, Eclipsa, a fost scris între anii 
1987-1989 şi publicat iniţial în revista „Basa- 
rabia” nr. 9-10 din 1990. Axat, în principal, pe 
dezvăluirea dureroaselor răni cauzate basara- 
benilor de crimi- 

nalele deportări 

staliniste din 6) 
1949, 


reprezin- 


iulie 
manul 


ro- 4 


tă o investigaţie 
memorialistică / 
publicistică / ar- 
tistică  veridică, ,f 
îndrăzneață şi ris- 4 
cantă, dacă luăm! 
în calcul că pe 
atunci mai exista Gi 
Uniunea Sovieti- #8 

că, partidul comunist mai era considerat unicul partid de guvernământ 
(conform Constituţiei U.R.S.S.), mentalitatea populației mai plătea 
tribut ideilor şi idealurilor comuniste. Publicat într-o revistă care cu- 
rând avea să-şi sisteze apariţia, romanul a trecut aproape neobservat, 
iar editat in 2005 la Timişoara, într-un tiraj derizoriu, n-a ajuns pe 
masa de lecturi a unui cerc larg de cititori. Lansat într-un volum recent, 
romanul abia acum își începe adevăratul periplu. Şi este necesar să ne 
dăm bine seama că Eclipsa se pretează unei lecturi din trei dimensiuni 
temporale diferite. Prima dimensiune i-a fost ca şi cum dictată autoru- 
lui de realitățile concrete în care s-au desfășurat evenimentele evocate 
in roman. E vorba de viața basarabenilor infricoşati de moarte, după 
28 iunie 1940 şi-n primii ani de după războiul stalinist-hitlerist, despre 
a cărei esenţă nu se putea nici măcar pomeni. Războiul din 1941-1945 
era considerat unanim „de Apărare a Patriei”, foametea din 1946-1947 
a fost tabuizată cu strâşnicie, iar deportarea — declarată un beneficiu 
pentru țărani şi o măsură represivâ pe deplin indreptâtitâ împotriva 
chiaburimii şi a „duşmanilor poporului”, adică împotriva țăranilor în- 
stâriti şi elitei intelectuale, de obicei cu studii făcute în România. 


Cea de-a doua dimensiune a romanului este echivalentă cu perioada in- 
cipientă a lichidării spaţiilor „albe” din istoria Uniunii Sovietice, inclu- 
siv din trecutul imediat al Moldovei. Începeau să fie publicate articole, 
studii, eseuri, memorii despre atrocitățile regimului comunist de-a lun- 
gul deceniilor leninist-staliniste, apoi brejneviste, dezvăluiri odinioară 
inimaginabile despre caracterul hrâpâret al celui de-al doilea război 
mondial, nu doar din partea hitlerismului german, după cum se vorbise 
în toată presa şi în manualele de până la Gorbaciov, dar şi din partea sta- 
linismului sovietic, se discuta relativ liber despre foametea organizată de 
comuniști în 1946-1947, în scopul realizării nestingherite a colectivizării 
şi chiar despre caracterul forțat, inuman în esenţă, al acesteia. 


Pe un atare fundal social-politic, scrierea și publicarea romanului Eclip- 
sa devenise posibilă, fără a prezenta însă un gest literar-artistic prea 
obișnuit. Autorul făcea dovada unei prime viziuni noi asupra trecutu- 
lui încă nedefrişat în literatura timpului. 


Cea de-a treia dimensiune temporală care motivează lectura roma- 
nului Eclipsa e oferită de capacitatea scriitorului de a fi inaugurat o 
altă perspectivă a înțelegerii lucrurilor, principialmente deosebită de 

anterioarele prezentate în literatura moldovenească despre colecti- 
vizare și, în general, despre viaţa satelor noastre în perioada istorică 
respectivă. 


Narațiunea de la persoana întâi asigură romanului în discuţie o pu- 
ternică undă confesiv-evocatoare, textul prezentându-se ca o destăi- 
nuire a tânărului țăran Goritâ Arnăutu. Trecem peste faptul că acesta 
se întoarce (din Siberia) în satul de baştină văzut şi apreciat ca unul 
paradisiac, după cum (mai) era el la 1990. Dacă s-ar întoarce azi, ar 
vedea numai sărăcia și decăderea dezastruoasă... Sunt mai mult decât 
discutabile blestemul aruncat de către protagonistul romanului asupra 
satului natal (,,...Cum de-a putut tăcea văzând că se face o nedreptate? 
Oamenii priveau cu ochii holbati de mirare, schimbaţi la chip, poate şi 
revoltați, însă chiar Dâruşca n-a scos o vorbă de protest, n-a venit până 
la gară să ne luăm rămas bun..”) şi jurământul lui (,,...Cât voi fi şi voi 
trăi, să nu-i mai calc drumurile. Nici numele să nu-i aud..”). Subiectiv, 
Goritâ Arnăutu poate fi uşor înțeles. Obiectiv însă, nu satul, nu fata 
dragă, ci conducerea statului sovietic cu planurile diabolice de strămu- 
tare a popoarelor, de ,lichidare” a aşa-zisei chiaburimi, de înfometare a 
țărănimii poartă vina celor întâmplate. 


Şi dacă ne-am pomenit polemizând cu scriitorul, nu are dreptate Go- 
ritâ Arnăutu nici în cazul lui Trifan Hrincă, fostul preşedinte al sovie- 
tului sătesc. În mod subiectiv, protagonistul romanului este îndreptățit 
să dea vina pe el („Cel ce ne deportase..”), dar obiectiv și bietul pre- 
şedinte incult şi încăpățânat a fost „o rotitâ şi un şurubaş” în marele şi 
groaznicul mecanism numit, mai apoi, „imperiul răului”. 


Departe de noi intenţia de a-i reproşa lui Mihail Gh. Cibotaru că n-ar 
cunoaște atari adevăruri. Ba chiar înțelegem cu toată claritatea că în 
pânza romanului personajele, în primul rând protagonistul acestuia, se 
mișcă într-un univers concret, palpabil, intră în relaţii cu alte perso- 
naje vii şi, prin urmare, logica acţiunii lor este dictată de felul de a fi şi 
de a se manifesta al acestora. Or, într-o operă literară, adevărul mare, 
esenţial şi de nedezmintit, se exprimă în şi prin adevărurile ordinare 
şi lesne contemplabile în cadrul nemijlocit al acțiunii cu inşi rânzoşi, 
neiertători față de consătenii care i-au călcat cumva pe bătătură (tatăl 
lui Goritâ se declarase împotriva numirii lui Hrincâ în funcția de cap 
al satului, drept care acesta nu ratează ocazia de a-l trimite la moarte). 

Credem totuși că este oportun să-i explicăm o dată în plus — citito- 
rului! — „mecanismul” exprimării specifice în opera de artă a marelui 
adevăr al vieţii prin situaţii concrete, individuale, „palpabile” etc. (nu 
în zadar tatăl il „instruieşte” pe fiu, adică pe Goritâ, că „multe lucruri 
în adânc îs cu totul altfel decât la suprafaţă... Să ştii a căta anume în 
adâncime... 


Încolo romanul se desfăşoară firesc, personajele își dezvăluie psiholo- 
gia şi mentalitatea prin fapte și gesturi concludente și caracterizante, 
imaginea realității supuse investigaţiei devine tot mai vie, acțiunea se 
întemeiază pe un dramatism autentic, în măsură să captiveze și să con- 
ducă spre ceea ce constituie esența primenirilor aduse la noi de regi- 
mul comunist sovietic, cu suspiciunile de tot felul şi cu deportările sta- 
liniste, aşa cum s-au derulat toate acestea în cazul țăranilor basarabeni 
harnici, paşnici, absolut nevinovaţi. 


Mihail Gh. Cibotaru tese cu abilitate relaţiile amicale, devenite cu- 
rând — din cauza unei fete (viitoarea mamă a protagonistului roma- 
nului) — agresiv-duşmănoase, dintre Trifan Hrincă, Andrei Arnăutu şi 
Nichifor Bâieşu. 


În episoade și dialoguri caracterizante apare Teofil Buliharu, numit o 
dată chiar — nu fără temei — Buliharul, om lacom şi rău, unul dintre cei 
trei bărbaţi sănătoși, cu vârstă de armată, care însă nu fuseseră mobili- 
zati în 1941. Anume gaşca aceasta — Trifan Hrincâ, Teofil Buliharu şi 
Ion Codosu, poreclit „Activistul”, — „hotăra destinul multor consâteni” 
Aceste trei personaje apar în ipostază de unelte în mâinile regimului 
comunist de ocupaţie, ele înfăptuiesc „împrumuturile”, adună „dările 
la stat” („postavka”), duc la îndeplinire toate indicaţiile „de sus” Trifan 
Hrincă ajunge chiar să poarte „un veston de postav cenușiu, cu nasturi 
până sus, pe gât”, ca acela din portretul pe care era desenat Stalin, şi să 
repete „gestul de a ține mâna dreaptă la piept, cu vârful degetelor potri- 
vite sub marginea încheiată a hainei. Tot exact ca în portret”. 


Anume în momentul în care Teofil Buliharu îl ia pe Andrei Arnăutu de 
la oloinitâ şi-l trimite la corvoadâ după lemn, autorul descrie fenome- 
nul eclipsei de soare, numit la ţară vârcolacii (care ar fi, la o adică, alt titlu 
potrivit şi impresionant al romanului). Ce-s vârcolacii? cutează să afle 
copiii prinși la muncile câmpului. Ei „vroiau odată să mănânce luna. Îs 

ca nişte şerpi, ş-o tot rod de la o margine, dar nu dovedesc s-o inghitâ 
pe toată şi zdohnesc, iar luna, din bucâtica rămasă, creşte la loc.... Tot 
aici o țărancă (lelea Olea) îi linişteşte pe copiii speriați, lămurind tutu- 
rora că „vârcolacii îs aicea, jos, printre noi. Că-s plozii lui Scaraoţchi..., 
apoi citim un episod zguduitor cu unul dintre vârcolacii de „jos”. E Te- 
ofil Buliharu, înfuriat că „o cireadă de vite intrase în adâncul lanului lui 
de grâu”: „...călare pe Zmeu, armăsarul cela sălbatic, pe care numai el şi 
fecioru-său nebunatic îl puteau încăleca, încearcă să scoată dobitoacele 
din grâu, șfichiuindu-le cu biciul gros, ca un șarpe (sublinierea ne apar- 
ţine — I.C.), impletit din vite de piele, cu plumb la capăt”. Pe potriva 
stăpânului său e și armăsarul: „Când l-am văzut, negru şi inspumat, cu 
ochii roşii, de fiară nebună, fulgerându-i în orbite, sforăind ca un pa- 
rovic de purtat mașina de treier, năpustindu-se asupra mea, de spaimă 
mi-am pierdut glasul... Deşi-mi tineam ochii strâns închiși, armăsarul, 
în chip de umbră neagră care căpăta contur ba de dragon, ba de zmeu, 
ba de Vifor-Negru, ba de balaur, mă strivea din toate părțile, pogorând 
asupra mea întuneric. Iată, vasâzicâ, vârcolacul care nârâveşte să mă- 
nânce soarele. E aici, pe pământ, între noi, precum spunea lelea Olea. 
Hâtuit de Buliharu. Căci şi el e un vârcolac”. 


În continuare vârcolacii mai apar în paginile romanului sub chipul „ko- 
somolilor” conduşi de Emil Buliharu. 


Culmea activităţii vârcolacilor de pe pământ a constituit-o deportarea 
sătenilor nevinovaţi, inclusiv a copiilor Nastei şi ai lui Andrei Arnâu- 
tu... 


Principala particularitate a romanului lui Mihail Gh. Cibotaru e tocmai 
proiecția realităţii concret-istorice în simbolurile vârcolacilor şi eclipsei. 


Al doilea roman de rezistenţă scris de Mihail Gh. Cibotaru, Vijelia, în 
1986-1990 și publicat în revista „Basarabia” în 1993 (nr. 11-12), este 
un text marcat puternic de elementul dramatic și chiar tragic în condi- 
tüle unei vânători improvizate pe timp capricios de iarnă, în compania 
câtorva persoane sus-puse, de o moralitate care abia în spectacolul ne- 
aşteptat al vânătorii şi al dezlântuirii stihiei naturale aveau să-și decon- 
spire adevărata valoare și prețuire. Vasile Pârlog se întorsese în ajun în 
satul de baștină, la înmormântarea bunicului său Vichentie, şi poate 
s-ar fi grăbit înapoi spre capitală, dar „unul din veri, Ion al lui badea 

Chirică Bodron, l-a rugat să mai rămână, să-şi vadă neamurile, să mear- 
gă la vânătoare” şi, cu toate că „demult nu tinuse arma în mâini” şi „nici 
nu prea ardea de dorinţa s-o facă”, simtise că „avea nevoie de o relaxare, 
de o evadare cât de scurtă din apăsătoarea lume a gândurilor triste pe 
care i le adunase în suflet trecerea bunicului. O plimbare în aer liber 
avea să-i facă bine” 


Aşa se pomenește Vasile Răzlog în compania șefului de raion Ana- 
tol Ursu şi a lui Nichita Uruioc, preşedintele gospodăriei pe al cărui 
teritoriu avea să se desfășoare vânătoarea. Uruioc era vinovat pentru 
depozitiile prezentate în procesul judiciar care-l băgase pe Răzlog la în- 
chisoare. În câteva rânduri fostul prieten Uruioc îi dădu ușor de înțeles 
că nu-l avea la inimă. Un amănunt revelator: ajuns la închisoare, Vasile 
Răzlog îi scrisese prietenei sale din tinerețe Albina Pantaz, dar cu mare 
întârziere a primit răspuns de la... Nichita Uruioc, acesta îndemnân- 
du-l s-o lase în pace, căci între timp femeia devenise Albina Uruioc. 
Răzlog şi Uruioc se încăierară chiar la bătaie. Interveni Anatol Ursu, şe- 
ful, şi-i linişti. După masa servită la „Casa vânătorului” de pe moşia pre- 
şedintelui Uruioc, vânătoarea continuă, Vasile Răzlog se ocupă „prea 
îndelung” de un urecheat şi nu prinde de veste când se dezlântuie o 
vijelie cumplită. „Nu se vedea în jur decât la câţiva pași. Înainta ca prin 
întuneric. Și iar se opri să asculte. Împuşcături nu se auzeau și el nu știa 
încotro s-o ia. Ar fi strigat. Dar va fi auzit, i se va răspunde? A urmat însă 
tăcere. Pe întreg întinsul — doar spulber alb şi tânguirea infricoşâtoare 
a vifornitei. Ce-i drept, pentru el asemenea dezlântuiri ale lui Sucilă nu 
erau o noutate: acolo, în nord, văzuse vijelii şi mai și...” 


Cu mare greu, ajunge la o casă părăsită. Pune jos arma şi iepurele prins. 
Se aşterne pe rontâit mere găsite într-un colt şi se lasă cuprins de gân- 
duri. Până vine în căsoaie și Uruioc. Un dialog, obişnuit în alte condiţii, 
i se pare lui Uruioc plin de subintelesuri și chiar de ameninţări. De fapt, 
Răzlog are temeiuri solide să-i vorbească răutăcios fostului prieten, ca- 
re-l denuntase pe timpuri, ba indrugase în instanţa de judecată şi nişte 
vorbe despre tatăl lui Răzlog, nelegate în niciun fel cu „hârtiile celea” 


„— Sunt scorniri! N-am îndrugat nimic! La sigur! se impotrivi Uruioc” 
Demn prin firea sa şi stăpân pe situaţie, Răzlog îi amintește scurt: 


„— Ti-am citit denuntul... După ce am fost eliberat... 

Uruioc nu-i putu înfrunta privirea. Şi-a plecat capul şi s-a aşezat: 
— Vasăzică, le ştii pe toate... La sigur... 
— După cum vezi. Şi iată, e momentul să ne achităm.... 


Aici dialogul personajelor e întrerupt. Curând, la casa părăsită ajunge 
şeful raionului, Anatol Ursu, care-i bate lui Nichita Uruioc obrazul 
(„— Ce era să fac, dacâ-ti laşi invitatul şi dezertezi..”). Urmează diverse 
replici ale celor trei aflaţi in casa părăsită, până Uruioc însuşi pomeneş- 
te de Albinuta, şi „la auzul ultimelor cuvinte Răzlog a tresărit. O vedea 
în costumu-i vişiniu acolo, sus, pe vârful movilei, fluturând cu mâna. 
Când începuse să spulbere, tot acolo o văzuse. 


— Păi, a prins-o şi pe ea vijelia! a strigat, ridicându-se de pe pat. Are să 
3 5 ) 
se prăpădească în infernul acesta... 


Tustrei pornesc în căutarea femeii. Lui Ursu i se face rău, Uruioc și Răzlog 
îl iau de subsuori și-l conduc înapoi în căsoaie. Se discută mult, până la 
învinuiri nemiloase. Lui Răzlog îi pare din nou — a câta oară? — că aude 
glasul Albinutei și pornește de unul singur în căutarea femeii. Dar se în- 
toarce la căsoaie, fără s-o fi desluşit în urgia de afară. Pomenindu-se iar în 
trei, se avântă într-un dialog arhiincitant despre viaţa lor în societate și-n 
partid, cu dezvăluiri sincere, care deveniseră, în sfârşit, posibile în anii re- 
structurării şi transparenţei promovate de Mihail Gorbaciov („Prea mul- 
te auzisem acolo, la opreală. Căci am tăiat la pădure cu foşti oameni mari. 
Şi le ascultam cugetările, revoltele, nedumeririle. İntelegeam că in partid 
sunt şi oameni cinstiţi, oameni de treabă, curati la suflet şi la faptă. Dar pe 
parcurs mă convingeam tot mai mult că acestora le vine mai greu decât 
celorlalți. În definitiv, mi-am făcut o părere poate nu tocmai obiectivă, 
în schimb sinceră: în partid intră doar carieriștii, cerşetorii de posturi şi 
de privilegii..”). De-ar fi cuprins numai o atare discuţie în prezenţa şi cu 
participarea unui secretar de partid al raionului, Mihail Gh. Cibotaru ar 
fi meritat de pe atunci un elogiu pe potrivă. 


Cu sufletul la gură citim paginile despre deszăpezirea Albinutei, despre 
readucerea ei la viață, despre contribuţia femeii la aplanarea neintele- 
gerilor dintre cei trei bărbaţi. Apoi monologurile lui Răzlog, al lui Uru- 
ioc, al lui Ursu şi al Albinutei, cele mai consistente şi mai incitante fiind 
al lui Răzlog şi al Albinutei. Ba şi al lui Uruioc, divulgând încetul cu 

încetul firea găunoasă a personajului, care le spune — lui Ursu şi Albi- 
nutei — că Răzlog a rămas, chipurile, să pândească vreo altă căprioară, 
în timp ce în gând el „hotărâse definitiv: să stea Răzlog al lor unde stă. 
Să-şi mai demonstreze şi acolo deşteptâciunea şi harțagul.... 


Abia în această etapă a spectacolului verbal, plăsmuit de scriitor, 
Uruioc îşi dezvăluie întreaga nimicnicie a firii, vorbindu-le cu multă 
răutate și cruzime şi lui Ursu (,Regişor!”) şi soţiei sale (,,Târfâ!”). 
Această dezvăluire a constituit începutul adevăratei, năprasnicei vi- 
jelii gata să erupă în interiorul lui Uruioc. „Vezi ce-ai făcut, Uruio- 
cule?”, îl întreabă Ursu după ce preşedintele gospodăriei o lovise pe 
soţie, iar aceasta il îmbrâncise, la rându-i, şi izbucni „într-un plâns 
zgomotos, hăcuit de tuse”. Urmează un dialog totalmente neaşteptat, 
în care Ursu îl îndeamnă să-şi ceară scuze de la soţie. 


Nu e cazul să reproducem întreaga, autentica vijelie care copleşeşte 
personajele romanului, un val mai puternic decât altul și toate mai pu- 
ternice decât cea de afară, vijelie în măsură să pună în evidenţă şi in 
valoare realele valenţe intelectuale şi sufleteşti ale oamenilor ajunși în 
complicata situație existențială, mai cu seamă că pe parcurs sentimen- 
tele şi mentalitatea personajelor nimeresc absolut firesc, într-un con- 
text mai larg, în același perimetru cu felul de a se comporta al fiarelor 
nimerind - şi ele — în împrejurări similare. Lăsăm cititorului plăcerea 
de a savura un final totalmente imprevizibil, peste măsură de captivant 
al celui mai dramatic și mai impresionant roman al scriitorului. Vije- 
lia — în cele două planuri ale dezlântuirii sale — în natură şi în sufletele 
personajelor romanului — ne marchează cu o putere zguduitoare care, 
odată punând pe noi stăpânire, ne ţine în raza acţiunii sale pentru mul- 
tă vreme, obligându-ne la o autoexaminare exigentă a propriului nos- 
tru suflet și a propriei noastre mentalități. 


Romanul Vijelia nu este unul comun în contextul creaţiei lui Mihail 
Gh. Cibotaru. E lucrarea cu cel mai dens substrat de mister, de stări 
sufletești şi de conștiință, abia însăilate de scriitor, Vijelia certificând, 
de fapt, cel mai adânc şi mai captivant sondaj psihologic şi intelectual 
propus de scriitor în operele sale romaneşti. 

Gheorghe ȚÂMBAL 
Gânduri printre rânduri 

G.T. — profesor de limba 
română, Liceul,V. Hanganu”, 
s, Cociulia, r-nul Cantemir. 


e Există un egoism general acceptat — dragos- 
tea. 


e Greşeala, ca şi infractorul, se ascunde mai 
bine în mulțime. 


e Cea mai bună laudă este atunci când ticălo- 
şii te condamnă. 


e Vântul stinge o lumânare, dar inteteşte un 
incendiu. 


e Multă iscusintâ cameleonică trebuie să ai 
pentru a părea natural. 


e În faţa paharului plin cuvântul noroc nu mai 
este un rezultat al legăturii cauză — efect. 


e Fericiti cei săraci cu duhul. Nu poți fi în ace- 
laşi timp şi fericit, şi lucid. Avem de ales. 


» Cine nu condamnă relele se face vinovat de 
înmulţirea lor. 


e Nu vă temeti de perfecţiune, n-o să vă afecteze. 
e Că să-ți dai seama că nu știi nimic, trebuie să 
ştii foarte multe. 


e Dacă nu ţi s-a deschis parașuta la prima să- 
ritură, înseamnă că paraşutismul nu-i de tine. 


e Dragostea și știința au ceva comun: cu cât 
mai mult indrâzneşti, cu atât mai mult obţii. 


e Semnul întrebării în ştiinţă e cheia sol de la 
muzică. 


AFORISME RA 


+ Tinerii se cred înţelepţi, după cum şi betii se cred treji. 

e Maturitatea începe când tânărul se teme să facă prostii. 

e Unii bătrâni cred că vor întineri dacă repetă greșelile tinereții. 
e Simţul umorului necesită şi umor, şi simţ. 


e Câştigă în viaţă acel care și-o cheltuie pentru a crea ceea ce îl va su- 
pravietui. 


e Unii critică trandafirul pentru că e ghimpos, alții îl laudă că e frumos. 
e Inima refuză să recunoască vârsta. 

e Unităţile de măsură ale vieţii nu sunt anii, ci faptele. 

+ Acelaşi soare îi luminează şi pe sfinţi, şi pe păcătoşi. 

e Un singur viciu iti poate eclipsa toate virtuțile. 

e Cei care nu au nimic de spus vorbesc mult. 

e Vorba e ca şi rochia: dacă e lungă, mai multe ascunde. 


e Cine vorbeşte tare va fi auzit, dar cine vrea să fie ascultat trebuie să 
vorbească încet. 


e Pentru unii singurătatea e o pedeapsă, pentru alții — un lux. 
e Cea mai moale pernă pentru somn e conștiința curată. 
e Mult necaz îi aşteaptă pe părinţii care-și deprind copiii trândavi. 


e Întrebările „de ce?” ale copiilor te bucură, iar ale adulţilor te enervea- 


ză. 
e Patima e un animal înjugat la carul plăcerilor păcătoase. 

e Vrând s-avem cât mai mult, uneori pierdem ce-am avut. 

+ Îți epuizează fericirea cel care-și îndeplinește toate dorințele. 

e Cea mai sigură modalitate de a stârni pofta e interzicerea. 

e Numai cei cu mintea modestă socot că au dreptate tot timpul. 


e Dacă eşti drept, poţi fi ucis, dar niciodată învins. 


NETA ROMIÂINIĂ 


e Durerea fizică nu se compară cu tortura morală. 


e Unii dușmani nu sunt vrednici nici să-i bati. Pe aceştia loveşte-i cu cea 
mai mare armă a urii — disprețul. 


+ În dragoste nu poate exista egalitate. 
e Primul semn al virtuţii e fuga de vicii. 
e Fă ce trebuie să faci şi viitorul va veni fără să-l aştepţi. 


+ Dreptatea are nevoie de o doză mai mare de îndrăzneală decât min- 
ciuna. 


e Când vorbeşti prea mult, şansele de a spune prostii sporesc. 
+ A fi înțelept înseamnă a vorbi când trebuie și a tăcea când trebuie. 


e Un îndrăgostit nu poate vorbi logic și spiritual despre sentimentele 
sale. Dacă totuși o face înseamnă că nu iubește. 


e Avuţia a făcut mai multi zgârciti decât sărăcia. 

e Apleacâ-ti urechea, dar nu şi capul. 

+ Tăcerea e o podoabă pretuitâ doar de inteligenți. 

e Cine nu pretuieşte clipa pierde anii. 

e Ridurile sunt arăturile timpului pe obraz. 

e İşi bea harul cu paharul. 

+ Te înşeli când zici că omori timpul. El te omoară. 

e Oamenii sunt ca figurile de şah — fiecare cu numele și mişcarea sa. 
+ Trecutul e mai tare ca prezentul: el nu poate fi schimbat. 
e Orbul nu vede lumina și nici întunericul. 

e A fi drept cu toți laolaltă este inuman. 

e Umbra işi schimbă mărimea, omul — nu. 

+ Iubirea se învaţă cu greu, ura apare dintr-o provocare. 


e Chiar şi hoţul se ruşineazâ de sărăcia săracului. 


AFORISME ETER 


» Oraşul e o îngrămădire de insingurati. 

e Lângă un munte un pitic devine şi mai mic. 

e Ochelarii dragostei schimbă viziunea asupra lumii. 

e Orbii sunt un fel de Hristoşi: ei nu amintesc de importanţa văzului. 
e Ochii văd bine dacă mintea-i luminată. 

e Adeseori prudenta nu e altceva decât frica mascată. 

e Şi teamă, şi milă am de omul care are putere multă. 

+ Rațiunea e neutră: ea se împacă şi cu adevărul, şi cu minciuna. 

e Răbdării mele veşnic nu-i ajunge timp. 

e Răii vor să pară slabi şi slabii vor să pară răi. 

e Cu cât legile unui stat sunt mai severe, cu atât acest stat e mai uman. 


+ Legile nu sunt create pentru a-l face pe om mai bun, ci pentru a-l 
umaniza. 


+ E o mare fărădelege să fii judecat fără nicio lege. 
e Amintirile vechi pot fi mai proaspete decât cele noi. 


+ Ceasul care merge mai repede nu e mai bun decât cel care merge mai 
încet. 


e Comedia vieţii se termină cu un act tragic. 


e Adevărata satisfacție: a transforma odihna în muncă şi munca în 
odihnă. 


e Ura şi invidia sunt surori drepte. 

e Iubirea e ca o floare: ori se scutură, ori dă rod. 

e Nu aşteptaţi sfârșitul lumii, el e în fiecare zi, dozat. 

e Ne par rationali doar cei care gândesc ca noi. 

e Dacă pedagogia e o artă, atunci pedagogul e dator să fie artist. 


e La o anumită vârstă oamenii își numesc greșelile experiență de viață. 


EYİ ROMIÂINIĂ 


e Unii prind la curaj când observă că frica altora e mai mare ca a lor. 
e Uneori frumuseţea soţiei poate să-l bage în speriaţi pe soț. 

e Dacă toți oamenii ar fi eroi sau celebri, gloria ar înceta să existe. 

e Dacă te-ai rătăcit călărind un măgar, nu-i de vină el. 

e Găina care se zvârcoleşte în cenușă nu va reînvia ca pasărea Phoenix. 
e Unele adevăruri orbesc mai tare decât minciunile. 

e Adevărul e ca vulcanul: când nu poate rezista, izbucnește. 

e E importantă nu descoperirea adevărului, ci asumarea lui. 

e Măgarul care cară cărți nu devine mai deştept. 

e Să te câsâtoreşti şi să faci o familie sunt două lucruri diferite. 

e Multi ştiu de ce fug, dar nu ştiu unde şi când vor ajunge. 


e Sunt un laş. Tot timpul mi-a fost frică să nu mă fac de râs. 


Suveranitatea statului şi a poporului inseamnâ şi 
dreptul la istorie, in care scop e necesar: 


- să fie reevaluată şi oglindită in lumina adevărului 
istoria poporului nostru din cele mai vechi timpuri 
până astăzi; 

- să fie restabilite: numele istoric al poporului nostru, 
pe care el l-a purtat de-a lungul veacurilor — drept care 
ne stau mărturie cronicile şi letopisetele, documentele 
istorice din perioada modernă şi contemporană, cât şi 
mărturiile clasicilor marxism-leninismului - numele 
de ROMÂN - şi denumirea limbii lui - LIMBA 
ROMÂNĂ; 


- să fie repuse în drepturile lor însemnele naţionale ale 
poporului nostru: drapelul tricolor 
(albastru-galben-roşu) şi stema istorică a Moldovei 
(capul de zimbru, cu steaua, cuprinsă între coarne, 
soarele pe partea dreaptă şi luna - la stânga); 


- să se revină la tradiţiile şi obiceiurile neamului 
nostru, la sărbătorile lui naţionale şi la formele lui 
tradiționale de manifestare a voinţei poporului în 
momentele de răscruce ale istoriei - MARILE 
ADUNĂRI NAŢIONALE, statornicite la noi începând 
cu Adunarea din CÂMPIA DIREPTATE în 1457, când 
tara l-a legiferat la domnie pe Ştefan cel Mare şi Sfânt. 


Din Documentul final al Marii Adunări Naţionale 


din 27 august 1989 „Despre suveranitatea statală 
şi despre dreptul nostru la viitor” 

